
Andersenas (1805-—1875) 


ANDERSENAS 


Hansas Kristijonas Andersenas, garsus danų rašytojas, gimė 
1805 metais balandžio 2 dieną Odensės mieste, Fionijos saloje. 
Buvo neturtingo kurpiaus sūnus. Tėvai teturėjo tą vieną vaiką 
ir labai lepino. Ypač mylėjo jį tėvas, buvęs ne visai paprastas 
žmogus. Turėdamas poeto sielą ir mėgdamas mokslą, jis 
nekentė savo amato, kurį pasirinkti buvo priverstas spiriamas 
gyvenimo aplinkybių. Su savo kaimynais, kuriems svetimos buvo 
jo pažiūros ir nesuprantami aukštesni troškimai, jis maža 
draugaudavo ir visą atliekamą laiką praleisdavo su savo 
mylimuoju sūnum, jam pats pramanydavo visokių žaislų ir net 
žaisti padėdavo. Motina buvo prasta, nemokyta, bet labai geros 
širdies ir dievobaiminga moteriškė. Iš jos Andersenas paveldėjo 
gerą būdą, atvirumą, lipšnumą su žmonėmis ir tvirtą tikėjimą. 
Jo senelė, tėvo motina, taip pat labai mylėjo savo anūką, 
jaunose dienose pasaldino ne vieną vargingo gyvenimo valandą. 
Tai buvo neapsakomai gera, jautri ir meili senutė, nieko jam 
nesigailėjusi. Nors tėvai ir senelė labai Anderseną mažą lepino, 
bet jis paliko geras ir drovus vaikas,'visai nepanašus į kitus to 
amžiaus vaikus. Su savo draugais pradedamojoj mokykloj, kurią 
jis lankė . gimtajame mieste, negalėjo sutikti, jiems žaisti 
nepadėdavo, mėgdavo labiau vienas būti. Įstojęs į mokyklą, iš 
pradžios buvo pradėjęs pasakoti jiems savo paties pramanytas 
istorijas, kurios tik priežastį duodavo juokus iš jo daryti. 
Didžiausias džiaugsmas jam būdavo, kai parėjęs namo galėdavo 
visokius žaidimus žaisti, ypač taisyti lėlių teatrus, ištisas 
komedijas su jomis vaidinti. 

Devintus metus einant, mirė jam tėvas. Motina, palikusi be 
jokio turto, gavo eiti per svetimus namus, skalbdama drabužius, 
kad galėtų save ir savo vaiką išmaitinti. Vaikas buvo gabus, 
turėjo gerą balsą, ir atkreipė į jį savo akis turtingi Odensės 
miesto piliečiai, kurie ėmė rūpintis nepaprasto našlaičio likimu. 
Būdamas jų namuose, jis galėjo girdėti, kaip yra garbinami 
rašytojų vardai, todėl ir jis pats nusprendė rašymu išgarsėti. 

Kadangi sūnus jau buvo paaugęs, motina panorėjo, kad jis 
pats pradėtų sau duoną pelnyti. Dar anksčiau motina buvo 
atidavus jį į vieną fabriką, bet neilgai trukus pagrįžo jis namo 
su ašaromis prašydamas motinos daugiau ten jo nebesiųsti. Jo 
nepaprasti svajojimai ir palinkimai sukėlė prieš jį darbininkus, 

kurie iš pradžios buvo pamėgę ir kartais darbo dalį už jį 
atidirbdavo, kad toj vietoj jis dainuotų, paskui pradėjo iš jo 
juoktis ir tyčiotis, ir jis gavo fabriką pamesti. Tada motina ėmė 
jį versti mokytis siūti. Bet Andersenui kas kita buvo galvoj. Per 
kiek laiko jis susitaupė kelis skatikus (arti 10 dolerių) iš 
retkarčiais gaunamų pašalpų. Jo akyse ta menkutė suma buvo 
baisūs pinigai, ir jis ėmė prašytis motinos, kad jį leistų į 
Kopenhagą. „Aš ten išgarsėsiu, — aiškinosi motinai: — iš karto 
turėsiu daug vargo pamatyti, o paskui būsiu garsus žmogus.“ 

Po ilgų prašymų ir ašarų geraširdė motina sutiko leisti vaiką 
vieną į sostinę gali būti dar ir dėl to, jog viena burtininkė 
pranašavusi, kad jos sūnus būsiąs didelis žmogus ir kad jo 
garbei Odensėj būsianti padaryta iliuminacija. 

Andersenas turėjo 14 metų, kai nuvyko į Kopenhagą. Tai 
buvo aukšto ūgio, negražus, lieso veido berniokas, šviesiais 
garbanotais plaukais. Mokslo jis tuomet buvo labai mažo, bet 
turėjo gražų balsą ir įmanomai galėjo deklamuoti. Jis tvirtai 
tikėjo, kad jo laukia šviesi ateitis, ir nebijojo vargų, kurių galėjo 
patirti būdamas vienui vienas dideliam mieste. 

Tikrai nesaldžios buvo pirmos jo garbės kelio dienos. 
Atvažiavęs tuojau mėgino prisiteikti prie teatro, norėdamas 
savo laimę rasti scenoje. Bet visi, kur tik jis kreipėsi, šypsodami 
atsakė. Išleidęs paskutinius pinigus ir gėdindamasis grįžti namo, 
jis pristojo prie vieno dailidės. Bet čia, kaip ir Odensės fabrike, 
negalėjo apsikęsti šiurkščių darbininkų juokų ir, neilgai dirbęs, 
pabėgo. 

Toliau, po didelių ir ilgų vargų, po bado ir šalčio dienų, 
pavyko jam rasti Kopenhagoj žmonių, kurie jį suprato ir 
pradėjo rūpintis jo mokslu. Iš pradžios jį buvo įstatę į daina- 
vimo mokyklą, davė butą ir valgį, bet po pusės metų nušalęs 
nustojo balso ir gavo išeiti iš mokyklos. Ir kiti bandymai 
prasimušti kelią per teatrą taip pat niekais nuėjo. 

Metęs teatrą, Andersenas sugalvojo išmėginti savo jėgas 
literatūros dirvoje. Bet literatūros darbas reikalauja daug 
mokslo, o Andersenui jo labai trūko. Ir kiti jam sakė, ir jis pats 
tai gerai matė. Norėdamas prasimanyti mokslui pinigų, jis 
sugalvojo rašyti teatrni pjeses. Greitųjų vieną parašęs, nusiuntė 
vieno teatro direktoriui, kuris jam atgal sugrąžino, pasakęs, kad 
daugiau panašiomis, taip negramatiškai rašytomis pjesėmis jo 
nebevargintų. Bet jaunas autorius nenusiminė: pasiryžo parašyti 

tokią, kad būtinai pakliūtų į sceną. Ir tikrai jis parašė, taip pat 
greitai, tragediją, kuri, nors ir netiko scenai, bet atkreipė į save 
teatrų direktoriaus Kolino akis. 

Kolinas nuo to laiko Anderseno gyvenime vaidina svarbią 
rolę; jis, galima sakyti, lieka jo antruoju tėvu. Pirmiausia jis 
išrūpino jam karaliaus stipendiją ir išsiuntė į provinciją, kad jis 
ten sistemingai išeitų gimnazijos kursą. Būdamas gimnazijoj, jau 
pradėjo Andersenas rašinėti eiles, ir vienos tuo laiku parašytos 
eilės atkreipė į jį platesnės visuomenės akis. 

1828 m. Andersenas įstojo į universitetą, turėdamas 23 me- 
tus. Čia, gyvendamas sostinėj ir būdamas laisvesnis, labiau 
galėjo atsiduoti literatūros darbui. Be kitų dalykų, kurie turėjo 
šiokį tokį pasisekimą, Andersenas parašė eilėmis vieno akto 
komediją — „Meilė bokšte arba ką pasakys parteris“, — kuri 
publikai labai patiko. Ją vaidinant, draugai teatre jam padarė 
ovaciją; laimingas autorius kaip vaikas apsiverkė. Tai buvo 
gražiausia jo gyvenimo diena. Bet pasisekimas neapsuko jam 
galvos. Atsidėjęs toliau varė jis savo mokslus ir 1829 m. puikiai 
išlaikė filosofijos egzaminus. Tuojau po to jis išleido pirmąjį 
savo eilių rinkinį, kuriuo kritika ir skaitytojai negalėjo atsi- 
džiaugti. Dabar jau turėjo jis poeto vardą, visur durys jam buvo 
atviros. 

Bet ne visas Anderseno literatūros kelias buvo rožėmis 
barstytas. Išleidus antrą eilių rinkinį, kritika atsiliepė visai 
kitaip; išjuokė ir išpeikė jo darbą; ypač teko autoriui už jo 
ortografijos klaidas, kurių, tiesą sakant, ir paskiau jo raštuose 
būdavo. Tos klaidos ir toliau dar ilgai duodavo kritikams 
progos vertinti jo talentą neteisingai. Kritikų nuomonės 
paklausė ir skaitančioji visuomenė, kuri, nors ir matė jame 
poeto dovaną, vis dėlto negalėjo pamiršti, kad jis yra ne kas 
kitas, kaip kurpiaus sūnus iš Odensės. 

Nerasdamas niekur užjautos, Andersenas pats buvo 
pradėjęs abejoti ir nebetikėti savimi. Dažnai būdavo nusiminęs 
ir nieko nebenorėdavo dirbti. Matydamas tokį Anderseno 
dvasios būvį, jo globėjas ir bičiulis Kolinas patarė jam pakeliau- 
ti, kad galėtų prasiblaivyti. Andersenas nukeliavo į Vokietiją. 
Pažintis su įžymiais vokiečių literatais ir draugiškas jų priėmi- 
mas ir užjauta jį atgaivino. Andersenas buvo tokio būdo, jog 
kiekvienas meilus žodelis kaip saulės spindulys jį atgai- 
vindavo. 


8 


Sugrįžęs jis aprašė ir išleido tos kelionės įspūdžius. Tam 
darbe žymu buvo didelis žingsnis geryn, bet kritika vis tematė 
blogąsias puses. Ir „kitus paskesnius jo raštus kritika, savo 
papratimu, taip pat šališkai vertino. Peikti Anderseną - pavirto 
lyg kokia taisyklė. Suprantamas daiktas, kad tokia kritika 
uždėdavo akinius visai danų skaitančiai publikai. 

1833 m. Andersenas gavo karaliaus „kelionės stipendiją“, 
kuri būdavo duodama jauniems mokslininkams ir rašytojams 
važiuoti į užsienius. Nuo to laiko Andersenui prasideda naujas 
gyvenimo periodas, kuris tęsėsi lig pat mirties. Kelionės buvo 
jo geriausia mokykla; jos atgaivindavo jį, duodavo jam naujų 
įspūdžių, palaikydavo jo energiją. Atėjus pavasariui, jau jis 
nebenusėdėdavo namie. Jis išvažinėjo skersai ir išilgai visą 
Vakarų Europą, o Vokietijoj buvo ligi keturiasdešimt kartų, Jei 
lėšos neleisdavo, tai bent po savo gimtąją Daniją keliaudavo. 
Važinėdamas susipažindavo ir palaikydavo santykius su 
įžymiausiais tų laikų žmonėmis. Jis, sakysim, turėjo pažintį 
beveik su visais Europos viešpačiais, su garsiausiais rašytojais 
ir dailininkais: su Šamiso, Dikensu, Viktoru Hugo, Heine, Listu, 
broliais Grimais ir kitais. Būdamas lipšnaus ir malonaus būdo, 
jis mokėdavo palaikyti su jais geriausius santykius. Andersenas 
nerimdavo savo krašte gal dar ir dėl to, jog užsieniuose jį 
geriau suprasdavo ir vertindavo jo talentą. Jo gyvenimas 
patvirtino, kad senovės patarlė Propheta in sua patria non 
laudatur“ kartais esti visai teisinga! 

1833 m. Andersenas aplankė Italiją. To krašto gamtos 
gražybės ir dailės turtai jam pasirodė lyg koks nuostabus 
sapnas. Italų dailininkai jį priėmė labai maloniai. Svetur net 
tautiečiai geriau į jį žiūrėdavo. Čia, Romoje, tarp kitko, jis 
susipažino ir susiartino su danų garsiu skulptorium Torvaldse- 
nu, su kuriuo Andersenas nenutraukė artimų ryšių lig pat jo 
mirties. Čia Andersenas šiltoj atmosferoj atsigavo, jo dvasia lyg 
atgimė. Būdamas Italijoj jis parašė vieną iš geriausių savo 
veikalų, romaną „Improvizatorių“, kuriame jis aprašė savo 
jaunas dienas. Romanas buvo tuojau išverstas beveik į visas 
Europos kalbas ir danų kritikos jau kitaip sutiktas. Nuo to laiko 
kurpiaus sūnus virsta Europos garsenybe. 


. - 
Pranašas savo krašte neparbinamas. 


1835 m. Andersenas išleido pirmutinę savo pasakų knygelę, 
kuri skaitytojams visai nepatiko. Todėl, metęs pasakas, toliau 
jis vėl parašė kelis romanus, kurie turėjo nemažą pasiseki- 
mą — tik ne Danijoj. 

Nors Andersenas rašė daug, bet uždirbdavo maža, dažnai 
net gyviems reikalams jam stigdavo pinigų. Kad jis neturėtų 
daug rašyti ir eikvoti savo sveikatos dėl duonos kąsnio, draugai 
jam išrūpino kasmetinę karaliaus pensiją. Turėdamas tą pensiją, 
Andersenas nebebijojo alkanos dienos ir galėjo laisvai savo 
darbui atsiduoti. 

Galų gale jis pasiekė savo. Savo talento galybe žingsnis po 
žingsnio užkariavo tautiečių simpatijas — Andersenas buvo 
įvertintas ir savo gimtojoj šaly. Pagaliau pranašas buvo supras- 
tas savo tėvynėj. Visų buvo pripažintas didžiu rašytoju, ir jo 
vardas plačiai pasklido po kultūringąjį pasaulį. Nors jis prirašė 
daug gražių romanų, lyrikos, dramos ir kitų literatūros rūšių 
dalykų, bet didžiausią garbę jis nusipelnė savo pasakomis. Nors 
iš pradžios jo pasakos neturėjo pasisekimo ir buvo metęs jas 
rašyti, bet paskui vėl sugrįžo prie jų, ir tuomet visų buvo 
nuspręsta, kad jo pasakos yra jo darbų žiedas. Padrąsintas 
kritikos, jis pradėjo prieš Kalėdas vis leisti po vieną tomelį 
pasakų, kurios buvo skaitomos mažų ir didelių, verčiamos į 
kitas kalbas. 

Jam pagerbti buvo daromos iškilmės, pirma užsieniuose, 
paskui ir tėvynėje. 1867 m. gimtasis miestas Odensė dovanojo 
jam garbės piliečio vardą. Odensės gyventojai darė jam 
ovacijas, miestas buvo iliuminuotas. Vadinas, įvyko burtininkės 
pranašavimas! Dar iškilmingiau buvo keliamos jo penkių 
dešimtų metų į Kopenhagą atvažiavimo sukaktuvės. Ander- 
senas stačiai gėlėmis buvo apverstas. Iš visų pasaulio kraštų 
siuntė jam pasveikinimų. Anderseno svajojimai išsipildė: jis liko 
garsus ir buvo visų gerbiamas. Didžiūnų dovanos, visų žmonių 
užjauta sakyte sakė, kad jo senieji troškimai pavirto tikre- 
nybe. Pamiršęs visus savo vargus, vieną laimę tematė. Jis tikėjo, 
kad praėjusios sunkios dienos buvo Apvaizdos jo naudai 
duotos. Apskritai jo gyvenimas panašus į pasaką, kur Žmogus 
po ilgų ir didelių vargų pagaliau randa laimę. Ir jam pačiam 
taip rodėsi, todėl savo autobiografiją pavadino „Mano gyve- 
nimo pasaka“. 

1875 m. balandžio 2 d. visa Danija kaip vienas žmogus kėlė 


10 


savo garsingojo rašytojo septynių dešimtų metų sukaktuves. Visi 
miestai siuntė delegacijas jo sveikinti, karalius pats įteikė jam 
ordiną. Prie namų, kur jis gimė, buvo prikalta marmuro lenta. Bet 
didžiausią įspūdį jam padarė žinia, kad pradėję rinkti pinigus jo 
paminklui statyti. Danija gausiai atsimokėjo už savo padarytas 

jam nuoskaudas. Turtingieji ir beturčiai, didi ir maži dėjo pinigus 
paminklui. 

Bet nebeilgai teko jam džiaugtis ta savo laime ir garbe. Tais 
pačiais 1875 m. rugpjūčio 4 d. jis atsiskyrė su šiuo pasauliu. 

Anderseno laidotuvės buvo labai iškilmingos. Paskutinės 
pagarbos atiduoti susirinko neapsakomos žmonių minios. Jo 
verkė milijonai skaitytojų, kuriems jis savo raštais teikė tiek 
džiaugsmo, kėlė tiek gražių, aukštų jausmų. 

štais metais po mirties jam pastatė paminklą karaliaus 
sode, tame pačiame sode, kur jis, atvykęs iš Odensės, dažnai 
kur kampely vienas sau pietaudavo, t.y. sugriauždavo sausos 
duonos plutą. Bet dar puikesnį, car amžinesnį paminklą, negu 
tas žalvario, kur stovi karaliaus sode, jis pasistatė savo raštais. 
O jo svarbiausi raštai, kaip jau aukščiau minėta, yra pasakos. 

Jo pasakos yra viena iš tų knygų, kurias mes skaitome tik 

išmokę abėcėlę ir skaitome gėrėclamies paskui užaugę, pasenę. 

iuo laiku Andersenas laikomas populiariausiu jaunuomenės 
rašytoju. Kaip pasakininkas, jis neturi sau lygių. Nors jo 
pasakose, kaip kitose, labai daug fantazijos, bet jo fantazija 
sveika, be jokių baisenybių, be jokių nesutinkančių su žmogaus 
protu keistenybių. Jis pasakoja apie suprantamus ir artimus 
dalykus, vaikai randa jose visur savo jaunos sielos atspindį. 
viskas tikra, paprasta, gražu. Jei dar pridėsime prie tos vaizdų 
tikrybės jo nepaprastai lengvą, aiškią kalbą, sveiką gaivinamą 
juoką, jausmų skaistybę ir optimistišką pasaulėžvalgą, tai ir bus 
suprantama, kuo jis taip moka pavergti skaitytojų širdis. 

ia reikia pasakyti, kad Andersenas nėra vienų vaikų 

rašytojas: jo pasakos ne mažiau skaitomos ir užaugusių. Be 
viršutinės formos, jo pasakose dažnai yra didelių ir gilių idėjų. 
Tų idėjų prasmę, paslėptą alegroriją, gali suprasti tik dideli, o 
vaikai gėrisi pasakos fabula, da.ug nesukdami galvos, kokia ten 
yra autoriaus pagrindinė mintis. Pats Andersenas sakėsi rašąs 
visokio amžiaus žmonėms ir būdavo nepatenkintas, jei jį 
vadindavo vaikų rašytoju. „Vadinti mane vaikų poetu, — sako 
jis savo autobiografijo, — yra grynas apsirikimas. Mano 
gyvenimo tikslas buvo rašyti visiems, todėl ir vaikų negalėjau 
aplenkti.“ Ir tiesa: jis turi skaitytojų ne tik iš vaikų, bet ir iš 
didelių, iš žmonių mokytų ir nemokytų. 

Lietuvių visuomenei čia rnes teikiame gražiausias Anderse- 
no pasakas. 
J. B. 


Augo girioje maža, 
graži eglutė. Augo ji labai 
dailioj vietoj. Kiti medžiai 
nestojo jai saulės spindu- 
lių, oro ji turėjo užtenka- 
mai. Aplinkui žaliavo 
daug vyresnių jos drau- 
gių — eglių ir pušų. 

Eglutė vis dėlto nesi- 
tenkino — jai rūpėjo ko 
greičiausiai didelei už- 
augti. Nedžiugino jos nei 
šviesi saulutė, nei giedras 
oras. Ji pagaliau nesi- 
džiaugdavo nei kaimo vaikais, kurie, atėję į mišką, rinkdami 
žemuoges ir avietes linksmai šūkaudavo. 


Prisiuogavę pilnus asočius, dažnai jie susėsdavo šalia eglutės 
ir sakydavo: 

— Kokia graži šita maža eglutė! — Bet tokie pagyrimai 
eglutei netikdavo. 

Per metus ji paūgėjo vieną žiedą, per antrus — kitą. Taip 
auga visos eglės. Iš tų žiedų skaičiaus sprendžiama, kiek jos 
kuri turi metų. 

— O, kad aš būčiau tokia didelė, kaip kitos! — sakydavo 
gailestaudama eglutė. — Kaip aš plačiai išskėsčiau savo šakas, 
kaip aš žvalgyčiaus viršūne į visas pasaulio šalis! Paukščiai imtų 
mano šakose lizdus krauti, ir mažiausio vėjelio pučiama 
siūbuočiau taip puikiai, kaip šit anie didieji medžiai. 

Taigi eglutės nelinksmino nei saulės šviesa, nei paukščiai, 
nei rausvi debesėliai, kurie rytą vakarą ties ja padangėmis 
plaukdavo. 

Žiemą, baltučiui sniegui nuklojus žemę, girioje lakstydavo 
kiškių; jie įsibėgėję šokdavo dažnai per eglutę. O, kaip ją 
pykdydavo, kaip jai skaudu būdavo! 

Dar dvi žiemos praslinko, ir užaugo jau tokia aukšta, j0£ 
kiškiukai turėdavo aplinkui bėgti. „O, kad taip galėčiau augti 
augti ir didelė užaugti! Kas gali būti maloniau pasauly!“ — 
galvojo eglutė. 

Rudenį atvažiuodavo į girią vyrų ir nukirsdavo kelis pačius 
didžiausius medžius. Taip būdavo kiekvienais metais. Eglutė, 
kuri buvo jau nebemaža, paaugus, net drebėdavo, matydama 
kitus medžius virstant žemėn. Juos taip gražiai nugenėdavo ir 
nukapodavo, jog nebegalima buvo nei pažinti. Nugenėtus 
risdavo į ratus ir veždavo iš girios. 

Kur juos veža? Ką jiems darys? 

Kartą pavasarį eglutė ėmė klausinėti parskridusių kregždžių 
ir gandrų: „Ar nežinot, kur tuos medžius išvežė? Ar nebuvot 
kur jų patikę?“ 

Kregždės nieko nežinojo, bet gandras pagalvojęs linktelėjo 
galvą ir tarė: 

- Žinau, kaip nežinojęs! Grįždamas iš Egipto žemės, sutikau 
daug laivų gražių gražiausiais stiebais. Tat bus, manau dabar, 
tavo draugės, nes jos eglėmis kvepėjo. Taip, galiu tau ir labų 
dienų nuo jų duoti... Ir tu susilauk gi joms tokios sau garbės! 

— Ai, kada gi aš pati tokia užaugsiu ir galėsiu jūra plaukyti! 
Bet kas ji, tikrai sakant, ta jūra? Kaip ji atrodo, ar graži 
pažiūrėti? 

— Na, apie tai reikia daug sakyti, — tarė gandras ir 
nuskrido tolyn. 

— Džiaukis jauna būdama, — jai tarė saulės spinduliai: — 
džiaukis savo tarpumu, jaunomis savo dienomis, kurios taip 
dabar į puikybę tave kelia! 

Ir vėjas bučiavo eglutę, rasa ją ašarėlėmis vilgė. Bet girios 
medelis tuo visai nesidžiaugė. 

Artinosi Kalėdos. Miške pradėjo kirsti jaunučiukus me- 
delius; jų kai kurie buvo net jaunesni ir mažesni, negu mūsų 
eglutė, kuri vis negalėjo nurimti ir sprauste spraudėsi iš miško. 
Tuokart jau nebegenėjo gražių eglučių, bet tiesiai iškirstas dėjo 
į roges, ir arkliai vežė su šakomis iš miško. 

— Kam jų dabar prireikė? — klausinėjo eglutė: — juk jos ne 
didesnės už mane, o viena net gerokai mažesnė! Ir kodėl 
negeni joms šakų? Kur jas veža? 

— Mes vieni težinom, mes težinom! — čirškėjo žvirbliai. — 
Mes buvom žiemą mieste ir viską matėm pro langus. Mes gerai 
žinom, kur jas nuvežė! Joms teko dabar tokia garbė, tiek 
laimės, jog ir apsakyti sunku. Mes žiūrėjom pro langus ir 

matėm jas stovint šiltuose kambariuose, pačiuose viduriuose, 
papuoštas gražių gražiausiais aukso obuoliais, saldainėliais, 
žaislais ir šimtų šimtais žvakelyčių. 

— O paskui? — klausė eglutė, drebėdama visomis savo 
šakelėmis, pavydu nebesitverdama. — O paskui? Ką joms 
paskui darė? 

— Daugiau mes nieko nebematėm... Bet ir tai buvo puiku, 
gražu, ai, kaip puiku! 

— Argi ir man tektų tokia laimė! — džiaugdamasi galvojo 
eglutė. — Šitaip man dar labiau patiktų, nekaip jūros kelionė. 
Bet kaip ilgu laukti! Kad tik greičiau ateitų tos Kalėdos! Juk aš 
dabar tokia pat didumo, kaip tos eglutės, kurias pernai išvežė!.. 
O, kada aš gulėsiu rogėse! Kada aš būsiu tokia laiminga: 
stovėsiu šiltame kambaryje, papuošta visokiais gražumynais!.. 
Bet kas bus toliau?.. O paskui bus dar geriau ir gražiau, šiaip 
kam gi mane taip puoštų? Taip, žinoma, toliau bus dar geriau... 
Bet kas gi tikrai bus?.. O, kaip mane vargina nekantrybė, kaip 
sunku laukti! Pati nežinau, kas man darosi!.. 

— Džiaukis mumis! — sakė oras ir saulės šviesa: — džiaukis 
jauna būdama, džiaukis laisvėje augdama! 

Bet eglutė nemokėjo džiaugtis. Ji vis augo ir augo. Vasarą 
ir žiemą ji stovėjo pasipuošusi tamsiai žaliais drabužiais. 

monės, kuriems teko ją matyti, sakė: „O, koks gražus mede- 
lis!“ Ir, atėjus Kalėdoms, nukirto ją pirmą. Giliai, į pačią šerdį, 
įsmego kirvis, ir eglutė tik trekšt — sudejavo ir žemėn parvirto. 
Ji didelį jautė sopulį ir, būdama labai silpna, nebegalėjo galvoti 
apie kokią nors laimę. Sunku jai buvo skirtis iš tėviškės, iš tos 
vietos, kur ji augo: ji gerai žinojo, jog daugiau niekuomet 
nebematys savo mylimųjų — senų draugių, mažų krūmelių ir 
žolynėlių, kurie augo aplinkui, 0 gal — ir paukštyčių! Važiuoti 
labai buvo skurdu! 

Eglutė atsikvošėjo tik tuomet, kada ją atgabeno į kažin kokį 
kiemą drauge su daugybė kitų medelių. Vienas žmogus, 
pastebėjęs ją, tarė: „Štai puikus medelis! Imkime jį!“ 

Netrukus atėjo du išsipuošę tarnai ir nusinešė eplutė į 
didelę, gražia salę. Tos salės visos sienos buvo nukabintos 
paveikslais, prie didelės krosnies iš šonų stovėjo gražios kinų 
vazos su liūtais ant dangčių. Čia buvo supamų krėslų. rašvtu 

šilkais sofų, didelių stalų, užverstų knygomis ir paveikslais, o 


margo divano. O, kaip dabar drebėjo, džiaugės eglutė! Kas bus 
toljau!.. Paskui tarnai ir panelės ėmė ją puošti, kaišyti. Šakeles 
apkabinėjo mažučiukais tinkleliais, iškarpytais iš visokios 
Ivos popierių, visokių saldumynų, gardumynų pridėtais. 
Auksuoti obuoliai ir riešutai kabėjo žemyn nusvirę, tartum būtų 
tąme pat medyje užaugę. Tarp tų gražiųjų daiktų visur ant 
šakelių prisagstė daugiau gal ne šimtą raudonų, mėlynų ir baltų 
žvakučių. Lėlės, visai kaip gyvos, — tokių gražių eglutė niekuo- 
met nebuvo mačiusi, —  pasipūtusios spoksojo tarp žalių 
šakelių. Pačioje jos viršūnėje pririšo aukso žvaigždę. Buvo gražu 
ir puiku, be galo gražu! 

— Šį vakarą, — linksmai šnekėjosi žmonės, kurie ją kaišė,- 
šį vakarą eglutė bus neapsakomai graži! 

„Oi, — galvojo eglutė: — kad tik greičiau ateitų tas vakaras! 
Kad tik greičiau imtų žibinti žvakutes! Kas paskui bus? Ar ateis 
miško medžiai, ar atskris žvirbliai pažiūrėti manęs pro langą? 
Gal aš taip pasipuošusi žiemą vasarą stovėsiu?“ 

Taip, daug, gal ir per daug geidė eglutė! Iš to nekantrumo 
jai ėmė žievę skaudėti, o tas sopulys medžiams taip pat 
nemalonus, kaip galvos skaudėjimas žmonėms. 

Pagaliau sužiebė žvakeles. Kas jų žibėjimas, kas puikumas! 
Eglutė taip visa sudrebo, net viena šakelė, prisilietusi prie 
žvakutės, užsidegė. 

— Oi, oi! — suriko mergaitės ir šoko gesinti ugnies. 

Dabar eglutė nebedrįso nei krustelėti. Tai buvo baisi 
kančia!.. Ji taip bijojo, kad tik nenukristų koks jos papuošalė- 
lis... Tas visas gražumas vargšei visai apsuko galvą. 

Tuo tarpu atsidarė durys, ir būrys vaikų subėgo į salę. 
Paskui juos iš lengvo suėjo ir vyresnieji. Vaikai sustojo prie 
eglutės ir — nustebę nutilo; tačiau ta tyla vieną minutę tesitrau- 
kė. Paskui pakilo neapsakomas triukšmas: jie pradėjo šokinėti 
ir lakstyti aplink eglutę ir už kitas kito traukyti nuo šakų 
dovanėles. 

„Ką jie čia dirba? — galvojo eglutė. — Kas bus toliau?“ 

Žvakutės tuo tarpu pačias šzkelės pridežė. Tiulajas vibe 10 
viena kitos gesinti, vaikams leido nusiskinti nuo eglutės Visus 
gardumynus ir papuošalus. Vyresniųjų leisti, vaikai tuojau šoko 
į darbą. Eglutės šakelės visos sutreškėjo, ir kad jos viršūnė 
nebūtų buvusi pririšta aukso žvaigžde prie lubų, tikrai ją 
parvertę ant grindų. 

Vaikai su savo gražumynais tik šoko, tik lakstė. Eglutę visai 
pamiršo. Viena sena auklė priėjo dar kartą prie jos, bet tik 
pažiūrėti, ar nebe liko kur tarp šakų nenuskintos kriaušelės arba 
vynuogės. 

= Pasaką! pasaką! — ėmė staiga šaukti vaikai ir nusitraukė, 
įkibę į skvernus, prie medžio vieną mažą, drūtą Žmogelį. 

— Na, dabar čia kaip miške, — tarė šis sėsdamas po eglute: — 
ir tam medeliui ne iš kelio būtų paklausyti mūsų pasakos! Bet aš 
vieną pasaką tesakysiu. Katrą jūs norite: apie dvylika brolių, 
juodvarniais laksčiusių, ar apie gulbę, karaliene tapusią? 

— Apie dvylika brolių! — šaukė vieni. — Apie gulbę! — 
rėkė kiti. 

Baisus pakilo klegesys. Tiktai viena eglutė stovėjo tylėdama 
ir. galvojo: „Kodėl jie manimi nesirūpina ir neklausia mano 
nuomonės?“ Jai vargšei nebuvo atėję nei į galvą, kad jau 
padariusi ji savo darbą, kad ji daugiau niekam nebereikalinga. 

Ir tas dručkis pasakė pasaką apie vieną gulbę, kuri po ilgų 
vargų karaliaus pačia tapo. Vaikai plojo delnais ir šaukė: 

— Dar! sakyk dar! 

Jie labai troško išgirsti pasakos ir dvylikos brolių, juodvar- 
niais laksčiustų, bet tas storapilvis nebenorėjo daugiau sakyti. 
Susimąsčiusi eglutė stovėjo ir tylėjo: miško paukšteliai niekuo- 
met jai nesakydavo tokių gražių pasakų. „Kokių nuostabių 
daiktų esama tame pasaulyje! — galvojo viena eglutė ir, 
girdėdama pasakojant tokį rimtą žmogų, tikėjo, kad tai tikra 
tiesa esanti. O kas dabar gali žinoti! Gal ir aš kada karalie- 
ne tapsiu! Ir eglutė vėl džiaugėsi, tikėjosi, kad kitą die- 
ną ją taip pat kaišysią, puošią žvakelėmis ir žaislais, auksu ir 
vaisiais. 

„Rytoj jau nebedrebėsiu! — galvojo eglutė. — Rytoj tik savo 
gražumu gražėsiuos. Rytoj vėl išgirsiu pasaką apie tą gulbę, o 
gal ir apie tuos brolius, kurie juodvarniais lakstę.“ 

Ir visą naktį eglutė išstovėjo tylėdama ir svajodama. 

Ryto metą į kambarį atėjo tarnas ir tarnaitė. 

„Tuojau vėl ims mane kaišyti!“ — tarė sau eglutė. 

Bet jie išvilko eglutę iš salės, užbruzdino laiptais į pastogę 
ir pabloškė tamsiame kampe, kur joks šviesos spindulėlis 
negalėjo įeiti. „Kas dabar bus? — lyg ką klausė eglutė. —- Ką aš 
čia veiksiu? Ką aš išgirsiu?“ Ir prisiglaudusi prie sienos, ėmė ji 
galvoti ir mąstyti... O laiko mąstyti ji turėjo gana, nes slinko 
diena po dienos, naktis po nakties, ir niekas jos nebelankė. 
Pagaliau kažin kas užlipo į pastogę, tačiau ne eglutės pažiūrėti, 
bet padėti kampe kelių didelių dėžių. Ten parioglintos tos 
dėžės visai užstojo eglutę; ją visi seniai jau buvo pamiršę. 

„Dabar žiema, — galvojo eglutė: — žemė sušalusi ir 
apsnigta, todėl žmonės negali manęs pasodinti: čia mane, 
matyti, iki pavasario laikys. Kaip išmintingi ir geri tie žmonės! 
Nesunku čia būtų laukti ir pavasario, kad tik nebūtų taip baisiai 
tamsu ir nejauku!.. Net.mažų kiškelių nematyti!.. Kaip gera 
buvo tuomet stovėti apsnigtai miške ir žiūrėti, kaip apie tave 
šokinėja pilki kiškeliai!.. Tiesa, tada aš jų nemėgau. Bet kaip 
čia baisiai nuobodu ir ilgu!“ 

— Ci! ci! ci! — sucypė maža pelelė ir išlindo iš urvo; paskui 
išlindo kita. Peliųkės apuostė eglutę ir prisiglaudė tarp jos 
šakelių. 

— Koks baisus šaltis! — tarė pelytės. — Čia būtų visai gera, 
kad nebūtų taip šalta! Ar ne tiesa, sene egle! 

— Aš xisai ne sena! — atkirto eglutė. — Yra daug senesnių 
už S | | 

— Iš kur tu? Ir ką tu žinai? — ėmė klausinėti pelės, kurios 
visuomet yra labai smalsios. — Ar tau teko būti puikiausioje 
pasaulio vietoje?.. Ar esi buvusi ten? Ar esi buvusi toje viralinėje, 
kur ant lentynų guli gardūs sūriai, kur palubėje kaba kumpiai, kur 
galima prilipus ant lašinių šokti, kur įeini liesa, o išeini soti, riebi? 

— Ne, tokios vietos aš nežinau! — atsakė eglutė: — bet aš 
žinau mišką, kur šviečia saulė ir gieda paukščiai... 

Ir ėmė joms pasakoti apie savo jaunas dienas. O pelytės, 
kurios to niekuomet nebuvo girdėjusios, klausė išsižiojusios; 
paskui tarė: 

— Kaip tavo daug matyta! Kokia tu laiminga esi buvusi. 

— Ar aš? — vėl nustebo eglutė. — Juk tikrai yra buvę gerų 
mano amžiuje dienų. 

Ir paskui ėmė ji pasakoti apie tą Kūčių vakarą, kaila ją 
kaišė žvakutėmis ir smaguriais. 

„— O! — suriko pelytės: — kokia tu buvusi laiminga, spnoji 
tu egle! | 

— Aš visai ne sena! — vėl atsikirto eglutė. — Aš tik šią žięmą 
išvežta.iš girios. Aš pačioj gerumoj, nors tokia didelė atrodau. 

— Kaip gražiai tu moki pasakoti, — tarė pelės ir kitą nkktį 
atsivedė su savimi dar keturias klausytojas. 

Eglutė pradėjo vėl pasakotis apie save ir apie savo 
niiną miške. Ir juo daugiau ji pasakojo, juo aiškesnė ir graže 
jai rodėsi visa praeitis. Ji mąstė: „Taip, tai tikrai buvo laimin 
tas laikas. Bet jis gal sugrįš. Gal paskui mane patiks 
didesnė laimė. Kas žino, gal ir aš ištekėsiu už karalaičio. Gal k 
man taip bus, kaip tai gulbei, karaliaus pačiai?“ Ir sakydama 
tuos žodžius, ji atsiminė vieną gražų berželį, kuris augo girioje. 
Jai rodėsi, kad tas berželis esąs puikus karalaitis. 

— Kas yra ta gulbė, kur tokį vyrą gavo? — ėmė klausinėti 
pelės, ir eglutė pasakė joms visą pasaką. 

Ji gražiausiai atsiminė kiekvieną žodelį, ir pelytėms taip 
patiko, jog iš džiaugsmo net šokti jos ėmė aplink eglutę. Kitą 
naktį atėjo dar daugiau pelių, o sekmadienį atsekė net dvi 
žvynės; bet žvynės pasaką išpeikė. Išgirdusios žvynių nuomonę, 
pelės nuliūdo, ir joms pačioms ėmė rodytis, kad gulbės pasaka 
tikrai nesanti tokia įdomi. 

— Ar tamsta tą vieną temoki pasaką? — klausė žvynės. 

— Taip, tik tą vieną! — atsakė eglutė. — Aš ją girdėjau 
laimingiausiame mano gyvenimo vakare; bet tuomet ir pati 
neišmaniau, kokia didelė buvo mano laimė. 

— Bet ta pasaka visai negraži! Ar negalėtum pasakyti mums 
kokios istorijos apie kiaulės taukus, žvaktaukius, taukinę arba 
apie kitus gardžius daiktus. 

— Ne, — atsakė eglutė. 

— Tai lik sau sveika! — tarė žvynės ir nuėjo savais keliais. 

Netrukus ir peliukės nustojo ją lankyti. 

Eglutei vienai vėl buvo labai ilgu. „Kaip gera buvo, — 
dūsavo ji, — kai mažos vikrios peliukės, sutūpusios aplink 
mane, klausė mano pasakų. Dabar ir to nebėr! Bet palauk, 
tegu tik mane išneša iš čia, aš ir vėl būsiu laiminga — ir vėl 
gėrėsiuos peliukėmis ar bent gėrėdamasi jas minėsiu!“ 


Ar sulaukė, ko norėjo, eglutė? Taip! Vieną rytą atėjo kažin 
kokie žmonės daryti tvarkos ant aukšto. Atstūmė dėžes ir 
ištraukė eglutę iš kampo. Maža to: ištraukę labai nemandagiai 
sviedė į žemę, paskui vilkte išvilko ant laiptų, kur buvo visai 
šviesu. 

„Dabar tai jau naują gyvenimą pradėsiu!“ — pagalvojo 
eglutė. Ji pajuto tyra orą, saulės šviesą ir — bematant atsidūrė 
žemai, kieme. Viskas taip greit atsitiko, tiek daug visokių daiktų 
paregėjo aplink save eglutė, jog visai pamiršo į save pažvelgti. 
Prie pat kiemo žaliavo didelis sodas, kuris buvo visas sužydęs. 
Dideli radastų kerai augo prie tvoros ir žydėdami gardžiai 
kvepėjo. Sodo pakraštyje žydėjo liepos, o kregždės, skrajoda- 
mos ties jų viršūnėmis, čirškėjo: „Čia vyt, čia vyt!“ Bet tie žo- 
džiai buvo sakomi ne eglutei. 

„Dabar tai bus man dienos!“ — džiaugėsi eglutė ir ėmė 
plačiai kėsti šakeles... Bet jos buvo sudžiūvusios, nugeltusios, ir 
ji pati gulėjo dilgynėse. Aukso žvaigždė tebekabėjo viršūnėje ir 
žibėjo saulės šviesoje. 

Kieme žaidė keli iš tų vaikų, kurie Kūčių vakarą šoko 
aplink eglutę ir gėrėjosi jos gražumu. Mažiausiasis pribėgo prie 
jos ir nutraukė jai aukso žvaigždę nuo viršūnės. 

— Žiūrėkit, kas beliko nuo eglutės, kokia ji dabar negraži, 
sena! — sušuko jis ir taip ją primynė, jog net šakelės sutreškėjo 
jam po kojų. 

Eglutė pažiūrėjo į puikiai pasipuošusį soda, pažvelgė į save 
ir ėmė gailėtis, kad jos nepalikę aname tamsiame kampe ant 
aukšto. Ji atsiminė savo jaunas miško dienas, linksmą Kūčių 
vakarą ir mažąsias peliukes, kurios taip mėgo klausyti jos 
pasakų. 

„Žuvo, viskas žuvo! — tarė nusiminusi eglutė. - Kad būčiau 
mokėjusi bent savo laime naudotis, kol galėjau! O dabar viskas 
žuvo, Žuvo amžinai!“ 

Netrukus atėjo darbininkas ir sukapojo eglutę į mažus 
šakalėlius, 0 paskui, suėmęs į glėbį, nunešė ir sukrovė po 
dideliu katilu. Išdžiūvę šakaliai beregint ėmė liepsnoti. Eglutė 
sunkiai dūsavo ir vaitojo, šakelės puškėjo. Pametę žaidę, atbėgo 
vaikai, sustojo aplink ugnį ir pritardami šakelėms kartojo: 
„Pikšt pukšt! Pikšt pukšt!“ Girdėdama spragant savo šakeles, 
eglutė jautė tokį sopulį, tartum būtų kas širdį jai raižęs. Tuomet 

atsiminė gražius vasaros rytus girioje, šaltąsias žiemos naktis, 
skaisčiąsias dangaus žvaigždes, atsiminė laimingąjį Kūčių vakarą 
i gulbės pasaką, vienintelę pasaką, kurią buvo išmokusi savo 
amžiuje ir mokėjo kitiems sakyti. Ir paskui eglutė sudegė. 

O vaikai tebežaidė sode. Visų mažasis lakstė pasikabinęs 
ant krūtinės aukso žvaigždę, kuri puošė eglutę laimingiausioje 
jos gyvenimo valandoje. Tas vakaras jau praėjęs, eglutės nebėr, 
todėl ir pasaką baigiame. 

Viskas praeina pasaulyje, viskas nyksta baigiasi, net pati 
gražioji, pati įdomioji pasaka! 

PASKUTINIS 
SENO ĄŽUOLO SAPNAS 


(KALĖDŲ PASAKA) 


Miške, ant stataus jūros kranto, augo senas senas ąžuolas. 
Jis turėjo tris šimtus šešias dešimtis penkerius metus, bet 
medžiui metai juk tas pats, kas mums, žmonėms, dienos. Mes 
dieną budime, naktį miegame ir sapnuojame; medis visai ki- 
taip — jis budi per tris metų dalis ir miega tiktai per žiemą. 
Žiema — jam poilsio laikas, jo naktis po ilgos dienos, kuri 
vadinasi pavasariu, vasara ir rudeniu. 

Dažnai šiltomis vasaros dienomis aplink ąžuolo viršūnę 
skraidydavo bimbiluodamos musės ir jautėsi visai laimingos. Kai 

pavargusi kuri muselė nusileisdavo ant žalio ąžuolo lapo 
pasilsėti, girios karalius sakydavo: 

— Kokia tu maža, kokia tu nelaiminga! Visas tavo amžius 
vieną dieną tesitraukia! Koks trumpas! Kaip man gaila tavęs! 

— Gaila? Ką tu nori tuo pasakyti? — klausdavo paprastai 
musė. — Juk aplinkui taip nuostabiai šviesu, šilta ir gražu! Ir 
man taip linksma!.. 

— Bet ta linksmybė tik vieną dieną testi, o paskui — galas! 

— Galas? - stebėjosi musė. — Kam galas? Ir tau galas? 

— O ne! Aš tūkstančius gal tavo dienų išgyvensiu; mano 
diena juk — trys metų dalys. Jos tokios ilgos, jog tu ir suprasti 
negali! 

“— Ne, tikrai nesuprantu aš tavęs! Tu išgyvensi tūkstančius 
mano dienų, bet aš turėsiu tiek pat tūkstančių valandėlių, 
kuriomis galėsiu būti linksma ir laiminga. Argi, tau mirus, žūtų 
visas šio pasaulio gražumas? 

— Ne, - tarė ąžuolas: — pasaulis bus ilgai, labai ilgai, aš ir 
pats neišmanau, kada jam galas ateis. 

— Vadinas, mes vienodai ilgumo gyvenam, tik amžiaus 
metus skaitome kiekvienas savaip. 

Ir vėl musė lakstė, vėl žaidė ore, džiaugdamasi savo plonais, 
gražiais sparneliais, tarytum išaustais iš šydo ir aksomo, 
džiaugdamasi šiltu vėjeliu, kvepiančiu dobilais ir laukinėmis 
rožėmis, kiečiais ir garbanotomis mėtomis. Oras taip kvepėjo, 
jog musė net svaigo. Diena būdavo ilga ir puiki, pilna džiaugs- 
mo ir visokių malonumų. Saulei leidžiantis, muselė jausdavo 
kažkokį saldų nuovargį, jos sparneliai pradėdavo linkti, ir ji iš 
lengvo nusileisdavo ant minkštos žolelės, nuleisdavo galvą ir 
saldžiai užmigdavo: tai būdavo jos mirtis. 

— Vargšė muselė! — sakydavo tada ąžuolas. — Koks 
trumpas tavo amželis! 

Ir kiekvieną vasaros dieną kartodavosi ta pati istorija: toks 
pat lakstymas, tos pačios kalbos, tie patys atsakymai, toks pat 
mirimas. Ir musių kartų kartos turėdavo vienodą likimą, bet jos 
visos būdavo visados laimingos ir patenkintos savo gyvenimu. 

O ąžuolas vis stovėjo. Pavasaris būdavo jo rytas, vasara — 
vidurdienis, o ruduo — vakaras. 

Artinosi jo atilsio metas — jo naktis: artinosi žiema. 

Vėtros ėmė jam dainas dainuoti: „Labanakt! Labanakt!“ 
Lapai po vienas kito krito, o vėtros vis balsiau ir balsiau 

dainavo: „Mes tave supame, mes tave siūbuojame! Užmik 
greitai, miegok ilgai! Kai tu miegosi, mes nuolat dainuosim — 
ir tu negalėsi atsidžiaugti! Braškės, traškės tavo senosios šakos! 
Labanakt! Labanakt! Ateina tavo trys šimtai šešios dešimtys 
penktoji naktis! Tiesą sakant, tu esi dar visai jaunas. Mik, 
greitai užmik! Iš debesų krinta sniegas, šiltai jis apdengs tavo 
kojas! Labanakt ir — saldaus miegelio!“ 

Ir ąžuolas nusivilko savo žaliąjį drabužį. Jis rengėsi ilsėtis, 
užmigti ir miegoti kiaurą žiemą ir sapnuoti senas savo dienas, 
kaip jas sapnuoja žmonės. 

Didelis ąžuolas kadai irgi mažas buvo — toks mažas, jog 
lopšiu jam galėjo gilė būti. Žmonių metų skaitymu, ąžuolas varė 
ketvirtą amžių; jis buvo didžiausias ir gražiausias miške medis; 
jo aukšta viršūnė toli tarp visų kitų medžių buvo matyti iš jūros. 
Ąžuolas rodė kelią jūreiviams, bet jam ir į galvą neateidavo, 
kiek akių jo ieškodavo. Pačioje jo viršūnėje, tarp žalių lapų, 
laukiniai karveliai perėjo vaikus; jo plačiose šakose kukavo 
gegutė. Rudenį nugelsdavo kaip auksas jo lapai, ir dausų 
paukščiai, skirsdami į kraštus anapus jūros, sutūpdavo ant jo 
pasilsėti prieš didžią ir ilgą kelionę. 

Bet dabar buvo žiema. Ąžuolas stovėjo nuogas, ir matyti 
galėjai, kokios kreivos augo jo šakos. Atskrisdavo čia varnos ir 
kuosos, tūpdavo ant ąžuolo šakų ir dejuodavosi apie blogus 
laikus ir apie tai, kaip sunku žiemą išmisti. 

Atėjo Kūčios, ir senasis ąžuolas tokį gražų sapnavo sapną, 
kokio jis niekuomet dar nebuvo sapnavęs. Paklausykim jo! 

Ąžuolas lyg jutęs, kad buvęs šventadienis; jis tarytum 
girdėjęs gaudžiant visos apylinkės varpus, ir jam rodėsi, kad 
oras buvęs šiltas ir giedras, kaip gražią vasaros dieną. Plačiai ir 
galingai jis kėtęs savo žaliąją viršūnę, saulės spinduliai ėmę 
mirguliuoti po jo lapus ir šakas, oras buvęs pilnas visokio žolių 
ir gėlių kvapo, raibosios plaštakės viena kitą vaikiusios, 
laksčiusios ir šokusios musės, lyg būtų viskas tam padaryta, kad 
jos galėtų šokti ir linksmintis. Viskas, ką senasis ąžuolas buvo 
per tiek metų išgyvenęs, — viskas, kas ties juo buvo atsitikę, 
slinkę pro jį lyg kokia iškilminga procesija. Jis matęs jojant 
raitus pro šalį ant gražių žirgų senovės riterius ir aukšto gimimo 
ponias su plunksnomis už skrybėlių ir su sakalais rankose; 
medžiotojų ragai skambėję ir šunys loję. Jis matęs priešininko 
kareivius, apsitaisiusius spalvotais drabužiais, su žibančiais 

ginklais, su kalavijais ir alebardomis, statant palapines ir vėl 
ardant; skaisčiai degusios sargybos ugnys, žmonės dainavę ir po 
jo šakomis ilsėjęsi. Jis matęs jaunikaičius ir mergeles, atėjusius 
į jo šakų pavėsį, gėrintis mėnesio šviesa ir pjaustant ant jo 
pilkai žalsvos žievės savo vardų pirmutines raides. Ant jo šakų 
vėl kabėjusios kanklės ir Eolo arfos, kurias ten seniau kabin- 
davo linksmieji meisterių mokiniai, vėjas vėl stygomis žaidęs, ir 
jis vėl girdėjęs jų stebuklinguosius balsus. Medžių šakose 
burkavę laukiniai karveliai, lyg norėdami apsakyti, ką senasis 
ąžuolas jautė, o gegutė kukavusi, kiek dar metų jam siKĖ 
gyventi. 

Ir štai ąžuolas pajutęs savyje naują galingą gyvybės srovę, 
kuri ėmusi tekėti mažiausiomis jo šaknelėmis, visomis šakomis 
ir lapeliais. Ąžuolui pasirodė, kad jis ėmęs kilti, visomis savo 
šaknimis juto gyvybę ir šilimą žemėse. Jis jautė, kaip didėjusios 
jo jėgos, kaip jis augęs ir augęs, kaip nuolat tiesęsis jo liemuo, 
kaip jo viršūnė dariusis tankesnė ir platesnė ir kėlusis vis 
aukštyn ir aukštyn. Ąžuolui beaugant, augęs ir jo norėjimas dar 
labiau augti, kilti ir kilti nuo žemės ir pasiekti pačią šiltąją, 
šviesiąją saulę. 

tai jau jis pakilęs aukščiau debesų, kurie plaukė po juo, 
tartum dideli pulkai paukščių. 

Dabar kiekvienas lapelis, lyg akis turėdamas, galėjęs regėti. 
Vidurdieny buvę matyti žvaigždės, didelės ir šviesios, ir kiek- 
viena iš jų spindėjusi, tartum pora gražių ir linksmų akių. 

Kokia nuostabi, kokia laiminga buvo valanda! Bet ąžuolas, 
būdamas toks laimingas, labai troško, kad ir visi kiti miško 
medžiai, krūmai, žolės ir gėlės galėtų matyti tą patį gražumą ir 
jausti tokį pat džiaugsmą. Bet galingas ąžuolas ir toje puikiau- 
sioje savo gražaus sapno valandoje negalėjo būti laimingas: jis 
norėjo pasidalinti savo laime su visais — su dideliais ir mažais. 
Tis to norėjo taip labai ir karštai, jog drebėjo kiekviena savo 
sukele ir lapeliu, kaip dreba kartais ko nors labai trokštanti 
žimogaus širdis. 

Ąžuolo viršūnė linko į visas pusės, tartum godžiai ko 
ieškodama. Staiga ąžuolas pajuto jazmino, žibučių ir kitų gėlių 
kvapą; paskui jam pasirodė, kad gegutė kur sukukavusi. 

Ir štai pro debesis pasirodė žalio miško viršūnės! Ąžuolas 
pastebėjo po savim kitus medžius; jie taip pat augo ir kilo į 
dangu. Nuo jų nesiliko krūmai ir žolynai; kai kurie iš jų rovėsi 

iš žemės su šaknimis ir dar greičiau lėkė į debesis. Beržas 
pralenkė visus; kaip žaibas šovė į debesis jo lieknas liemuo; 
šakos jį dengė kaip šydas ir plevėsavo kaip vėliavos. Visi miško 
augalai, net rudosios vilko uodegos, kilo aukštyn; paskui 
augalus sekė giedodami paukščiai, o ant žolyno stiebelio, kuris 
lingavo ore, kaip ilga žalia šilkinė juosta žaidė žiogas sparneliais 
su savo koja. Karkvabaliai zvimbė, bitės dūzgė, ir kiekvienas 
paukštelis giedojo savo giesmelę. Visi ir visur giedojo, visi buvo 
smagūs. Džiaugsmingi balsai ėjo iki pat dangaus. 

— Bet kur maža žydra gėlelė, kuri augo prie vandens? — 
paklausė ąžuolas. — Kur dingo raudoni katilėlia: ir gražiosios 
našlaitės? | 

Senasis ąžuolas norėjo, kad jie visi prie jo būtų. 

— Mes čia! mes čia! — atsakinėjo iš visų pusių. 

— O gražusis jazminas, kuris buvo čia pernai vasarą? Juk 
pernai metais buvo tiek daug čia konvalijų! O laukinė obelė, 
kuri taip gražiai žydėjo? Ir visi apylinkės augalai, kurie per tiek 
metų puošė mišką? O, kad jie būtų lig šios valandos išgyvenę, 
jie visi su mumis dabar būtų! 

— Ir mes čia! Ir mes! — suskambėjo, suaidėjo dar aukščiau: 
jų būta dar toliau nulėkta. 

— Ne, tai net per daug gerai, neapsakomai gerai! — 
džiaugėsi senasis ąžuolas. — Dabar jie visi šalia manęs! Ir 
dideli, ir maži! Nei vienas neužmirštas. Ar begali didesnė būti 
laimė? 

— Danguje pas Dievą viskas galima! — suskambėjo ore. 

Ir senasis ąžuolas, kuris vis augo, pajuto, kad jo šaknys 
skiriasi nuo Žemės. 

— Dabar tai bent gerai, visai gerai! — sušuko ąžuolas. — 
Dabar jokie pančiai manęs nebevaržo. Aš galiu nulėkti prie pat 
šviesos ir gražybės šaltinio. Ir visi mano brangieji draugai kartu 
su manim! Ir didi, ir maži, visi! 

— Visi! | 

Toks buvo seno agajolo sapnas. Besapnuojan! jam tą sap= 
ną, — Kūčių naktj “jūroje ir sausumoje pakilo baisi audra. 
Didžiausios vilnys šoko į krantą. Ąžuolas linko ir braškėjo, ir 
galop vėjas išrovė jį su šaknimis, tuo pat laiku, kii sapnavo, kad 
jis skiriąsis nuo žemės. Jis nugriuvo. Jo trys šimtai šešios 
dešimtys penkeri metai prašvilpė kaip musės viena diena. 

Rytą, Kalėdų pirmąją dieną, patekėjus saulei, audra paliovė 
siautus. Iškilmingai gaudė visų bažnyčių varpai. Iš kiekvieno 
kamino, net iš menkiausios vargšo trobelės, kilo aukštyn mėlyni 
dūmai, tarytum aukos dūmai, kilę nuo altorių druidų šventėje. 
Jūra nurimo, ir didelis laivas, kuris visą naktį kovojo su audra 
ir išliko sveikas, dėl to džiaugsmo ir dėl tos šventės iškėlė visas 
savo vėliavas. 

— Nebėr, nebėr senojo ąžuolo, nebėr mūsų kelio rodytojo 
ant kranto! — sakė jūreiviai. — Nakties audra jį nugriovė! Kas 
dabar jį atstos? Niekas! 

Tokia tat buvo laidotuvių prakalba — trumpa, bet jaus- 
minga, pasakyta prie gulinčio sniege ąžuolo ant jūros kranto. O 
nuo laivo dangčio girdėti buvo giedant jūreiviai. Jie giedojo 
Dievo garbei giesmę, ir kiekvienas iš jų jautėsi pakilęs aukštyn 
nuo žemės, jautė tą pat, ką jautė senasis ąžuolas, kildamas per 
gražiausiąjį sapną į dangų Kalėdų naktį. 


NAVINAIII 
S45A4 


" Senovės galų kunigai ir mokytojai. Verr. 


MERGAITĖ SU DEGTUKAIS 


Ore smarkiai šalo; sniegas snigo ir temo. Buvo paskutinis 
mėtų vakaras. 

Ta vakarą ėjo gatve varginga mergaitė, maža, vienplaukė, 
basa. 

Iš namų ji buvo išėjusi su klumpėmis; bet naudos iš jų maža 
teturėjo. Tos klumpės buvo motinos, ir mergaitei smuko. 
Nukrito jai nuo kojų, beskubant per gatvę; bijojo, kad nesuva- 
žinėtų jos ratai. Vienos klumpės nebegalėjo rasti, antrąją 
pagriebęs nusinešė kažkoks 
vaikpalaikis. Toliau mergaitė 
gavo eiti basa. Jos kojos nurau- 
do, pamėlynijo nuo šalčio. Rau- 
donoje prikyštėlėje ji nešėsi 
degtukų, vieną dėžutę turėjo 
rankoje. Per visą dieną nei už 
skatiką nebuvo pardavusi. 

Visa drebėdama šalčiu ir 
badu, slinko ji toliau. Gaila 
buvo žiūrėti į ją... 

Ant ilgų šviesių jos plaukų, 
gražiai nuleistų ant pečių, krito 
sniego kąsniai; bet ji ėjo sau, ir 
tiek. Pro langus visur matyti 
buvo žiburiai, iš visur kvepėjo 
kepta žasiena, kiekvienas Nau- 
jųjų metų laukė. Tą visų laukia- 
mąją šventę ir ji galvoje turėjo... 

Kertėje, tarp dviejų namų, katrų vieni labiau į gatvę buvo 
išsikišę, varguolė atsisėdo pasilsėti. Ji susitraukė. Savo nuša- 
lusias kojeles drabužėliu prisidengė. Atsisėdus rados dar 
šalčiau, bet namo grįžti nedrįso; ji nebuvo pardavusi nei vieno 
degtuko, nei vieno skatiko nebuvo tą dieną gavusi. Tėvas ją 
tikrai primuš, antra — ir namie buvo nešilta. Troboje juos 
stogas tedengė, bet ir tas buvo skylėtas: pro ji, — nors pačios 
didžiosios skylės buvo šiaip taip užkainiotos šiaudais ir kitais 
galais, — vėjai visur pūtė. 

Jos rankytės buvo beveik pastirusios nuo šalčio. Vienas 

degtukas tegalėjo jai padėti, kad būtų drįsusi išsiimti iš dėžutės, 
brykštelti į sieną ir pasišildyti pirštus. 

Pagaliau išdrįso. Išsitraukė degtuką. Pšš! Žybtelėjo, įsidegė. 
Ranką mergaitė laikė ties pat degtuku, o jo liepsna buvo tokia 
skaisti ir didelė, kaip žvakės! Ir tikrai gražus buvo tas žiburėlis. 
Mergaitei rodėsi, kad ji sėdinti prieš didelę geležinę krosnį, 
žibančiomis vario kojomis ir vario gaubtuvu. Kaip smagiai 
liepsnojo ugnis, kaip maloniai ji šildė! Mergaitė jau buvo 
betiesianti ir kojeles prie krosnies pasišildyti, bet — ugnelė 
staiga užgeso, krosnis išnyko, ir jos rankose nudegusio degtuko 
galas beliko. | 

Mergaitė kitą braukė. Degtukas žybtelėjo, ir toje vietoje, 
kur krito šviesa, siena rados giedra kaip dujų apdangalas, ir 
mergaitė galėjo matyti, kas yra kambaryje. Stalas balta staltiese 
buvo apdengtas, jo viduryje gražiausia porceliano lėkštė švytėjo, 
toje kepta žąsis, obuolių ir slyvų prikimšta, kėksojo ir gardžiai 
kvepėjo. Ir kas įstabiausia: ta žąsis paskui staiga nušoko nuo 
lėkštės ir, krapinėdama su peiliu ir šakutėmis krūtinėje, ėmė 
tiesiai į mergaitę eiti... 

Bet čia degtukas vėl užgeso, ir mažutėlė storą, drėgną, šaltą 
sieną prieš save tematė. 

Ji įbraukė dar vieną degtuką ir šiuo kartu prie puikios 
eglutės atsidūrė. Eglutė buvo dar didesnė ir gražesnė, negu ta, 
kurią buvo mačiusi pro stiklo duris lobingojo pirklio troboje. 
Tūkstančiai žvakių degė žaliose šakelėse, ir margi paveikslėliai, 
kokių matydavo magazinų languose, iš aukšto į ją veizdėjo. Jų 
pasiekti mergaitė ištiesė rankeles, bet tuo tarpu degtukas ir vėl 
užgeso. Eglutės žvakelės ėmė kilti vis aukštyn ir aukštyn ir 
pagaliau pavirto dangaus žvaigždėmis ir aukštybėse žibėjo. 
Viena žvaigždelė nukrito ir krisdama paliko paskui save ugnies 
ruožą. 

— Turbūt kas miršta! — pagalvojo mergaitė, nes močiutė, 
kuri ją viena temylėjo ir kuri dabar jau mirus buvo, pasakojo 
jai, kad, einant kam nors iš šio pasaulio pas Dievą, krintanti 
dangaus žvaigždė. 

Mergaitė dar kartą brykštelėjo degtuką. Vėl viskas nušvito, 
ir tuo nušvitimu stovėjo prieš ją senoji močiutė, tokia pat šviesi, 
spindinti, tokia pat romi ir mylinti, kaip ir kitados. 

— Močiute! — suriko mažytė. — Atsiimk mane pas save! 
Aš žinau, tu nueisi, kai užges degtukas; tu pranyksi kaip šiltoji 

krosnis, kaip gardžioji kepta žąsis, kaip gražioji, didžioji eglutė! 

Ir ji brykštelėjo visą dėžutę degtukų: norėjo, kad senelė 
ilgiau pabūtų su ja. 

Ir degtukai įsidegė taip skaisčiai, jog aplinkui pasidarė 
šviesiau, negu vidurdieny. Niekados dar močiutė nebuvo tokia 
didelė ir graži; ji pasiėmė mergaitę ant rankų, ir abi, šviesios ir 
linksmos, pakilo aukštai, be galo aukštai nuo žemės; jos lėkė ir 
lėkė vis į aukštybės; ir ten, kur jos nulėkė, nebuvo nei šalčio, 
nei bado, nei vargo — jos buvo pas Dievą. 

Išaušo šaltas rytas. Kertėje, prisiglaudusi prie sienos, sėdėjo 
vargšė mergaitė. Jos skruostai buvo raudoni, lūpos šypsojo — 
vargšė sušalo paskutinę senųjų metų naktį. 

Naujųjų metų saulė patekėjo ties mažu lavonėliu. Sustingusi 
sėdėjo mažytė su savo degtukais, kurių viena dėžutė buvo 
sudegusi. ) 

— Jos norėta pasišildyti, — kalbėjosi žmonės. 

Bet niekam nei į galvą neatėjo, kiek daug jos gražybių 
matyta, kokioje šviesybėje jos nulėkta su močiute į Naujųjų 
metų linksmybes. 


MOTINA 


Sirgo vaikas. Prie jo lopšio sėdėjo motina. Ji buvo labai 
nuliūdusi — bijojo, kad nemirtų jos vaikelis. Vaikas gulėjo visai 
išbalęs, užmerkęs akutes. Alsavo labai nelygiai ir sunkiai: 
kartais vos begirdėti buvo kvėpuojant; kartais ne tiek alsuoja, 
rodės, kiek vaitoja. Motina akis įsmeigusi žiūrėjo į savo vaiką: 
neapsakomas gailesys spaudė jai širdį. 

Tuo metu pabeldė kas į duris, ir į trobą įėjo pavargęs 
senelis, apsisiautęs arklio apdangalu. 

Buvo šalta žiema; tas apdangalas labai pravertė seneliui. 
Lauke viskas buvo nuklota sniegu ir ledu, ir vėjas pūtė labai 
aštrus — plikyte plikė jam veidą. Senelis drebėjo nuo šalčio. 

Pamačiusi vaiką užmigus, motina atsikėlė, įpylė į puodelį 
alaus ir pastatė po krosnim svečiui pašildyti. Senelis atsisėdo jos 
vietoje ir ėmė supti vaiką. Motina prisėdo ant kėdės greta; 
susirūpinusi pažvelgė į sunkiai kvėpuojantį vaiką ir paėmė jam 
už rankytės. 

— Juk ir tamsta pasakysi turbūt kad vaikas išgis, ar ne 
tiesa? — klausė ji. — Juk neatims jo man Dievas! 

Tas senelis buvo Giltinė. Jis linktelėjo atsakydamas kažin 
kaip keistai galva. Tas linktelėjimas galėjo reikšti ir „taip“, ir 
„ne“. Motina nuleido akis, ir ašaros ėmė riedėti jai per 
skruostus... Galva ėmė svaigti: jau tris dienas ir naktis nebuvo 
sudėjusi vargšė akių. Valandėlei užsnūdo. Pabudus ją šaltis 
nukrėtė. 

— Kas čia!? — sušuko žvalgydamasi aplinkui. Bet senelio 
nebebuvo, vaikas irgi dingęs: senelis jį išeidamas išsinešė. 
Kertėje tik senas laikrodis ką terškė ir šnypštė: sunki atsvara 
nusileido ligi pat aslos, dunkstelėjo — ir laikrodis sustojo. 

Nusigandusi motina išbėgo iš trobos ir ėmė raudodama 
šaukti vaiką. 

Kieme, snieguose, sėdėjo moteriškė, apsitaisiusi ilgais 
juodais drabužiais. Ji, matydama verkiant motiną, tarė: 

— Tavo troboje buvo Giltinė. Aš ją mačiau tavo vaiką 
išsinešant iš namų; ji lekia greičiau už vėją ir ką paėmusi 
niekuomet nebegrąžina. 

— Tiktai pasakyk man, kuriuo keliu ji nuėjo? — sako 
motina: — aš ją pavysiu. 

— Tą kelią aš žinau, — atsakė jai juodai apsivilkusi moteriš- 

kė, — bet už jo parodymą tu man turi pirma išdainuoti visas tas 
„daineles, kyrias dainuodavai savo vaikui. Mėgstu aš tas daineles 
ir ne kartą esu jas.iš tavęs girdėjusi; aš esu Naktis, mačiau ir 
tavo ašaras, kai tu dainavai. 

— Visas, visas išdainuosiu! — sušuko motina: — tik 
netrukdyk manęs, -duok man privyti Giltinę ir iš jos vaiką 
atsiimti. 

Bet Naktis sėdėjo tylėdama, visai nenuskųsdama motinos. 
Tada ši, rankas grąžydama ir ašarodama, ėmė dainuoti. Ir daug 
dainų ji išdainavo, bet dar daugiau ašarų dainuodama išliejo. Ir 
Naktis tada pasakė: 

— Eik dešinėn į tamsų pušyną; mačiau, Giltinė tenai nuėjo 
su tavo vaiku. 

Vidury miško kelias skyrėsi, ir motina nebežinojo, kuriuo 
eiti. Čia ji pamatė erškėčių kelmą, kuris neturėjo nei Žiedų, nei 
lapų: buvo žiemos metas, ir ant visų erškėčio šakelių ledo 
varvučiai kabėjo. 

— Ar nėjo pro čia Giltinė su mano vaiku? — paklausė motina. 

— Ejo, kaipgi! — atsakė erškėtis, — bet aš tau nesakysiu, 
kuriuo nuėjo keliu. Atšildyk mane savo krūtine, tada pasakysiu. 
Aš esu labai sušalęs, veikiai ledu visas pavirsiu, jei niekas 
nesušildys. 

Ir motina prispaudė erškėčių krūmą, kad veikiau atšiltų, 
stipriai stipriai prie krūtinės. Erškėčio dygliai susmigo jai į 
kūną, ir „kraujas dideliais lašais ėmė lašėti iš krūtinės. Bet 
motinos krūtinė buvo taip karšta, jog ir sušalusios erškėčio 
šakelės susprogo ir pražydo. vidur šaltos žiemos nakties. Ir 
tuomet ezškėtis parodė jai, kelią, kuriuo ji turėjo eiti. 

Ėjo, ėjo ir priėjo didelį ežerą, kur nebuvo nei laivo, nei 
„eldijėlės. Ežeras nebuvo dar tiek užšalęs, kad keltų žmogų, o 
bristi buvo per gilus. Bet pereiti būtinai reikėjo, šiaip vaiko ji 
neras. Ir ji prisilenkė prie ežero, kad išgertų visą jo vandenį. 
Išgerti visą vandenį iš ežero, žinoma, negalimas daiktas žmogui; 
bet nelaimingoji motina tarė sau — gal stebuklas koks atsitiks. 

— Ne, mesk tu tuos niekus, čia tu nieko nepadarysi! — tarė 
ežeras. — Verčiau geruoju pasišnekėkime. Aš mėgstu mat rinkti 
perlus, o tavo akys — du gražiausi perlai. Kad nori, išverk jas 
į mane, — aš tave perkelsiu tada į tą šiltadaržį, kur gyvena 
Giltinė, kur ji gėles ir medžius auklėja; to šiltadaržio kiekvienas 
augalas yra žmogaus vėlė. 

— O, viską, viską atiduosiu, kad tik savo vaikelį atras- 
čiau! — atgakė motina, gailiai gailiai verkdama. 

Tarusi“tuos žodžius, ėmė dar-Jabiau raudoti, ir jos akys 
iškrito, nusKendo į patį ežero dugną ir pavirto dviem brangiau- 
siais perlais. Tada ežeras pakėlė ją ir vienu akies mirksniu 
pernešė į kitąsjatgs; iur stovėjo pškūs kelių mylių ilgio namai. 
Sunku buvo numanyti; ar čia kalnas stovi su miškais ir urvais, 
ar pastatyti žmogati$ rankomis ndšiai. Betyirgšė motina nieko 
to negalėjo matyti: ji buvo jau savo akis išverkusi. 

— Kurgi čia rasiu Giltinę, nunešusią mano vaikelį? — 
paklausė ji. 

— Jos dar čia nebuvo! — atsakė sena moteriškė, kuri 
saugojo Giltinės šiltadaržį. — Bet kaip tu čia atklydai? Kas tave 
atvedė? | 

— Dievas man padėjo, — tarė motina. — Jis pasigailėjo 
manęs, pasigailėk ir tu. Kur yra mano vaikas, kur man ieškoti? 

— Nežinau, — sakė senutė: — ir tu juk, antra vertus, nieko 
nematai. Daug gėlių ir medžių šią naktį nuvyto, netrukus ateis 
Giltinė ir juos persodins. Tu esi turbūt girdėjusi, jog kiekvienas 
žmogus turi savo amžiaus medį arba gėlę. Pasižiūrėti jie 
panašūs į paprastus augalus, bet vidury jų plaka gyva širdis. 
Vaikų širdys irgi plaka juose. Eik paieškok, gal pažinsi savo 
vaiko širdies plakimą. Bet ką tu man duosi, jei tau pasakysiu, 
kas tau toliau daryti? || | | ŠMM 

"— At nieko nebeturiu: duoti, - atsakė motina:“*-bet dėl 
tavęs įman ičiau ligi žemės gglo eiti. 

„= Narten man nėra kp ieškoti, — tarė senutė. - Geriau 
atiduok man' ilgus savo juočius plaukus. Tu pati gerai supranti, 
kaip jie gražūs; ir man jie labai patinka. Už juos atiduosiu tau 
savo žiluosius; vis bus geriau, nekaip nieko. 

— Tik tiek? — paklausė motina. — O, aš tau mielai juos 
atiduosiu. | 

Ir ji, nieko nelaukdama, atidavė savo juoduosius plaukus ir 
gavo už juos senutės baltus kaip sniegas. 

Po to įėjo abi moterys į didelį Giltinės šiltadaržį, kur augo 
mišriai gėlės ir medžiai. Čia geltonieji jacintai stypsojo po 
stiklais, čia žydėjo dideli pilnaviduriai radastai. žaliavo vandenų 
augalai, vieni dar jaunučiukai, kiti nuvytę, — vandeninės gyvatės 
gulėjo ant jų, žuodi vėžiai rėpsojo isikabinę i jų stiebus; ten, 

toliau, puikiosios palmės stiebėsi, ąžuolai, platanai. Čia pat 
augo petrelės ir kvapieji timijonai. Kiekvienas medis, kiekviena 
gėlė turėjo savo vardą, kiekvienas augalas buvo Žmogaus 
amžiaus. Tie žmonės tebegyveno pasaulyje: vieni Kinuose, kiti 
Grenlanduose, kiti kitur —- visame pasaulyje. Buvo čia ir didelių 
medžių, mažuose indeliuose — jiems ankšta buvo, ir jie indus 
plėšė; buvo ir mažų žolynėlių, riebioje žemėje augančių, 
samanomis apdėtų, ir juos visus auklėjo ir puoselėjo daržinin- 
kas. Vargšė motina lankstėsi prie mažiausiu žolynėlių ir 
klausėsi, kaip plaka jų žmonių širdelės, ir iš milijonų pažino 
savo vaiko širdį. 

— Štai jis! — sušuko motina ir ištiesė rankas į mažučiuką, 
mėlyną kroką, kurs sopulingai linko tuo tarpu žemyn. 

— Neliesk gėlelės! — tarė senutė: — stokis tiktai šalia jos ir, 
kai ateis Giltinė, — laukiu jos ateinant kiekvieną valandėlę, — 
neduok jai rauti tos gėlelės, pagrasyk padarysianti tą pat ir kitoms 
gėlėms. Tas grasymas ją nugąsdins, nės už visas jas Dievui ji 
atsako: jo neleistas niekas negali nei vieno augalo išrauti. 

Tuo tarpu šiltadaržyje papūtė šaltas vėjas, ir neregė motina 
pajuto ateinant Giltinę. 

— Kaip tu čion kelią radai? — paklausė Giltinė. — Kaip tu 
galėjai ateiti pirma manęs? 

— Aš esu motina! — atsakė ji. 

Ir Giltinė ištiesė savo ilgąją ranką į mažą trapų žolynėlį; bet 
motina pridengė jį rankomis, — stipriai stipriai ir drauge taip 
atsargiai, kad nesupliukštų nei vienas jo žiedo lapelis. Tada 
Giltinė pūstelėjo jai į rankas, ir ji pajuto, kad tas pūstelėjimas 
šaltesnis yra už žiemos vėją, ir jąs rankos suglebo, savaime 
nusileido. 

— Tu manęs neapgalėsi! — tarė Giltinė. 

— Bet Viešpats tave apgalės! — atsakė motina. 

— Aš jo valią tevykdau, - tarė Giltinė. —- Aš esu jo 
daržininkas. Aš imu visus jo žolynus ir medžius ir sodinu juos 
į didįjį dausos daržą, į nežinomąjį kraštą. O kaip jie ten auga 
ir ką veikia, to pasakyti tau neturiu valios! 

— Atiduok man vaiką! — meldė verkdama motina. 

Staiga nutvėrė ji rankomis du gražiausius žolynėlius ir 
suriko: 

— Aš išrausiu visas tavo gėlės, nes man, nelaimingai, nieko 
nebelieka! 


36 


„ — Neliesk jų! — sako Giltinė. — Tu sakaisi esanti nelai- 
inga, o pati nori kitą motiną padaryti tokią pat nelaimingą? 

— Kit4' motiną?! — sušuko vargšė sopulingoji moteriškė ir 
tuojau paiEko abi gėles iš rankų. | 

— Se tau akis! — tarė Giltinė. — Aš jas ežere pagavau; jos 
ten skaisčiai žibėjo!'dš nei nežinojau; kad'jos tavo. Atsiimk jas 
sau; dabar jos dar šviesesnės, nekaip pirma. O dabar pažiūrėk 
į tą Bilųjį šulinį. AŠ tiu vardus pastikysiu Vy dviejų gėlių, kurias 
norėjai išrauti, ir tu pamatysi jų ateitį, višį jų žmogaus amžių; 
pamatysi tada, ką tu buvai bežudanti. 2 

Ir motina pažvelgė į šulinį ir nudžiugo — pamatė jame 
vieną gėlę, kuri vienas gerumas tebuvo visam pasauliui, pamatė, 
kiek daug laimės ir džiaugsmo ji skleidė aplink save. Ir pamatė 
ji taip pat ir antrojo žmogaus amžių, — bet jame buvo tiktai 
vargai ir bėdos, sielvartas ir nusiminimas. 

— Ir vienas, ir antras yra Dievo valia!“ tarė Giltinė. 
— Katra čia laimės ir katra nelaimės gėlė? — paklausė 
motina. + 

— Šito aš tau nepasakysiu, — atsakė Giltinė. — Žinok tiktai, 
jog viena iš jų — tavo pačios vaiko yra gėlė. Tu matei čia jo 
likimą, visą savo vaiko ateitį. 

Tada motina nusigandusi ėmė šaukti: 
„  — Katra gi mano vaiko gėlė? Sakyk man! Išvaduok 
nekaltąjį vaikelį! Išgelbėk jį iš visų tų nelaimių! Geriau atsiimk 
jį, nunešk į Dievo karalystę! Užsimi;šk mano ašaras, malda- 
vimtus, pamiršk visa, ką ešu kalbėjusi ir dariusi! | 
„= AS tavęs nesuprantu! L tarė Giltinė, — ko gi tu nori: kad 
"truneščiati vaiką į tą šalį, kurios tu visai nežinai, ar kad tau jį 
atiduočiau? Ė 

Tada motina sudėjo rankas, puolė ant kelių ir ėmė melstis: 

„Viešpatie, neklausyk manęs, jei prašau, kas yra priešinga 
Tavo valiai. Tu geriau žinai! Neklausyk manęs, "neklausyk 
manęs!“ | 

Ir jos galva nusviro ant krūtinės. 

O Giltinė nunešė jos vaiką į nežinomąjį kraštą. 

— Kai numiršta geras vaikas, iš dangaus nusileidžia žemėn 
angelas, ima mirusį vaiką į glėbį ir, pakėlęs savo didelius baltus 
sparnus, apskraido su juo visas jo mėgtąsias vietas. Angelas 
prisiskina saują gražių gėlių, kurias nuneša su vaiku į dangų, 
kad jos ten dar gražiau kaip žemėje žydėtų. Viešpats Dievas 
spaudžia jas visas prie savo širdies; tą gėlę, kuri jam labiausiai 
tinka, pabučiuoja, ir toji gėlė gauna balsą ir gali giesmes giedoti 
drauge su dangaus palaimintaisiais. 

Taip pasakojo angelas nešdamas į dangų mirusį vaiką, ir 
vaikas jo klausėsi kaip per miegus. Jie lėkė tomis vietomis, kur 
vaikas žaisdavo būdamas gyvas, ir atsidūrė sode, pilname gra- 
žiausių gėlių. 

— Kurias gi imsime su savim ir nešimės į dangų? — 
paklausė angelas. 

Tame sode augo puikiausias radastų krūmas, kurio liemenį 
buvo perlaužusi kažin kieno pikta ranka. Radasto šakelės 
pusiau išsprogusiais pumpurais buvo nudžiūvusios ir žemyn 
nusvirusios. 

— Nelaimingas radastėlis! — tarė vaikas. — Paimk jį su 
savim, kad vėl galėtų pražysti pas Dievą. 

Angelas paėmė suvytusį žolyną, pabučiavo vaikutį, ir tada 
vaikas pusiau pramerkė savo akutes. Paskui jie prisiskynė 
visokių puikių gėlių, nepamiršo nei mažučių ramunėlių, nei lėtų 
našlaitėlių. . 

— Dabar ganės mums gėlių! — pasakė vaikas, ir angelas 
linkterėjo sutinkamai galva. Bet jie dar neskrido pas Dievą. 
Buvo naktis, aplinkui rimtis viešpatavo; jie dar nevyko iš 
miesto, vis tebeskraidė ties viena siaura gatvele, kur gulėjo 
krūvos šiaudų, pelėnų ir visokių šiukšlių; tą dieną žmonės 
kraustėsi į kitus butus. Visur mėtėsi puodų šukės, klinto“ 
trupiniai, visokie skarmalai, senos kepurės, — žodžiu, prasčiausi 
pažiūrėti daiktai. 

Tarp tų visokių enų ir nereikalingų daiktų buvo gėlių 
puodo šukės ir škntė iš jo žemės gniužulėlis, nesubyrėjęs tik 
dėl išsikerojusių jame laukinio žolyno šaknelių. Žolynėlis buvo 
visai nuvytęs ir todėl išmestas į gatvę. 

— Pasiimkim ir jį su savim! — tarė angelas. — Kelyje tau 
papasakosiu kam. 

— Ten, skersgatvyje, — pasakojo kelyje angelas, — žemai, 
pogrindyje, gyveno nelaimingas, ligotas vaikas, kuris iš pat 
mažens sirgo beveik nesikeldamas iš patalo; ir tais tarpais, kada 
jausdavosi geriausiai, du tris kartus tegalėdavo pereiti su 
ramentais per kambarį — ir tiek. Vasarą būdavo dienų, kad 
saulės spinduliai kokį pusvalandį ir į tą urvą žiūrėdavo. Tuomet 
berniukas sėsdavo ant slenksčio, kaitindavos prieš saulę ir, 
kaikydamas prieš šviesą rankas, žiūrėdavo, kaip teka jo kraujas 
suvytusiuose, giedruose pirščiukuose. Tos valandėlės pasivaikš- 
čiojimą jam atstodavo. Apie mišką ir nuostabųjį jo pavasario 
gražumą jis žinodavo tik iš to, jog kaimyno sūnus parnešdavo 
jam iš ten pirmutinę žalią skroblo šakelę; nelaimingasis 
berniukas laikydavo ją iškėlęs viršum savo galvos ir tardavosi 
sėdįs po dideliu skroblu, manydavo, kad aplinkui saulė šviečia 
ir paukščiai gieda. Kartą, vieną puikią pavasario dieną, kaimyno 
sūnus atnešė jam ir laukinių gėlių. Tarp jų netikėtai radosi 
viena gėlė su šaknelėmis; ją įsodino į puodelį ir pastatė ant 


"Klintas - gipsas, mielas. 

lango prie pat lovos. Matyti, laiminga ranka pasodino žolynėlį: 
jis tuojau prigijo, išleido naujas atžalas ir kasmet žydėdavo. 
Vargšui ligotajam berniukui rodėsi, kad gražesnio žolyno nei 
būti negali pasauly; jam tas žolynėlis buvo didžiausias žemės 
turtas: pats jį laistė, nuolat juo rūpinosi ir žiūrėjo, kad jam 
nepraeitų pro šalį joks saulės spindulėlis, kuris įsiskverbia į 
pogrindį pro žemą langelį. Vargšas net sapnuodavo tą gėlelę, 
kuri jam vienam, rodėsi, težydi ir kvepia, jo vieno akis tedžiu- 
gina. Ir kad Viešpats-Dievas pasišaukė vaiką pas save, pasku- 
tinis jo žvilgis buvo atkreiptas į gėlelę... Dabar jau visi metai 
praslinko, kaip mirė vaikas. Visą tą laiką žolynas stovėjo ant 
lango visų pamirštas, kol visai nuvyto, ir tada, kraustantis į kitą 
butą, jį išmetė į gatvę. Taigi šitą išmestą sudžiūvusią gėlelę mes 
ir pasiėmėm į dangų: ji žydėdama yra padariusi daug daugiau 
kadaise džiaugsmo, nekaip gražių gražioji karaliaus sodo gėlė. 

— Bet iš kur tu žinai tą viską? — paklausė vaikas, kurį 
angelas nešė apglėbęs į dangų. 

— Kaip aš nežinosiu! — atsakė angelas. — Juk, aš pats 
buvau tas nelaimingasis ligotasis vaikas, kurs su ramentais 
vaikščiojo. Aš tuojau pažinau savo žolynėlį. 

Vaikelis visai atmerkė akis ir pažvelgė į žibantį angelo 
veidą. Tuo pat akies mirksniu jie atsidūrė danguje, pas Dievą, 
kur amžinai viešpatauja laimė ir džiaugsmas. Dievas prispaudė 
mirusį vaiką prie savo širdies, ir jam, kaip ir kitiems angelams, 
išaugo sparnai, ir jis kartu su visais ėmė skraidyti. Dievas 
prispaudė prie širdies ir: visus vaiko atneštus žolynus, 0 tą 
laukinę sudžiūvusią gėlę pabučiavo, ir gėlė gavo balsą ir 
pragydo su visais angelais, kurie Dievo sostą buvo apstoję: vieni 
arčiau, kiti toliau, stovėdami vainikais, — juo toliau, juo 
didesniais, — bet visi lygiai laimingi. Ir visi jie giedojo drauge, 
dideli ir maži, ir su jais giedojo drauge ir gerasis palaimintasis 
vaikelis ir nuskurdėlė laukų gėlelė, kuri neseniai dar suvytusi 
šiurpsojo tarp šiukšlių siaurame ir tamsiame miesto skersgatvy. 

ANT KUDIKIO KAPO 


Didis nuliūdimas viešpatauja namuose, didis nuliūdimas 
spaudžia visų širdis: mirė mažiausias vaikas, ketverių metų 
berniukas, tėvų džiaugsmas ir viltis. Tiesa, jiems dar liko dvi 
dukterys, geros ir gražios mergaitės, iš kurių jaunesnioji šiemet 
jau turėjo eiti prie pirmosios komunijos. Bet tas vaikas, kurio 
netenki, visados rodosi brangesnis už kitus, o čia juk buvo visų 
mažiausias vaikas ir dar sūnus. Sunkus tai buvo kryžius. Seserys 
gailėjo, kaip tik gali gailėti jaunos širdys; ypač sunku joms buvo 
žiūrėti į susikrimtusius tėvus; neapsakomai sielojosi tėvas, o 
motina visiškai buvo gailesio prislėgta. Kiauras dienas ir naktis 
sėdėjo ji prie sergančio vaikelio, vaikščiojo apie jį niekur 
neatsitraukdama, paėmus iš lovelės nešiojo ant rankų, glaudė 
prie krūtinės: ji jautė, kad kūdikis tapo jos pačios didesnė pusė. 
Ji jokiu būdu negalėjo suprasti minties, kad vaikas mirs, kad jį 
guldys į grabą ir leis į žemę. Jai rodėsi negalimas dalykas, kad 
Dievas atimtų iš jos kūdikį, bet vaikui mirus ir nebelikus jokių 
abejojimų ir vilties, ji, paimta didžiausio skausmo, sušuko: 

— Dievas to nežinojo: jo tarnai beširdžiai, jie elgiasi kaip 
tinkami, jie nesupranta motinos maldavimų. 

Sielvarto paimta, ji nustojo tikėti patį Viešpatį, ir juodos 
mintys, — mintys apie mirties amžinumą, apie tai, kad su 
mirtimi viskas baigiasi ir žmogus pavirsta į dulkes, — aptemdė 
jos protą. Taip manydama, ji nebeturėjo jokios paramos, jokio 
daikto, už kurio būtų galėjusi nusitverti, ir vis didesnis ir 
didesnis ją ėmė nusiminimas. 

Net sunkiausiose valandose jos akys buvo sausos. Jai 
neberūpėjo likusios dukterys; vyro ašaros krito ant jos kaktos, 
bet ji nei žiūrėti į jį nežiūrėjo. Visos 'jos mintys priderėjo 
mirusiam kūdikiui: nieko daugiau ji nedarė, nieko daugiau 
negalvojo, tik apie jį vieną, stengdamasi prisiminti visą jo 
gyvenimą, visus jo darbus, atsiminti aliai vieną jo žodelį. 

Atėjo laidotuvių diena. Jau daug naktų motina nei bluosto 
nebuvo sudėjusi, bet auštant tą dieną nuovargis paėmė viršų, ir 
ji primigo trumpam laikui, Pasinaudoję tuo laiku, išnešė grabą 
į kitą kambarį, kad motina negirdėtų jo užkalant. 

Jai atbudus ir panorėjus pažvelgti į kūdikį, vyras ašaroda- 
mas tarė: 

— Mes grabą užvožėme, taip reikėjo. 

— Jei pats Dievas taip žiauriai su manim pasielgė, tai ko iš 
žmonių belaukti? — sušuko ji apsipylusi ašaromis. 

Ir vaiką palaidojo. Motina rodėsi lyg nustojusi proto: ji 
sėdėjo su savo dukterimis, ji žiūrėjo į jas, bet negalėjo jų matyti: 
Jos mintys lakiojo toli nuo namų, ją visą apėmė skausmas, kuris 
mėtė į visas puses, tartum vilnys laivą, netekusį vairo ir 
kapitono. 

Taip praėjo laidotuvių diena; po jos slinko virtinė tokių pat 
vienodų ir liūdesio pilnų dienų. 

Susikrimtę, su ašaromis akyse, žiūrėjo į ją namiškiai; bet jų 
žodžiai negalėjo jos nuraminti. Ir kaip jie nuraminti ją galėjo?.. 
Jie ir patys buvo labai nuliūdę. | 

Rodėsi, miegas visai nuo jos atstojęs. O tuo tarpu tik 
miegas galėjo ją atgauti, sustiprinti jos kūną, grąžinti ramybę 
nuvargintai sielai. 

Ją vertė gulti į lovą. Ji guldavo ir apsimesdavo mieganti. 
Bet vieną kartą naktį vyrui, kuris nuolat klausėsi, kaip ji 
„alsuoja, pasirodė, kad ji tikrai nurimusi ir užmigusi. Be galo 
nudžiugęs, susidėjo jis rankas, dėkodamas Viešpačiui karštai 

pasimeldė, pats atsigulė ir greitai užmigo tvirtu ir sveiku miegu. 
Jis negirdėjo, kaip ji po to tuojau atsikėlė, apsivilko ir patylomis 
išėjo iš namų, skubėdama tenai, kur dienas ir naktis lakiojo jos 
mintys — prie vaiko kapo. Ji išėjo pro sodą į lauką, kuriuo, 
pasisukęs nuo sodžiaus, ėjo takelis į kapus. Niekas jos nematė, 
ir ji pati nebūtų gąlėjusi matyti: jos akys nuolat buvo į vieną 
daiktą nukreiptos. 

Naktis buvo nuostabiai giedra, žvaigždėta, oras šiltas — 
rugsėjis tik prasidėjęs. Ji atėjo į kapus ir suieškojo mažą kapelį, 
panašų į kvepiančių žolynų vainiką. Ji atsiklaupė ir susikniaupė 
ant kapo, tarsi norėdama pro storą žemės sluoksnį pamatyti 
savo brangųjį vaikelį, kurio šypsantis veidas taip gyvai stovėjo 
jos akyse. Ne, niekados, niekados ji nepamirš jo akių, tokių 
gerų ir meilių, neatsimainiusių net tada, kada jis sirgdamas 
gulėjo.. Kaip daug motinai sakė jo žvilgsnis, kai, prisilenkusi prie 
jo, imdavo mažą rankelę, kurios jis nebegalėjo pats pakelti. Ir 
kaip pirma ji sėdėdavo prie jo lovelės, taip dabar ji klūpėjo prie 
jo kapo; bet tiktai čia ji galėjo, kiek tinkama, verkti. Gausios 
ašaros riedėjo iš jos akių ir krito ant kapo. 

— Tu nori pas savo kūdikį? — tarė kažkieno balsas arti jos. 

Balsas buvo toks minkštas ir toks skardus, — jis pasiekė 
pačią jos širdį. 

Ji pakėlė galvą. Prieš ją stovėjo žmogus, apsivilkęs ilgais 
gedulo drabužiais ir užsitraukęs ant galvos didelį kąapišoną. Bet 
kiekvienam aišku buvo, kad juo pasitikėti galima; jo akys, 
tartum jaunikaičio, spindėjo. 

— Pas mano kūdikį? — atkartojo ji, ir jos balse skambėjo 
nusiminimo malda. 

"— Ar nori paskui mane sekti? — paklausė nepažįstamasis. — 
Aš — Giltinė. 

Ir ji sutinkamai linktelėjo galvą. Tą pačią valandą jai 
pasimatė, kad kiekviena dangaus žvaigždė ėmusi kaip pilnatis 
šviesti. Ji dar kartą pamatė puošiančius kapą žolynus, ir tuojau 
tamasis apgaubė ją savo juodu apsiaustu. Paliko tamsu, tamsu 
lyg po žemių; ji buvo dar giliau į žemę nusmegus, negu 
numirėlius laidoja; visi kapai dabar buvo viršuj jos galvos 
tartum koks stogas. 

Galop ji atsidūrė didelėje puikioje salėje. To apsiausto jau 
nebeturėjo. Salė buvo apytamsė, bet ji išvydo ten savo kūdikį, 
puolė prie jo ir tvirtai apkabino. Vaikas šypsojo ir spindėjo 
tokia gražybe, kokios gyvendamas niekados neturėjo. 

Motina šūktelėjo, bet jos balsąs čia pat be skardo dingo; iš 
visų pusių, taž arti, tai lyg toli, gifdėti buvo puiki nežemiška 
muzika. Tokių nuostabių, tokių malonių balsų ji niekados dar 
nebuvo girdėjusi. Tie balsai skiM5 projfuodą uždangą, kuri 
skyrė tą salę nuo didelės amžinosios karalystės. 

— Motute mano, motute mano, brangioji mano! — išgirdo 
ji vaiko balsą. Tai buvo jai labai pažįstamas meilus balsas. Be 
galo apsidžiaugusi, apkabino ji vaikelį ir ėmė bučiuoti tūkstan- 
čius kartų. Bet čia vaikas parodė ranka juodą uždangą. 

— Čia kur kas gražiau negu žemėje. Ar matai, mamyt? Ar 
matai juos visus? Cia amžina laimė viešpatauja! 

Bet motina nieko ten nematė, kur jai vaikas rodė, - nieko, 
vieną tik tamsybę. Ji juk žiūrėjo kūno akimis, ne taip, kaip 
vaikas, kurį Viešpats jau buvo pas save pašaukęs. Taip pat ji 
vienus garsus tegirdėjo, bet ne pačius žodžius, kurie būtų galėję 
sugrąžinti jai pamestąjį tikėjimą. 

— Dabar aš galiu skraidyti, motut! — tarė kūdikis. - Aš 
galiu nuskristi pas Dievą drauge su kitais laimingaisiais vaikais. 
A, kaip aš to norėčiau! Bet kai tu taip verki, kaip šit dabar, aš 
negaliu tavęs palikti. Ar ne tiesa, tu mane leisi skristi? Juk tu 
hetrukus ateisi pas mane ten, motute brangioji? ; 

- O, pasilik! pasilikt — meldė motina. — Bent vieną 
minutę! Leisk man dar nors kartą dirstelti į tave, pabučiuoti 
tave, prispausti prie savo krūtinės! 

Ir ji vėl bučiavo vaiką ir tvirtai spaudė prie širdies. Bet 
staiga iš viršaus kažkieno balsas pašaukė ją vardu; tas balsas 
skambėjo taip skurdžiai, taip gailingai. 

— Girdi? — tarė vaikas. — Tai tėvas tave šaukia. 

Po to ji išgirdo vaikus verkiant. 

— Tai mano seserys verkia! — tarė kūdikis. — Ar tu jas 
pamiršai, mamyt? 

Ir ji atsiminė tuos, kuriuos paliko žemėje. Baimė ją paėmė. 
Ji ėmė stebėti lekiančius pro šalį šešėlius; kai kurie iš jų 
pasirodė jai pažįstami. Tie šešėliai slinko per mirties salę ir vis 
nyko už juodosios uždangos. Ar nepamatytų ji tarp jų savo vyro 
su dukterimis? Bet ne! Jų šaukimas ir verksmas vis dar 

tebegirdėti buvo iš viršaus. O ji, paimta sielvarto, beveik visai 
buvo pamiršusi apie gyvuosius! 

— Mamyte, dabar suskambino dangaus varpai! — tarė 
vaikas. — Aure ir saulė teka! 

Ir tikrai, skaisti, spindinti šviesa įsiskverbė į salę — vaikas 
pranyko, ir ji pati tarsi iškilo aukštyn. Aplinkui pasidarė šalta, 
ji pakėlė galvą ir pasimatė gulinti ant savo kūdikio kapo. Bet 
Visagalis sustiprino per sapną jos dvasią ir apšvietė jos protą. 
Ji atsiklaupė ir ėmė melstis. 

— Atleisk man, Viešpatie Dieve, kad aš norėjau sulaikyti 
nemirtingąją vėlę, kad aš buvau pamiršusi savo pareigas, buvau 
pamiršusi tuos gyvuosius, kuriuos Tu man palikai. 

Po tų žodžių ji pajuto, kad jos širdis kiek palengvėjusi. 

Tuo laiku saulė išplaukė iš debesų, mažas paukštelis ėmė 
giedoti kapuose savo rytmetinę giesmelę, o bažnyčios varpai 
paskambino mišioms. Visa prigimtis jai atrodė tokia pat 
iškilminga ir nurimusi, kaip jos pačios širdis. Ji vėl pažino 
Dievą, vėl prisiminė savo pamirštąsias pareigas, vėl pajuto 
širdyje meilę, kuri ją traukė prie savųjų, ir skubindama sugrįžo 
namo. Ji pasilenkė prie vyro patalo, kuris dar nebuvo pabudęs; 
jos karšti pabučiavimai prikėlė jį, ir iš jos lūpų jis išgirdo vėl 
meilės ir paguodos žodžius; ji buvo rami ir tvirtos dvasios, kaip 
turi būti žmona. 

Dievas davė, Dievas ir atėmė — tebūna jo šventoji valia! 

Ir vyras nustebęs paklausė jos: 

— Iš kur tu gavai tokią dvasios stiprybę? Kur tas šaltinis, iš 
kurio tu sėmei paguodą? 

Ji pabučiavo vyrą, pabučiavo vaikus ir atsakė: 

— Tą stiprybę man Dievas davė ant mūsų kūdikio kapo. 

KELIONĖS DRAUGAS 


Jonas buvo labai nuliūdęs: jo tėvas sunkiai sirgo, ir nebe- 
buvo vilties, kad pagytų. Be jų, trobelėje nieko daugiau nebuvo. 
Žiburys baigė gesti, artinosi pusnaktis. 

— Tu, Joneli, buvai man geras sūnus, — tarė sergantis 
tėvas: — kad tau Dievas už tai visur padėtų! 

Jis pažvelgė į sūnų rūpestingomis ir meilingomis akimis, 
giliai atsiduso ir numirė. Žiūrint į jį rodėsi, kad jis tik užmigęs. 
Jonas apsiverkė: dabar jis nieko pasauly nebeturėjo — nei tėvo, 
nei motinos, nei brolio, nei sesers. Atsiklaupė vargšas prie lovos 
ir, liedamas graudžias ašaras, pradėjo bučiuoti brangias mirusio 
tėvo rankas. Galop akys jo užsimerkė, ir jis užmigo, padėjęs 
galvą ant lovos krašto. 

Ir sapnavo jis nuostabų sapną: sapnavo, kad saulė ir mėnuo 
lenkę prieš jį savo galvas; kad jo tėvas, visai pasveikęs, vėl 
juokavęs, — kaip seniau jis juokaudavo, būdamas labai links- 
mas. Puikiausia karalaitė su aukso karūna ant ilgų geltonų 
plaukų davusi Jonui ranką, O tėvas sakęs: „Žiūrėk, kokia tavo 
mergelė! Ji gražesnė už visas pasaulio mergeles!“ Tuo tarpu 
Jonas pabudo, ir visi gražūs sapnai staiga pranyko: tėvas gulėjo 
lovoje nebegyvas ir šaltas, O jis vėl vienas visam pasauly. 

Po kelių“ dienų velionį 
laidojo. Jonas ėjo paskui 
grabą — nebematys jau dau- 
giau savo brangiojo tėvelio, 
kuris taip karštai jį mylėjo! 
Jis girdėjo, kaip biro žemės 
ant grabo, paskui matė dar 
vieną jo kertelę, bet štai dar 
saujelė nubiro, ir grabas visai 
išnyko. Joneliui rodėsi, kad jo 
širdis iš skausmo plyšta. Tuo 
tarpu užtraukė graudžią lai- 
dotuvių giesmę, ir Jono akys 
paplūdo ašaromis. Nuo ašarų 
jam pasidarė kiek lengviau. 
Saulė skaisčiai švietė žaliuo- 
jančius aplinkui medžius, lyg 
sakydama: „Neliūdėk taip, 
Joneli! Pažvelk, koks mėlynas 
ir puikus dangus! Ten dabar 
„tavo tėvelis ir meldžia Dievo, 
kad tau visados gerai vyktų.“ 

— Aš taip pat būsiu visa- 
dos geras, — tarė Jonas: — 
numiręs pateksiu į dangų ir 
ten pamatysiu savo tėvelį! O, 
kiek tada bus džiaugsmo, kai mes vėl pasimatysime! Kiek aš 
jam tada visko pripasakosiu! O jis išrodys man visas dangaus 
gražybes ir vėl mane mokys, kaip mokydavo būdamas žemėje. 
O, koks tada bus džiaugsmas! 

Tą susitikimą su tėvu Jonas taip aiškiai ir gyvai įsivaizdavo, 
jog nenorėdamas šyptelėjo, nors ašaros dar teberiedėjo per 
skruostus. Kaštanų viršūnėse tupėjo paukščiai ir linksmai 
čiulbėjo. Jie buvo smagūs, kad ir laidotuves matė. Jie geriausiai 
žinojo, kad tas, kurį dabar laidojo, jau danguje ir turi kur kas 
didesnius ir puikesnius sparnus, negu jie. Jie žinojo, kad 
gyvendamas žemėje jis buvo doras žmogus, kad jis yra dabar 
laimingas: štai dėl kokios priežasties paukščiai buvo smagūs. 
Paskui.jie pakilo nuo žaliuojančių medžių ir nuskrido kažkur 
tolyn. Žiūrint į juos, ir Joną paėmė noras keliauti tais pačiais 

keliais. Prieš kelionę jis padirbo didelį medžio kryžių ir vakare 
atnešė jį pastatyti ant tėvo kapo. Atnešęs pamatė, kad kapas 
jau apibarstytas smėliu ir apkaišytas žolynais: tą darbą buvo 
padarę svetimi žmonės, kurie labai mėgo ir gerbė velionį. 

Kitą dieną, anksti rytą, Jonas surišo savo daiktus į ryšelį, o 
visą tėvo palikimą — penkias dešimtis dolerių ir dar kelis 
sidabrinius pinigėlius — įsidėjo į apatinę kišenę. Su tais pinigais 
jis rengėsi keliauti į platųjį pasaulį: Prieš.pat iškeliaudamas jis 
dar kartą nuėjo į kapus, pasimeldė prie tėvo kapo ir tarė: 
„Sudieu, brangiausias tėveli! Aš būsiu visados geras, ir tu 
drąsiai galėsi prašyti Dievo, kad jis man padėtų laimingai 
gyventi šiame pasauly.“ 

Už miesto, laukuose, Iūriais Jonas ėjo, visos gėlės augo 
žalios ir puikios šiltuose saulės spinduliuose ir, vėjo supamos, 
lingavo savo galveles, lyg norėdamos tarti: „Prašom pas mus 
pasiviešėti! Koks čia puikumas ir malonumas! Ar ne tiesa?“ Bet 
Jonui nebuvo kada. Jis dar kartą atsigręžęs pažvelgė į seną 
bažnyčią, kurioje jį krikštijo ir kur jis kiekvieną šventadienį 
eidavo su tėvu melstis. 

Jonas eidamas mąstė, kiek jam teksią pamatyti visokių 
nuostabių daiktų šiame pasauly, ir vis ėjo ir ėjo. Beeidamas 
priėjo tokį kraštą, kur dar niekados nebuvo buvęs; jam nepažįs- 
tamos buvo ir vietos, kuriomis ėjo, ir nematyti žmonės, kuriuos 
sutiko. Jis buvo dabar svetimoj šaly. 

Pirmą naktį Jonas gavo nakvoti lauke, ant šieno kupetos; 
kitoniškos nakvynės jis negalėjo rasti. Tiesą sakant, ta nakvynė 
jam patiko labai: jam matėsi, kad puikesnės nakvynės negalčtų 
turėti ir pats karalius. Platus laukas, per tą lauką upelis, šieno 
kupeta ir mėlynas dangus viršuj galvos — kokia vieta gali būti 
geresnė miegoti? Neseniai supjautas šienas gardžiai kvepėjo ir 
buvo minkštesnis už duknas. Žolynus jam atstojo alyvos ir 
laukiniai radastai, o jo praustuvė buvo visas šalto ir skaidraus 
vandens upelis, ant kurio kranto šlamėjo nendrės, sakydamos 
jam „labas rytas“ ir „labanaktis“. Lempos vietoj švietė jam 
apskritas mėnuo, kuris kabėjo tartum kokioj didelėj žvaigždėtoj 
palubėj. Jonas miegojo saldžiai ir pabudo tiktai tada, kada 
saulė patekėjo ir visi paukšteliai aplinkui garsiai giedojo: 
„Labas rytas! Labas rytas! Ko tu nesikeli?“ 

Varpai skardžiai gaudė: buvo šventadienis. Žmonės traukė 
visais keliais į bažnyčią pasimelsti. Nuėjo ir Jonas, išklausė ten 

mišias ir pamokslą. Jam rodėsi, kad jis esąs savo bažnyčioje, 
kur jį krikštijo ir kur jis melsdavosi kartu su savo tėveliu. 
Šventoriuje buvo daug kapų, kai kurie iš jų buvo apžėlę 
aukšta žole. Jonas atsiminė savo tėvo kapą ir pamanė, kad jis 
netrukus taip pat apželsiąs tokia aukšta žole, kai nebūsią kam 
juo rūpintis ir kaišyti. Tada jis priėjo prie vieno kapo ir ėmė 
ravėti žolę. Paskui atstatė išvirtusius kryžius ir padėjo į tas 
pačias vietas gėlių vainikus, kuriuos buvo vėjas nunešęs. Tai 
darydamas, jis galvojo: „Gal kas pasirūpins ir mano tėvo kapu!“ 


Prie kapinių vartų, pasirėmęs lazda, stovėjo senas elgeta. 
Jonas atidavė jam savo sidabrinius pinigus ir nukeliavo tolyn, 
patenkintas ir laimingas. 

Vakarop pakilo audra. Jonas skubėjo rasti kokią pastogę, 
bet ligi randant sutemo tamsi naktis. Vargais negalais priėjo jis 
mažutę bažnytėlę, stovinčią vieną ant nedidelio kalnelio. Jo 
laimė, kad durys buvo nerakintos. Jis įėjo į tą bažnytėlę 
palaukt, kol pasibaigs audra. 

„Štai aš čia, kertelėje, pasėdėsiu, — galvojo Jonas. — Esu 
pavargęs, ir man labai pravers kiek pasilsėti.“ 

Jis atsisėdo, susiėmė rankas ir pradėjo kalbėti poterius. 

Bepoteriaudamas pats nepajuto, kaip užmigo, ir taip kietai 
miegojo, jog visai nebegirdėjo audros siutimo. 

Kai jis atbudo, buvo jau pusnaktis. Audra -buvo nutilusi, ir 
pro langus švietė mėnuo. Vidury bažnyčios stovėjo grabas su 
nepalaidotu dar lavonu. Jonas nenusigando: sąžinė jo buvo 
gryna, ir žinojo, kad numirėliai niekam nieko nedaro. Bet tarp 
gyvų žmonių tikrai yra daug piktų, kurių reikia saugotis. Du 
tokie netikėliai stovėjo prie grabo, jie rengėsi išimti iš jo velionį 
ir išmesti iš bažnyčios. 

— Ką jūs norite daryti? — paklausė Jonas. — Juk tai 
negražu ir nuodėmė. Bijokit Dievo! 

— Kvailas daiktas! — atkirto nedorieji žmonės. — Jis 
apgavo mus. Jis buvo mums kaltas ir negalėjo užmokėti, o 
dabar, jam mirus, mes nebegausime nei skatiko! Už tai mes 
jam atkeršysim: tegų,guli kaip šuva gatvėje! 

— Aš teturiu iš viso penkias dešimtis. dolerių, — tarė Jo- 
nas: — tai visas mano tėvo palikimas; bet aš jums mielai juos 
atiduosiu, jei tik prižadėsit palikti tą nekaltą numirėlį nelietę. 
Aš ir be pinigų šiaip taip pragygensiu: turiu tvirtas, sveikas 
rankas, ir Dievas manęs neapleis* 

— Gerai, — atsakė anie žmonės: — jei tu užmokėsi mums 
jo skolą, tai mes jo neliesime, gali nesirūpinti. 

Ir jie paėmė iš Jono pinigus, gardžiai pasijuokė iš jo 
kvailumo ir nuėjo. Jis vėl įdėjo numirėlio kūną į grabą, sunėrė 
jam rankas ir, patenkintas savo darbu, nukeliavo toliau per 
didelį mišką. 

Aplinkųi, mėnulio šviesoje, tarp medžių matė jis daugybę 
gražių, nNražų elfų". Jie linksmai žaidė, visai nebijodami Jono. 
Jie žinojo, kad jis geras ir doras jaunikaitis, o elfai nesirodo tik 
blogiems žmonėms. Kai kurie truputį tebuvo didesni už pirštą. 
Jų ilgus geltonus plaukus laikė aukso šukos. Po du suposi jie 
ant didelių rasos lašų, kabančių ant lapų ir ant aukštos žolės. 
Kartais rasos lašai riedėjo žemyn, o drauge su jais ir elfai; 
tuomet kiti mažulėliai juokėsi klegėjo. Viskas ten buvo neapsa- 
komai gražu. Jie dainavo, ir Jonas išgirdo visas tas pačias 
gražias daineles, kurias jis, vaikas būdamas, pats dainuodavo. 
Dideli margi vorai su sidabro karūnomis ant galvos tiesė nuo 


"Tokios dvasios germanų pasakose. Vert. 

vieno krūmo ligi kito ilgus kabančius tiltus ir statė rūmus, kurie 
mėnesio, atsimušusio kiekviename esančiame ant jų rasos 
lašely, šviesoj kaip stiklas mirgavo. Taip buvo iki saulės 
tekėjimo. Paskui mažieji elfai susislapstė žiedelių pumpuruose, 
o vėjas, pagavęs tiltus ir rūmus, voratinkliais juos išblaškė po 
orą. 

> Nespėjo Jonas išeiti iš miško, kaip kažkas netikėtai užpa- 
kaly vyrišku balsu jam garsiai sušuko: „Ei, žmogau, kur eini?“ 

— Kur akys mato, kur kojos neša, — atsakė Jonas. — Aš 
neturiu nei tėvo, nei motinos; einu be skatiko, bet, tikiuosi, 
Dievas manęs neapleis. 

— Aš taip pat keliauju po margąjį pasaulį, — tarė nepažįs- 
tamasis. — Nori, mes eisime drauge? 

— Gerai! — atsakė Jonas, ir abu nuėjo. 

Jie abu buvo geri ir dori vyrai, viens antram labai patiko ir 
netrukus pasidarė dideli draugai. Jonas pastebėjo, kad jo 
draugas kur kas išmintingesnis už jį; jis buvo apėjęs beveik visą 
pasaulį ir pasakojo Jonui apie įvairių įvairiausius dalykus. 

Saulė jau buvo aukštai, kai jie atsisėdo po medžiu pusry- 
čiauti. Tuo laiku pro šalį ėjo senutė. Ji buvo sena sena, visa 
susikūprinusi, ramstydamasi lazda nešėsi užsidėjusi ant pečių 
kūlelį žabų iš miško. Iš jos pakištos prikyštės Jonas pastebėjo 
išlindusias tris dideles karklo rykšteles. Kada senutė buvo 
beveik ties jais, ji paslydo ir riktelėjusi parvirto ant žemės. 
Nelaiminga moteriškė nulūžo koją. 

Jonas tuojau šoko senutę nešte nešti į namus; bet tas 
nepažįstamas atsirišo savo krepšelį, išėmė iš jo kažkokį 
buteliuką ir sako, kad jis turįs tepalo, kuris tuojau sugydysiąs 
koją, kad senutė pati pareisianti namo sveikutėlė. O už tai ji 
turinti atiduoti jam visas tris rykšteles, kurios buvo jos prikyš- 
tėje. 

— Tai ne bet koks atlyginimas! — tarė senutė ir kažkaip 
keistai pakraipė galvą: ji, matyt, nenorėjo jų atiduoti, bet ir 
gulėti nulūžusia koja taip pat nelabai smagu buvo! Ir ji atidavė 
nepažįstamajam savo rykšteles. Vos jis patepė jai kojas tuo 
vaistu, senutė tuojau atsikėlė ir nuėjo greičiau negu pirma ėjo. 
Tai koks stebuklingas buvo tas tepalas! Tokio tepalo nerasi 
jokioj vaistinėj. 

— Kam gi tau tos rykštės? — klausė paskui Jonas savo 
kelionės draugo. 

„  - Tai trys puikiausios šluotos, — atsakė šis, - man kaip tik 
tokios reikalingos: aš toks jau keistas žmogus. 

Eina jie toliau. . | 

— Žiūrėk, kaip niaukiasi dangus! — tarė Jonas, rodydamas 
į priešakį. — Aure kyla baisūs, juodi debesys. 

— Ne, — atsakė jo draugas: — tai ne debesys, tai kalnai, — 
puikūs aukšti kalnai, aukštesni už debesis. Rytoj mes juos 
prieisime, ir tu matysi, kaip ten gražu. || ; 


Tikrai tie kalnai ne visai arti buvo, kaip rodėsi: ligi priei- 
nant reikėjo eiti ištisą dieną. Ant jų šonų augo tamsūs miškai, 
o viršūnė debesis rėmė; uolos kaip miestai buvo didumo. 
Nelengva buvo perlipti tokius kalnųs, ir Jonas su draugu užėjo 
į viešbutį pasilsėti, kad stipresni būtų prieš kelionę. 

Apačioj, didelėj bendroj viešbučio salėj, buvo daug žmonių. 

ia buvo tuo laiku atyykęs ir vienas lėlių teatro direktorius. Jis 

tik buvo sustatęs savo mažąjį teatrą, ir žmonės, kurie atėjo 
pažiūrėti, susėdo aplinkui. Priešais, visų geriausioj vietoj, 
atsisėdo senas, drūtas mėsininkas; šalia atsigulė jo didelis piktas 
buldogų veislės šuva ir, akis pastatęs, žiūrėjo kaip visi. 

Pradėjo rodyti. Rodė dalyką labai gražų: veikiamieji asmenys 
buvo karalius ir karalienė; jie sėdėjo puikiausiame soste su aukso 
karūnomis ant galvų ir su ilgais šleifais užpakaly. Taip puoštis 
karaliai turi iš ko. Dailiausios medžio lėlės su stiklo akimis ir ilgais 
ūsais stąvėjo prie durų ir nuolat jas varstė, leisdamos į trobą 
gryną lauko orą. Tai buvo labai gražus dalykas ir visai nėnuobo- 
dus. Bet kada karalienė pasikėlė nuo sosto ir ėmė vaikščioti po 
kanba Buldogas (Dievas žino, kas jam atėjo į galvą) šoko 
Hes1Og į, pėną. pagriebė karalienę per pusiau ir — trakšt, trakšt... 
perkando ją. Baisus daiktas kas nutiko! 
„ Nelaimingas teatro direktorius beveik iš galvos ėjo. Karalie- 
nė buvo visų gražiausia jo lėlė, ir štai tas bjaurybė šuva 
nukando jai galvą. Bet kada publika išsiskyrė, nepažįstamas 
žmogus, atėjęs kartu su Jonu, pasakė, kad jis pagydysiąs lėlę. 
Jis vėl išsiėmė savo buteliuką ir patepė karalienę tuo pačiu 
tepalu, kuris padėjo senelei, nulūžusiai koją. Lėlė vėl liko 
sveika; maža to: dabar ji galėjo pati judinti savo sąnarius, ir 
daugiau nebereikėjo jos tampyti už virvelės; lėlė tapo visai kaip 
gyvas žmogus, tik kalbėti nemokėjo. Teatro savininko džiaugs- 
mas buvo neapsakomas: dabar nebebuvo reikalo jam jos 
tampyti, — lėlė galėjo šokti pati, o to nemokėjo jokia kita lėlė. 

Naktį, sugulus visiems viešbučio gyventojams, staiga kažkas 
ėmė taip sunkiai vaitoti, jog visi sukilo iš patalo ir ėmė klausti, kas 
ten atsitiko. Lėlių savininkas nuėjo į savo teatrą; jam rodėsi, kad 
vaitojimas girdėjosi iš tos pusės. Čia visos medinės lėlės — 
karalius ir jo tarnai — sujauktos gulėjo; jos ten taip gailiai vaitojo 
ir melste melsdamos žiūrėjo savo didelėmis stiklo akimis: jos 
norėjo, kad irjas pateptų tuo pačiu tepalu kaip karalienę, tuomet 
ir jos galėtų pačios vaikščioti. Karalienė net priklaupė, pakėlė 
aukštyn savo puikiąją aukso karūną ir prašė: „Imk ją nuo manęs, 
tik patepk tuo tepalu mano vyrą ir mano tarnus!“ Teatro 
direktorius negalėjo susilaikyti nuo ašarų — taip jam pagailo savo 
lėlių! Jis ketino Jono draugui atiduoti visus pinigus, kuriuos 
surinks už kitos dienos rodymus, jei šis pateptų savo stebuklingu 
tepalu bent keturias arba penkias, kur gražesnės, lėles; bet tas už 
tai norėjo gauti didelį kalaviją, kurį turėjo prie savęs teatro 
direktorius. Atidavus jam kalaviją, jis patepė šešias lėles, kurios 
tuojau pradėjo šokti ir šoko taip dailiai, jog visos mergaitės — 

os, tikros mergaitės — žiūrėdamos į jas, taip pat ėmė šokti. 

oko ir virėja, tarnai ir tarnaitės, šoko visi svečiai, net ir pagaikštis 
su šluota buvo pradėję suktis, bet šie po kelių žingsnių vėl 
parvirto. Žodžiu, naktis praslinko visai linksmai. 

Kitą rytą Jonas ir'jo draugas su visais atsisveikino ir pradėjo 
lipti į aukštus kalnus, per tankius pušynus. Jie užlipo taip 
aukštai, jog varpinės apačioj jiems rodėsi kaip mažos raudonos 
uogelės, išbarstytos žalumoj, ir per daugelį mylių aplinkui jiems 
viskas buvo matyti. Niekados dar Jonas nebuvo tiek puikių 
daiktų matęs. Saulė taip skaisčiai švietė mėlyname tyrame 
danguj, ir kalnuose taip skardžiai skambėjo medžiotojų ragai, 
jog Jonui iš džiaugsmo pasirodė akyse ašaros, ir jis sušuko: „O, 
maloningiausias Viešpatie! Garbinu ir šlovinu Tave, kad esi 
toks geras mums visiems, ir iš visos širdies Tau dėkoju už visas 
malones, kurias suteikei šiam pasauliui!“ 

Jo draugas taip pat stovėjo sudėjęs rankas ir žiūrėjo į 
miškus ir miestus, apipiltus šviesiais saulės spinduliais. Tuo 
tarpu viršuj ties savim jie išgirdo kažin kokį nepaprastą 
nuostabų balsą. Jie pažvelgė aukštyn: didelė balta gulbė skrido 
oru ir giedojo taip, kaip niekados dar nebuvo jie girdėję 
giedant jokio kito paukščio. Bet balsas vis silpnėjo ir silpnėjo, 
paskui gulbė nulenkė galvą ir pamažu nusileido žemyn — 
puikusis paukštis gulėjo nebegyvas prie jų kojų. 

— Du tokie puikūs sparnai, — tarė Jono draugas, — tokie 
balti ir dideli verti nemaža pinigų. Pasiimsiu aš juos sau. Matai, 
kaip gerai padariau, kad paėmiau kalaviją! 

Ir vienu mostelėjimu jis nukirto abu negyvos gulbės sparnus 
ir įsidėjo juos į krepšį. 

Daug, daug dar mylių jie ėjo kalnais, kol galop išvydo iš 
tolo didelį miestą su šimtais bokštų, kurie prieš saulę kaip 
sidabras tviskėjo. Vidury miesto' mirgėjo gražūs marmuro 
rūmai, vienu auksu dengti. Ten gyveno pats karalius. 

Jonas ir jo draugas nenorėjo tuojau eiti į miestą. Jie sustojo 
priemiesčio viešbuty, kad galėtų apsitaisyti ir pasirodyti mieste 
žmoniškesni. 

Viešbučio savininkas jiems papasakojo, kad jų karalius — 
geriausias žmogus, kad niekados jis nieko neskriaudžiąs; bet jo 
duktė — Viešpatie apsaugok! — tokios piktos karalaitės dar 
niekur niekas nėra matęs. Gražumo tai neapsakomai ji gra- 
ži, — kitos tokios gražuolės visam pasauly nerastum, — bet kas 
iš to, kad ji pikta kaip ragana, kad dėl jos ne vienas puikus 
karalaitis savo galvą padėjo! Ji visiems leido pirštis: ar kara- 
laitis, ar driskius — jai vis lygu; tik tas turi pirma įspėti tris 
daiktus, kurių ji paklausia. Kas spėtų, ji už to tekėtų, ir po jos 
tėvo mirties liktų viso krašto karalium; o jei nespėja iš tų trijų 
bent vieno daikto, tai jį pakaria arba nukerta jam galvą. Tai 
kokia pikta ta karalaitė! Jos tėvas, senas karalius, labai tuo 
susirūpinęs, bet negali jai užginti būti tokiai piktai, nes vieną 
sykį pažadėjo nesikišti į jos darbus ir leido jai kaip tinkamai 
elgtis. Kiek jau buvo atvažiavę karalaičių, niekas iš jų negalėjo 
įspėti, ką buvo užminusi karalaitė, ir juos visus pakorė arba 
kitaip kaip be jokio pasigailėjimo nužudė: nes juos įspėdavo, 
kad geriau nesipirštų. Senasis karalius dėl tos priežasties yra 
taip susisielojęs, jog vieną dieną metuose, atsiklaupęs drauge su 
visais savo kareiviais, meldžiasi, kad karalaitės širdis saminkštė- 
tų. Bet tas nieko nepadeda. Geriančios degtinę senos moterys, 
norėdamos parodyti savo sielvartą, dažo ją juodai, o jau 
daugiau iš jų reikalauti juk negalima. 

— Bjauri karalaitė! — tarė Jonas. — Reikėtų ją išvanoti 
rykštėmis — toks geriausias jai būtų vaistas. Būdamas karaliaus 
vietoj, aš ją mokėčiau pažaboti! 

Tuo tarpu gatvėje pakilo šauksmas: valio, valio! Tai kara- 
laitė pro šalį jojo. Ji buvo taip graži, jog visi pamiršdavo jos 

piktumą ir džiaugsmingais balsais sveikindavo. Dvylika gražių 
mergaičių, apsivilkusių baltais šilko drabužiais ir su aukso 
tulpėmis rankose, jojo iš abiejų jos pusių ant juodų žirgų. Pati 


karalaitė jojo ant balto kaip sniegas arklio, deimantais ir ru- 
binais nusagstyto. Drabužiai jos buvo visi tikro aukso, o įnagėlis 
rankose švitavo lyg saulės spindulys. Aukso karūna ant galvos 

žibėjo tartum žvaigždė danguje. Apsiaustas buvo siūtas iš 
tūkstančio gražiausių drugių sparnelių. O ji pati — kur kas 
gražesnė už savo drabužius! 

Ją pamatęs, Jonas taip nustebo, jog nebegalėjo nei žodžio 
tarti: karalaitė kaip lašas į lašą buvo panaši į tą mergaitę su aukso 
karūna, kurią jis regėjo sapne tą nakųį, kada mirė jo tėvas. Ji buvo 
neapsakomai graži, ir Jonas ją pamilo visa savo širdimi. 

— Negalimas daiktas, — manė jis sau, — kad tokia gražuolė 
būtų ragana, kuri kartų žmones, jei jie nespėja jos užmintos 
mįslės. Juk niekam negina, net ir paskutiniam driskiui, ieškoti 
jos rankos. Eisiu ir aš pas karalių laimės pabandyti, negaliu 
daugiau priešintis tam norui. 

Veltui atkalbinėjo jį visi, sakydami, kad Jam būsiąs toks pat 
galas, kaip ir kitiems. Jo draugas taip pat jį draudė, bet Jonas 
nieko nenorėjo klausyti. Jis nusivalė pušnis, nusiprausė burną, 
baltai nusimazgojo rankas, dailiai susišukavo savo gražius 
plaukus ir nudrožė vienas į miestą, tiesiog į karaliaus rūmus. 

— Prašom! — tarė karalius, pabeldus Jonui į duris. 

Jonas įėjo. Karalius jį sutiko apsivilkęs rytšvarkiu ir įsimovęs 
šlepetes. Ant galvos jis turėjo karūną, vienoje rankoje — 
galybės lazdą, 0 antroje — žemę. 

— Lukterėk truputėlį, — tarė jis ir, pabrukęs žemę po 
pažastim, padavė Jonui ranką. Bet kada jis išgirdo, kad šis 
atvykęs pirštis karalaitei, pradėjo taip gailiai verkti, jog Žemė ir 
lazda iškrito jam iš rankų. Ašaras šluostėsi rytšvarkio skvernais. 

— To nedaryk! — sakė karalius. — Tau bus tas pats, kas ir 
kitiems buvo. Štai eik, pasigėrėk! 

Ir jis nuvedė Joną į karalaitės sodą. Dieve, kokių baisių 
daiktų čia jo akys išvydo! Ant kiekvieno medžio kabėjo po tris, 
po keturis karalaičius — visi jie buvo piršęsi karalaitei, bet 
negalėjo spėti jos mįslių. Papūtus kiek vėjui, jų kaulai taip 
baisiai barškėjo, jog maži paukšteliai išsigandę skrido tolyn ir 
daugiau nebegrįžo. Prie žmogaus kaulų buvo pririštos gėlės, o 
gėlių vazonuose vėpsojo padėti su išsikišusiais dantimis kiaušai. 
Tai koks gražus buvo jaunosios karalaitės sodas! 

— Dabar tu ir pats pamatei! — tarė. karalius: — toks pat 
likimas ir tavęs laukia. Geriau atsisakyk nuo savo piršlystės. 
Tikrai dėl tavęs man sopa širdį, aš visa tai labai atjaučiu. 

Jonas pabučiavo karaliui ranką ir pasakė, kad viskas išeisią 
gerai, kad karalaitė jam patinkanti be galo. 

Tuo tarpu atvyko ir pati karalaitė su visomis savo palydovė- 
mis. Jonas ir karalius ją patiko ir gražiai pasveikino. Karalaitės 
gražumas buvo neregėtas. Ji padavė Jonui ranką, ir jis dar 
labiau ją pamilo. „Ne, negalimas daiktas, — manė jis, — kad ji 
būtų pikta, bjauri ragana, kaip žmonės sako.“ Paskui jie nuėjo 
į salę, kur mažučiai tarnai padavė jiems uogienės ir sausainių. 
Bet senasis karalius buvo taip susirūpinęs, jog nieko negalėjo 
valgyti; ir patys sausainiai nelabai tiko jo dantims. 

Jonui buvo pasakyta ateiti į karaliaus rūmus kitą rytą. Tam 
laikui turėjo susirinkti teisėjai ir visa taryba paklausyti, kaip jis 
spės. Jei spės, tai jis dar du sykius turės ateiti. Bet iki šio laiko 
dar nebuvo žmogaus, kuris nors vieną sykį būtų spėjęs. Kiek- 
vienas iš pirmo karto padėdavo savo galvą. 

Jonui visai nerūpėjo, kas jam paskui bus. Dabar jis tegal- 
vojo apie gražiąją karalaitę, buvo visai linksmas ir tvirtai tikėjo, 
kad Dievas jam padės. Bet kaip? To jis nežinojo ir galvoti apie 
tai negalvojo. Labai smagus sugrįžo jis į viešbutį, kur jo laukė 
draugas. 

Jonui nebuvo kalbos galo, kai ėmė pasakoti apie karalaitės 
gražumą ir meilumą. Nekantriai jis laukė rytojaus, svajodamas, 
kaip jam reiks eiti į karaliaus rūmus laimės bandyti. 


58 


Bet jo bičiulis kraipė galvą ir buvo labai nuliūdęs. 

— Taip aš pamilau tave, — tarė jis. — Ilgai dar mes būtume 
galėję drauge gyventi, o dabar aš turiu nustoti tavęs. Joneli, tu 
mano mielas Joneli! Man baisiai sunku, ir verkčiau, kad 
nebijočiau tau pagadinti ūpo paskutinį gal vakarą, kurį mes 
drauge gyvenam. Todėl būkim smagūs, būkim linksmi. Prisi- 
verksiu aš, kai tu išeisi, rytoj. 

Miesto gyventojai jau žinojo, kad atvykęs pirštis vėl naujas 
"1unikaitis, ir todėl visi buvo labai nuliūdę. Teatras buvo 
uzuurytas; karalius ir kunigai meldėsi suklaupę bažnyčiose. 
Niekas neabejojo, kad Joną laukiąs toks pat likimas, kaip ir 
visus kitus, buvusius pirštis. | 

Vakare Jono draugas išvirė didelį puodelį punšo, liepė jam 
išgerti už karalaitės sveikatą ir būti jam linksmam. Jonas išgėrė 
du stiklus, ir jį suėmė toks miegas, jog jis nebegalėjo pats nueiti 
į lovą. Blfaugas atsargiai pakėlė jį nuo suolo ir nunešęs paguldė 
į patalą. Visai sutemus, jis paėmė gulbės nukirstuosius sparnus 
ir tvirtai prisirišo juos prie pečių. Paskui jis įsikišo į kišenę 
didžiausią rykštelę iš tų, kurias buvo gavęs iš senelės, nulūžusios 
koją, prasivėrė langą ir nuskrido tiesiog į karaliaus rūmus. Čia 
jis prisiglaudė kertelėje po langu, kur miegojo karalaitė. 

Mieste visur buvo tamsu ir tylu. Štai išmušė dvylikės tris 
ketvirčius. Langas atsivėrė, ir karalaitė, apsivilkusi ilgu baltu 
apsiaustu, su ilgais juodais sparnais, nuskrido per miestą | 
aukštą kalną. Jono draugas, pasivertęs nematomu, šoko ją vytis 
ir pavijęs ėmė taip skaudžiai kirsti rykšte, jog jai net kraujas 
triško. Tai buvo baisi oro kelionė! Vėjas pūtė karalaitės 
apsiaustą, kaip didelę burę, 0 mėnuo kiaurai švitėjo. 

- Oi, kokie ledai! kokie ledai! — sakė karalaitė kiekviena 
kartą, kai jai rykšte pylė. Jai taip ir reikėjo! Galop ji atlėkė prie 
kalno ir pasibeldė. Pakilo baisus trenksmas, lyg perkūno griaus- 
mas; kalnas atsivėrė ir karalaitė jėjo į vidų. Jono draugas. 
niekieno nepastebėtas, įsekė paskui ją. Jie ėjo ilga plačia galerija, 
kurios sienos kažkaip keistai blizgėjo. Tūkstančiai žibančių kaip 
ugnelės vorų bėgiojo jomis šen ir ten. Paskui jie jėjo į didelę salę. 
visą išdėtą auksu ir sidabru. Pasieniais augo, didumo kaip 
saulėžolės, raudonos ir mėlynos gėlės, bet skinti niekas nedriso: 
jų kotais buvo bjaurios, nuodingos gyvatės, 0 patys žiedai — 
liepsna, einanti iš jų gerklių. Visos lubos buvo aplipę žvilgančio- 
mis kirmėlėmis ir melsvais šikšnosparniais. plasnojančiaus savo 

plonais, skaidriais sparnais. Vidury salės stovėjo sostas, pastaty- 
tas ant ketverių arklio griaučių; jų pakinklas buvo padirbtas iš 
raudonų ugninių vorų. Pats sostas buvo iš balto stiklo, o vietoje 
pagalvio ant jo gulėjo juodos pelės, sukibusios viena kitai į 
uodegas. Sostą gaubė rausvų voratinklių baldakimas, visas 
aplipęs gražiomis žaliomis muselėmis it brangieji akmenėliai 
mirgančiomis. Soste $ėdėjo senas žynys su karūna ant bjaurios 
galvos ir lazda ranligjėėdiį Babučiuvo karalaitę į kaktą, pasiso- 
dino ją šalia savęs, ir ėmė-griežti muzika. Dideli juodi skėriai 
griežė armonika, o pelėdos, neturėdamos būgnų, plojo sau 
pačios per pilvus. Maži juodi velniukai, su žiburėliais ant 
kepurių, šoko salėje. Bet niekas iš jų nematė Jono draugo; jis 
atsistojo užpakaly:soštp, matė ir girdėjo viską, ką ten darė. 
Dvariškiai, kurie suėjo dabar į salę, iš karto rodėsi labai 
dideli ir puikūs ponai; bet įsižiūrėjus į juos geriau, galėjai 
matyti, kas jie tokie“yra. Jų rankos ir kojos buvo medžio, o 
galvos kopūstų; žynys padarė juos gyvus ir aptaisė auksu siūtais 
drabužiais. Antra vertus, tai nebuvo svarbu: dvariškiai dėl 
gražumo testovėjo. Sa 
okiams pasibaigus, karalaitė pasisakė žyniui, kad atvažia- 
vęs naujas jaunikis, ir klausė jo, ką ji turinti rytoj fytą užminti, 
kai jis ateisiąs į rūmus. a 
— Klausyk, ką aš tau sakysiu, — tarė žynys. — Tu jam 
užmink kokį visai paprastą daiktą, tad jis niekaip nespės. Duok 
jam spėtį savo kurpelę. Tas jam ir į galvą neateis. Tada liepk 
nukirsti jam galvą, tik nepamiršk kitą naktį man atnešti jo akių; 
aš noriu jas suvalgyti. |: o 
Karalaltė žemai nusile 


ė nkė ir prižadėjo atnešti akis. Tada 
žynys atidarė jai kalną, ir ji išskrido namo. Bet Jona draugas ją 
vydamas vėl raižė žabu, ir ji visą kelių skundėsi, kad ją kapoją 
ledai, ir skubėjo greičiau įsmukti pro langą į savo kambarį. 
Draugas parlėkė atgal į viešbutį, Joną teberado miegantį, 
nusiėmė savo sparnus ir taip pat atsigulė. Dabar ir jis galėjo 
ilsėtis. | 

Dar buvo labai anksti, kai Jonas pabudo. Atsikėlė ir jo 
draugas ir papasakojo, kad jis tą naktį sapnavęs sapną apie 
karalaitę ir jos kurpelę, ir patarė Jonui paklausti karalaitės, ar 
ji tik nebus užminusi savo kurpelės. Jis, be abejo, gerai žinojo, 
kad tik tą ji užmins, tik nenorėjo sakytis Jonui apie savo nakties 
kelionę, ir todėl tik sakė to karalaitės paklausti, 

— Gerai, aš to ir klausiu jos, — atsakė Jonas: — gal tas tavo 
sapnas ir tiesa bus. Aš tikiu, kad Dievas manęs nepražudys. Bet 
dėl visko mes turim atsisveikinti, gal aš nespėsiu, ir mes 
daugiau nebesimatysim. 

Ir jie pasibučiavo. Jonas nuėjo į miestą, o paskui į karaliaus 
rūmus. 

Salė pilna jau buvo žmonių. Teisėjai sėdėjo savo vietose. 
Kad jiems lengviau būtų galvoti, jie turėjo pasidėję po savim 
pūkų pagalvius. Karalius pasikėlė iš savo vietos ir balta nosine 
nusišluostė akis. Tuo tarpu atėjo ir karalaitė: ji buvo dar 


gražesnė, kaip vakar, ir, lenkdama galvą, visus gražiai pasveiki- 
no. Jonui ji padavė ranką ir tarė: „labas rytas!“ 

Dabar Jonas turėjo spėti, ką ji užminė. Dieve, kaip ji 
meiliai žiūrėjo į jį! Bet tuo laiku, kai jis pasakė žodį „kurpelė“, 
ji pabalo kaip drobė ir pradėjo drebėti. 

Ką darysi — jis atspėjo! 

O, kaip džiaugėsi senasis karalius! Jis net pašoko iš 
džiaugsmo, o visi kiti plojo delnais jam ir Jonui, kuris pirmutinis 
nuspėjo karalaitės mįslę. 

Jono draugas taip pat labai nudžiugo sužinojęs, kad viska: 

gerai pavyko. Jonas susidėjo rankas ir meldė Dievo, kad jam 
padėtų ir likusius abu kartus. Kitą dieną jis turėjo antrąją mįslę 
spėti. 

d Vakaras praėjo taip, kaip ir aną dieną. Kol Jonas miegojo, jo 
draugas nuskrido paskui karalaitę į kalną ir dar labiau ją čaižė, 
negu praėjusią naktį: dabar jis buvo pasiėmęs dvi rykštes. Jo 
niekas nematė, o jis viską regėjo ir girdėjo. Antrą kartą karalaitė 
turėjo užminti savo pirštinę, ir 
jis papasakojo tą viską Jonui, 
lyg vėl taip pat būtų sapnavęs. 
Taigi Jonas vėl spėjo, ir visi 
karaliaus rūmų žmonės dar 
labiau džiaugėsi. Visi šokinėjo 
smagūs, kaip pirmąjį kartą 
karalius, tik viena karalaitė 
sėdėjo nesmagi kanapoje ir 
nenorėjo nieko kalbėti. Dabar 
viskas parėjo nuo trečiojo 
Jono spėjimo. Spės — gaus 
gražiosios karalaitės ranką, o 
po karaliaus mirties ir visą jo 
karalystę; nespės — palydės 
savo galvą, 0 jo gražios žyd- 
rosios akys teks piktajam 
žyniui. | a 

Vakare Jonas anksti nitėjo 
gulti, papoteriavo ir ramiaus 
siai užmigo. Jo draugas pri- 
sirišo prie pečių savo sparnus, 
apsijuosė kalaviju, pasiėmė su 
savim visas tris rykštelės ir 
nuskrido pas rūmus. 

Naktis buvo labai tamsi. 
Pakilo baisi audra, vėjas kaukdamas plėšė ir draskė stogą, o 
sodo medžiai, kur kabėjo žmonių kaulai, kaip nendrės siūbavo 
ir linko iki žemės. Nuolat žaibavo ir nuolat griaudė. Paprastu 
laiku atsivėrė langas, iš jo išlėkė karalaitė. Ji buvo išblyškus 
kaip drobė, bet džiaugėsi, kad toks bjaurus oras; ji net sakė, 
kad nepyktų, jei oras dar blogesnis būtų. Baltas jos apsiaustas 
plevėsavo ore lyg didelė burė. Jono draugas taip aštriai ją gesė 

visomis trimis savo rykštėmis, jog-kraujas varvėjo žemėn ir vos 
vos ji begalėjo skristi. Galų gale vis dėlto jai pavyko pasiekti 
kalną. 

Ž Kokie ledai, kokia audra! — skundėsi ji. — Dar niekados 
tokiu oru man neteko keliauti. 

— Gero daikto reikia po truputį! — tarė žynys. 

Čia karalaitė papasakojo jam, kad Jonas ir antrą sykį gerai 
nuspėjęs; jei jam taip .pavyktų dar kartą, tai būtų jo viršus, ir ji 
daugiau nebegalėtų skraidyti į kalną ir kaip seniau daryti burtų. 
Dėl to ji esanti labai susirūpinusi. 

— Tas jau jam nepavyks,- tarė žynys. — Aš jam išgalvosiu 
tokį daiktą, jog jis niekados nespės; kitaip jis turėtų būti dar 
didesnis įr už mane žynys. O tuo tarpu galiu sau linksmintis. 

Taip pasakęs, jis paėmė karalaitę už abiejų rankų, ir jie 
ėmė šokti drauge su visais velniais ir velniukais, kurie buvo 
salėje. Po sienas pradėjo šokinėti raudoni vorai, kurie rodėsi 
panašūs į mirgančias ugnines gėleles. Pelėdos mušė būgnus, 
svirpliai svirpė, o juodieji skėriai armonika griežė. Be galo 
linksmas buvo jų tas. pokylis! 

Prisišokusi ligi soties, karalaitė pradėjo rūpintis grįžti, kad jos 
namie nepasigestų. Žynys ėmėsi ją lydėti, kad galėtų ilgiau kartu 
su ja pabūti. Ir jie išskrido. Audra dar tebesiautė, o Jono bičiulis 
sutrupino jiems į nugaras visas tris rykšteles. Pats žynys sakė, 
niekados dar nematęs tokių baisių ledų. Prie rūmų jis atsisveikino 
su karalaitę ir atsisveikindamas šnipštelėjo jai į ausį: „Užmink 
mano galvą!“ Bet Jono draugas vis dėlto nugirdo, ir tuo laiku, 
kada karalaitė pro langą įskrido. į savo miegamąjį kambarį, o 
žynys apsisukęs grįžo jau atgal, jis sučiupo jį už ilgos juodos 
barzdos ir nukirto jam baisiąją galvą iki pečių. Žynys.ir žioptelėti 
nesuspėjo. Jo kūną jis įmetė į ežerą žuvims suėsti, o galvą įsirišo 
į šilkų skarelę ir, parsinešęs į viešbutį, atsigulė. 

Rytmety skarelę su galva jis padavė Jonui ir liepė jam 
atrišti tik tada, kada karalaitė paklaus, ką ji užminusi. 

Didžiulėje rūmų salėje prisirinko tiek daug žmonių. jog 
spaudėsi kaip bažnyčioje per didžiausius atlaidus. Teisėjai 
sėdėjo savo krėsluose su minkštais pagalviais; pats karalius 
buvo apsitaisęs naujais drabužiais, 0 jo aukso karūna ir lazda 
buvo skaisčiai nušviestos: viskas atrodė labai iškilmingai! Tik 
viena karalaitė buvo labai išblyškusi; ji atėjo apsivilkusi, lyg 
rengdamasi į laidotuves, juodais drabužiais. 

— Apie ką aš manau? — paklausė ji Jono. 

Šis greit atrišo skarelę ir pats išsigando, pamatęs bjaurią 
žynio galvą. Ir visus šiurpas pagavo, nes iš tikrųjų baisu buvo į 
ją žiūrėti. Karalaitė sėdėjo lyg apmirusi ir negalėjo nei žodžio 
tarti. Galop ji atsikėlė ir ištiesė Jonui ranką: jo spėta paskutinį 
kartą. Ji giliai atsiduso ir į nieką nežiūrėdama tarė: 

— Dabar aš tavo, ir šiandien vakarą kelsime vestuves. 


— Tas tai man patinka! — tarė senasis karalius. — Seniai 
taip reikėjo! — Visi šaukė: „valio!“ Gatvėse ėmė muzika griežti, 
varpais skambinti, ir visur visi džiaugėsi. Trys kepti jaučiai, 
prikimšti antienos ir vištienos, gulėjo padėti rinkoje: kiekvienas 
galėjo prieiti, atsipjauti ir suvalgyti kąsnelį. Iš fontano mušė 
puikiausias vynas, 0 jei kas pirko iš pyragiaus mažą riestainėlį, 
tai gavo priedo šešis didelius sausainius — ir dar su razinomis. 

Naktį visas miestas buvo iliuminuotas; kareiviai šaudė iš 
armotų, 0 vaikai iš puštalietų. Rūmuose valgė, gėrė ir ūžė. Dideli 
ponai ir gražios panelės šoko kartu ir linksmas dainas dainavo. 

Bet karalaitė vis dar buvo ragana ir nekentė Jono. Draugas 
tai žinojo ir todėl davė Jonui tris plunksnas iš gulbės sparnų ir 
mažą buteliuką su kažkokiais lašais ir liepė jam pastatyti prie 

karalaitės lovos kubilą vandens, įmesti į jį plunksnas ir supilti 
tuos lašus. Kada karalaitė panorėsianti gulti, jis turėsiąs ją 
įstumti į kubilą ir tris kartus panerti; tada karalaitė išsivaduo- 
sianti iš velnio valdžios ir pamilsianti Joną. 

Kaip draugas liepė, taip Jonas ir padarė. Kai panėrė į 
vandenį, karalaitė balsu sušuko ir išsprūdo jam iš rankų didelė 
juoda kaip nuodėgulis gulbė; jos akys baisiai žėrėjo. Panėrus 
antrąjį kartą, gulbė išplaukė jau balta, tik ant kaklo dar turėjo 
juodą ruoželį. Jonas tuomet trečiąjį sykį panėrė ją į vandenį; ir 
tą pačią valandėlę gulbė pavirto puikiausia karalate. Ji buvo 
dabar dar gražesnė negu pirma ir su ašaromis akyse dėkojo 
Jonui už jos išvadavimą iš velnio nagų. 

Kitą rytą senasis karalius atėjo jaunųjų sveikinti su savo 
visais dvariškiais, ir tas sveikinimas traukėsi beveik iki pietų. 
Jono draugas 
atėjo paskutinis; 

AU i "a rankoje jis turėjo 
A ij Kas ||| = Es) | ' aki 2 pečių 
A | ||| T I iš / šeli. J ilgai 

aš p AU mai el. onas 1 gal 

p m . Nr LLA jį bučiavo ir 

E „ meldė kaip savo 

„laimės kaltininką 

pasilikti drauge. 

Bet šis palingavo 

galvą ir palingavęs 
gražiai atsakė: 

— Ne, man 
laikas jau pasi- 
baigė. Aš dabar tik 
skolą atsimokėjau. 
Ar dar atmeni tą 
numirėlį, kurį pikti 

žmonės buvo norėję nuskausti? Tu atidavei viską, ką turėjai, kad 
galėtum suteikti jam ramybę. Tas numirėlis — aš... 

Ir jis tuojau pranyko. 

Vestuves kėlė visą mėnesį. Jonas ir karalaitė labai mylėjosi, 
ir senasis karalius dar daug gražių dienų išgyveno. Jis sulaukė 
dukters vaikų, kykojo juos ant kelių ir duodavo žaisti savo 
lazda. O Jonas paskui liko visos šalies karaliumi. 

LINAI 


Linai buvo jau visai sužydę. Gražiai mirgėjo jų mėlyni žiedų 
lapeliai, gležni ir ploni tartum musių sparneliai, 0 gal dar 
plonesni... Saulė kaitino linus, debesėliai juos laistė, ir jiems 
buvo lygiai taip sveika ir gera, kaip esti sveika ir gera vaikui, 
kurį maudo ir bučiuoja motina. Po to vaikas auga dar gražesnis; 
taip pat ir linai. 

— Žmonės kalba, — tarė linai: — kad mes gerai paderėjom, 
išaugom tokie dideli ir puikūs, kad iš mūsų būsią gražios drobės, 
Kokie mes laimingi! Mums ir dabar gerai, paskui vėl išeis iš mūsų 
koks geras daiktas! Kaip linksma šildytis prieš saulę, kaip malonu 
nulijus lieteliui! Mes laimingi, mes laimingiausi pasauly! 

— Taip, taip, o kaipgi! — tarė tvoros baslys. — Jūs dar 
nepažįstate pasaulio, bet mes jau žinom jį labai gerai, — 
žiūrėkit, kokie mes šakoti... 

Paskui jis liūdnai sugirgždėjo: 

Saulės šviesą vos Išvysi, 
Ir tuojau tau galas! 

— Ne, dar ne galas! — tarė linai. — Rytoj vėl saulė kaitins, 
vėl lietus lis. Mes jaučiam, kad augam; mes jaučiam, kad žydim! 
Mes laimingiausi pasauly! 

Bet štai vieną kartą atėjo žmonės, paėmė linus už viršūnių 

ir išrovė su šaknimis. Skaudu buvo! Paskui sumerkė juos į 
vandenį, lyg norėdami prigirdyti, o po to laikė juos dūmuose, 
lyg norėdami iškepti. Net baisu buvo! 

— Ką darysi, ir laimė ne nuolat esti! — sakė linai. — Reikia 
truputį pakentėti, paskui išmintingesnis būsi! 

Bet linams vyko vis prasčiau ir prasčiau. Juos mirkė ir 
džiovino, mynė ir šukavo — ir dar visaip juos vargino. Jie ir 
suprasti nebegalėjo, ką jiems darė. Galų gale jie pateko į ratelį. 
Ratelis pradėjo suktis, ūžti... Čia jau nieko nebegalima buvo 
suvokti. 

— Mes buvom labai laimingi! — galvojo jie, kentėdami tas 
kančias: — Reikia džiaugtis buvusia laime!.. Reikia visados 
patenkintiems būti. Oi!.. 

Jie kartojo tai ir patekę į stakles — kartojo tol, kol išaudė 
iš jų drobę. Visi linai, aliai vienas, pakliuvo į tą drobės kąsnelį. 

— Tiesiog nematytas daiktas! Niekuomet nebūtumėm 
tikėję! Kaip dėlto mums vyksta! Daug išmanė tas baslys 
sakydamas, kad jau galas! Ne, ne galas, tik pradžia! Tikrai 
nuostabu! Jei mums ir teko kiek pavargti — tai tas niekis, užtat 
iš mūsų išėjo geras daiktas. Laimingesnių už mus visam pasauly 
nėra! Kokie mes dabar pasidarėm stiprūs ir ploni, kokie balti 
ir ilgi! Juk tai kur kas geriau, negu būti paprastiems augalams, 
nors ir su žiedais. Augalų niekas nežiūri, niekas jais nesirūpina, 
vandens jie tegauna tik lietui palijus. Dabar kas kita! Apie mus 
nuolat vaikščioja, stengiasi vis įtikti: kiekvieną rytą mergaitė 
mus apverčia, kiekvieną kartą mus palaisto. Pati klebono sesuo 
mus išgyrė ir pasakė, kad visoje parapijoje geresnės drobės 
nesą. Kas laimingesnis gali būti už mus! | 

Bet štai drobę parnešė namo ir ėmė ją karpyti. O, kaip 
tuomet ją karpė ir draskė, kaip ją baisiai badė adatomis! Ką 
besakysi, malonumo buvo ten nedaug!.. Užtat iš tos drobės 
išėjo dvylika porų skalbinių, tų skalbinių, apie kuriuos paprastai 
draugijoje nekalba, bet kurie reikalingi kiekvienam žmogui. 
Taip, dvylika porų išėjo iš tos drobės. 

— Štai kada išėjo iš mūsų naudingas daiktas! Tai štai kam 
mes buvom skirti! Kada gali būti didesnė laimė! Tik dabar mes 
esam naudingi, juk taip ir turi būti, tas ir yra tikra laimė! Dabar 
mūsų dvylika, bet vis dėlto yra vienas visas daiktas: tuzinas. 
Kokia laimė! 

Praėjo kiek metų — skalbiniai suplyšo. 

— Viskas turi galą! — tarė skalbiniai. — Žinoma, mes 
galėtumėm dar šiek tiek laikytis, bet juk negalima reikalauti 
nebūto daikto!.. 

Marškinius sudraskė į mažus kąsnelius, į skudurus. Dabar 
jie manė, kad jau tikrai būsiąs galas; juos kapojo, mirkė, vi- 
rė, spaudė — net jie patys negalėjo suprasti, ką jiems darė. Tik 
štai — iš jų pasidarė gražus baltas popierius. 

— Kad nutiko, tai nutiko! — apsidžiaugė popierius. — 
Dabar aš dar plonesnis negu pirma, ir dar ant manęs rašys! Ar 
tai ne didžiausia laimė? Li 

Ir „ant to popieriaus tikrai ėmė rašyti. Ir parašė ant jo 
gražiausias Istorijas ir eiles ir tikvieną kartą berašant patupdė 
„vištą“ — tas jau, žinoma, taip pat buvo nemaža laimė! Ir 
žmonės klausė to, kas buvo parašyta ant popieriaus, 0 parašyta 
buvo labai gražiai ir išmintingai, ir tie, kurie klausė, darėsi 
geresni. ir išmintingesni. Daug mialonės buvo žodžiuose, 
parašytuose ant to popieriaus! 

— O, - galvojo popierius: — apie tai aš ir svajoti nesvajo- 
jau, žydėdamas mėlynais žiedeliais lauke. Ar galėjau aš kada 
galvoti, kad man tektų nešti žmonėms džiaugšmą i ir šviesą! Aš 
dabar nelabai ir tikėti noriu, nors taip tikrai yra! Vicšpats 
Dievas žino, kad aš dariau viską, ką galėjau, ir atlikau, kais man 
silpnam buvo skirta, ir už tai jis man teikia nuolat džiaugsmus 
ir garbę vieną po kitos. Kiekvieną kartą, kai pradedu manyti: 
„Štai jau man galas“, staiga pajuntu pradėjęs naują, geresnį ir 
gražesnį gyvenimą. Dabar turbūt leis mane į platųjį pasaulį, kad 
galėtų visi žmonės skaityti. Taip tikriausiai bus! Kitaip ir negali 
būti! Dabar aš turių tiek brangių minčių, kiek pirmz turėjau 
mėlynų žiedelių. Sakykite, kas laimingesnis pasauly už mane! 

Bet popieriui nelemta buvo keliauti po pasaulį: jį atidavė į 
spaustuvę, ir ten iš to, kas buvo ant jo parašyta, atmušė knygą, 
ne vieną knygą, bet tūkstančius. Tos knygos pasklidė) po visus 
kraštus, ir galėjo traukti -iš „jų naudos daug daugiau žmonių, 
negu iš vieno popieriaus, jei jis būtų buvęs paleistas į žmones. 
Be to dar, popierius, eidamas per rankų rankas, būtų tuojau 
suplyšęs. 

— Žinoma, kad taip išmintingiausia! — nusprendė išrašytasis 
ponierius. - Man ir į galvą nebuvo atėję! Vadinas, aš pasiliksiu 
nz.nie, ir visi mane, kaip senelį, gerbs. Juk ir tikriii dabar esu 
visų tų knygų senelis! Daug dabar bus iš manęs naudos! 

Būdamas popieriumi, aš nebūčiau galėjęs taip ilgai gyventi... 
Kiek garbės atsiminus, kad į mane žiūrėjo tas, kuris visa tai 
parašė... kad kiekvienas mano žodis yra jo plunksnos vaisius.. 
O, aš laimingiausias pasauly! 

Paskiau popierių surišo į vieną vietą ir įmetė į statinę, kuri 
buvo skalbykloje pastatyta. 

— Dirlbus gera pasilsėti! — tarė popierius. — Labai nau- 
dinga apsistoti ir pagalvoti apie save. Dabar tik aš gerai 
supratau, kas ant manęs parašyta, 0 pažinti save — didelis 
žingsnis tolyn. Kas dabar bus iš manęs? Be abejojimo, turės 
išeiti koks geresnis daiktas — tai aš iš patyrimo žinau. 

Vieną gražų ryta popierių išėmė iš statinės ir, nenorėdami 
atiduoti į krautuvę, kad paskui juo vyniotų cukrų arba silkes, 
įmetė į ugnį sudeginti. 

Ir visi vaikai susirinko aplink ugnį: jie norėjo pažiūrėti, kaip 
degs popierius. Degdamas jis labai gražiai pliūpčioja ir kilojasi 
aukštyn, o paskui pelenuose lieka daug kibirkščių, Kurios 
sklaidosi į visas puses: jos po vieną gęsta, ir vaikai sako, kad 
„tai mokiniai grįžta iš mokyklos namo“, 0 paskutinę kibirkštį 
vadina „pačiu mokytoju“. Kartais rodosi, kad kibirkščių daugiau 
nebebus, bet netikėtai šoksta dar viena: „Galų gale mokytojas 
išėjo!“ — šaukia tuomet vaikai. 

Popierius užsidegė, ir visas tas rankraštis pradėjo liepsnoti. 

— U! — sušuko degdamas popierius ir viską aplinkui 
nušvietė. Degti, žinoma, per daug malonu nebuvo. Apėmus 
ugniai visą popierių, liepsna iškilo aukštai aukštai, — kur kas 
aukščiau, negu linai galėdavo iškelti savo žydinčias mėlynas 
galveles, ir turėjo tokį skaistumą, kokio niekuomet neturėjo pati 
drobė. Visos parašytosios raidės pasidarė raudonos, ir visi 
žodžiai ir mintys pavirto liepsna. 

— Dabar tiesiai į saulę lėksiu! — tarė liepsna; ir tuos pat 
žodžius atkartojo tūkstančiai balsų. Liepsna šoko pro kaminą 
ir iškilo aukštym. Po orą ėmė skraidyti mažutyčiai krisleliai, 
nematomi ir lengvesni už pačią liepsną, iš kurios jie gimė. Jų 
buvo tiek pat daug, kiek linų žiedelių. Užgesus liepsnai, jie dar 
pašoko ant juodų pelenų ir kur prisilietė, ten blikstelėjo aukso 
kibirkštis. „Vaikai pagrįžo iš mokyklos, ir mokytojas išėjo 
paskutinis!“ Tai buvo džiaugsmo! Ir vaikai, apstoję užgesusius 
pelenus, sudainavo: 

Saulės švies4 vos išvysi, 
Ir tuojau tau galas! 


Bet nematomieji krisleliai atsiliepė: 

— Ne, galo niekuomet nebus, ir tai yra nuostabiausias 
pasaulio daiktas! Mes tai žinom, ir todėl mes laimingi! 

Bet vaikai negirdėjo nei vieno žodžio, o kad ir būtų išgir- 
dę — vis tiek nebūtų supratę. Antra vertus, ir nereikėjo! Ne 
viskas vaikams naudinga žinoti! 


PENKI IŠ VIENOS ANKŠTIES 


Buvo ankštyje penki žirniai. Jie buvo žali, ankštis taip pat 
žalia, todėl jie manė, kad ir visas pasaulis žalias; suprantamas 
daiktas, jie kitaip ir manyti negalėjo. Augo ankštis, augo ir 
žirniai, visą laiką nuo vieni kitų nesiskirdami. Saulė švietė ir 
šildė ankštį, lietus ją plovė ir skaidrino. Viduje buvo šilta ir 
gera, dieną šviesu, o naktį tamsu, — taip, kaip ir turi būti. Ir 
žirneliai augo ir, glūdėčami greta viena kito, vis galvojo — juk 
reikia ką nors veikti. 

— Argi mes čia amžinai riogsosim? — paklausė vienas iš 
jų:- bijau, kad bebūdami ankštyje mes visai nesukietėtume. 
Man vis rodos, kad anapus žievės kas nors yra! Tikrai kas ten 
turi būti. Aš Ap jaučiu. 

Praslinko kelios savaitės. Žirniai nugelto, ankštis — taip pat. 

— Visas pasaulis gelsta! — tarė jie, ir tas pasakymas buvo 
visai teisingas. - 

Staiga kažkas juos baisiai sukrėtė. Ankštį nuraškė ir įsikišo 
drauge su kitomis ankštimis į kišenę. | | 

Dabar į jau mes greit laisvi būsign! — tarė žirniai, O to jie 
tik norėjo. 

— Norėčiau žinoti, kuriam iš mūsų teks toliausia keliau- 
ti, = ae pats mažasis žirnelis. — Bet tą mes tuojau pamaty- 
sime! 

— Kas turi būti, tas ir bus, — atsiliepė visų didžiausias 
žirnis. 

Pliokšt! — trūko ankštis, ir visas penketas žirnelių išbiro į 
vaiko delną. Vaikas apsidžiaugė, kad tie žirneliai būsią geros 
kulkos ją šautuvėliui. Jis beregint įsidėjo vieną žirnelį į šautuvėlį 
ir iššovė. | 

— O, dabar aš tai toli lėksiu! Pagaukit mane, jei galit! — 
tarė jis, ir tiek jo tematė. 

— Aš, — tarė antras žirnis, — aš lėksiu stačiai į saulę. Saulė 
kaip tik tokia ankštis, kur man tinka! 

Ir tas taip pat nuzvimbė. 

— O mes, kur patenkam, ten ir bemiegam, — atsiliepė kiti 
du žirniai. — Bet vis dėlto mes turime toliau iš čia važiuoti! — 
Ir tikrai jie netrukus nuriedėjo ir nukrito žemėn. Bet juos taip 
pat pakčlė ir sudėjo į šautuvėlį. 

— Mes toliau dar už juos nulėksime! — gyrėsi jie. 

— Kas turi būti, tas ir bus, — tarė paskutinis lėkdamas iš 
šautuvėlio žirnis. Jis atsimušė į seną palangės lentą ir pateko 
stačiai į prisamanojusį ir Žemių prižėlusį plyšį. Samanos vėl 
susispaudė, ir Žirnis ten gavo likti. 

— Kas turi būti, tas ir bus! — pakartojo žirnelis. Ant aukšto, 
pagūbrėj, kur tas mažas langelis buvo, gyveno viena varginga 
moteriškė. Dieną ji eidavo į svetimus namus valyti juodų 
geležinių krosnių, malkų kapoti ir kitų sunkių darbų dirbti. Ji 
buvo tvirta ir darbšti, tačiau vos:ųp5.,užsidirbdavo pramisti. 
Namie, mažamąkambarėly, pasilikllapo jos vienatinė duktė, 
kuri buvo labai silpna. Sit jau visi mhietai; kaip ji serga r 
SE iš loyč s; rodėsi, kad ji negali nei Žyventi, nei mirti. 

— Teks jai eiti pas savo mažąją sesutkį4= akydavo moti- 
na, =Aš tik tas dvi teturėjau, ir kaip sunku jas buvo išmaitinti! 
Geriausias Dievas pasidalino su manim ir pasišaukė vieną. iš jų 
paš.save. Kad nors ši man'liktų! Bet jis, matyt, nenoti jų skirti, 
ir siano mieloji dukružė eis pas sesutę į dangų! 

: Bet mergaitė nėjo į dangų. Ištisas dienas ji kantriai ir tyliai 
gulėjo, ko! motina svetimuosė NapIUose vargdavo dėl duonos 
kąsnėlio. : | 

„ Atėjo „pavasaris, ir vieną rytmetį, motinai Uašiiošiani eiti 
prie darbo, saulė nepaprastai skaisčiai ir meilidi pažvelgė pro 
langelį. Jos spinduliai nušvietė. važguolių kambarėlį, ir ligonė 
įsmeigė akis į apatinį lango, štiklą. | - LB 

— Kas ten: už stiklė toks žalias? Žiūrėk, juda nuo vėjo! 

Motina priėjo ir pravėrė langą. 

— A! - tarė ji, — tai žirnelis... Žiūrėkit, Jis auga iš sienos! 
K: tipgi jis galėjo patekti ] tą plyšelį? Štai ir tu dabar iuKesi 
mažų darželį! 

Ji pritraukė ligonės Iekiė arčiau lango, kad ši palėtų žiūrėti 
i augantį žirnėlį, 0 pati išėjo į į darbą. 

— Motut, 'man rodosi, kad aš išpysiu! — tarė vakare 
mergaitė: = saulė šiandien taip meiliai mane šildė! Mažutis 
žirnelis taip gražiai auga! Galbūt ir 'aš pasitaisysiu, AIDS iš 
lovos ir eisiu prieš saulutę šildytis! 

— Duok Dieve! — tarė motina; bet ji netikėjo, kad taip 
būtų. Tačiau ji pririšo augalėlį prie rykštelės; kad vėjas jo 
nenuliužtu. ir ištiesė vieną siūlą nuo lango apačios ligi'viršaus, 
kad paaugęs stiebelis galėtų aplink jį raizgytis. Taip ir buvo. 
Kiekvieni diena stiebelis žymiai kilo ir raizgėsi aplink siūlelį. 

— Žiūrėk, mūsų žirnelis jau ima žydėti! — tarė vieną rytą 
priėjusi prie lango motina. 

Nuo to laiko ir ji ėmė tikėti, kad dukrelė vėl pagysianiti. Ji 
jau buvo pastebėjusi, kad jos mergaitė pasidarė truputį 
smagesnė, ir jau kelinta diena, kaip ji pati pasikelia iš lovos ir 
žibančiomis akutėmis žiūri į savo mažąjį darželį, kur vienui 
vienas žirnis teaugo. 


LGT M NN N 
E. | NN 


2-4 =——7— —— 


Kimis —- 


Po savaitės ligonė jau tiek buvo pagerėjusi, jog visą valandą 
išlipusi nebegrįžo į lovą. Linksma ir laiminga, ji šildėsi prieš 
saulutę. Langas buvo atviras, o už lango pureno pražydęs baltai 
raudonais žiedais žirniukas. Mergaitė iškišo pro langą galvelę 
ir atsargiai pabučiavo raudoną žiedelį. Ta diena jai buvo tikra 
šventė. 

— Pats Dievas čia atsiuntė ir išaugino tą žirnelį, kad 
paguostų ir palinksmintų tave, mieloji dukrele, o kartu pra- 
džiugintų ir mano užlūžusią širdį! — tarė nušvitusi motina ir, 
pažvelgusi į žolyną, nusišypsojo, tartum tas žolynėlis būtų buvęs 
koks Dangaus angelas. 

O kas atsitiko kitiems žirneliams? 

Pirmasis, — tas, kuris išlėkdamas sakė: „Pagaukit mane, jei 

galit“, įkrito į stogo lataką, 0 iš ten pateko į karvelio gurklį ir 
ten gulėjo tartum pranašas Jona banginio pilve. 

Du žirniai tinginiai, kurie tenorėjo atsigulę miegoti, taip pat 
netoli nukeliavo: juos lygiai kaip aną sulesė karveliai, 0 juk ir 
iš to šiokia tokia nauda yra. Ketvirtasis, kuris buvo ketinęs 
pasiekti pačią saulę, tik į griovį įkrito. Bemirkdamas kelias 
savaites sutrose, jis baisiai išpurto. 

— Vadinas, pasitaisiau aš, — didžiavosi žirnis. — Galop 
gausiu plyšti, o jau geresnio likimo, be abejo, negalės susilaukti 
joks kitas mano brolis, Iš penkių ankšties žirnių, šiaip ar taip, 
aš visų Žymiausias. 

Ir sutrų griovys su juo sutiko. 

O aukštai, pastogėje, prie lango stovėjo nušvitusiu veidu 
mergaitė; jos raudoni skruostai rodė, kad ji jau sveika. Ji sudėjo 
savo baltas rankutes ir dėkojo Dievui už tokį stebuklingą 
žiedelį. 

— Bet man, — tarė griovys, — geriau patinka išpurtusis žir- 
nis. 


BJAURUSIS ANČIUKAS 


Gražu buvo už miesto. Vasara buvo puiki; laukuose 
geltonavo rugiai, žaliavo avižos; šienas pievose gulėjo sudėtas 
į kupetas, Gandras ilgakojis stypčiojo varlinėdamas ir kažin ką 
kalbėjo egiptietiškai; tos kalbos jis buvo išmokęs iš savo 
motinos. Aplink laukus ir pievas žaliavo (lideli miškai, 0 tuose 
miškuose telkšojo daugybė pelkių ir gilių ežerų. Tikrai gražu ir 
malonu buvo už miesto! 

Ant kalnelio, paskendę saulės spinduliuose, margavo seni 
dvaro rūmai, apkasti giliais grioviais. Nuo rūmų sienų ligi pat 
vandens augo dideliausi krūmai varnalėšų, tokie aukšti ir tokiais 
plačiais lapais, jog po kai kuriais iš jų galėjo vaikai stovėti. Čia 
buvo taip tylu ir ramu, kaip didžiausiame miško tankumyne. 

ia savo gūžtoje, po varnalėšais, tupėjo jauna antis ir perėjo 
ančiukus. Tupėti antelei čia labai pakyrėjo. Laukti galo sunku 
jai buvo ypač dėl to, kad ją retai kas telankė. Kitos antys mėgo 
labiau plaukyti po vandenį, nekaip tupėti po varnalėšais ir 
kvarksėti su ja. 

Pagaliau kiaušiniai pradėjo kaltis po vienas kito. „Pi! pil“ 
sučiepsėjo gūžtoje, ir iš kiekvieno kiaušinio pasirodė galvutė. 

— Kvar! kvar! — sukvarksėjo antis, ir visi ančiukai susirinko 
aplink ją po žaliais lapais ir ėmė dairytis į visas puses. Žino- 
dama, kad žalia spalva sveika akims, motina leido jiems 
dairytis, kiek tik jie norėjo. 

— Koks dėlto didelis tas pasaulis! — stebėjosi visi ančiukai. 

Iš tikrųjų, dabar jiems buvo daug plačiau vietos, nekaip 
pirmiau kiaušiniuose. 

— Jūs manote, kad čia jau visas pasaulis? — sako moti- 
na: — kur čia! Jis traukiasi dar daug toliau, kaip į aną pusę 
sodo, tiesiai į klebono lauką, bet ten ir aš pati dar nesu buvusi. 
Ką, ar visi jūs dabar čia esate? — klausė ji ir pasistojo. — Ne, 
dar ne visi, pats didysis kiaušinis tebėra sveikas. Kada gi bus 
jau galas? Veikiai aš visai nebeteksiu kantrybės! 

Ir vėl ji atsitūpė. | 

— O ką? Kas girdėti? — paklausė senė antis, atėjusi jos 
aplankyti. 

— Stai vieno kiaušinio, kad žinotum, negaliu įveikti! — 
skundėsi perekšlė: — vis nesikala... Užtat pažiūrėk, kokie kiti: 
ar buvai mačiusi bent kartą tokių gražių ančiukų? Visi jie — 
gyvas tėvas, O jis, netikėlis, ir aplankyti manęs nenori. 

— Duok man pažiūrėti tą kiaušinį, kuris nesikala, — tarė 
senė antis. —- Tikėk manim, tai bus kalakuto kiaušinis! Taip ir 
mane kartą apgavo. Turėjau tada vargo su tais kalakučiukais: 
jie baisiai bijo vandens! Aš niekaip negalėjau įsikviesti jų į 
vandenį; kvarksėjau, kvarksėjau — ir niekas negelbėjo. Parodyk 
man tą kiaušinį!.. Gi kaip kalakuto! Mesk jį ir geriau pamokyk 
kitus plaukyti. 

— Ne, patupėsiu dar truputį, — atsakė jauniklė antis. — 
Tiek tupėjau, galiu dar kelias dienas patupėti. 

— Kaip sau nori! — atsakė senė antis ir nuėjo. 

Galų galė ir didysis kiaušinis trūko. „Pi! pi!“ sučiepsėjo 
ančiukas ir išriedėjo iš kiaušinio. Tik koks buvo didelis ir 
bjaurus! Antis, pažiūrėjusi į jį, tarė: 

— Koks didelis ančiukas! Visai nepanašus į kitus! Ar nebus 
jis tiktai kalakučiukas? Tai mes tuoj pamatysim! Turės jis man 
lįsti į vandenį, kad ir pačiai tektų stumte įstumti. 

Kitą dieną oras buvo puikus, saulė švietė varnalėšus. Antis 
su visa savo šeima nusileido į upelį. Pūkšt į vandenį. „Kvar, 
kvar!“-— pašaukė, ir visi ančiukai paskui vienas kitą suvirto į 
upelį. Vanduo apliejo jiems galvas, bet jie tuojau iškilo į viršų 

ir gražiai ėmė plaukti. Kojytės pačios dirbo. Net bjaurusis 
pilkas ančiukas, ir tas nuplaukė kartu su visais. 

— Ne, čia ne kalakučiukas, — tarė motina: — žiūrėk, kaip 
jis puikiai dirba kojytėmis ir kaip tiesiai plaukia! Ne, jis tikras 
mano vaikas... Tiesą sakant, jis ir labai gražus, reik tik gerai 
įsižiūrėti. Kvar! kvar! sekite paskui mane, vaikučiai, aš jums 
parodysiu platųjį pasaulį, nuvesiu jus į paukštyną; tiktai 
nesitolinkit nuo manęs, kad jūsų kas nesumindytų, o labiausiai 
saugokitės kačių! 

Ir jie atėjo į paukštyną. Tenai buvo tuo metu pakilęs didelis 
triukšmas: dvi šeimos pešėsi dėl ungurio galvos, kuri galų gale 
teko katei. 

— Ziūrėkite, taip tat visuomet esti šiame pasaulyje, — tarė 
senė antis ir pasikasė snapą — ji ir pati norėjo ungurio galvutės. 

— Eikite dabar toliau ir gražiai pasveikinkite aną seną antį: 
ji čia yra vyriausia. Ji Ispanijos kilimo ir todėl tokia drūta. 
Matote, jai ant kojos raudonas raikštelis — tai neapsakomai 
gražu; tai yra didžiausia garbė, kurią gali įgyti antis. Vadinas, 
bijo, kad ji neprapultų. Ta žymė jai duota, kad galėtų ją pažinti 
ir žmonės, ir gyvuliai. Bet eikite toliau ir nerieskite kojyčių į 
vidų; gerai išauklėtas ančiukas kečia jas kiek galėdamas plačiau, 
kaip tėvas ir motina. Šitaip, žiūrėkit! O dabar palenkite galvas 
ir tarkite: „kvar!“ 

Jie taip ir padarė. Kitos antys skersai žiūrėjo į juos ir garsiai 
kalbėjosi: „Štai dar vienas pulkas, lyg be jų čia mūsų maža 
būtų! O vienas koks dar negražus! Mes to nesikęsime!“ Ir 
tuojau viena antis prilėkusi įžnybo jam į kaklą. 

— Labai prašau jo neskausti! — tarė motina: — juk jis 
niekam nieko nedaro. 

— O kam jis toks didelis ir visai nepanašus į kitus, — atšovė 
įžnybusi jam antis: — gerai reikia jį apžnaibyti. 

— Jos labai gražūs vaikučiai, — atsiliepė senė antis su 
raikšteliu aplink koją: — tiktai vienas nenusisekė. Ar negalima 
būtų jo perdirbti? 

— Tai negalimas daiktas, poniute! — atsakė motina. — 
Tiesa, jis negražus, bet labai gero būdo ir plauko taip pat gerai, 
kaip ir kiti, ir dar geriau, turiu pasakyti, už kitus. Aš manau, 
kad ilgainiui jis kiek pamažės ir susilygins su kitais; jis per ilgai 
išbuvo kiaušinyje ir todėl išėjo toks nedailus. — Ir motina 

pakasė ančiukui nugarėlę ir suglostė plunksneles. — Be to, — 
pridėjo ji, — jis yra antinas, ir jam gražumas nereikalingas... Aš 
manau, jis bus labai stipras ir toli nueis. 

— Kiti vaikeliai labai gražūs, — tarė ispanė: — būkite kaip 
namie, O jei rastumėt ungurio galvelę, ją galite man atnešti. 

Ir jie ten buvo kaip namie. Bet tą ančiuką, kuris paskutinis 
išriedėjo iš kiaušinio ir byvo toks negražus, visi pešė ir juokėsi 
iš jo. Jį stumdė ir žnaibė ne tik antys, bet ir vištos. „Per 
didelis!“ — tvirtino visi, o kalakutas, — gimęs pentinuotas ir dėl 
tos priežasties statęsis paukščių karaliumi, — išsipūtė, kaip 
laivas visas bures iškėtęs, pribėgo prie ančiuko, ką sumurmėjo 
ir iš piktumo kaip vėžys paraudo. Nelaimingas ančiukas 
nežinojo, kur gyvas dingti. Jam buvo skaudu ir graudu, kad jis 
toks bjaurus ir visi paukščiai iš jo juokiasi. 

Taip praėjo jam pirmoji diena, bet toliau dar prasčiau buvo. 
Nelaimingąjį ančiuką varė visi nuo savęs. Net seserys ant jo 
pyke ir nuolat sakė: „Kad bent katinas tave pagautų, tokį 
bjaurybę!“ Motina taip pat neiškentė kartą nepasakiusi: 
„Pasitrauktum kur nors atokiau!“ Ir antys jį žnaibė, vištos 
kapojo, mergaitė, kuri lesino paukščius, spardė jį kojomis. 

Galų gale ančiukas nebeiškentęs skrido per tvorą. Maži 
paukšteliai išsigando ir pakilo iš krūmų. „Vis tat dėl to, kad aš 
toks bjaurus,“-— tarė sau ančiukas ir užsimerkė, bet nesiliovė 
bėgti toliau, kol pribėgo didelę balą, kur gyveno laukinės antys. 

ia jis ištupėjo visą naktį, buvo nuliūdęs ir po tos kelionės labai 
pavargęs. 

Ryto metą laukinės antys pakilo ir pastebėjo nematytą 
svečią. „Koks čia būtų paukštis?“ — klausė jos. Ančiukas 
linkčiojo į visas puses ir kaip mokėdamas kiekvieną sveikino. 

— Neregėtas tavo bjaurumas! — badė jam akis laukinės 
antys: — bet mums būtų vis tiek, kad tik neįsigeistum kurios 
mūsų antelės vesti. 

Vargšas! jis nei galvoti negalvojo apie pačias. Jis vieno 
daikto tenorėjo: kad jam leistų gulėti melduose ir gerti balos 
vandenį. | 

Taip ištupėjo jis ten dvi dienas. Tuomet atskrido du 
laukiniai Žąsinai; jie buvo dar neseniai išriedėję iš kiaušinio ir 
todėl labai drąsūs. 

— Klausyk, drauge! — tarė jie: — tu toks bjaurus, jog negali 
mums kliūti; ar nenorėtum kartais skristi su mumis kur 

pasižmonėti? Čia netolimais yra kita pelkė, kur gyvena kelios 
grakščios ir meilios žąselės, visos jos netekėjusios ir moka 
gražiai gagenti. Tu gali ten rasti sau laimę, nors ir nelabai 
dailus esi. 

„Pykšt! pokšt!“ šovė kas tuo tarpu, ir abudu žąsinėliai krito 
negyvi į meldas; nuo jų kraujo paraudo vanduo. „Pykšt! pokšt!“ 
šovė vėl, ir visas būrys žąsų pakilo iš meldų. 

Paskiau dar labiau ėmė šaudyti. Buvo didelė medžioklė. 
Medžiotojai turėjo apsiautę visą balą; kai kurie buvo įlipę net 
į medžius, išaugusius pabaly. Melsvi dūmai kaip koks debesėlis 
slinko pro didelius medžius ir nyko toli už balos. Į balą atbėgo 
medžiotojų šunys: pūkšt, pūkšt! — nendrės ir viksvos linko į 
visas šalis, o vargšas ančiukas vos gyvas buvo iš baimės. 
Norėdamas pakišti galvą po sparneliu, jis truputį pasijudino ir 
išvydo priešais baisiai didelį šunį; jam liežuvis buvo visas 
išlindęs, ir akys degte degė. Jis prasižiojo ir buvo besiekiąs savo 
baisiais dantimis griebti ančiuką, bet... šlept, šlept! nubėgo 
atgal, neliesdamas paukštelio. 

— Dievui dėkui! — tarė ančiukas ir atsiduso lengviau: — aš 
toks bjaurus, jog nei šuo nenori manęs imti. 

Ir jis prisigūžęs ištupėjo nendrėse visą laiką, kol pro jo ausis 
švilpė šratai ir pykšėjo po vienas kito šūviai. 

Tik vakarop viskas nutilo, bet ančiukas vis dar nedrįso 
pakilti: palaukė dar kelias valandas, paskui atsargiai apsidairė 
aplinkui ir leidosi bėgti, kiek kojos nešė. Tekinas bėgo per 
laukus ir pievas; staiga pakilo tokia audra, jog sunku buvo 
toliau bėgti. 

Iki nakties pribėgo stovinčią vieną trobelę. Trobelė buvo 
tokia sena, jog pati nežinojo, į kurį šoną virsti, ir dėl to 
tebestovėjo. Audra taip baisiai siautė, jog ančiukas turėjo 
pritūpti, kad vėjas jo nenuneštų. Oras ėjo vis prastyn ir prastyn. 
Galų gale pastebėjo, kad trobelės durys nušoko nuo vieno 
kablio ir taip persikreipė, jog pro Arpa galima buvo įlįsti į vidų. 
Ančiukas taip ir padarė. 

Trobelėje gyveno viena senelė, kuri turėjo vištytę ir katiniuką. 
Katiniuką ji vadino „sūneliu“; tas mokėjo murkti, gražiai į viršų 
riesti kuprą ir net žiežirbas leido; bet tam reikdavo jį paglostyti 
aukštyn, prieš plaukus. Vištytės buvo visai mažos, trumputės 
kojytės, ir todėl senelė ją vadino latuke; vištytė dėjo gerus 
kiaušinius, ir senutė mylėjo ją kaip tikrą vaiką. 

Rytą svetimąjį ančiuką tuoj pastebėjo: katinėlis sumurksėjo, 
vištelė sukudaksėjo. 
— Kas atsitiko? — paklausė ir apsidairė senutė. Ji neįmatė, 


ir jai pasirodė, kad tas ančiukas bus kokia paklydusi riebi antis. 
„ - Tai bent radinys! — tarė ji: — dabar man bus ir ančių 
kiaušinių. Kad tik jis nebūtų antinas! Reik ištirti. 

Ir senelė ėmė lesinti ančiuką ir laukti kiaušinių, bet tas kaip 
nededa, taip nededa. Katinas namuose buvo ponas, o vištytė — 
ponia. Jie kitaip nesakydavo, kaip: „Mes ir visas pasaulis!“ nes 
tarėsi atstoją visą pusę pasaulio ir net jo gerąją dalį. Ančiukas 
manė kitaip, bet vištytė su tuo netiko. 

— Ar tu gali kiaušinius dėti? — klausė ji. 

—-Ne. 

— Tai zeriau sveikas tylėk! 

O katinas klausė: 

— Moki tu riesti į viršų nugarą, murkti ir žiežirbas leisti? 

— Ne. 

— Tad nėr ko tau nei kištis, kur išmintingi kalba! 

Ančiukas glūdėjo kertelėje ir buvo labai nesmagus. Bet tuo 
tarpu į trobelę įsiveržė srovė lauko oro ir švystelėjo saulutė. 
Ančiukas baisiai panoro paplaukyti ir neiškentęs pasisakė 
vištelei. 

— Mat dar ko prasimanys? — klausė ji. —- Tu nieko neveiki, 
ir lenda tau į galvą visokie niekai. Dėk kiaušinius arba murk, — 
tad ir išrūks tie niekai iš galvos. 

— Bet kaip gera plaukyti po vandenį! — sakė ančiukas. — 
Kaip malonu pasinerti ir jausti, kaip vanduo susilieja viršum 
galvos. 

— Tai bent rado malonumą! — tarė vištaitė. — Ar tau galva 
atšalo? Štai klausk katinėlio — žiūrėk, koks jis išmintingas, kito 
tokio aš niekur nesu mačiusi, — paklausk jo, ar mėgsta jis 
plaukyti ir nardyti vandeny. Apie save jau nekalbu. Galop 
klausk ir senutės, mūsų ponios, — išmintingesnės už ją visam 
pasauly nerasi, — ji tau pasakys, ar jai gera pasinerti ir jausti, 
kaip vanduo susilieja viršum galvos. 

— Jūs nesuprantate manęs! — tarė ančiukas. 

— Mes tavęs nesuprantam? Sakykit jūs man! Iš kur tu toks 
atsiradai, kas gali tave suprasti? Gal kartais tau rodosi, kad esi 
protingesnis už katiniuką ir mūsų ponią? Apie save aš jau 
nekalbu!.. Tu čia mums per daug nesipūsk, vyruti, ir dėkok 
Aukščiausiajam už visas gėrybes, kurias čia radai! Ar tu 
nepatekai į šiltą trobą, į gerą draugiją, kur yra ko pasimokyti? 
Bet tu — plepas, su tavim nemalonu turėti reikalo. Tikėk, labai 
aš trokštu tave atvesti į gerą kelią. Tegu aš tau sakau nema- 
lonių dalykų, bet taip geri draugai tedaro. Verčiau dėk kiau- 
šinius arba mokykis murkti ir žiežirbas leisti! 

— Matyti, geriausia bus man iš čia kraustytis, — tarė 
ančiukas. 

— Laimingos kelionės! — atsakė vištytė. 

Ir ančiukas pabėgo. Jis plaukė ir nardė vandeny, bet visi 
paukščiai žiūrėjo į jį su paniekinimu, kad jis toks bjaurus. 

Atėjo ruduo. Miške medžių lapai pagelto ir pajuodavo; 
vėjas pagriebęs kėlė juos aukštyn ir nešiojo po orą. Emė šalti. 
Sniego debesys apklojo dangų ir kabėjo žemai, o ant tvoros 
tupėjo varnos ir nuo šalčio krankė: „Kran! kran!“ Vien 
galvojant apie visą tą, jau šalta darydavos. Vargšui ančiukui 
buvo visai nejauku. 

Vieną vakarą, — tik nusileidus saulei, — iš miško išskrido 
visas būrys didelių gražių paukščių. Tokių gražių ančiukas 
niekados dar nebuvo matęs. Jie, buvo kaip sniegas balti ir turėjo 
ilgus lieknus kaklus: tai buvo gulbės. Iškėtusios savo ilgus 
gražius sparnus, jos kažin kaip nuostabiai suriko ir surikusios 
nušvilpė, nuūžė tolyn. Atvykusios iš šaltų kraštų, keliavo jos 
dabar per mėlynąsias jūres į šiltuosius. Jos skrido aukštai 
aukštai, ir vargšas ančiukas, žiūrėdamas į jas, jautė kažin kokį 
labai nepaprastą jausmą. Jis apsuko vandeny ratą, ištiesė 
aukštyn į jas savo kaklą ir staiga taip garsiai ir keistai suriko, 
net pats išsigando. Jis negalėjo užmiršti tų puikiųjų, laimingųjų 
paukščių ir, išnykus jiems iš akių, pasinėrė į pat dugną, vėl 
išnėrė ir išnėręs ilgai negalėjo sujaudintas atsikvošėti. Jis 
nežinojo, kokie tie paukščiai, nežinojo, kur jie skrenda, bet taip 
jam patiko, kaip niekas kitas pasaulyje. Nei kiek jiems nepa- 
vydėjo; ir ar galėjo jam bent į galvą ateiti, kad ir jis būtų toks 
pat gražus! Nelaimingas, bjaurus ančiukas būtų baisiai smagus, 
kad bent antys jo nevarytų iš savo tarpo. 

O-žiema baisiai kokia šalta: buvo! Kad vanduo neužšaltų, 
ančiukas turėjo beveik be poilsio plaukyti; bet po kiekvienos 
nakties plotas, kur jis plaukiojo, ėjo mažyn ir mažyn. Tada taip 
kietai šalo, net ledas traškėjo; ančiukui reikėjo be atvangos 
savo kojytėmis dirbti, kad likusi aketė visai neužsirauktų. Galų 
gale visai pailso, išsitiesė ir įšalo į ledą: 

Ryto metą į tą vietą atėjo ūkininkas. Pastebėjęs ančiuką, jis 
pramušė savo klumpėmis ledą, ištraukė jį ir parnešė namo 
pačiai. Ten ančiukas vėl atsigavo. 

Vaikai norėjo su juo pasiausti; ančiukas išsigando, bijojo, 
kad nepadarytų jam ko pikto, ir stačiai šoko į pieno puodynę. 


84 


Pienas tykštelėjo į visas puses, šeimininkė tik rankas susiėmė, 
o ančiukas iš tos baimės šoko į indą su grietine, paskui į statinę 
miltų ir iš ten išsirito toks baisus, net pats į save buvo nepa- 
našus! Koks klyksmas pakilo tada troboje! Šeimininkė su 
pagaikščiu vijosi vainodama ančiuką; vaikai rėkdami ir šauk- 
dami bėgiojo paskui jį, versdami vienas kitą. Laimė dar, kad 
durys buvo atdaros: ančiukas spruko pro gulėjusius priemenėj 
žabus ir parvirto į sniegą, kuris buvo neseniai pasnigęs. Buvo 
privargęs, nebegalėjo nei iš vietos pasikelti. 

Sunku būtų pasakoti visas tas nelaimes ir vargus, kuriuos 
teko iškentėti nelaimingajam ančiukui per visą tą Žžiauriąją 


žiemą. Kai saulė vėl ėmė šildyti žemę, jis buvo jau baloje, tarp 
meldų. Giedojo vieversėliai; vėl buvo grįžęs pavasaris. 

Staiga ančiukas pasijuto, kad jo sparnai labai sustiprėjo, 
suplasnojo jais ir nušvilpė tolyn. Nei nepasijuto atsidūręs 
dideliame sode, kur žydėjo obelės ir kvepėjo alyvos, palenku- 
sios savo žalias šakeles į vingrųjį upelį. Čia buvo taip gražu, 
taip kvepėjo pavasariu! Ir štai iš tankių medžių pasirodė trys 
puikios, baltos gulbės; jos mosavo sparnais ir gražiausiai plaukė 
vandeniu. Ančiukas pažino tuos nuostabiuosius paukščius, ir 
jam kažin ko labai pailgo. 

— Skrisiu aš į juos, į tuos paukščių karalius. Jie mane 

užmuš, kad aš toks bjaurus — išdrįsau prie jų artintis. Bet tegu 
muša! Verčiau tegu jie mane užmuša, nekaip kentėti Čia ančių 
žnaibymą, vištų kapojimą, paukštininkės stumdymus ir visus 
žiemos vargus. 

Ir jis virto į vandenį ir nusuko tiesiog į puikiąsias gulbes; tos 
'į pastebėjo, suplasnojo sparnais ir šoko plaukti priešais. 

— Muškit mane! — tarė vargšas ir, palenkęs galvą į 
vandenį, laukė galo. 

Bet ką gi jis pamatė skaidriam vandeny? Savo paties 
paveikslą, tik nebe pilko bjauraus paukščio, bet baltos gražios 
xulbės. 

“Ne bėda gimti ančių tarpe, kad tik būtum iš gulbės kiau- 
šinio. 

Dabar jis net džiaugdamasis minėjo tuos vargus, kuriuos 
pirma gavo išvargti. Po tiek vargų jis dabar dar geriau galėjo 
jausti ir pažinti savo netikėtą laimę ir visą tą garbę, kurioje 
dabar buvo. Didelės gulbės plaukė aplink jį ir mylavo savo 
snapais. 

Tuo kartu į sodą atėjo keli vaikai; jie ėmė mėtyti į vandenį 
Juong ir grūdus, o jauniausias sušuko: „Štai nauja gulbė!“ 

— Tikrai, atskrido nauja gulbė! — džiaugėsi kiti ir plojo 
Jeinais, šokinėdami iš džiaugsmo; paskui nuhėgo pas tėvą ir 
ouną, vėl sugrįžo, atsinešę duonos ir pyrago, vėl mėtė į 
vamienį, sakydami: „Naujoji — gražesnė už visas! Tokia jauna 
1r tokia graži! Ir senės gulbės nulenkė prieš ją savo galvas. 

Ji baisiai susigėdo ir — paslėpė galvą po sparnu. Ji pati 
nežinojo, ką daryti; buvo net per daug laiminga, bet visai 
vesididžiavo, nes gera širdis didybės nežino. Ji galvojo, kaip ją 
pirma stumdė ir kiekvienas juokėsi, o dabar visi sako, kad ji 
„T4žiausia iš visų gražiausiųjų paukščių. Net alyvos lenkė jai 
savo šakelės, o saulė švietė taip šiltai, taip skaisčiai. Tada ji 
+uplasnojo sparnais, ištiesė savo lieknąjį kaklą ir dziaugsmingai 
»šuko: „Tikrai, tokios laimės, būdama bjauriu ančiuku, anais 
„aikais aš nei sapnuoti nesapnavau!“ 

ROŽĖ NUO HOMERO KAPO 


Visos Rytų dainos dainuoja apie lakštingalos ir rožės meilę. 
Tyliomis žvaigždėtomis naktimis sparnuotas giesmininkas čiulba 
savo giesmeles kvepiančiai gėlelei, pavergusiai jo širdį. 

Netoli Smirnos, aukštųjų platanų pavėsyje, ten, kur pirk- 
liai, apkrovę prekėmis, varo savo kuprius, ištiesusius ilgus 
kaklus ir sunkiai žengiančius šventąja žeme, mačiau kartą 
žydintį rožių kerą. Tarp aukštų medžių skraidė laukiniai 
balandžiai; jų sparnai saulės spinduliuose blizgėjo ir kaip perlai 
mainėsi. 

To kero pražydo viena rožė, gražesnė ir skaistesnė už visas 
kitas, ir jai lakštingala čiulbėjo savo meilės ilgesį. Bet rožė 
tylėjo; rasos lašas, tarsi pasigailėjimo ašara, pakibo ant jos 
žiedo, ir rožės šakelė nusviro ant kažkokių didelių akmenų. 

— Čia ilsisi didžiausias pasaulio dainius! — prabilo rožė. — 
Šitam kapui aš noriu kvepėti. Ant jo aš bersiu savo lapelius, 
kuriuos nupūs vėjas. Iliono“ dainius pavirto žeme, ir iš tos 
žemės aš pati išaugau. Rožė nuo Homero kapo per daug 
šventa, kad galėtų žydėti paprastam paukšteliui. ž 

Nelaimingas paukštelis čiulbėjo, čiulbėjo ir pagaliau vargšas 
visiškai nusičiulbėjo. 

Su savo kupriais, apkrautais prekėmis, ir su juodaisiais 
vergais atvyko pirklys. Mažas pirklio sūnus rado nebegyvą 
paukštelį ir įkasė mažą dainių į didžiojo Homero kapą. Vėjas 
pūtė, ir rožė siūbavo. 

Atėjo vakaras, rožė suglaudė savo lapelius ir užmigo. Ir štai 
kokį sapną ji sapnavo: 

Buvo graži saulėta diena; atkeliavo būrys žmonių, norėjusių 
pagerbti Homero kapą. 

Tarpe jų buvo dainius iš šiaurės, iš rūkų ir šalčių šalies; 
nuskynė jis rožę, gražiai įdėjo į knygą ir išsivežė į kitą pasaulio 
pusę, į savo tolimą tėvynę. Rožė begulėdama knygoje suvyto, 
o dainius, pagrįžęs į tėvynę, atskleidė knygą ir tarė: „Štai rožė 
nuo Homero kapo!“ 

Štai kokį sapną rožė užmigusi sapnavo. 


" Ilionas — kitas Trojos vardas, labiau vartojamas poctų. Vert. 

Pabudo ji ir susiūbavo nuo vėjo. Rasos lašas nuriedėjo nuo 
jos lapų ant dainiaus kapo. 

Patekėjo saulė, ir rožė sužydo dar puikiau, 

Diena buvo kaitri, tvanki, ir rožė vis dar tebeaugo savo 
karštojoj Azijoj. 

Staiga ji išgirdo artinantis žmonių žingsnius. Atvyko iš 
svečios šalies keleiviai, kurie buvo prisisapnavę rožei; tarp jų 
buvo ir dainius iš šiaurės. Nuskynė jis rožę, pabučiavo ir 
išsivežė į savo tėvynę, į rūko ir šalčio kraštą. 

Tarsi mumija, guli rožė jo Iliadoje ir girdi tartum per sapna 
dainių atskleidžiant knygą ir sakant: „Štai rožė nuo Homero 
kapo!“ 


ŽVAKĖS 


Buvo sau didelė vaško žvakė, kuri puikiai žinojo savo vertę. 

— Aš esu iš vaško gimusi, — dažnai sakydavo ji. — Aš 
duodu šviesos daugiau ir degu ilgiau kaip kita kokia žvakė. 
Man vieta sietynę arba sidabro žvakidėje. 

— Bepigu tokiai gyvėnti, — atsiliepė taukinė žvakė. — Aš 
pati esu lieta vienų taukų, bet vis dėlto galiu pasigirti, kad nesu 
iš skatikinių žvakių, kurių knatus tedažo po du kartus į žvak- 
taukius, Mane net aštuonis kartus dažė, todėl aš tokia ir drūta. 
Aš patenkinta! Ką Čia besakyti, — maloniau ir poniškiau iš 
vaško būti, bet juk niekas pats sau likimo nesilemia. Vaško 
žvakės patenka į krištolo sietynus, O aš į virtuvę tepatėksiu. Bet 
ir virtuvė nėra bloga vieta: ji visus namus peni. 

— Yra svarbesnių daiktų už valgį! — tarė vaško žvakė: — 
tai gera draugija. Matyti kitus žibant ir pačiai žibėti — štai kur 
geriausia pasaulyje dalia! Šį vakarą mieste bus pokylis — tuojau 
ateis manęs paimti ir visų mano draugių. 

Vos spėjo tai pasakyti, tikrai kažkas atėjo ir paėmė visas 
vaško žvakes; bet drauge su jomis išsinešė ir taukų žvakę. Pati 
šeimininkė paemė ją savo švelnia rankele ir nusinešė į virtuvę. 
Ten stovėjo mažas berniukas su tuščia kraitele rankoje. Tas 
berniukas buvo varguolių vaikas. Geroji šeimininkė pridėjo jam 
į kraitelę bulvių ir dar kelis obuolius įdėjo. 

— Štai tau, katinėli, ir žvakelė! — tarė ji. —- Tavo motutė 
dirbdama iki vidurnakčio išsėdi — pravers jai ta žvakė. 

Greta motinos stovėjo maža mergaitė. Paminėjus motinai 
naktį, mergaitė linksmai sušuko: „Aš taip pat nemiegosiu iki 
vidurnakčio! Pas mus šiandien pokylis, ir aš apsivilksiu naujais 
drabužiais su dideliais raudonais kaspinais.“ 

Kaip žibėjo jos veidelis! Tai buvo džiaugsmo! Jokia vaško 
žvakė negali taip žibėti, kaip vaiko akutės. 

— Kokia laimė matyti tokias akutes! — galvojo taukinė 
žvakė. — To aš niekados nepamiršiu... Tokių akių daugiau 
tikrai nebeteks matyti. 

Paskui žvakę įdėjo į kraitelę, užvožė, ir berniukas išsi- 
nešė sau. 

— Kas dabar manęs laukia? — galvojo taukinė žvakė. — 
Teksiu aš pavargėliams, kurie neturės gal nei kur manęs 
įstatyti, o tuo tarpu vaško žvakė stovės sau sidabre ir matys 
pačią rinktinę draugiją. Koks turi būti malonumas šviesti 
tokiems dideliems ponams! Matyti, jau mano tokia nelaiminga 
dalia — turiu būti taukų, o ne vaško žvakė. 

Ir žvakė pateko neturtingiems žmoneliams — našlei su 
trimis vaikučiais. Jie gyveno mažame, žemame kambarėly, 
tiesiai prieš didžturčių namus. 

— Kad Dievas atlygintų gerajai poniai už jos dovanas! — 
pasakė motina. — Kokia puiki žvakelė! Ji man visą naktį švies. 

Ir tą žvakę uždegė. 

— Tfiu! — nusispjovė žvakė. — Kokie bjaurūs tie jos 
degtukai! Manau, kad vaško žvakės turtinguose namuose 
tokiais degtukais nesvilins. 

Ten, priešais, anapus gatvės, taip pat uždegė žvakes. Jos 
visą gatvę nušvietė; karietos išsipuošusių svečių važiavo vis prie 
tų durų; pro langus girdėti buvo muzika. 

— Pokylis prasideda! — galvojo taukinė žvakė; ir jai stojo 
akyse linksmas turtingosios mergaitės veidelis, skaistesnis už 
visų vaško žvakių šviesą. — Tokio veidelio aš daugiau nebema- 
tysiu! 

Bet štai į kambarį įėjo mažutė mergaitė, jauniausia našlės 
dukrelė. 

Ji apkabino broliukui ir seselei kaklą ir kažką jiems 
pakuštėjo, — o, tai buvo kažkoks labai labai svarbus dalykas, 
kurio kitaip negalima buvo sakyti, kaip tik į ausį. 

— Šj vakarą — tikrai šį vakarą — turėsim vakarienei karštų 
bulvių! 

Nudžiugusios mergaitės akutės visos žėrėjo, ir žvakelė, kuri 
švietė jai stačiai į veidą, pamatė jose tą patį džiaugsmą, tą pačia 
laimę, kurią ji buvo mačiusi turtingosios mergaitės akyse, kada 
ji sakė: „Šį vakarą pas mus pokylis, ir aš apsivilksiu naujais 
drabužiais su dideliais raudonais kaspinais.“ 

— Argi galima karštas bulves laikyti tokia didele lainie? — 
"stebėjosi žvakelė. — Juk šitie vaikučiai apsidžiaugė jomis ne 
mažiau, kaip ana mergaitė savo raudonais kaspinais. 

Iš to didelio nustebimo žvakelė net čiaustelėjo, — tikriau 
sakant, trakštelėjo; kitaip taukų žvakės ir nemoka čiaudyti. 

Netrukus atnešė bulves ir padėjo ant stalo. Kaip jos 
kvepėjo, kokios jos buvo gardžios! 

Paskui vaikai gavo po obuolį, ir mažiausia mergaitė 
sukalbėjo maldelę: 

Dėkoju ir garbinu, Dieve, tave, 
Kad vėl tu pasotinai šiandien mane. 
Amen! 

— Ar ne tiesa, mamyte, kad aš šiandien Rea sukalbėjau 
maldelę? — pasigyrė mažytė. 

— Apie tai meldžiantis netinka galvoti, — tarė motina. — 
Per maldą tereikia apie mūsų Geriausiąjį Viešpatį galvoti, apie 
tą, kurs sočiai tave papenėjo. . 

Paskui motina suguldė vaikus, išbučiavo juos, o pati vėl 
atsisėdo siūti ir siuvo iki vėlai, kad uždirbtų duonos sau ir savo 
vaikams. Didžturčių namuose tebebuvo šviesu, ir muzika 
tebetrenkė, o žvaigždės vienodai skaisčiai ir maloniai švietė visų 
namams — taip didžturčiams, tiek ir beturčiams. 

— Tikrai sakant, labai maloniai aš praleidau vakarą! — 
galvojo taukinė žvakė. — Ar geriau jį praleido vaško žvakės, 
stovėdamos sidabruose? Norėčiau apie tai išgirsti pirma, negu 
sudegsiu. 

Ir ji prisiminė abu vienodai laimingų mergaičių veidr.., 
apšviestus — vieną vaško, antrą taukų žvakės. 

Tai štai jau ir visa žvakių pasaka. 

NAUJI KARALIAUS DRABUŽIAI 


Seniai, labai seniai gyveno karalius, kuris taip mėgo taisytis, 
jog drabužiams visus savo pinigus išleisdavo. Jis nesirūpino 
kareiviais, retai tevaikščiojo į teatrą, nuolat tik važinėjosi po 
miestą, kad visi matytų, kaip jis gražiai apsitaisęs. Kiekvienai 
valandai jis turėjo tam tikrus drabužius, ir, kaip apie kitus 
karalius kalbėdavo, kad jie taryboje, taip apie tą sakydavo: 
„karalius velkasi naujus drabužius“. 

To karaliaus sostinėje virė triukšmingas, linksmas gyveni- 
mas; kasdien privažiuodavo ten daugybės žmonių iš svetimų 
žemių. Kartą tarp atvažiavusiųjų buvo du apgavikai: jie dėjosi 
audėjais ir sakėsi moką austi tokį audeklą, kurio niekur kitur 
nepamatysi, ir kad pasiūti iš to audeklo drabužiai esą ne tik 
nepaprastai gražios spalvos ir raštų, bet dar turi vieną nepa- 
prastą ypatybę: jie nematomi tiems žmonėms, kurie neverti jų 
turimos vietos arba per daug kvaili. 

— Kad taip man įsitaisius tokius drabužius! — galvojo 
karalius. — Jais apsivilkęs, aš tuojau pažinčiau, kas mano 
karalystėje vertas tą arba kitą vietą turėti, kas nevertas; 
galėčiau taip pat atskirti protingus nuo mulkių. Taip, būtinai aš 
turiu tokius drabužius pasisiūdinti! 

Ir tiems apgavikams tuojau jis davė nemaža pinigų, kad 
netrukdami pradėtų darbą. 

Tariami audėjai pastatė dvejas stakles ir ėmė riesti, skietus 
dėti, pakojas mindyti, muštuvais pyškinti, bet iš tikrųjų jų 
staklės buvo tuščios. Jie tuojau pareikalavo geriausių šilkų ir 
auksinių siūlų, bet tuos šilkus ir siūlus susikimšo į kišenes, o 
patys iki vidurnakčio tuščiose staklėse sėdėjo. 

— Norėčiau pažiūrėti, ar daug jie išaudė, — tarė sau 
karalius, bet jį baidė mintis, kad mulkis arba nevertas savo 
vietos žmogus nematysiąs to stebuklingojo audeklo. Dėl savęs, 
žinoma, jis nieko nebijojo, bet vis dėlto geriau, — svarstė jis, — 
pirma nusiųsti ką kitą. Visas miestas jau buvo girdėjęs, kokią 
nuostabią ypatybę turi naujas audeklas, ir kiekvienas troško 
žinoti, ar labai didelis mulkis jo kaimynas. 

— Siųsiu savo senąjį teisingąjį ministerį, — galvojo kara- 
lius. — Jis geriausiai matys, koks tas audeklas: jis tikrai išmin- 
tingas ir puikiausiai atlieka savo pareigas. 

Ir teisingasis ministeris nuėjo į tą kambarį, kuriame sėdėjo 
abudu apgavikai ir audė tuščiose staklėse. 

„Viešpatie mano! — tarė jis sau išsigandęs, plačiai skės- 
damas akis: — juk aš nieko nematau!“ 

Bet jis to garsiai nepasakė. 

Abudu apgavikai gražiai paprašė ministerį prieiti arčiau II 
paklausė, ar tinka jam spalva ir raštai. Klausdami jie rodė į 
tuščias stakles, O vargšas senelis žiūrėjo, išpūtęs akis, bet nieko 
nematė, nes nieko ir matyti negalėjo. 

„Viešpatie Dieve, — galvojo jis: — argi aš būčiau kvailas? 
Niekuomet aš to nesitikėjau, ir niekas neturi to žinoti. O gal aš 
esu blogas ministeris? Ne, niekam nereikia pasakoti, kad aš 
nieko nemačiau!“ 

— Oką tamsta pasakytum apie mūsų audeklą? — paklausė 
vienas audėjas. 

— O, gražus, neapsakomai gražus! — sušuko ministeris 
žiūrėdamas pro akinius. — Kokie raštai, kokios spalvos. Aš 
pasakysiu karaliui, kad jūsų audeklas man be galo tinka. 

— Malonu mums girdėti, — atsakė audėjai ir pradėjo aiš- 
kinti, kaip vadinasi spalvos, kaip išausti raštai, o ministeris vis 
klausė ir sugrįžęs viską plačiausiai nusakė karaliui. 

Tuomet apgavikai pareikalavo dar daugiau pinigų, šilkų ir 
auksinių siūlų, kad galėtų toliau varyti savo darbą. Visus tuos 
daiktus jie vėl susikrovė į kišenes ir susėdę vėl dirbo, pyškėdami 
tuščiose staklėse. 

Netrukus karalius vėl nusiuntė vieną valdininką, taip pat 
labai teisingą žmogų, pasiteirauti, ar greitai bus pabaigtas 
darbas. Jam atsitiko tas pats, kas ir anam: jis žiūrėjo žiūrėjo į 
stakles, bet kaip ten nieko nebuvo, tai nieko ir nematė. 

— Ar ne tiesa, kad audeklas puikus? — klausė apgavikai, 
rodydami ir aiškindami raštų gražumą, kurių visai nebuvo. 

„Ar aš kartais ne kvailas! — krūptelėjo valdininkas. — 
Vadinas, netikčiau savo vietai? Vieni juokai! Bet rodytis tai 
kitiems nėra tiesiog reikalo.“ 

Ir jis ėmė girti audeklą, kurio visai nematė, stebėtis ir 
gražėtis spalvų įvairumu ir raštų dailumu. 

— Neregėtai puikus daiktas! — pranešė jis karaliui. 

Visame mieste apie nieką daugiau negirdėti buvo kalbant, 
tik apie tą nuostabųjį audeklą. 

Galop ir pats karalius įsigeidė pamatyti audeklą, ligi dar 
nebuvo išimtas iš staklių. Lydimas daugybės aukštų valdininkų, 
tarp kurių buvo ir abudu pirma siųsti ministeriai, jis nuėjo pas 
tuos gudragalvius, kurie tada dar smarkiau šoko austi, nors 
neturėjo nei apmatų, nei ataudų. 

— Ar negražus gi audeklas? — klausė buvusieji ministe- 
riai. — Prašom tik pažvelgti, šviesiausias karaliau, kokie Čia 
raštai! — Ir jie rodė į tuščias stakles manydami, kad kiti tai jau 
tikrai matą, kas ten yra. 

„Kas čia gali būti? — išsigando karalius. — Juk aš nieko 

nematau! Baisus daiktas! Ar aš mulkis būčiau? Gal aš blogas 
karalius? Tai būtų dar baisiau!“ 

— Tikrai gražus! — pratarė paskui balsu karalius. — Jūsų 
darbas labai labai man tinka. 

Dėdamasis patenkintas, karalius linkterėjo galvą nenusto- 
damas žiūrėti į tuščias stakles, kad kiti nepastebėtų jį nieko 
nematant. Visi dvariškiai žiūrėjo įspyrę akis ir matė ne daugiau 
kaip pats karalius, bet už viens kito sakė: „Koks gražus, koks 
gražus!“ Ir jie sakė, kad karaliui labai tiktų pasisiūdinti iš to 
audeklo drabužius didelei iškilmei, kuri turėjo netrukus būti. 

- Puiku, gražu, nuostabu! — kartojo nuolat palydovai, 
gėrėdamiesi audeklu. 

Karalius dovanojo apgavikams po kryžių ir davė jiems rūmų 
audėjų vardą. 

Prieš pačią iškilmę apgavikai nėjo gulti visą naktį. Jie 
užsidegė per tuziną žvakių, ir visi miesto gyventojai galėjo 
įsitikinti, kaip jie skubino baigti karaliaus drabužius paskirtam 
laikui. Išaudę jie vyniojo audeklą iš staklių, paskiau karpė orą 
didelėmis žirklėmis, siuvo be siūlų adatomis ir galų gale tarė: 

— Štai jau drabužiai pabaigti! 

Atsiimti drabužių nuvyko pats karalius su įžymiausiais 
dvariškiais. Apgavikai pakėlė vieną ranką aukštyn lyg laikytų 
ką, sakydami: „Stai kelnės, štai švarkas, štai apsiaustas ir t.t. Sie 
drabužiai lengvi kaip voratinklis; jais apsivilkus rodos, kad 
kūnas nieku nepridengtas; bet čia ir yra visa gudrybė!“ 

— Taip, taip! — sakė visi dvariškiai, patys nieko nematy- 
dami. 

— Prašytumėm, kad šviesiausias karalius dabar nusivilk- 
tum, — tarė apgavikai. — Norėtumėm pažiūrėti prieš šitą didelį 
veidrodį, kaip tinka tamstai drabužiai. 

Karalius nusivilko visiškai, o apgavikai ėmė jį vilkti savais 
drabužiais. Tuo laiku karalius tai į vieną, tai į kitą pusę sukinosi 
prieš veidrodį. 

— Kaip jie tinka tamstos didenybei! Kaip puikiai guli! — 
gražėjosi visi. — Kokie raštai, kokios spalvos! Stebuklingai 
gražūs drabužiai. 

— Baldakimas, po kuriuo jo didenybė teiksis eiti, jau prie 
durų! — pranešė vyriausias iškilmių tvarkytojas. 

— Aš apsirengęs! — atsakė karalius. — Juk tiesa, kad 
puikiai guli? 

Ir dar kartą jis apsisuko prieš veidrodį, norėdamas pasi- 
rodyti visiems, kaip jam rūpi gerai apžiūrėti savo drabužius. 

Rūmų valdininkai, kurie turėjo nešti šleifą , pasilenkė lyg 
ką keldami nuo žemės ir nuėjo paskui karalių pasipūtę, tartum 
laikydami ką rankose; jie nedrįso pasirodyti nieko nematą. 

Taip ėjo karalius po puikiu baldakimu, ir visi žmonės 
gatvėse ir iš namų langų stebėjosi: 


— Dieve, kokie gražūs karaliaus drabužiai. Kaip jie jam 
tinka, ir koks puikus šleifas! 

Niekas nenorėjo sakyti, kad nieko nemato: tai būtų reiškę 
prisipažinti, kad esi kvailas ir nesąžiningai savo darbą dirbi. 
Jokie karaliaus drabužiai lig šiol nebuvo taip patikę visiems, 
jokiais jo drabužiais niekados taip visi nesigražėjo. 

— Ziūrėkite, karalius visai nuogas! — staiga sušuko vienas 
mažas vaikas. 

— Viešpatie Dieve, klausykite, ką sako nekaltas kūdikis, — 


* + 
Sleifas — apatinė drabužių dalis, kuri velkasi žeme. Vert. 

tarė tėvas, ir visi pašnibždomis kits kitam kartojo vaiko 
pastebėjimą. 

— Tikrai jis nuogas! — galop sušuko visi žmonės. 

Karalius baisiai nustebo, ir jam pačiam buvo matyti, kad čia 
tikra tiesa yra. Bet vienas sau galvojo: „Vis tiek reikia procesiją 
baigti“. 

Ir rūmų valdininkai, taip pat pasipūtę, ėjo iškilmingai 
nešdami šleifą, kurio visai nebuvo. 

LAKŠTINGALA 


Kinų žemėje, kaip tau žinoma, pats imperatorius ir visi jo 
artimieji žmonės — kinai. Ta istorija atsitiko seniai, todėl 
vertėtų jos paklausyti, kol dar tebėra nepamiršta. 

Niekur visame pasaulyje nebuvo tokių gražių rūmų, kaip 
kinų imperatoriaus: jie buvo statyti iš brangiausio parceliano, 
bet tokio trapaus, jog ir paliesti baisu būdavo. Sode augo 
puikiausios gėlės, ir prie gražesniųjų buvo priraišioti sidabriniai 
varpeliai, kad jų skambėjimas geriau galėtų atkreipti praeivių 
akis į gėles. Štai kaip gudriai buvo sugalvota! Sodas traukėsi 
toli toli, taip toli, jog ir pats sodininkas nežinojo, kur jo galas. 
Iš sodo galėjai pakliūti tiesiog į didelį tankų mišką; tame miške 
tvanksojo daugybė gilių ežerų, ir jis ėjo lig pat mėlynosios jūros. 
Aukšti medžiai, kurie augo ant kranto, buvo palinkę į vandenį, 
ir po jais galėdavo pavažiuoti didžiausi laivai. Vieno tokio 
stovinčio prie kranto medžio šakose susinešė lizdą lakštingala. 
Ji giedojo taip gražiai, jog, jos beklausydamas, net varguolis 

žvejys pamiršdavo ištraukti savo tinklą iš vandens. „Dieve, kaip 
gražiai gieda!“ — sakydavo Žvejys, bet paskui atsiminęs vėl 
eidavo prie savo darbo ir palikdavo lakštingalą. Kitą naktį, 
išgirdęs lakštingalą giedant, žvejys vėl pamesdavo darbą, vėl 
sustojęs klausydavo ir kartodavo tuos pačius žodžius: „Dieve, 
kaip gražiai gieda!“ 

Iš visų pasaulio kraštų plaukdavo žmonės į imperatoriaus 
sostinę. Visi gražėjosi miesto namais, karaliaus puikiausiais 
rūmais ir dideliu sodu, bet pasiklausę lakštingalos sakydavo: 
„Lakštingala gražiausias daiktas!“ 

Sugrįžę namo, jie pasakodavo apie visus matytus daiktus; 
mokslo vyrai rašydavo knygas apie sostinę, karaliaus rūmus ir 
sodą, bet niekados nepamiršdavo paminėti ir lakštingalos; ją 
net aukščiau už viską statydavo, ir poetai dėdavo gražiausias 
eiles sparnuotam dainiui, gyvenančiam miške, prie pat gilios 
jūros kranto. 

Knygos pasklisdavo po visą pasaulį, ir kai kurios iš jų 
pakliūdavo pačiam imperatoriui. Jis, sėdėdamas savo aukso 
soste, skaitydavo tas knygas ir skaitydamas nuolat linksėdavo 
galvą — labai malonu jam buvo skaityti pagyrimus savo sostinei, 
rūmams ir sodui. „Bet lakštingala — gražiausias daiktas!“ — 
buvo visose knygose parašyta. 

— Kas čia gali būti? — tarė imperatorius. — Juk aš nieko 
nežinau apie tą lakštingalą! Kaip? Mano viešpatystėj ir net 
mano paties sode gyvena toks nuostabus paukštis, ir aš nieko 
apie jį nesu girdėjęs! Ir tiktai iš knygų gaunu apie jį žinoti! 

Ir jis pasišaukė pas save artimiausią rūmų valdininką. Tas 
būdavo toks puikus, jog, jei kas žemesnis už jį drįsdavo su juo 
kalbėti arba ko paklausti, jis atsakydavo tiktai: „pf“, o tas žodis 
juk nieko nereiškia. 

— Sako, čia pas mus esąs labai nuostabus paukštis, vadinamas 
lakštingala, — tarė imperatorius. — Ją laiko įdomiausių mano 
valstybės daiktu. Kodėl niekados nieko nesakėt man apie ją? 

— Ir aš nesu girdėjęs apie ją! — atsakė rūmų valdinin- 
kas. — Apie ją čia niekas nekalba. 

— Aš noriu, kad ji būtų čia ir kad šiandien vakare man 
giedotų! — pasakė imperatorius. — Visas pasaulis žino, ką aš 
turiu, tik aš vienas nežinau! 

— Aš ir girdėti negirdėjau apie tokį paukštį! — atkartojo 
artimiausias valdininkas. — Bet aš pasistengsiu jį surasti! 

Lengva pasakyti! O kur ieškosi? 

Artimiausias imperatoriaus valdininkas ėmė lakstyti laiptais 
aukštyn ir žemyn, bėgioti po sales ir koridorius, bet niekas 
negalėjo jam nieko apie lakštingalą pasakyti. Valdininkas 
sugrįžo ir pranešė imperatoriui, kad lakštingalos nesą, kad tai 
esanti pasaka, pramanyta tų, kurie knygas rašo. 

— Jūsų didenybe! — pridėjo jis, — prašom netikėti, ką 
knygos rašo: tai vis prasimanymai, taip sakant, juodoji magija!.. 

— Bet tą knygą man atsiuntė pats galingasis Japonų 
valdovas, ir joje negali būti parašyta netiesa! Aš noriu išgirsti 
lakštingalos. Ji turi čia būti šiandien vakare! Aš ją apdovanosiu 
savo aukščiausiomis malonėmis! Jeigu jos čia nebus paskirtu 
laiku, aš liepsiu po vakarienės visiems dvariškiams duoti lazdų 
per pilvą! 

— Tzing pė! — tarė artimiausias valdininkas ir vėl ėmė 
bėgioti laiptais aukštyn ir žemyn, lakstyti po sales ir koridorius. 
Su juo lakstė beveik visi dvariškiai, nes niekas nenorėjo ragauti 
lazdų. Kiekvienas klausinėjo tos lakštingalos, apie kurią buvo 
girdėjęs visas pasaulis, o imperatoriaus rūmuose niekas. 

Galų gale pavyko virtuvėje rasti vieną mažą mergaitę, kuri 
atsakė: 

— Dieve! Kaip nežinosi lakštingalos! Taip gražiai ji gieda! 
Vakarais aš nešu pietų likučius mano neturtingai, sergančiai 
motutei. Ji gyvena prie pat jūros, ir kada aš grįždama atsisėdu 
miške pasilsėti, kiekvieną kartą girdžiu lakštingalos giedojimą! 
Jos beklausant, ima man ašaros iš akių byrėti, ir širdis taip 
nudžiunga, lyg pati motutė mane bučiuotų! 

— Mergyte! — tarė artimiausias imperatoriaus valdinin- 
kas. — Aš tau parūpinsiu nuolatinę prie virtuvės vietą ir leidimą 
pažiūrėti, kaip valgo imperatorius, jeigu mus nuvesi pas 
lakštingalą. Ji šiandien pakviesta į rūmus. 

Ir jie visi kartu nuėjo į mišką, kur paprastai lakštingala 
giedodavo; ėjo ten beveik pusė imperatoriaus rūmų. Ėjo, ėjo, 
ir staiga subaubė karvė. 

— O! — tarė jaunieji dvariškiai. — Štai kur lakštingala! Toks 
mažas paukštelis, o koks didelis balsas! Bet, rodos, mes ir 
pirma buvom ne kartą girdėję ją giedant. 


| — Tai karvė baubia! — tarė mergaitė. — Lig tos vietos dar 
toli eiti. 

Baloje sukurkė varlės. 
— Kaip gražu! — tarė imperatoriaus rūmų kunigas. — 
Dabar aš tikrai girdžiu. Skamba, kaip mūsų maldos namų 


varpeliai. 
— Ne, tai varlės! — vėl tarė mergaitė. — Bet, rodos, 
nebetrukus ir ją pačią išgirsite. 


Ir tuo tarpu sugiedojo lakštingala. 

— Dabar tai lakštingala! — tarė mergaitė. — Klausykit, 
klausykit! Štai ir ji pati! 

Ir mergaitė pirštu parodė mažą, pilką paukštelį, tupintį ant 
medžio šakelės. 

— Ar gali būti? — tarė artimiausias imperatoriaus valdinin- 
kas. — Niekados nemaniau, kad ji tokia būtų! Visai negraži 
atrodo! Gal ji visa atsimainė, kai pamatė tokią daugybę 
garbingų žmonių! 

— Lakštingalėle! — balsu sušuko mergaitė. — Mūsų 
maloningiausias imperatorius nori tavęs paklausyti! 

— Su mielu noru! — tarė lakštingala ir ėmė giedoti taip 
gražiai, jog ir apsakyti sunku buvo. 

— Skamba, kaip stikliniai varpeliai, — tarė artimiausias 
imperatoriaus valdininkas. — Žiūrėkit, kaip dirba jos maža 
gerklytė! Nuostabu, kad mes jos anksčiau negirdėjome. 
Imperatoriaus rūmuose ji turės didelį pasisekimą. 

— Gal imperatorius norėtų, kad aš dar kartą pagiedo- 
čiau? — paklausė lakštingala: ji manė, kad tarp dvariškių esąs 
pats imperatorius. 

— Lakštingalėle! — tarė artimiausias imperatoriaus valdi- 
ninkas. — Man pavesta pakviesti tamstą šiandien vakarą į rūmų 
šventę! Neabejoju, kad savo giedojimu tamsta sužavėsi jo 
didenybę! 

— Mane giedant geriausiai klausyti žaliajame miške! — tarė 
lakštingala. — Bet jei to nori imperatorius, mielai vyksiu su 
jumis. 

Imperatoriaus rūmai dėl tos iškilmės buvo be galo gražiai 
išpuošti. Visur degė šimtai tūkstančių auksinių lempų, kurių 
šviesoje įvairiausiomis spalvomis mirgėjo parceliano sienos ir 
aslos. Koridoriuose eilėmis stovėjo pastatytos gražiausios gėlės 
su varpeliais, kurie nuo nuolatinio bėgiojimo, trenksmo ir vėjo 
trauksmo skambėjo taip, jog negalėjai apsiklausyti. 

Vidury didelės salės, kur sėdėjo imperatorius, buvo pasta- 


102 


tyta lakštingalai atsitūpti aukso kartelė. Klausyti susirinko visi 
dvariškiai aliai vienas; prie durų stovėti leido ir tai mažajai 
mergaitei, kuri dabar turėjo rūmų virėjos vardą. Visi buvo 
apsitaisę ko gražiausiai ir nenuleisdami akių žiūrėjo į mažą 
pilką paukštelį, kuriam imperatorius maloningai linktelėjo 
galvą. 

Ir lakštingala sugiedojo. Ji giedojo taip gražiai, jog impera- 
toriui net ašaros ištryško iš akių ir nuriedėjo per skruostus. 
Tada lakštingala užtraukė dar balsiau, dar gražiau; jos giesmė 
tiesiog širdį vėrė. Imperatorius buvo labai patenkintas ir norėjo 
dovanoti lakštingalai savo aukso šlepetėlę, kad ji nešiotų ją ant 
kaklo, bet ši gražiai padėkojo ir atsakė, kad ji ir be to jau 
gausiai atlyginta. | 

— Imperatoriaus akyse aš mačiau ašaras — kokio atlyginimo 
man daugiau bereikia! Imperatoriaus ašaros turi didelę galybę! 
Tikrai, aš net per daug atlyginta! 

Ir vėl suskambėjo jos gražus malonus balsas. 

— Kaip ji dailiai moka koketuoti! — tarė rūmų ponios ir 
prisisėmė burnas vandens, kad, joms kalbant su kuo, jis 
gurguliuotų gerklėje. Tuo jos norėjo būti panašios į lakštingalą. 
Net lekajai ir kambarinės pasisakė labai esą lakštingala 
patenkinti, o tas juk daug reiškia, nes žinoma, kad tokiems 
ponams sunkiausia įtikti. Vienu žodžiu, lakštingala turėjo didelį 
pasisekimą. 

Ją paliko rūmuose, davė skyrium kambarį, leido jai du 
kartus per dieną ir vieną kartą naktį laisvai pasiskraidyti. Bet 
prie jos pastatė dvylika tarnų, kurie visur ją lydėjo ir laikė 
kiekvienas už šilkų kaspino, pririšto prie jos kojos. Nedidelis 
malonumas jai bebuvo taip skraidyti! 

Visas miestas vien apie tą nuostabųjį paukštelį tekalbėjo. Ir 
jei du pažįstami susitikdavo gatvėje, vienas tardavo: „lakštin“, 
o antras baigdavo: „gala!“ Supratę vienas antrą, abudu atsi- 
dusdavo. 

Vienuolika pirklių dukterų gavo lakštingalos vardus, nors 
nei viena iš jų neturėjo jokio balso. 

Vieną kartą imperatorius gavo didelį siuntinį su parašu: 
„Lakštingala“. 

— Matyt, bus dar viena knyga apie mūsų garsųjį paukšte- 
lį! — tarė imperatorius. 

Bet tai ne knygos būta, o tik daili dėžutė, kurioje gulėjo 

dirbtinė lakštingala, panaši į tikrąją, ir dar visa apsagstyta 
briliantais, rubinais ir safyru. Reikėjo tik užsukti paukštį — ir jis 
giedojo vieną iš tų giesmelių, kurias čiulbėjo tikroji lakštingala. 

Negyvoji lakštingala giedodama taip pat kilojo aukštyn ir žemyn 
uodegą, kuri tuomet žibėjo auksu ir sidabru. Ant kaklo jai buvo 
parišta juostelė su parašu: „Japonų imperatoriaus lakštingala 
menkas tėra daiktas prieš kinų imperatoriaus lakštingalą“. 

— Koks gražumas! — sakė visi, o tas, kuris atnešė nuo 
japonų imperatoriaus dirbtinę lakštingalą, gavo „vyriausiojo 
imperatoriaus lakštingalų statytojo“ vardą. 

— Dabar tegu jos sykiu pagieda, — tarė imperatorius: — 
bent bus duetas! 

Bet niekas iš to neišėjo: tikroji lakštingala giedojo savaip, 
o dirbtinė vėl savaip. 

— Tai ne jos kaltė! — tarė dvaro kapelmeisteris. — Ji 
taisyklingai laikosi takto ir gieda visai mano metodu; nieko jai 
negalima prikišti! 

Dirbtinei lakštingalai davė giedoti vienai. Ji taip pat visiems 
patiko, kaip ir tikroji, bet buvo kur kas gražesnė: visa žėrėte 
žėrėjo brangiaisiais akmenėliais! 

Tris dešimtis tris kartus atgiedojo ji tą pačią giesmelę ir 
nepailso. Kiti būtų mielai klausę dar sykį, tik imperatorius 
norėjo paklausyti giedant ir tikrosios lakštingalos. Bet kur ji 
dingo? 

Niekas ir nepastebėjo, kaip ji išlėkė pro atvirą langą ir 
nuskrido į savo žaliąjį mišką. 

— Kas gi tai būtų? — tarė imperatorius. Ir visi dvariškiai 
ėmė niekinti ir peikti lakštingalą, kad ji tokia nedėkinga buvusi. 

— Vis dėlto geresnis mums paukštis liko, — sakė jie, ir 
dirbtinei lakštingalai teko giedoti tą pat trisdešimt ketvirtąjį 
sykį. 
Bet niekas negalėjo išmokti tos melodijos: tokia sunki ji 
buvo! Kapelmeisteris be galo gyrė dirbtinį paukštį tvirtindamas, 
kad jis kur kas vertesnis — ne tik savo briliantais ir kitais 
viršutiniais papuošalais, bet ir vidaus ypatybėmis. 

— Niekados, jūsų didenybe ir visi aukštieji ponai, — sakė 
kapelmeisteris, — negali iš anksto žinoti, ką giedos tikroji 
lakštingala, o čia viską pirma žinai! Galima net ją visą išardyti 
ir pamatyti, kaip ji sudėta, kiek ten račiukų, kaip jie sukasi — 
viską, viską! 

— Ir aš esu tos nuomonės! — tvirtino kiekvienas, kuris ten 
buvo, ir kapelmeisteris gavo leidimą kitą sekmadienį parodyti 
paukštį žmonėms. | 

— Tegu ir žmonės pasiklauso! — tarė imperatorius. 

Žmonės klausė ir buvo labai patenkinti; nuo lakštingalos 
giedojimo jie pasidarė smagūs, tartum arbatos prisigėrę — tai 
visai kiniškai. Iš džiaugsmo visi vienu balsu šaukė: „O!“, kilojo 
aukštyn smaližių pirštą ir kraipė galvas. Bet žvejai, kurie buvo 
girdėję giedant tikrąją lakštingalą, sakė: 

— Nei šio nei to, panašu į lakštingalos giedojimą, bet vis 
dėlto ne tas! Kažko jos giesmei trūksta, bet ko trūksta — mes 
ir patys nežinome. 

O tikrąją lakštingalą nusprendė visai ištremti iš tos žemės. 

Dirbtiniam paukščiui pataisė vietą ant šilkinio pagalvio, prie 

imperatoriaus lovos. Aplinkui išdėstė visas brangenybes, kurios 
jam buvo dovanotos. Dabar jį vadino „pirmuoju imperatoriaus 
iš kairės pusės giesmininku“, — imperatorius laikė svarbesnę tą 
pusę, kur yra širdis, o širdis net imperatoriaus kairėje pusėje. 

Kapelmeisteris parašė dvidešimt penkias apie dirbtinę 
lakštingalą knygas, pilnas mokslo ir visokių gudriausių kiniškų 
žodžių! 

Bet dvariškiai sakėsi jas skaitę ir viską supratę, kitaip juos 
būtų kvailiais išvadinę ir dar lazdų per pilvą davę. 

Taip praslinko visi metai; imperatorius, dvariškiai ir net visi 
žmonės atmintinai mokėjo kiekvieną gražiosios lakštingalos 
gaidelę. Dėl tos tai priežasties ir jos giedojimas jiems taip tiko: 
jie patys dabar galėjo jai padėti, pritarti. Gatvės vaikai rėkoda- 
vo: „Jurgiuk, Jurgiuk! Paplak, paplak!“ Pats imperatorius tą pat 
dainuodavo. O, tai labai gražu būdavo! 

Bet kartą vakare, begiedant dirbtiniam paukščiui prie 
gulinčio lovoje imperatoriaus, staiga kažin kas jo viduryje 
suterškė, sušlamėjo, rateliai apsisuko, ir muzika nutilo. 

Imperatorius pašoko ir liepė pašaukti savo gydytoją. Bet ką 
čia jis galės padėti? Pašaukė laikrodininką; tas apvartė, 
apžiūrėjo, pataisė paukštį, bet pasakė, kad jį reikia labai 
saugoti, kad dantukai išdilę, o naujų įstatyti, kad taip pat gerai, 
kaip pirma, giedotų, negalima. Ar bereikia didesnės nelaimės? 
Vos vieną kartą per metus leido užsukti paukštį. Bet kapel- 
meisteris pasakė kalbą, kurioje trumpais ir gražiais žodžiais 
išrodė, kad paukštis visai neprastesnis likęs. Vadinas, taip ir 
turėjo būti. 

Praslinko dar penkeri metai, ir visą šalį tikrai didelė nelaimė 
ištiko: kinai be galo mylėjo savo imperatorių, o jis taip sunkiai 
susirgo, jog niekas nebetikėjo, kad išgytų. Išrinko jau naują 
imperatorių, bet žmonės rinkosi gatvėse ir klausinėjo artimiausio 
rūmų valdininko apie savo senojo viešpaties sveikatą. 

— Pf! — atsakinėjo artimiausias valdininkas ir kraipė galvą. 

Išbalęs ir atšalęs gulėjo imperatorius savo puikioje lovoje; 
visi rūmų žmonės laikė jį mirusiu, ir kiekvienas skubino 
pasveikinti naująjį valdovą. Lekajai lakstė į visas puses, 
skelbdami vieni kitiems naujienas, o kambarinės maloniai leido 
laiką, šnekučiuodamos prie kavos puodelio. Visose salėse ir 
koridoriuose buvo patiesti divanai, kad nesigirdėtų vaikščiojant; 
rūmuose viešpatavo didžiausia tyla. 

Bet imperatorius nebuvo dar miręs. Paslikas ir išblyškęs 
kaip drobė gulėjo jis savo puikioj lovoj po aksomo baldakimu 
su aukso spurgais. Pro atvirą langą žiūrėjo į imperatorių ir 
dirbtinę lakštingalą šviesusis mėnuo. 


Nelaimingas imperatorius vos galėjo kvapą gaudyti; jam 
rodėsi, kad jo krūtinę kokia sunkenybė užgulusi. Jis pravėrė 
akis ir pamatė ant savo krūtinės Giltinę gunksant. Ji buvo 
užsidėjusi sau ant galvos imperatoriaus karūną, vienoje rankoje 
turėjo aukso kalaviją, 0 antroje — gražią vėliavą. Aplinkui iš 
baldakimo raukšlių žiūrėjo kažin kokios keistos galvos: vienos 
bjaurios ir piktos, kitos — geros ir malonios pažiūrėti. Tai buvo 
gerieji ir blogieji imperatoriaus darbai. 

— Atmeni tą? — šnibždėjo galvos paskui viena kitos. — 
Atmeni šitą? — ir jos pasakojo jam tiek daug, jog šaltas 
prakaitas apipylė valdovo kaktą. 

— Aš to ir žinoti nežinojau! — tarė imperatorius. — Muziką, 
duokit čia muziką! — ėmė šaukti imperatorius. — Muškit 
didžiausius kinų būgnus, kad aš negirdėčiau, ką jos kalba. 

Bet galvos vis pasakojo, o Giltinė, pritardama jų kalbai, 
kaip koks kinas lingavo galvą. 

— Muziką čionai, muziką! — šaukė imperatorius. — Giedok 

nors tu, mielas mano aukso paukšteli! Aš tave apdovanojau 
auksu ir visokiomis brangenybėmis, aš pakabinau tau ant kaklo 
savo aukso šlepetėlę, giedok bent tu, giedok! 

Bet paukštis tylėjo, — nebuvo kam jo užsukti, o neužsuktas 
jis nemoka giedoti. Giltinė vis žiūrėjo į imperatorių savo 
didelėmis, tuščiomis akių duobėmis. Kambaryje buvo tylu tylu. 

Staiga už lango kažkas nuostabiai gražiai sugiedojo. Tai 
buvo gyvosios lakštingalos balsas. Sužinojusi apie imperatoriaus 
ligą, ji atskrido jo aplankyti ir paguosti. Ji giedojo, o šmėklos vis 
dilo, nyko, kraujas ėmė greičiau vaikščioti, ir imperatoriaus 
širdis smarkiau plakti; pati Giltinė užsiklausė lakštingalos ir 
ėmė prašyti: 

— Giedok, giedok dar, lakštingalėle! 

— O tu atiduosi man už tai aukso kalaviją? Ar atiduosi 
gražiąją vėliavą? Ar atiduosi puikiąją karūną? — klausė lakštin- 
gala. 

Ir Giltinė už giesmes po viena kitos atidavė visas brange- 
nybes. O.lakštingala vis giedojo: ji giedojo apie kapų tylą, kur 
žydi baltosios rožės, kvepia alyvos ir gyvieji, verkdami mirusiųjų, 
savo ašaromis laisto jauną žolelę... Tada Giltinė taip ėmė ilgėtis 
savo sodo, jog ji, pavirtus baltu, šaltu rūku, išlėkė pro langą. 

— Dėkui, dėkui tau, mielasis paukšteli! — tarė imperato- 
rius. — Aš pažinau tave. Aš buvau tave išvaręs iš savo žemės, 
O tu nuvarei nuo mano lovos baisiąsias šmėklas, nuvarei pačią 
mirtį! Kuo aš tau atsilyginsiu? 

— Tu jau atsilyginai man! — tarė lakštingala. — Aš mačiau 
tavo akyse ašaras, kai pirmutinį kartą tau giedojau, — to aš 
niekados nepamiršiu. Ašaros — štai brangiausia dainiaus 
širdžiai dovana! Bet dabar mik ir pabusk sveikas ir linksmas! O 
aš tave liūliuosiu savo giesmėmis. 

Ir lakštingala vėl giedojo, o imperatorius užmigo sveiku, 
saldžiu miegu. | 

Jam pabudus, pro langus švietė jau saulė. Nei vienas tarnas 
jo daugiau nebežiūrėjo, visi buvo manę, kad imperatorius jau 
miręs, tiktai lakštingala tupėjo pas langą ir giedojo. 

— Lik ir visados būk pas mane! — tarė imperatorius 
lakštingalai. — Tu giedosi, kada pati panorėsi, o dirbtinį paukštį 
aš sudaužysiu į trupinius! 

— Nereikia! — atsakė lakštingala. — Ji tiek yra davusi tau 
naudos, kiek galėjo! Tegu ji sau pas tave pasilieka. O aš 

negaliu gyventi rūmuose. Leisk tiktai man skraidyti pas tave, 
kada norėsiu. Tada aš kas vakaras atskrisiu ir giedosiu, 
atsitūpus prie tavo lango; mano giesmės ir palinksmins tave, ir 
duos priežasties tau pamąstyti. Aš tau giedosiu apie laiminguo- 
sius ir nelaiminguosius, apie gerybę ir piktybę, kurių tu nematai 
aplink save. Mažas paukštelis lakioja visur: jis nuskrenda ir pas 
varguolius žvejus, jam tenka būti ir sodiečių pastogėje, jis mato 
tuos, kur arti, ir tuos, kur toli nuo tavo rūmų gyvena. Aš myliu 
tave labiau už tavo širdį, negu už tavo karūną, aš skraidysiu pas 
tave ir giedosiu tau! Tiktai prižadėk man vieną daiktą!.. 

— Viską! — tarė imperatorius ir atsistojo visoje savo 
karališkoje didybėje; jis jau buvo apsivilkęs imperatoriaus 
drabužiais ir spaudė prie širdies savo sunkųjį aukso kalaviją. 

— Vieno aš tavęs prašysiu, — tarė lakštingala: — nesakyk 
niekam, kad tu turi mažą paukštelį, kuris tau viską pasako. 
Taip bus daug geriau! 

Ir lakštingala išskrido. 

Tarnai atėjo pažiūrėti mirusiojo imperatoriaus ir sustingo 
ant slenksčio. O imperatorius jiems tarė: 

— Labą dieną! 

Tai paklausykite! 

Už miesto, prie pat kelio, stovėjo vasarnamis. Greičiausiai 
ir sveikas būsi matęs tuos namus. Prie namų buvo mažas 
darželis, aptvertas gražia tvorele, 0 už tvoros, netoli griovelio, 
tankioj žalioj žolėj išdygo maža ramunė. Saulė šildė ją savo 
karštais spinduliais lygiai kaip ir kitas puikias darželio gėles; 
todėl ji augo labai gražiai ir taip greitai, jog matyti galėjai jos 
dienos ūgį. Vieną rytą ji pražydo: balti žiedo lapeliai kaip 
kokie spinduliai mirgėjo aplink geltoną mažą saulutę vidury. 
Ramunei visai nerūpėjo, kad jos čia žolėj niekas nepastebės, 
kad ji — menkas, visų niekinamas žolynas; ne, ji buvo paten- 
kinta ir linksma! Pakėlusi galvą aukštyn, tiesiai ji žiūrėjo į saulę 
ir klausėsi, kaip čiulba vieversėlis padangėje. 

Ramunė jautėsi laiminga, ir jai buvo smagu, tartum kokioj 
didelėj šventėj, nors tai buvo paprastas pirmadienis. Vaikai 
buvo išėję į mokyklą, ir, kol jie ten mokėsi, sėdėdami suoluose, 
ramunė, supdamasi žalio stiebelio viršūnėje, taip pat mokėsi: ją 
mokė šviesioji saulė ir visa prigimtis, kaip yra geras ir malonin- 
gas Viešpats Dievas; jai labai tiko, kad vieversėlio giesmelėj ji 

girdėjo tą, ką jautė jos pačios širdis. Su tam tikra pagarba ji 
žiūrėjo į laimingą paukštelį, mokantį giedoti ir skraidyti, nei 
kiek nesigailėdama, kad pati neturi tos dovanos. „Aš matau ir 
girdžiu, — galvojo ji. — Saulė man šviečia, vėjas mane bučiuoja. 
O kaip gausiai mane Dievas apdovanojo!“ 

Daržely augo daug gražių ir puikių žolynų: kuo mažiau jie 
kvepėjo, tuo labiau pūtėsi. Bijūnai iš kailio nėrėsi, kad tik 
didesni atrodytų už rožes, lyg didumas būtų svarbiausias 
daiktas. Tulpės turėjo gražiausias spalvas; jos tai gerai žinojo ir 
kėlė aukštai galvas, kad visi jas matytų. Nei vienas žolynas 
nematė ramunės, augančios prie griovio. Bet ramunė dažnai, 
žiūrėdama į juos, galvojo: „Kokie jie išsipuošę, kokie gražūs! 
Dažnai turbūt atskrenda pas juos paviešėti gražūs paukšteliai! 
Gerai, kad man Dievas davė arti augti: viską matysiu ir galėsiu 
gėrėtis!“ Lig tik taip ji pamanė, čivir Čivir sučiviravo vieversėlis 
ir nusileido žemyn, bet ne prie bijūnų ir tulpių, — ne, jis 
nusileido tiesiai į žolę, kur augo ramunė. Kaip ji nustebo! Iš to 
džiaugsmo nebežinojo, ką daryti. 

Paukštelis, streksėdamas aplink ją, čiauškėjo: „Kokia čia 
minkšta žolelė! Kokia daili gėlelė: aukso širdelė, sidabro 
drabužėlis!“ Tikrai, geltonas ramunės žiedo vidurys buvo 
panašus į auksą, o balti lapeliai aplinkui tviskėjo kaip sidabras. 

Kokia laiminga buvo ramunė! Kaip ji džiaugėsi, to niekas 
negalėjo pasakyti. Vieversėlis pabučiavo ją savo snapeliu, 
pagiedojo jai giesmelę ir paskui vėl iškilo į mėlynąsias dangaus 
aukštybes. Turėjo koks ketvirtis valandos išeiti, kol gėlelė visai iš 
džiaugsmo atsipeikėjo. Nudžiugusi ir nušvitusi, ji pažvelgė į 
darželio gėles, kurios, žinoma, turėjo regėti, kokia laimė ją ištiko; 
jos vienos tegalėjo suprasti jos džiaugsmą!.. Bet tulpės buvo dar 
labiau pasipūtusios kaip pirma ir iš piktumo susiraukusios žiū- 
rėjo. Bijūnai atrodė taip pat baisiai nepatenkinti; laimė, kad jie 
nemokėjo kalbėti, kitaip būtų ramunei nuo jų tekę. Ramunė 
matė, kad jie kažko nesmagūs, ir jai labai jų gaila buvo. 

Tuo laiku atėjo į darželį mergaitė su dideliu aštriu peiliu; ji 
priėjo tiesiai prie tulpių ir nupjaustė jas po viena kitos. „Oi, — 
atsiduso ramunė: — kaip baisu! Dabar galas joms!“ Pasipjovusi 
gėlių, mergaitė vėl išėjo iš darželio. O ramunė džiaugėsi, kad ji — 
menka gėlelė ir auga ne daržely, o žolėje už tvoros. Saulei 
nusileidus, ji suglaudė savo lapelius ir užmigo. Miegodama visą 
naktį sapnavo gražų paukštelį ir skaisčiąją saulutę. 

Kitą rytą, kai ramunė vėl linksmai ištiesė savo baltuosius 
lapelius lyg rankeles į saulę, ji vėl išgirdo vieversėlį giedant, bet 
šį kartą jis giedojo nesmagus. Ir koks jam vargšui galėjo bebūti 
smagumas? Jis buvo sugautas ir, įleistas į narvelį, kabėjo prie 
atviro lango. 

Jis giedojo apie laisvę, apie tai, kaip gera laisvam skraidyti, 
kur tik nori; jis giedojo apie jaunus, žalius lauko rugius ir apie 
dideles keliones, kurias jis darydavo per oro platybes savo 
greitaisiais sparneliais. Nelaimingas paukštelis buvo labai 
nuliūdęs: jis tupėjo mažame narvely, tupėjo sugautas. 

Ramunė labai norėjo jam padėti. Bet kaip padėti? To 
niekaip ji negalėjo išgalvoti. Dabar ji pamiršo visas savo 
gražybes, nebesigėrėjo karštaisiais saulės spinduliais, nebesi- 
džiaugė mirgančiais savo žiedo baltaisiais lapeliais. Viską 
pamiršusi, ji tegalvojo apie sugautą paukštelį, kuriam tačiau ji 
niekuo negalėjo padėti. 

Tuo metu iš darželio išėjo du vaikai; vienas turėjo rankoje 
peilį, tokį pat didelį ir aštrų, kaip tas, kur mergaitė tulpes 
pjaustė. Jie stačiai priėjo prie ramunės, bet jai nei į galvą 
negalėjo ateiti, ko jiems iš jos reikėjo. 

— Cia būtų gera velėna vieversėliui, pjaukime, — tarė 
vienas vaikas ir aprėžė peiliu aplink ramunėlę langelį; ramunė 
liko pačiame vidury. 

— Nuraškyk ramunę! — tarė antras vaikas. Ramunė 
sudrebėjo iš baimės; ji žinojo, kad nuraškytos gėlės turi mirti, 
o ji labai norėjo dar gyventi ir kartu su velėna patekti į 
vieversėlio narvelį. 

— Kam raškyti? Geriau palikime, — atsakė pirmasis vai- 
kas: — su Žolynu velėna bus gražesnė. 

Ramunė išliko gyva ir pateko į vieversėlio narvelį. 

Vargšas paukštelis balsu skundėsi netekęs laisvės, puldinėjo 
ir daužėsi į geležinius narvelio virbalus. Gailiaširdė ramunėlė 
nemokėjo kalbėti ir nei žodeliu negalėjo jo paguosti, nors ir 
labai ' norėjo: Taip praėjo visas rytas, ligi pietų. 

ia nėra vandens, — skundėsi vieversėlis. — Visi kažkur 
išvaikščiojo ir pamiršo man paduoti gerti. Mano gerklė visai 
išdžiūvo! Aš visas degu ir alpstu! Oi, koks čia troškus oras! Aš 
turėsiu mirti ir atsisveikinti su šiltąja saule, su žaliaisiais laukais, 
su visomis pasaulio gražybėmis! 

Norėdamas nors kiek atsigauti, vieversėlis įsmeigė giliai 

savo snapelį į drėgną velėną; tuo tarpu pastebėjo ramunę, 
linktelėjo jai galvą ir tarė: 

— Ir tu čia, vargše, nuvysi! Viso pasaulio vietoj jie man 
davė tave ir tą velėnos kąsnelį! Jie mano, kad kiekviena žolelė 
gali čia man atstoti didelį medį, kiekvienas tavo žiedo lapelis — 
visą kvepiantį žolyną! O, tu man tik primeni, ko aš esu nu- 
stojęs! 


„Kad galėčiau jį suraminti!“ — galvojo ramunė. Bet ji 
negalėjo pajudinti nei vieno lapelio; tik jos žiedas vis didesnį ir 
didesnį leido kvapą. Vieversėlis tai pastebėjo ir nelietė ramu- 
nėlės, nors trokšdamas visą žolę išpešiojo aplinkui. 

Atėjo ir vakaras, bet ištroškusiam paukšteliui niekas nenešė 
gerti. Tada jis iškėtė savo sparnelius, virpėdamas supleveno jais 
ir dar kelis kartus gailiai pyptelėjo „čir čir čir!“ 

Paskui jo galvelė nusviro į šoną, ir iš skausmo plyšo jam 
širdis... 4 

Ramunė taip pat nebegalėjo suglausti savo žiedelio ir 
užmigti kaip pirma: nuliūdusi ir nusiminusi, ji palenkė savo 
galvą į žemę. 


8. Užs. Nr. 2533 113 


Tik kitą rytą atėjo vaikai ir, radę nebegyvą paukštelį, 
graudžiai apsiverkė. Paskui jie iškasė dailią duobelę, išbarstė ją 
žiedų lapeliais, o vieversėlio kūną įdėjo į gražią raudoną 
skrynutę. Nelaimingajam vieversėliui padarė karališkas laidotu- 
ves... Kai jis buvo gyvas ir giedojo, jie buvo jį pamiršę, laikė 
ankštame narvely ir troškino; o dabar jį puošė gėlėmis ir prie 
jo kapo liejo gailias ašaras. 

O velėną su ramune išbloškė ant dulkino kelio. Niekam 
nerūpėjo menka gėlelė, kuri labiausiai gailėjo vieversėlio ir iš 
visos širdies troško jį paguosti. 


KZ 


(= 
t 
1 


4; 
M 


—— AS G 


7 


A 
Ž, 


NY 
E adis 
< 


LT 


-* “ 
m AT TA “ J = -— + L 
+= SARS“ RES! +451 ML 
17 „2-7 + a DI 


kė 
———/7 


„< 
r 
"> 


— 


LAUKINĖS GULBĖS 


Toli toli iš čia, ten, kur žiemą išskrenda kregždės, gyveno 
karalius. Jis turėjo vienuolika sūnų ir vieną dukterį, vardu 
Elzytę. Visi broliai buvo karalaičiai ir vaikščiojo į mokyklą su 
žvaigždėmis ant krūtinės ir kalavijais prie šono. Jie rašydavo 
deimanto gripeliais aukso lentutėse ir išmokdavo viską atmin- 
tinai taip gerai, jog pasakydavo kaip iš rašto. Iš visko ma- 
tyti buvo, kad jie karalaičiai. Sesutė Elzytė sėdėdavo stiklo 
suolely ir skaitydavo su paveikslėliais knygą, pirktą už pusę 
karalystės. 

Tikrai gera buvo vaikams gyventi; bet toks gyvenimas 
neilgai truko! 

Jų tėvas, tos šalies karalius, vedė piktą karalienę, kuri 
baisiai nepamėgo nelaimingų našlaičių. Jie tai patyrė jau nuo 
pirmos dienos: rūmuose buvo didelis pokylis, ir vaikai pradėjo 
„svečius“ žaisti. Paprastai tam žaislui vaikams duodavo saldžių 
pyragėlių, keptų obuolių ir daug dar kitokių gardžių daiktų. Bet 
šį kartą karalienė jiems smėlio puodelį tedavė ir pasakė, kad iš 
jo galėsią jie taisytis visokius valgius. 

Po savaitės ji atidavė mažąją Elzytę į sodžių auginti 

kažkokiems ūkininkams, o paskui jos brolius taip priskundė 
karaliui, jog tas visai nustojo jais rūpintis. 

— Lėkite, kur akys mato, ir ieškokit sau duonos patys! — 
tarė nedoroji karalienė. — Kad jūs pavirstumėt dideliais 
paukščiais ir neturėtumėt balso! 

Bet vis dėlto jai nepavyko tiek pakenkti, kiek buvo norėjusi. 
Karalaičiai pavirto puikiausiomis laukinėmis gulbėmis. Kažkaip 
keistai surikę, išlėkė jie pro rūmų langus ir nuskrido tolyn per 
miškus ir girias. 

Dar buvo labai anksti, ir Elzytė tebemiegojo, kai jie skrido 
pro tą vietą, kur ūkininkų trobelėje ji gyveno. Ištiesę savo 
ilguosius kaklus, ilgai jie, plasnodami sparnais, suko aplink 
stogą. Bet niekas jų nematė ir negirdėjo. Nieko negavę, iškilo 
jie lig pat debesų ir nuskrido tolyn. Skrido jie, skrido ir galop 
atskrido į didelį, tamsų mišką, kuris traukėsi lig pat jūros. 

Nelaimingoji Elzytė, būdama sodiečio trobelėje, žaisdavo 
pasiėmus žalią lapelį. Kitokių žaislų ji neturėjo. Ji prasidurdavo 
lape skylutę, žiūrėdavo pro ją į saulę, ir jai tuomet rodydavosi, 
kad ji matanti skaisčiąsias savo brolių akis. Ir kiekvienas šiltas 
saulės spindulys, kuris pasiekdavo jos skruostelius, jai primin- 
davo meilius brolių pabučiavimus. 

Slinko diena po dienos. Vėjas lėkdamas rožių krūmais, 
augančiais prieš laukininko trobelę, šnabždėdavo rožėms: „Ar 
yra kas už jus gražesnis?“ Rožės linguodamos galvas atsiliep- 
davo: „Elzytė gražesnė už mus!“ Ir kai sena ūkininkė šventa- 
dieniais, atsisėdusi ant trobelės slenksčio, skaitydavo savo 
maldaknygę, vėjas versdavo lapus ir sakydavo knygai: „Ar yra 
kas šventesnis už tave?“ — „Elzytė!“ — atsakydavo maldų 
knyga. Ir rožės, ir maldaknygė sakė tikrą tiesą. 

Elzytei sukako jau penkiolika metų, ir tėvas vėl ją atsiėmė 
į namus. Bet karalienė pamačiusi, kokia ji graži, papyko ir dar 
labiau ėmė jos nekęsti. Mielai ji būtų mergaitę pavertusi 
laukine gulbe, kaip jos brolius, tik tuo tarpu nedrįso to daryti: 
ji bijojo karaliaus, labai pasiilgusio savo dukters. 

Anksti rytą karalienė nuėjo į marmuro pirtį, išdėtą 
minkštais pagalviais ir išklotą divanais. Ji paėmė tris rupūžes, 
pabučiavo jas ir tarė vienai: „Atčius Elzytei į pirtį šok jai ant 
galvos, kad ji liktų tokia pat kvail:: kaip ir tu! — Šok jai ant 
kaktos, — tarė ji antrai, — kad ji tap:ų tokia bjauri, kaip tu, ir 
kad tėvas negalėtų jos pažinti! — Šok jai ant krūtinės, — 

pašnypštė ji paskutinei, — kad ji būtų pikta ir niekur nerastų 
ramybės!“ Paskui ji suleido rupūžes į tyrą vandenį, kuris tuojau 
pasidarė žalias, pasišaukė Elzytę, nutaisė ją ir liepė lipti į 
vandenį. Tik Elzytė pasinėrė, viena rupūžė įkibo jai į plaukus, 
antroji šoko ant kaktos, o trečioji ant krūtinės. Bet Elzytė to ir 
stebėti nepastebėjo. Jai išlipus, ant vandens paviršiaus plaukė 
trys raudonos aguonos. Kad ne tie nuodai ir kad jas nebūtų 
pabučiavusi ragana, tos rupūžės būtų pavirtę raudonomis 
rožėmis. Bet gėlėmis vis dėlto jos pavirto, nes buvo prie Elzytės 
širdies ir galvos. Mergaitė buvo taip šventa ir nekalta, jog ir 
kerai nieko negalėjo padaryti. 

Pamačiusi tai, piktoji karalienė ištrynė Elzytę graikinio 
riešuto sultimis, ir jos oda pasidarė tamsiai rausva. Paskui jos 
gražų veidą ji ištepė dvokiančiu tepalu ir suvėlė jos puikiuosius 
plaukus. Nebegalėjai ir pažinti anos gražiosios Elzytės. 

Tėvas, pamatęs ją, išsigando ir sakė, kad tai ne jo duktė 
esanti. Niekas kitas karalaitės daugiau nepažino, tik šuo sar- 
gas ir kregždės. Bet kam galvoj buvo, kad tie gyvulėliai žinojo 
tiesą! 

Apsiverkė Elzytė ir atsiminė savo visus kažkur dingusius 
brolius. Paskui nuliūdusi išėjo iš rūmų ir kiaurą dieną klaidžiojo 
po laukus ir balas, kol priėjo didelį mišką. Ji pati nežinojo, kur 
eiti; bet jai buvo labai graudu, ir norėjo pamatyti savo brolių, 
kurie gal, kaip ji, vargo be „pastogės. Ir Elzytė nusprendė jų 
ieškoti ir rasti, kad ir kažkaip sunku būtų. 

Bebūnant Elzytei miške, užėjo naktis. Sutemus ji iškrypo iš 
kelio ir paklydo. Nebegalėdama pareiti namo, gavo nakvoti 
miške; sukalbėjo poterius ir atsigulė po kelmu ant minkštų 
samanų. Miške viešpatavo didžiausia tyla. Oras buvo minkštas. 
o aplinkui žolėje ir samanose žybčiojo lyg žalios ugnelės šimtai 
žibančių kirminėlių. Elzytė viena ranka truputį pajudino šakelę, 
ir Šviesiosios kirmėlėlės tartum krintančios žvaigždelės nubiro 
žemėn. 

Visą naktį ji sapnavo brolius: jie vėl su ja žaidę kaip seniau, 
kai vaikais tebebuvo, rašę aukso lentelėse deimanto gripeliukais 
ir vartę gražią su paveikslėliais knygą, atsėjusią pusę karalystės. 
Bet lentelėse rašę nebe ratelius ir lazdeles kaip seniau, bet 
garsius jų padarytus darbus ir visus nutikimus, kuriuos jie buvo 
matę ir girdėję. O tos knygos paveikslai buvę gyvi: paukščiai 
giedoję, žmonės ėję iš knygos ir kalbėję su Elzyte ir jos broliais. 

Jai verčiant kitą lapą, jie vėl šokę atgal į savo vietas, kad 
resuardvtų tvarkos. |. 

Kai žIzytė pabudo, saulė jau buvo aukštai. Ji, tiesa, jos 
negalėjo matyti: aukšti medžiai savo sužėlusiomis šakomis buvo 
ją visa: uzstoję. Medžių lapai nuo saulės spindulių mirgėjo kaip 
Koks auks tinklas. Nuo žalios žolės žiedų sklido gardus kvapas, 
ė paukiia. suko aplinkui ties Elzyte ir beveik tūpėsi jai ant 
pečių Kiek tolėliau ūžė vanduo: tai buvo daugybė upelių, 
teka “ių ; veną ežerą labai gražiu smėlio dugnu. Aplink tą 
-žerą augo tankūs krūmai. Bet vienoj vietoj elniai pramynė 
taką, ir juo Elzytė priėjo prie ežero. Jo vanduo buvo neapsa- 
Aomai giedras; jei vėjas nebūtų judinęs krūmų šakelių, tai 
būtum galėjęs pasakyti, kad jie dugne nupiešti: taip aiškiai buvo 
atsimušęs vandeny kiekvienas lapelis, — ir saulės nušviestas, ir 
Las, kuris paunksny buvo. 

Elzytė pamatė atsimušusį vandeny savo veidą ir baisiai 
išsigando: jis buvo toks juodas ir bjaurus. Bet vos, pasisėmusi 
mieškutėmis vandens, pašlapino sau kaktą ir akis, ji vėl paliko 
balta ir skaisti. Tada ji visai nusivilko ir įėjo į vandenį. Visame 
pasaulyje ncbūtum radęs gražesnės karalaitės! 

Apsivilkusi ir susipynusi savo ilguosius plaukus, ji priėjo prie 
verdančio šaltinio, rieškutėmis pasisėmė vandens, atsigėrė ir 
nuėjo toliau per mišką, pati nežinodama kur. Ji galvojo apie 
svo brolius ir tikėjo, kad Dievas jos neapleis. Dievas prisodino 
žiukinių Obelų alkstantiems pasotinti. Jis ir jai parodė vieną 
tokį medį, kurio šakos lūžo vaisiais. Elzytė jų pavalgė, šakas 
naramstė pėdelėmis ir nulindo gilyn į miško tankynę. Cia buvo 
taip tylu, jog ji girdėjo savo žingsnius ir kiekvieno po kojų 
paminto lapelio čiužėjimą. Jokio paukščio nematyti čia buvo, 
iokis saulės spindulys negalėjo prasimušti pro tankias, sužėlusias 
medžių šakas. Elzytė pirmą kartą buvo tokioj didelėj girioj: 
medžiai augo aukšti, drūti ir tokie tankūs, jog liemuo liemenį 
plakė. 

„ Sutemo tamsi naktis. Jokia kirmėlėlė nežibėjo samanose. 
Elzytė nuliūdusi atsigulė ant žolės. Čia jai pasirodė, kad medžių 
šakos ties ja prasiskyrusios ir atsivėręs dangus, ir į ją pažvelgęs 
savo geromis akimis pats Viešpats Dievas, o pro jo galvą ir 
rankas žiūrėję maži angelėliai. | 

Pakilusi ryto metą, ji pati nežinojo, ar tai sapnas buvęs, ar 
nė. 

Ji nuėjo tolyn ir netrukus susitiko uogaujančią senutę. Ši 
davė jai saujelę uogų. Tada Elzytė paklause, ar nemačiusi 
kartais ji miške vienuolikos raitų karalaičių. 

— Ne! — atsakė senutė: — bet aš vakar čia mačiau upėje 
vienuolika gulbių su aukso karūnomis ant galvos. 

Ir ji nuvedė Elzytę prie tos upės. Abu krantai buvo aukšti 
ir apžėlę medžiais, kurie savo ilgomis šakomis siekė kito kranto 
medžių šakas. Kur medžiai negalėjo susisiekti per upę, augo 
nusvirę į vandenį, ir jų didelės išsikerojusios šaknys kabėjo ore. 

Elzytė atsisveikino su senute ir nuėjo pakrante į tą daiktą, 
kur upė plaukė į plačiąją jūrą. 

Prieš karalaitės akis tvanksojo visoje savo gražybėje 
plačiausia jūra. Bet joje nematyti buvo jokios burės, jokio 
laivelio. Toliau keliauti Elzytė nebegalėjo. Ant kranto gulėjo 
nesuskaitomos daugybės mažų akmenėlių, kuriuos visus vanduo 
padarė apskritus. Stiklai, geležgaliai, akmenys ir kiti daiktai, 
jūros bangų išmesti ant kranto, buvo lygūs ir švelnūs, kaip 
nutekinti. Vis tai buvo padaryta vandens, nors vanduo yra 
minkštesnis už Elzytės rankas. Ir žiūrėdama į jūrą, mergaitė 
galvojo: „Bangos nuolat paskui viena kitą ritasi ir lygina pačius 
kietuosius daiktus. Ir aš kaip tos bangos turiu nesiliaudama 
ieškoti. Dėkui jums už mokslą, greitosios vilnys! Kada nors — 
jaučia mano širdis — jūs nunešite mane pas mano mylimuosius 
brolius“. | 

Ant kranto žolėje Elzytė pamatė vienuolika baltų gulbės 
plunksnų. Ji surinko jas visas į krūvą ir surišo. Plunksnos buvo 
rasotos: gal ten buvo rasos lašeliai, o gal ir kieno ašaros — kas 
dabar žino! Jūros krantas buvo dykas ir klaikus, bet Elzytė to 
klaikumo visai nejautė: jūros paveikslas nuolat mainėsi, ir 
kiekviena atmaina buvo vis gražesnė. Per kelias valandas ji 
mainėsi daugiau kartų, negu ežerai per visus metus. Jei 
užeidavo juodi debesys ir sutemdavo dangus — tada jūra taip 
atrodydavo, lyg norėtų pasakyti: „Ir aš galiu būti baisi.“ Tuomet 
imavo pūsti vėjas, pakildavo didelės vilnys ir rūsčiai blaškydavo 
į viršų baltą putą. Kada atplaukdavo rausvi debesėliai ir vėjas 
nutildavo, jūra būdavo panaši į rožės lapelį: tai ji rodėsi žalia, 
tai balta. Bet kad ir labiausiai ji būdavo nurimusi, vis dėlto 
pakrantėj nesiliaudavo judėjusi, ir vanduo iš lengvo kilojosi kaip 
miegančio kūdikio krūtinė. | 

Prieš pačią saulės laidą Elzytė pamatė skrendant vienuolika 

laukinių gulbių su aukso karūnomis ant galvos, jos buvo 
išsitiesusios paskui viena kitą ir skrido tiesiog į krantą. Elzytė 
tuojau pasislėpė už krūmelio. Gulbės nusileido netoli jos žemėn 
ir suplasnojo savo dideliais baltais sparnais. 

Vos saulė nusileido, gulbių plunksnos staiga nukrito, ir 
vienuolika gražių karalaičių, Elzytės broliai, stovėjo ant jūros 
kranto. Ji balsu sušuko. Nors jie labai buvo atsimainę, bet ji 
tuojau juos pažino. Širdis jai pasakė, kad čia jos broliai. Ir ji 
puolė jiems ant kaklo ir ėmė juos visus vardais vadinti. Karalai- 
čiai, pamatę savo seserį, taip pat nežinojo, ką iš džiaugsmo 
bedaryti. Jie ją taip pat tuojau pažino, nors buvo labai išaugusi 
ir išgražėjusi. Jie ir juokėsi, ir verkė, ir greitai iš vienas kito 
sužinojo, kaip piktai pasielgė su jais jų pamotė. 

— Mes, — tarė vyresnysis brolis, — skraidome laukinėmis 
gulbėmis visą dieną, nuo saulės tekėjimo ligi nusileidžiant. Bet 
kaip tik ji nusileidžia, mes vėl žmonėmis virstame. Todėl mes 
visados iš anksto turime pasirūpinti, kad saulei leidžiantis 
turėtumėm po kojų kietą žemę; jei mes tuo metu lakiotumėm 
padebesiais, tai, palikę žmonėmis, gautumėm kristi žemyn. Čia 
mes negyvename; už jūros yra tokia pat graži, kaip ir ši, šalis. 
Bet į ten tolimas kelias: mes turime skristi per didžiausią jūrą, 
o joje nėra jokios salelės, kur galėtumėm pernakvoti. Tiktai 
puskelyje kyšo iš vandens vienui viena ir tokia maža uola, jog 
mes, tik kietai susispaudę, galime ant jos sutilpti. Jūrai labai 
siūbuojant, vilnys šoka per mūsų galvas, bet ir už tokią prieg- 
laudą mes Dievui esam dėkingi. Ten mes nakvojame žmonė- 
mis, kad ne ta uola, mes niekuomet negalėtumėm aplankyti 
mūsų brangiosios tėvynės, nes skristi į ten mes turime dvi 
ilgiausias metų dienas. Tiktai kartą metuose mums leista 
"aplankyti tėvynę ir išbūti joje vienuolika dienų. Tada mes 
skrendame per didelį mišką, už jo matome pilį, kur mes gimėm 
ir kur gyvena mūsų tėvas, matome ir aukštą bažnyčią, kur guli 
palaidota mūsų motina. Čia kiekvienas medelis, kiekvienas 
krūmelis artimas ir brangus mūsų širdžiai; čia taip pat tebe- 
laksto po lygumas laukiniai arkliai, kaip lakstė mūsų mažose 
dienose; čia mes girdime tas pačias dainas, kurias patys seniau 
mėgdavom dainuoti. Čia mūsų tėvynė, čia mus visados širdis 
traukia, ir galop mes čia radome tave, mieloji, brangioji sesute! 
Tik dvi dienas mes dar galime čia būti. Paskui vėl turėsime 
lėkti už jūros, į neapsakomai gražų kraštą, bet ten mums labai 

ilgu. Kad taip mes galėtumėm tave kartu nusinešti? Bet mes 
neturime jokio laivo! 
— Kaip aš galėčiau jus iš tų kerų išvaduoti? — klausė sesuo. 


Taip jie praleido besišnekėdami kone visą naktį. Miegoti 
teko tik kelias valandas. 
Elzytė atbudo nuo gulbių sparnų ūžesio: broliai vėl pavirto 

gulbėmis. Jie suko, suko ore didelius ratus ir paskui visai išnyko 
iš akių. Tiktai vienas iš jų, jaunesnysis, pasiliko prie sesers. Jis 
dėjo galvą jai prie krūtinės, o ji glostė jo sparnus; taip jiems 
praėjo visa diena. Vakare sugrįžo kiti ir, saulei nusileidus, jie 
vėl atvirto žmonėmis. 

— Rytoj, — tarė vyresnysis, — mes lėksime iš Čia ir grįšime 
tik po metų. Bet mes negalime tavęs vienos čia palikti. Ar 
turėsi tiek drąsos keliauti su mumis? Mano rankos stiprios ir 
galės pernešti tave per mišką; argi neištektų mūsų sparnams 
jėgų perkelti tave ir per jūrą? 

— Tat imkite mane drauge! — tarė Elzytė. 

Visą naktį broliai pynė ir nupynė iš plonučių karklo 
karnelių ir nendrių didelį, tvirtą tinklą. Elzytė atsigulė į jį, ir kai 
saulė užtekėjo, broliai pavirto laukinėmis gulbėmis, sužnybo 
tinklą snapais ir iškilo aukštai aukštai iki debesų, su savo 
mylimąja sesute, kuri dar tebemiegojo. Saulės spinduliai plieskė 
jai tiesiog į veidą, ir todėl viena gulbė lėkė visados viršum jos 
galvos, dengdama ją savo plačiais sparnais nuo saulės. 

Jau jie buvo toli nuo kranto, kai Elzytė atbudo. Skristi 
padangėmis per plačiausią jūrą, neturinčią nei galo nei krašto, 
jai rodėsi tikras sapnas. Šalia jos gulėjo padėta šakelė gražių 
išsirpusių uogų, kurias jai nuskynė jauniausiasis brolis. Dabar jis 
skrido viršum jos galvos ir gynė ją nuo saulės spindulių. Elzytė 
pažvelgė į jį savo meiliomis akimis ir dėkingai jam šyptelėjo. 

Jie skrido taip aukštai, jog didžiausias laivas, kuris jiems 
apačioj buvo matyti, rodėsi didumo kaip kokia supantisi vilnyse 
balta žuvėdra. Paskui juos plaukė didelis kaip koks kalnas 
debesis, ir jame Elzytė pamatė savo ir vienuolikos gulbių 
šešėlius; tie šešėliai buvo milžiniško didumo. Tokio stebuklingo 
vaizdo Elzytė niekados nebuvo mačiusi. Bet vos tik saulė pakilo 
aukščiau ir debesys atsiliko toli užpakaly, oro vaizdas išnyko. 

Visą dieną skrido jie be pailsio, bet nešdami seserį, negalėjo 
taip greitai kaip pirma lėkti. Oras mainėsi, artinosi vakaras. 
Elzytė baimingai žiūrėjo į saulę, kuri nuolat sviro žemyn ir 
žemyn, o tos uolos jūroje vis dar nebuvo regėti. Jai pasimatė, 
kad gulbės labiau pradėjo plasnoti sparnais. O, tai ji buvusi 
kalta, kad gulbės negalėjusios greičiau paskristi! Ji žinojo, kad, 
saulei nusileidus, jie virs žmonėmis, nukris į jūrą ir prigers. Ir 
Elzytė iš visos širdies pradėjo melstis. Bet uolos vis dar nebuvo 
regėti. Juodi debesys slinko vis artyn, ir vėjas pūtė vis smarkiau: 

matyti, artinosi audra. Galop baisus debesis aptraukė beveik 
visą dangų, ėmė nuolat žaibuoti ir griausti. 

tai saulė vienu kraštu beveik siekia jūros vandenį. Elzytei 
širdis ėmė drebėti... Tuo tarpu gulbės pradėjo taip smarkiai 
leistis žemyn, jog jai pasirodė, kad ji krintanti į vandenį. Bet jos 
vėl ėmė tiesiai skristi. O saulė jau pusiau įsmego į vandenį... 
Tada tik apačioj pamatė ji mažą uolikę, ne didesnę už jūros 
šuns galvą, išsikišusią iš vandens. Saulė baigė leistis; štai jos 
tematyti siaurutis kraštelis... Bet tuo tarpu Elzytės koja palietė 
kietą žemę, ir paskutinis saulės spindulys užgeso. Elzytė pamatė 
stovinčius aplink save brolius, susikabinusius rankomis; jie vos 
vos tilpo ant uolos. Jūros vilnys šokinėjo aplinkui ir taškė juos, 
dangus nuolat žaibavo, griausmas nesiliaudamas griaudė, o 
sesuo. ir broliai, susispaudę į krūvą, giedojo šventąsias gies- 
mes, kurios juos ramino ir drąsino. 

Auštant audra nutilo, ir dangus išsigiedrėjo. Vos tik saulė 
užtekėjo, gulbės su seserimi nuskrido toliau. Jūra dar tebeban- 
gavo. Elzytė žiūrėjo į ją iš viršaus, ir baltos putos ant tamsiai 
žalių bangų jai rodėsi pulkais plaukiojančių gulbių. 

Pakilus saulei kiek aukščiau, Elzytė priešais išvydo tarsi 
plaukiančią ore kalnuotą šalį su blizgančiais ledų kalnais ant 
uolų viršūnių; tarp kalnų margavo puiki pilis, ilgumo per kelias 
mylias; apačioj žaliavo palmių miškai ir gražios, didumo kaip 
malūno ratai gėlės. Elzytė paklausė, ar čia nebūsianti tik ta 
šalis, į kurią jie skrenda. Gulbės atsakė, kad dar ne: ji matanti 
prieš save Fatos Morganos“ oro pilį, kuri nuolat mainantis; į 
tą pilį joks gyvas žmogus negalįs patekti. Elzytė nenutraukdama 
akių žiūrėjo į ją, bet staiga kalnai, miškai ir pilis išnyko, 0 jų 
vietoje atsirado dvidešimt gražių, panašių į viena kitą bažnyčių 
su aukštais bokštais ir su smailais langais. Ji girdėjo net vargonų 
balsą, bet tai buvo tik tolimas jūros ūžimas. Paskui tos baž- 
nyčios pasidarė visiškai arti, bet vienu metu jos pavirto į 
didžiausią laivyną, plaukiantį visu greičiu; ji pažvelgė žemyn — 
tai buvo tik rūkas, kuris balavo ant vandens. Taip mainėsi 
nuolat prieš ją vaizdai, kol galop iš tikrųjų pasirodė tas kraštas, 
į kurį jie skrido. Ten matyti buvo gražūs mėlyni, apaugę 
medžiais kalnai, dideli miestai ir pilys. Dar prieš saulės laidą ji 


" Fata Morgana — miražo fėja, deivė. Vert. 

atsidūrė ant uolos, prie didelio urvo, kurio sienos iš vidaus buvo 
apžėlusios visokiais vijokliais; rodėsi, kad visas urvas buvęs 
išklotas žaliais divanais. 

— Pažiūrėsim gi, kas tau šią naktį prisisapnuos! — tarė 
jaunesnysis brolis, rodydamas Elzytei jos patalą. 

— O, kad man Dievas pasakytų nors per sapną, kaip 
išgelbėti jus! — tarė ji. — Apie tai aš kiauras dienas galvoju. 

Prieš guldama Elzytė prašė Dievo padėti ir taip karštai 
meldėsi, jog ir užmigusi kartojo maldos žodžius. Ir ji sapnavo, 
kad skrendanti aukštai oru į Fatos Morganos pilį; o priešais jos 
patikti išeinanti pati fėja, tokia graži ir skaisti, bet kaip du 
vandens lašai panaši į tą senutę, kuri davė miške uogų ir 
papasakojo apie gulbes su aukso karūnomis ant galvų. 

— Tavo brolius galima išgelbėti, — tarė ji: — tik ar turėsi 
tiek drąsos ir kantrybės? Tiesa, vanduo minkštesnis už tavo 
gražias rankas, tačiau dilina akmenis; bet vanduo nejaučia 
skausmo, kurį pajus tavo pirštai; jis neturi širdies, todėl negali 
turėti jokios baimės ir kančių, kurias tu gausi patirti. Ar tu 
matai mano rankose dilgynę? Tokios pat dilgynės auga ir aplink 
tą urvą, kur tu miegi. Tiktai šios dilgynės ir dar tos, kur auga 
kapuose, tinka tavo reikalui — gerai įsidėmėk tai. Jų tu turėsi 
pati prisirauti, nors tau ant visų rankų didžiausios pūslės šoktų. 
Paskui išmink dilgynes kojomis, tuos pluoštus susuk ir iš jų 
numegzk vienuolika marškinių su ilgomis rankovėmis; tais 
marškiniais apvilk gulbes, ir tavo broliai bus išgelbėti. Bet 
atmink, kad nuo tos valandos, kada tu pradėsi savo darbą, iki 
tos, kada pabaigsi, neturi nei žodžio pasakyti, kad tas darbas ir 
daug metų truktų. Pirmas žodis, kurį tu ištarsi, kaip kalavijas 
pervers tavo brolių širdis. Jų gyvybė kaba ant tavo liežuvio galo. 
To nepamiršk! 

Tada fėja Elzytės ranką palietė su dilgyne; kaip ugnis 
nudegino ją, ir ji atbudo. Jau buvo visai išaušę, ir šalia jos 
žemėje gulėjo pamesta lygiai tokia pat dilgynė, kokią ji matė 
sapne. Tada Elzytė atsiklaupusi pasimeldė ir išėjo iš urvo prie 
darbo. 

Ji ėmė rauti savo dailiomis rankomis dilgynes, kurios ją 
degino kaip ugnis; didelės pūslės šoko jai ant rankų ir kojų; bet 
ji džiaugdamasi kentė skaudulius, kad tik išvaduotų savo 
brangiuosius brolius. Ji mynė dilgynes basomis kojomis ir verpė 
iš jų žalius siūlus. 

Saulei nusileidus, parskrido broliai ir baisiai išsigando 
pamatę, kad sesuo nebekalba. Iš pradžios jie manė, kad tai 
būsiąs naujas piktosios pamotės padarymas, bet dirstelėję į jos 
rankas, suprato, kad ji nustojusi kalbėti dėl jų išgelbėjimo, ir 
jaunesnysis brolis ėmė verkti. Ir ten, kur krito jo ašaros, pūslės 
dilo, ir tų vietų nebesopėjo. 

Elzytė dirbo visą naktį; miegas jai nelindo — jai terūpėjo 
broliai. Visą kitą dieną, kol gulbės lakiojo, ji buvo viena, bet 
niekados dar taip greitai jai nebėgo laikas. Vieni marškiniai jau 
buvo pabaigti, ir ji pradėjo kitus. 

Staiga Elzytė išgirdo kalnuose rago balsą ir kažko nusigan- 
do. Balsas vis artinosi. Paskui ir šunys girdėti buvo lojant. 
Elzytė įbėgo į urvą, surišo surinktąsias dilgynes į dako, ir pati 
ant jo atsisėdo. 

Tuo tarpu iš krūmų išlindo didelis šuva, paskui jį — antras 
ir trečias. Jie baisiai lojo lakstydami aplinkui. Po kiek laiko prie 
urvo susirinko visi medžiotojai. Gražiausias ir dailiausias iš jų 
buvo tos šalies karalius. Jis priėjo prie Elzytės — niekuomet dar 
nebuvo matęs tokios gražios mergaitės! 

— Kaip tu čia atsiradai, tokia gražuolė? — paklausė j jis jos. 
Bet Elzytė pakraipė tik galvą — kalbėti negalėjo; vienas jos 
pasakytas žodis galėjo pražudyti brolius. Kad karalius nepaste- 
bėtų jos nudilgintų rankų, ji pridengė jas prikyšte. 

— Eikim drauge! — tarė karalius: — čia tau ne vieta. Jei 
tavo širdis tokia pat graži kaip veidas, aš aptaisysiu tave šilkais, 
uždėsiu ant galvos aukso karūną, ir tu viešpatausi mano 
gražiausiuose rūmuose. 

Ir jis pasisodino ją priešais ant arklio. Elzytė verkė ir laužė 
rankas, bet karalius neklausė. Jis ją ramino ir meiliai kalbino: 

- Neverk, aš noriu tik tavo laimės. Ateis laikas, ir tu už tai 
man dėkosi! 

Ir jis nujojo su ja per kalnus, o medžiotojai nusekė paskui. 

Saulei leidžiantis, ji išvydo priešais didelį karaliaus miestą, 
daugybę bokštų ir bažnyčių. Karalius įvedė Elzytę į savo rūmus, 
kur aukštose marmuro salėse mušė fontanai, O sienos ir lubos 
buvo išpuoštos paveikslais. Bet ji į nieką nežiūrėjo, buvo 
nuliūdusi ir verkė. Nesipriešindama ir nesidžiaugdama, davėsi 
ji aptaisyti karališkais drabužiais, įpinti į kasas perlus ir užmauti 
ant sužeistų rankų plonas pirštinėles. 

Aptaisyta tais drabužiais Elzytė buvo tokia graži, jog prieš 

ją visi nulenkė savo galvas. Karalius apskelbė, kad ji būsianti 
dabar jo pati, nors vyskupas kraipė galvą ir sakė, kad ta girios 
gražuolė — bene tik esanti ragana, pagadinusi karaliaus akis ir 
apkerėjusi jo širdį. 

Bet karalius jo rieklausė. Jis liepė muzikantams griežti, nešti 
pačius brangiuosius valgius, 0 gražios mergaitės turėjo šokti 
prieš Elzytę. Paskui pats karalius ėmė ją vedžioti po kvepian- 

čius sodus ir puikiausias sales, bet ji buvo vis nuliūdusi. Galų 
gale karalius atidarė mažą kambarėlį šalia jos miegamojo. 
Kambarėlis buvo nukabintas brangiais žaliais divanais įr 
panašus į tą urvą, kur ji pirma gyveno. Ant grindų gulėjo 
sruoga dilgynių, o palubėje kabėjo jau pabaigti marškiniai. 
Visus tuos daiktus, kaip kokią retenybę, buvo pasiėmęs ir 
paimEs į rūmus vienas medžiotojas. 

— Čia tu gali mąstyti apie savo buvusius namus! — tarė 
karalius. — Štai tavo pradėtas darbas; tarp tokių gražybių 
dabar tau kartais malonu gal bus atsiminti anuos laikus. 

Pamatė Elzytė taip brangų širdžiai darbą, pirmą kartą jos 
lūpos nusišypsojo ir išblyškę skruostai vėl paraudo. Vėl 
žybtelėjo jai viltis, kad galėsianti išvaduoti brolius, ir pabučiavo 
karaliui ranką, o karalius prispaudė ją prie savo krūtinės ir 
liepė viso miesto varpais paskelbti savo vestuves. Ir girios. 
gražuolė nebylė liko karalienė. 

Vyskupas vis dar mėgino atkalbėti, bet jo žodžiai negalėjo 
atitraukti karaliaus širdies nuo Elzytės. Karalius vestuves iškėlė, 
ir karūną ant Elzytės galvos turėjo uždėti pats vyskupas; iš 
piktumo jis taip tvirtai užtraukė jai ant kaktos karūnos lankelį, 
jog kiekvienam kitam būtų skaudu buvę, bet ji visai to nepaisė: 
kas jai buvo tas kūno skausmas, jei jos širdį draskė neapsa- 
komas brolių gailesys! Jos lūpos tebebuvo surakintos, — juk 
vienas jos žodis galėjo pražudyti brolius, bet jos akys rodė, kad 
ji pradedanti mylėti gerą ir gražų karalių, kuris kaip įmanyda- 
mas rūpinos ją,pralinksminti. Kiekvieną dieną jis darėsi jai 
brangesnis. O, kad ji būtų galėjusi pasisakyti jam savo sielvartą! 
Bet ji negalėją atverti burnos, turėjo būti nebylė, ligi pabaigs 
savo.darbą. Ir ji. slapčia eidavo naktį į mažą kambarėlį, panašų 
į urvą, ir ten mezgė marškinius vienus po kitų. Bet pradėjus 
septintus, ji pritrūko verpalo. 

Ji žinojo, kad reikalingos jai dilgynės auga kapuose, bet ji 
pati turėjo jų prisirauti. Kaip išeiti naktį iš rūmų ir nueiti į 
kapus? 

„O, ką reiškia pirštų skaudėjimas palyginti su kančia, kuri 
drasko mano širdį! — galvojo ji sau. — Bet šiaip ar taip, turiu 
eiti. Visagalis manęs neapleis!“ 

Drebėjo jai širdis, tartum pradedant piktą kokį darbą, kai 
ji mėnesienoje ėjo į sodą, o iš ten ilgomis alėjomis ir tuščio- 
mis gatvėmis į kapus. Kapuose ant akmenų sėdėjo bjaurios 

raganos. Jos vilkosi savo skarmalus, lyg rengdamosis maudytis, 
savo ilgais išdžiūvusiais pirštais kasė neseniai supiltus kapus, 
traukė iš jų numirėlius ir graužė jų kūnus. Elzytei reikėjo eiti 
pro tas raganas, O jos, įspyrusios, savo baisias akis, Žiūrėjo į ją; 
bet ji vis meldėsi ir rovė dilgynes. Prisirovus parsinešė jas į 
rūmus. 

Tiktai vienas žmogus viską matė: tai buvo vyskupas. Tik jis 
vienas nemiegojo. Dabar jis visai įsitikino, kad tai tikra tiesa, ką 
jis buvo spėjęs apie karalaitę. 


„Dabar visai aišku, — galvojo jis: — ji ragana ir todėl 
apkerėjo karalių ir visus žmones.“ 

Per išpažintį papasakojo jis karaliui, ką matęs ir ko bijojęs. 
Ir kada rūstūs apkaltinimo žodžiai ėjo iš jo lūpų, medžio drožti 
šventųjų paveikslai lingavo galvas, lyg norėdami sakyti: „Ne- 
tiesa, Elzytė nekalta!“ Bet vyskupas tai išaiškino savaip: jis 
tvirtino, kad šventieji piktinąsi dėl karalienės nuodėmių. Dvi 
didelės ašaros nuriedėjo karaliui per skruostus, ir jis parėjo 
namo nuliūdęs ir susigraužęs. Nuo to laiko miegas jam nebelin- 

do, bet jis apsimesdavo miegąs ir matydavo, kaip Elzytė 
keldavosi iš lovos. Taip būdavo kiekvieną naktį. Visados 
palydėdavo jis ją pasekomis ir matydavo, kaip ji prasidarydavo 
mažojo kambarėlio duris ir pranykdavo. 

Karaliaus veidas kiekvieną dieną rodėsi vis labiau apsiniau- 
kęs. Tą atmainą Elzytė pastebėjo, bet nežinojo jos priežasties 
ir kentė kaip dėl jo, taip ir dėl savo brolių. Gailios ašaros 
riedėjo ant karalienės aksomo ir purpuro ir ten kaip briliantai 
mirgėjo. Visi, kurie matė jos brangius drabužius, pavydėjo jai 
ir norėjo jos vietoje būti. 

Tuo tarpu jos darbas buvo beveik pabaigtas, beliko 
numegzti vieni marškiniai, bet ji vėl pritrūko verpalo. Dar vieną 
kartą, paskutinį kartą, ji turėjo nueiti į kapus ir surauti dar 
kelias saujas dilgynių. Jai baisu buvo ir atsiminti apie tą sunkią 
nakties kelionę ir bjauriąsias raganas, bet jos pasiryžimas 
gelbėti brolius buvo dar didesnis ir toks pat tvirtas, kaip 
tikėjimas į Visagalį. 

Elzytė išėjo. Karalius ir vyskupas nusekė paskui. Jie matė, 
kaip pro geležinius vartus ji įčiaužė į kapus. Prisiartinę jie 
pastebėjo sėdint ant akmenų bjauriąsias raganas. Tada išsigan- 
dęs karalius apsigręžė ir parėjo; jis manė, kad jų tarpe esanti 
ir ta, kurią jis taip mylėjo ir taip aukštai iškėlė. 

— Tegu ją teisia žmonės! — tarė karalius. 

Ir žmonės nuteisė ją sudeginti ant laužo. 

Iš puikiųjų karaliaus rūmų išgabeno ją į tamsų drėgną 
požemį, kur pro langelio geležis, baisiai kaukdamas, pūtė vėjas. 
Vietoj minkštų pagalvių davė jai tas pačias dilgynes, kurias ji 
buvo susirovusi paskutinį kartą; atsigulusi padėjo ji ant jų savo 
galvą, o užsiklojo šiurkščiais ir dygiais marškiniais, jos pačios 
nudirbtais. Laukti, kad būtų geriau, ji negalėjo. Melsdamasi ji 
vėl ėmėsi darbo. Gatvėse vaikai dainavo tam tyčia sudėtas apie 
Ją pajuokimo dainas, ir niekas nepaguodė jos žodžiu. 

Staiga vakare prie paties langelio ji išgirdo plasnojant gulbę. 
Tai buvo jaunesnysis Elzytės brolis. Jam pasisekė surasti seserį, 
O ši ėmė net iš džiaugsmo verkti, nors žinojo, kad ši naktis bene 
tik bus jai paskutinė. Bet darbas jau beveik buvo pabaigtas, ir 
broliai buvo arti. 

Netrukus atėjo vyskupas praleisti su ja paskutines valandas: 
jis taip buvo prižadėjęs karaliui. Bet Elzytė pakratė galvą ir 
paprašė akimis ir ženklais jo išeiti; ji turėjo šią naktį baigti savo 


131 


darbą, kad nebūtų viskas veltui: ir jos kančios, ir ašaros, ir 
nemiegotos naktys. Vyskupas išėjo užsirūstinęs, bet vargšė 
Elzytė žinojo, kad ji nekalta, ir varė savo darbą toliau. 

Norėdamos kuo nors padėti, mažos pelytės bėgiojo po 
grindis ir nešiojo dilgynės prie Elzytės kojų; 0 strazdas, atsitū- 
pęs ant langelio geležies, visą naktį guodė ją linksmiausiomis 
savo giesmelėmis. 

Auštant, dar gerokai prieš saulės tekėjimą, Elzytės broliai 
pasibeldė į rūmų vartus ir pareikalavo, kad juos nuvestų pas 
karalių. Jiems atsakė, kad tai negalimas esąs daiktas, kad 
karalius dar tebemiegąs, ir niekas nedrįstąs jo kelti. Jie prašyte 
prašė ir grasyte grasė. Galop atėjo sargyba, paskui ir pats 
karalius pažiūrėti, kas čia atsitikę. Tuo tarpu užtekėjo saulė, ir 
broliai išnyko. 

Tiktai vienuolika laukinių gulbių pakilo nuo rūmų ir aukštai 
oru nuskrido tolyn. 

Iš miesto pro vartus ėmė virste virsti būriai žmonių: visi 
norėjo pamatyti, kaip degins raganą. Sena kumelė traukė ratus, 
kuriuose sėdėjo Elzytė; užsivilkti jai buvo duoti stori pakulnio 
marškiniai; gražieji jos plaukai buvo išsidraikę ant pečių, o 
skruostai kaip drobė išblyškę. Ji vis meldėsi, jos lūpos nuolat 
krutėjo, o pirštai mezgė žalią verpalą. Net vežama žudyti ji 
nemetė darbo iš rankų: dešimt marškinių gulėjo padėti prie jos 
kojų, vienuoliktus tebemezgė. Minia tyčiojos ir visokius juokus 
iš jos darė. „ 

— Aure ragana, aure ragana) Zi it, kažką murma! Ji turi 
ne maldaknygę, tik tą.prakeiktąį Bigikimji, iš jos ir 
sudraskykim į skudurus! ii la 

Minia žmonių 'apstojo į ją iš visų pusių ir narėjo So Kdraskyti 
jai marškinius; bet tuo metu atskrido vienuolika laukinių gulbių, 
sutūpė aplink ją ant ratų kraštų ir suplasnojo savo galingais 
sparnais. Išsigandusi minia atsitraukė. 

— Tai — dangaus ženklas! Tikrai ji nekalta! — šnibždėjo 
daugumas, bet balsu nedrįso to pasakyti. 

Budelis jau buvo begriebiąs ją už rankos, bet ji atstūmė 
budelį ir skubindama užmetė ant gulbių vienuoliką marškinių. 
Tą pačią valandą iš gulbių pavirto vienuolika gražių karalaičių. 
Tik jaunesniajam stigo vienos rankos; vietoje tos rankos jis 
turėjo gulbės sparną, nes jo marškiniams buvo trūkę vienos 
rankovės: Elzytė nesuspėjo jos primegzti, 

— Dabar aš galiu kalbėti! — tarė Elzytė. — Aš nekalta! 

Ir žmonės, matydami tą stebuklą, priklaupė prieš ją, kaip 
prieš šventą; 0 ji puolė broliams ant kaklo ir apalpo, — jos 
jėgas: pakirto nežmoniškos kančios, mirties baimė ir tas 
netikėtas džiaugsmas. 

- Taip, ji nekalta! — tarė vyresnysis brolis ir papasakojo 
visą tą istoriją. Ir jam bekalbant, ore pasklido toks gardus 
kvapas, lyg būtų kilęs nuo milijonų rožių, Kiekvienai laužo 
malkai išdygo šaknys ir išaugo šakos. Prieš visų akis stovėjo 
didžiausias krūmas, visas aplipęs raudonomis kvepiančiomis 
rožėmis; o to krūmo viršūnėje kaip kokia žvaigždė žibėjo baltas 
puikus žiedas. Karalius nuskynė jį ir prisegė Elzytei prie 
krūtinės. Tada ji atsigavo nurimusi, pilna džiaugsmo ir laimės. 

Ir visi varpai patys ėmė gausti, paukščių suskrido didžiausi 
pulkai, ir į rūmus nutraukė tokia vestuvių procesija, kokios 
nebuvo matęs joks kitas karalius. 

DANGAUS LAPELIS 


Šviesiu, mėlynu dangum skrido angelas nešdamas iš rojaus 
sodo gėlę. Bebučiuojant jos žiedą, vienas mažas lapelis nutrūko, 
nulėkė žemyn ir įkrito į minkštą žemę miške, kur tuojau išleido 
šakneles ir daigelį. 

— Koks keistas augalas! — kalbėjosi tarp savęs jo miško 
draugai. Ir niekas su juo nenorėjo draugautis, net dagilis ir 
dilgynė. 

— Tai bus greičiausiai 
koks sodo augalas! — spren- 
dė jie, ir visi ėmė juoktis iš 
atėjūno. 

— Tau čia ne vieta! — 
sakė aukštas, spygliuotasis 
dagilis. — Ne tavo nosiai čia 
buvo lįsti! Mes čia augam ne 
tam, kad tau būtumėm para- 
ma. 

Atėjo žiema, ir sniegas 
apnešė tą augalėlį. Sniegas 
ties ta vieta taip spindėjo, lyg 
būtų jam iš apačios švietusi 
saulė, Išaušus pavasariui, augalas pražydo ir taip išgražėjo, jog 
joks kitas iš viso miško negalėjo su juo lygintis. 

Atvyko botanikos profesorius: jis turėjo raštą, kuriame 
aiškiai, juodu ant balto, buvo parašyta, kad jis tikrai yra tas, kas 
ir buvo, t.y. botanikos profesorius. Jis apžiūrėjo tą augalą, net 
pamėgino jo skonį, bet jo knygose nieko nebuvo rašyta apie 
tokius augalus. 

— Nuostabi rūšis! — tarė jis. — Kaip gyvas, tokios dar 
nebuvau matęs. Ji tebėr neįtraukta į jokį augalų skyrių. 

— Neįtraukta į jokį skyrių! — stebėjosi dagilis su dilgyne. 
Dideli medžiai, kurie stovėjo aplinkui, taip pat matė ir viską 
girdėjo, bet nieko nesakė, — nei blogo, nei gero, o tai labai 
protingas daiktas, jei kas nieko neišmano. 

Bet štai vieną sykį atėjo į mišką neturtinga, nekalta 
mergaitė; širdį ji turėjo gryną ir tikėjimą tvirtą. Visas jos turtas 
buvo sena Biblija, bet tie žodžiai, kurie buvo surašyti jos 
apdriskusiuose lapuose, buvo išėję iš paties Dievo lūpų. Kai 

pikti žmonės norėdavo ją nuskausti, ji skaitydavo tą knygos 
vietą, kur yra pasakyta apie Juozapą: „Jie turėjo savo širdyje 
piktą norą, bet Viešpats nukreipė viską į gerą“. Kada ji kentė 
neteisybę ir pajuokimus, ją ramindavo šie Išganytojo žodžiai: 
„Tėve, atleisk jiems, nes jie nežino ką darą“. 


Mergaitė sustojo prieš nuostabųjį augalą, kurio lapai 
kvepėjo neapsakomai gardžiai ir saldžiai, 0 žiedai saulės 
šviesoje spindėjo ir mainėsi įvairių įvairiausiomis spalvomis. 
Rodėsi, lyg kiekvienam žiedely būtų buvęs neišsenkamas šaltinis 
melodijų. Didžiai nustebusi, veizėjo mergaitė į puikų Dievo 
padarėlį; ji žemai pasilenkė vieną šakelę, kad galėtų BE 
apžiūrėti žiedus ir pasigėrėti jų kvapu. Nušvito jai akys, i 
pradžiugo širdis. Ji labai geidė nusiraškyti kokį žiedelį, bet 
nedrįso bijodama, kad jis greit nenuvystų. Todėl ji nusiskynė tik 
vieną žalią lapelį ir, parėjusi namo, įsidėjo į savo Bibliją; taip 
jis ten ir pasiliko, būdamas amžinai žalias ir nevytęs. 

Tokiu būdu dangaus augalo lapelis pateko į Bibliją; O sykiu 
su ta Biblija buvo padėtas po galva tai jaunai mergaitei, kuri po 
kelių savaičių, užmigusi amžinu miegu, gulėjo grabe. Jos 
sumerktos akys ir nurimęs gražus veidelis lyg sakyte kiekvienam 
sakė, kad dabar ji stovinti prieš Dangaus Teisėją. 

O ten, miške, nuostabusis augalas vis dar tebežydėjo. Jis 
išaugo jau beveik į medį, ir visi dausų paukščiai, skrisdami pro 
šalį, atiduodavo jam garbę. 

— Tai vis užjūrio gudry- 
bės! — juokėsi dagiliai su 
dilgynėmis. — Mūsų krašte 
taip dailiai elgtis nemoka 
niekas! 

Juodieji miško šliužai, 
išvydę jį, ėmė spjaudyti. 

Kartą į mišką atėjo 
piemuo. Jis rinko dagilius ir 
kitas žoles pelenams daryti. 
Kartu su kitomis žolėmis 
piemuo išsirovė ir tą nepa- 
prastą augalą. 

— Bus geras ir jis! — 
tarė piemuo. 

Ir iš to augalo liko tiktai 
pelenų krūvelė. 

Jau daugel metų tos 
šalies karalius sirgo didele 
melancholija; nuolat jis būdavo nuliūdęs. Jis buvo labai 
darbštus, daug dirbo, bet niekas negelbėjo. Jam skaitydavo ir 
didelio mokslo ir lengvo turinio knygas — bet viskas veltui. Štai 
sykį vienas didžiausias pasaulio galvočius, prašomas patarimo, 
siunčia karaliui žmogų pasakyti, kad jis galų gale radęs vaistą 
jam išgydyti: jo paties karalystėje augąs vienam miške dangaus 
kilimo žolynas; jis taip ir taip atrodąs, kad apsirikti negalima 
esą: jis tat ir išgydysiąs karalių. 

— Bet aš jį seniai sudeginau ir pelenais paverčiau! — tarė 
piemuo, išgirdęs apie tai kalbant. — Aš nemaniau, kad jis būtų 
galėjęs kuriam kitam reikalui tikti. 

— Neišmanėli! O, neišmanėli! — Tie žodžiai buvo taikomi 
piemeniui ir, reik manyti, padarė jam reikalingą įspūdį. 

Bet to nuostabaus medžio nebeliko nei vieno lapelio. 
Vienintelis, kuris buvo nesudegęs, gulėjo jaunosios mergaitės 
grabe, tik to niekas 
nežinojo. 

Ir karalius nuliūdęs 
nuėjo į mišką, į tą vietą, 
kur augo tas medis. - 

— Stai kur augęs! — 
tarė jis. — Ta vieta 
šventa. 

Tą vietą gražiai 
aptvėrė jis ir pastatė 
kareivį saugoti. 

Botanikos proteso- 
rius parašė apie dan- 
gaus augalą didelę 
knygą ir Už ją gavo 
aukso medalį, kuris ir 
jam pačiam labai tiko ir 
visai jo giminei daug garbės darė. Ta knyga ir buvo visų 
svarbiausias šios istorijos dalykas, nes nuostabusis augalas Žuvo, 
o karalius koks buvo nuliūdęs, toks ir liko. 

— Juk jis vis toks būdavo, — sakė kareivis, kuris ėjo 
sargybą. i 

PIKTAS KARALIUS 


Gyveno kartą piktas karalius. Niekas daugiau jam nerūpėjo, 
nieko daugiau jis netroško, tik kad galėtų nukariauti visas 
pasaulio šalis ir visus žmones laikyti baimėje. Visos jo mintys ir 
darbai tebuvo nukreipti į tą vieną pusę. Naikindamas viską 
ugnim ir kalaviju, ėjo jis iš vienos žemės į kitą. Jo kareiviai 
mindė laukų javus ir degino ūkininkų trobas. Raudoni ugnies 
liežuviai laižė medžių lapus, ir iškepę vaisiai nuolat kabėjo ant 
nudegusių juodų šakų. Ne viena motina su žindomu vaiku 
rankose ieškojo prieglaudos už teberūkstančių sudegusių namų 
sienų, bet karciviai ir Čia ją rasdavo ir džiaugdavosi gavę naujo 
maisto savo įnirtimui. Pats velnias nebūtų galėjęs pikčiau 
pasityčioti iš nelaimingųjų, kaip tie kareiviai. Bet karalius manė, 
kad taip ir turi būti, kad tas Žiaurumas yra neišvengiamas. 
Diena iš. dienos jo. galybė augo; prieš jo vardą kiekvienas 
drebėjo, "aimė visus jo darbus sekė. Iš užkariautųjų miestų vežė 
didžiausius turtus, ir jo sostinėj prisirinko tiek gėrybės, kiek 
niekur kitur negalėjai matyti. Jis statė puikiausius rūmus, 
bažnyčias ir paminklus, ir kiekvienas, kas matė tas gražybes i ir 
turtus, stebėdamasis sakė: „Koks didis karalius!“ Niekas tada 
nemanė-apie tas nelaimes, kurias jis kitose šalyse pridarė, 
niekas' fegirdėjo tų vaitojimų ir verkimų, kurie sklido iš 
rūkstančių miestų griuvėsių. 

Ir pats karalius, veizėdamas į savo turtus, Į iuosius E 
ir paminklus, galvojo lygiai kaip ta minia: Ras 
lius!.. Bet aš turiu dar daugiau turėti, kur kas daugiau! Kakas 
neturi būti galingesnis ir didesnis už mane!“ — Ir jis skelbė 
kaimynams karus ir po vienas kito juos apgalėdavo. Apgalėtus 
karalius jis liepdavo pririšti aukso grandiniais prie savo karietos, 
su kuria važinėjo sostinės gatvėmis. Atsisėdus jam prie stalo, tie 
karaliai turėdavo gulėti prie jo ir jo dvariškių kojų ir tenkintis 
trupiniais, krintančiais nuo karaliaus puikiojo stalo. 

Galų gale karalius paliepė visuose miestuose ir miesteliuose 
pastatyti savo paties statulas. Maža to, jis buvo norėjęs pastatyti 
savo statulas bažnyčiose prieš altorius, bet prieš tai sukilo visa 
kunigija. 

— Karaliau, tu esi didis, — sakė jam kunigai, — bet 
Dangaus Viešpats už tave didesnis: mes nedrįstame vykdyti 
tavo paliepimo. 

— Gerai! — sušuko karalius. — Tada aš paskelbsiu karą 
Dievui ir jį pavergsiu. 

Apakintas savo beprotiško ir klaidingo pasitikėjimo, jis liepė 
padirbti laivą, kad galėtų oru lakioti. Laivas buvo tuojau 
padirbtas. Jis mirgėjo tartum povo uodega įvairiausiomis 
spalvomis. Nuo tolo jis rodėsi išmargintas tūkstančiais blizgan- 

čių taškų — tai buvo langeliai šautuvams įstatyti. Pats karalius 
įsisėdo į laivo vidurį. Jam tereikėjo spustelėti plunksną, ir 
tuojau tūkstančiai kulkų švilpė į visas puses, 0 po to šautuvai 
vėl patys vienu akimirksniu galėjo prisimušti. Simtus erelių 
įkinkė į laivą, kuris tarsi strėlė lėkė oru tiesiog į saulę. Greitai 
žemė pasiliko po jais toli apačioje. Su savo kalnais ir miškais ji 
atrodė sėdintiems laive kaip didelis laukas, per kurį arklas būtų 
išvaręs gilias vagas ir kuriame vietomis jau žali daigai pradėję 
matytis. Dar šiek tiek — ir ji panėšėjo jau į lygų geografijos 
žemėlapį su neaiškiai pažymėtomis linijomis ir taškais, ir galop 
ji visai išnyko už aptraukusių ją rūkų ir debesų. Vis aukštyn ii 
aukštyn kilo ereliai, — bet šit Visagalis išsiuntė vieną savo 

angelą. Piktasis karalius liepė šauti į jį iš visų šautuvų, bet 
kulkos, pataikiusios į blizgančius angelo sparnus, atšoko nuo jų 
tarsi paprastos ledų kruopos. Tiktai vienas kraujo lašelis 
ištryško ant baltos sparno plunksnelės ir nukrito žemyn. Bet tas 
vienas lašas, pataikęs į laivą, 
kuriame sėdėjo karalius, 
įsigėrė į jį ir ėmė jį taip slėgti, 
lyg būtų tūkstančius pūdų 
svėręs. Nuo tokio sunkumo 
laivas ėmė greitai kristi Že- 
mėn. Galingi erelių sparnai 
lūžo, vėjas siusdamas kaukė 
viršum karaliaus galvos, oO 
aplinkui slinko baisiausios 
baidyklės, kilusios iš dūmų, 
einančių debesiais nuo jo 
sudegintų. miestų. Vienos 
buvo panašios į didžiausius 
jūros krabus, norinčius pa- 
griebti karalių savo ilgomis 
žnyplėmis, kitos — į sukrautas 
ant viena kitos uolas, kurios 
rodėsi bematant nugrius ir jį 
užguls, trečios atrodė lyg 
kokie slibinai, iš kurių nasrų ėjo ugnis. Vos gyvas iš baimės, 
gulėjo karalius savo laivo dugne. Galop laivas krito į miško 
tankynę ir, baisiai sutreškėjęs, pasikorė drūtų medžių šakose. 

— Aš vis tiek Dievą apgalėsiu! — suriko jis. — Aš taip 
nusprendžiau, ir taip turi būti! 

Ir ištisus septynerius metus dirbdino jis laivus su tam tikrais 
gudriais prietaisais oru skrajoti. Paskui jis liepė pridirbti 
daugybę sprogstamų šovinių, kuriais manė sudaužyti dangaus 
tvirtybės. Iš visų savo valstybės kraštų sušaukė jis kareivius, 
kurių prisirinko tiek daug, jog jie, sustoję į eiles, užėmė kelių 
mylių žemės plotą. Kariuomenė susėdo į tuos oro laivus, ir pats 
karalius jau buvo belipąs į savo laivą, tik štai — Visagalis 
apleido jį uodais, visai nedideliu uodų spiečium. Uodai apniko 
karalių Iš visų pusių ir ėmė kąsti jam į akis ir rankas. Paimtas 
piktumo, karalius išsitraukė savo kalaviją ir ėmė švaistytis juo 
aplink save, norėdamas iškapoti vabzdžius. Bet kalavijas raižė 


vien orą, visai neliesdamas uodų. Tuomet karalius liepė atnešti 
didelių skarų ir jomis save apgaubti, kad uodai negalėtų 
daugiau jo kąsti. Tarnai tuojau įvykdė jo paliepimą. Bet vienam 
uodui pavyko paskristi po skara; iš čia jis įlindo karaliui į ausį 
ir įkando. Emė tinti, nuodai greitai pasiekė smegenis. Tarsi 
pamišęs, karalius nusitraukė nuo savęs skaras, nusidraskė 
drabužius ir ėmė šokti ir sukintis nuogas prieš kareivius, kurie 
dabar tyčiojosi iš savo bepročio karaliaus, norėjusio pavergti 
patį Dievą ir apgalėto mažo, menko uodo. 


NEPAPRASČIAUSIAS DAIKTAS 


Tas, kas padarys nepaprasčiausią daiktą, turėjo gauti 

karalaitės ranką. 

tai jauni ir net seni pradėjo sukti sau galvas, kaip čia 
padaryti tokį daiktą, kuris pasirodytų nepaprasčiausias. Du dė! 
tos priežasties taip prisivalgė, jog galą gavo, o vienas persigėrė: 
jų nuomone, tas ir buvo nepaprasčiausias daiktas. Bet koks čia 
nepaprastumas galėjo būti?.. Gatvės vaikai mėgino apspjauti 
sau nugarą: nepaprastesnio daikto jie išgalvoti nebegalėjo. 

Paskirta buvo ir diena, kurią visi turėjo parodyti tą daiktą, 
kurį laikė nepaprastu. Teisėjais buvo išrinkti visokio amžiaus 
žmonės, pradedant nuo trejų metų vaikų ir baigiant vyrais iki 
penkių dešimtų metų. 

Paskirtą dieną susidarė tikra nepaprastų daiktų paroda. Bet 
greit visi vienu balsu pripažino, kad nepaprasčiausias daiktas 
buvęs didelis laikrodis su stogeliu, — laikrodis, kuris stebino 
kiekvieną ne tik savo gražumu iš viršaus, bet ir visokiais 
prietaisais iš vidaus. Laikrodžiui mušant, kiekvieną kartą matėsi 
gyvi paveikslai, kurie rodė valandas. Tokių paveikslų buvo 
dvylika; jie judėjo, kalbėjo ir giedojo. 

—Stai nepaprasčiausias daiktas, — tarė visi teisėjai. 

Laikrodis išmušė pirmą valandą, ir ant kalno pasirodė 
Mozė, kuris ant lentos užrašė pirmąjį įsakymą: „Dievas yra 
vienas“. Laikrodis išmušė dvi, ir susirinkusieji išvydo rojaus 
sodą, po kurį vaikščiojo Adomas su Ieva; jie buvo linksmi ir 
laimingi, nors ir neturėjo drabužių spintos; tiesą sakant, spinta 
nelabai ir reikalinga jiems buvo. 

Išmušė tris, ir pasirodė trys karaliai, iš kurių vienas buvo 
juodas kaip anglis; toks jis buvo ne dėl savo kaltės: jį juodą 
padarė karštoji saulė. Visi jie turėjo brangių dovanų atsinešę. 

Išmušus ketvirtai, pasirodė metų laikai: pavasaris su gegute 
skroblo šakose, vasara su žiogu ant pribrendusios rugio varpos, 
ruduo su tuščiu gandro lizdu ir žiema su sena varna, mokančia 
sakyti visokias pasakas ir senas istorijas. 

Lygiai penktoj išėjo visi penki pajautimai: regėjimą vaidino 
optikas, girdėjimą — puodžius, uodimą rodė žibučių ir kitų 
kvepiančių gėlių pardavėjas, ragavimą — virėjas, 0 čiuopimų — 
sargas juodu, ilgu iki pat žemės apsiaustu. 

Išmušė šešias, ir susirinkusieji pamatė žaidėją, mėtantį 
kaulus: ant išmesto kaulo buvo matyti šeši juodi taškeliai. 

Paskui pasirodė savaitės septynios dienos arba septynios 
mirtingosios nuodėmės, — tuo klausimu nuomonės skyrėsi. 
Aišku buvo tik tas, kad tarp dienų ir nuodėmių buvo didelė 
artimybė, ir atskirti vienas nuo kitų negalima buvo. 

Paskui išėjo vienuolių choras ir pagiedojo vakarinę maldą, 
kuri yra giedama vienuolynuose vakaro aštuoniomis valandomis. 

Devyniomis pasirodė devynios mūzos: viena iš jų, matyt, 
rūpinosi astronomija, kita vartė istorijos archyvą, visos kitos 
buvo teatro mūzos. 

Dešimtą valandą vėl išėjo Mozė, su m — lentelėmis. 
Dabar jose buvo surašyti visi dešimt įlakym 

Laikrodis vėl išmušė, ir iš vidaus iššoko keli berniukai ir 
mergytės; jie ėmė dainuodami griežti: 

Tik, tak, tū tū tū! | 
Vienuolika valandų! 

Galop laikrodis išmušė dvylika. Tada Ijo naktieš'sargas su 
kapišonu ir rytmetine žvaigžde rankoje ir sugiedojo BSD 
sargų dainelę: | | 

„Lygiai k I buiė nakties, A Ma 
į "Gimė ul ž Kristus išties!,, r 
nt, visur" pražydo rdžės,- kurios tuojau pavirto 


angelais; angėląi ištiesė savo spalvotus sparnus ir ėmė skrajoti. 

Vienu iu, laikrddis buvo be galė“ puikus; tai buvo 
nesulyginan ao darbas, „iepaprasčiausias daiktas“, kaip 
visi E ks ABS Y 


di bės“ tą laikrodį, buvo jaunas žmogus, geros 
sirdies įiaiią r :teisingas, tikras savo heturtingų tėvų bičiulis 
ir parama. Jis būvo tikrai vertas gauti karalaitės ranką, o su ja 
ir pusę karalystės. 

Atėjo sprendimo diena. Visas miestas buvo išsipuošęs, 
karalaitė sėdėjo „savo soste, kurio sėdynę dėl tos iškilmės 
prikimšo naujų pūkų, bet sėdėti tik truputį tebuvo minkščiau ir 
patogiau. Aplinkyi sųsėdo teisėjai ir šypsodami žiūrėjo į tą, 
kuris, visų nuomonę, turėjo gauti dovaną. O tas stovėjo 
nudžiugęs, tikrai tikėdamasis padaręs nepaprasčiausią daiktą. 

— Ne, visų nepaprasčiausią daiktą padarysiu aš! — sušuko 
netikėtai kažkoks stipruolis. — Aš moku daryti nepaprastus 
daiktus! 

Ir bematant davė dideliu kirviu į nuostabųjį laikrodį. 

Pykšt! Trekšt, trekšt! 

Rateliai, plunksnos, statulos išlakstė į visas puses. Vienu 
smūgiu viskas buvo sunaikinta. 

— Štai ką aš padariau! — sušuko nepažįstamas stipruolis. — 
Vienu smūgiu aš sunaikinau to žmogaus darbą ir visus jus 
nustebinau. Aš padariau nepaprasčiausią daiktą. 


— Sunaikinti tokį meno darbą! — tarė teisėjai. — Taip, tai 
nepaprasčiausias darbas! 

Tos pat nuomonės buvo visi žmonės, ir todėl tas, kuris 
sudaužė laikrodį, turėjo gauti karalaitės ranką ir pusę kara- 
lystės: kad ir nemalonūs, įstatymus reikia vykdyti. 

Ir štai nuo miesto sienų ir bokštų būgnais ir trimitų balsais 
paskelbė žmonėms, kad tą dieną turės būti vestuvės. 

Tiesą sakant, karalaitė nelabai buvo patenkinta savo jau- 
nikiu, bet vis dėlto ji buvo graži, apsivilkusi vestuvių drabužiais. 

Bažnyčia mirgėjo ugnimis: jungtuvės turėjo būti vakare, kada 
viskas atrodo gražiau. Aukštos giminės mergelės giedodamos 

vedė jaunąjį; riteriu, taip pat giedodami, vedė jaunįjį. Jis ėjo 
didžiai iškėlęs galvą, tartum niekas pasauly nebūtų galėjęs jį 
priversti ją nulenkti. 

Bet štai nustojo giedoję, ir bažnyčioje pasidarė tokia tyla, 
jog galima buvo girdėti adatėlę krintant. Staiga tokioje tylumoje 
atsivėrė didžiulės durys, ir į bažnyčią skambėdamas įėjo didelis 
laikrodis ir atsistojo tarp jaunojo ir jaunosios. 

Numirėliai, — mes tai žinom gerai, — negali atgyti, bet 
meno padaras gali vėl atgimti: kūnas tegali būti sunaikintas, ne 
dvasia. Dailininko mintis vėl įsikūnijo. 

Nuostabusis laikrodis vėl buvo sveikas, lyg kirvis niekuomet 
jo nebūtų lietęs. Laikrodis išmušė dvylika kartų po kitas kito, 
ir kiekvienu mušimu rodėsi tie patys paveikslai. 

„ Pirmiausia pasirodė Mozė, jo veidas degė rūstybe. Jis metė 
sunkias akmenines lentelės jaunikiui į kojas, ir tas lyg stabo 
ištiktas nebegalėjo nuo tos vietos nueiti. < 

— Aš negaliu nuimti lentelių tau nuo kojų, — tarė Mozė. — 
Tu pats nulaužei man rankas — tai dabar ir lik toks. 

Paskui išėjo Adomas su Ieva, trys karaliai, keturi metų 
laikai, ir visi jie jam sakė karčią tiesą: „Gėdinkis!“ 

„Bet jis visai nesigėdino!.. 

Ir-visos statulos, kūrios rodėsi mušant laikrodžiui, ėjo po 
viena kitos'ir augo iki nepaprasto didumo. .Rodėsi, bažnyčioje 
greit nebebūsią vietos žmonėms. O kai, išmušus dvyliktą, išėjo 
sargas su kapišonu ir su-rytmetine žvaigžde rankoje, bažnyčioje 
pasidarė didžiausias triukšmas. Sargas priėjo stačiai prie 
jaunojo ir skėlė jam savo žvaigžde tiesiog per kaktą. 

— Drybsok dabar čia! — tarė jis. — Kaip pasiklosi, taip 
išmiegosii Mes atkeršijom už save ir už tą, kuris mus padirbo. 
O dabar pranyksime! | 

- Ir nuostabusis laikrodis tikrai pranyko. Bet žvakės degusios 
bažnyčioje, pavirto didelėmis žėrinčiomis gėlėmis, o iš auksinių 
žvaigždžių, kurios puošė lubas, ėmė trykšti šviesūs spinduliai; 
vargonai pradėjo griežti patys, ir visi žmonės, kurie ten buvo, 
nusprendė, kad tai yra nepaprasčiausias daiktas, kurį jie kada 
galėjo regėti. 

— Tai atveskite tą, kuris visa tai padarė! — tarė karalai- 
tė. — Tas, kuris padarė tą neregėtą daiktą, bus mano vyras ir 
valdovas. 

Ir visų lydimas jaunikaitis įėjo į bažnyčią. Visi džiaugėsi, visi 
jį laimino. Nebuvo žmogaus, kuris būtų jam pavydėjęs, — todėl 
tas buvo nepaprasčiausias daiktas. 


E 

VANDENS LAŠAS 


Tu, žinoma, esi matęs didinamąjį stiklą — tokį apskritą 
stiklelį, kaip yra akiniuose, kuris kiekvieną daiktą, į kurį pro jį 
pažiūri, daro šimtą kartų didesnį. Turėdamas jį prieš akis ir 
žiūrėdamas pro jį į vandens lašą, paimtą kur iš balos, pama- 
tytum tūkstančius nuostabių gyvulėlių, kurių be didinamojo 
stiklo niekuomet nepastebėtum vandenyje. Tie gyvulėliai yra 
tikrai gyvi daiktai, — tai nėra akių apgavimas. Vandens lašas, 
žiūrimas pro stik:ą, panašus į 
lėkštę, pilną jūros vorų, kurie 
krušasi ir laipioja per vienas 
kitą. Ir kokie jie pikti, tie 
gyvulėliai! Jie traukosi vieni 
kitiems rankas kojas arba 
S - kitas kūno daleles, ir vis dėlto 
Na WEB! ; | rodosi smagūs ir patenkinti — 
kurmis žinoma, saviškai, 

Gyveno kartą senelis, kurį 
visi Kribeliu-Krabeliu vadino: 
tuo buvo jis vardu, Tas senelis 
mokėdavo iš kiekvieno daikto 
ištraukti visa, kas jo būdavo 
geriausia, ir jei to negalėdavo 
be kokių priemonių padaryti 
pats, griebdavosi burtų. 

Sykį jis sėdėdamas žiūrėjo 
pro didinamąjį stiklą į van- 
dens lašą, pasemtą iš klano, 
Kokios daugybės gyvuliukų 
grūdosi ten ir krušosi! Tūkstančiai tų mažųjų gyvulaičių 
šokinėjo, puldinėjo, draskėsi ir viens kitą rijo. 

— Juk tai, tiesą pasakius, bjauru! — tarė senasis Kribelis- 
Krabelis. — Ar negalima būtų padaryti taip, kad jie gyventų 
santaikoje, ramiai ir kad kiekvienas pats savim tesirūpintų? 

Galvojo jis, galvojo, bet nieko neišgalvojęs ėmė ieškoti 
burtų. 

— Reikėtų juos nudažyti, kad galima būtų geriau matyti, — 
pasakė jis ir įpylė į vandenį kažin kokio skystimo, panašaus į 

raudonojo vyno lašą; ne vynas ten buvo, bet raganos ausies 
kraujas, geriausios rūšies. Beregint visi tie keistieji gyvulėliai 
pavirto raudoni, vandens lašas pasidarė panašus į visą miestą, 
pilną nuogų laukinių žmonių. 

— Ką tu čia turi? — paklausė jo kitas senas burtininkas, 
kuris neturėjo jokio vardo, ir tas vardo neturėjimas buvo 
didžiausias jo vertumas. 

— Spėk, kad getas! — pasakė Kribelis-Krabelis. — Jei 
įspėsi, aš tau viską dovanosiu; bet nežinant tai nelengvas 
dalykas. 

Ir burtininkas, kuris neturėjo vardo, pažvelgė pro didina- 
mąjį stiklą. Ką jis pamatė, tikrai buvo panašu į miestą, kuriame 
bėgiojo visai nuogi žmonės. Baisu buvo! Bet dar baisiau buvo 
matyti, kaip jie mušėsi ir stumdėsi, kandžiojosi, draskėsi ir 
vienas kitą rijo. Žemutiniai lipo viršun, viršutiniai krit6 žemyn. 
„Žiūrėkit, žiūrėkit! — rėkė vienas gyvulėlis > žiūrėki 
ilgesnė už mano! Šalin ją!“ Grybšt — ir Kūjeė 
anam gumbelis, kurį jam skauda! Tegu gi jam dart labiau 
skaudės!“ Ir šoko ant nelaimingojo, sudraskė jį ir prarijo — ir 
tik dėl mažutyčio gumbelio. Vienoje kertelėje glūdėjo maža 
esybėlė, tyli ir romi kaip jauna mergaitė, ir viena tenorėjo — 
kad jos niekas neliestų. Bet kur tau, ir jos nepaliko nelietę! 
Ištraukė ją, sudraskė į dalis ir prarijo. 7 

— Įdomu! - pasakė burtininkas. š 

— Taip, bet „kai tų manai, kas čiž“ yra? — paklausė 
Kribelis-Krabelis. — | fali į Reti? E oi | 

„ki veiksi nespėja, Ėž taip aiski "tarė antrasis. — Tai 
Paryžius arba kitas kuris miestas — wisi jiė panašūsą. vienas 
kitą. Žodžiu sakant, tai didelis miestas. | 

— Ne, tai klano vanduo! — atsakė jam Kribelis-Krabelis. 


KĄ | 
PASAKE 


KIEKVIENAS 
ŠEIMOS 
NARYS 


Ką pasakė kiekvie- 
nas šeimos narys? Ge- 
riau pirma paklausykite, 
ką pasakė mažoji Ma- 
rytė. 

Atėjo mažosios Ma- 
rytės gimimo diena, jos 
išmanymu, gražiausia metų die- 
na. Visi jos mažieji draugai ir draugės 
" atėjo pažaisti su ja. Marytė buvo pasi- 
puošusi geriausiais drabužiais, dovanotais 
jai senelės, kuri dabar jau gyveno pas Viešpatį 

Dievą. Senelė suskubo dar juos sukirpti ir pasiūti 
prieš savo kelionę į skaistųjį, gražųjį dangų. 
Marytės kambarėlio stalas buvo apkrautas dovanomis. 
Buvo čia ir graži virtuvėlė su visokiais daiktais, reikalingais 
gerai virtuvei, ir lėlė, kuri mokėjo dailiai mirkčioti ir pamygta 
riktelėti „ai“, ir knygelė su paveikslėliais, kur galima buvo rasti 
pasiskaityti gražiausių pasakų, jeigu tik kas mokėjo skaityti. Bet 
kur kas geriau už visokias pasakas buvo linkėjimas — daug 
daug kartų kelti savo gimimo dieną. 

— Kaip gražu gyventi šiame margame pasauly! — sakė 
mažoji Marytė, o krikšto tėvas dar pridūrė, kad gyvenimas yra 
gražiausia pasaka. 

Gretimame kambary vaikščiojo abu Marytės broliai. Jie 
buvo jau paaugę berniukai — vienas devynerių, antras vienuo- 
likos metų. Jie buvo tos pat nuomonės, kad gyvenimas gražus, 
bet suprato tą gyvenimą saviškai: reikią, girdi, būti nebe vaikui 
kaip Marytė, bet drąsiam moksleiviui, gerai mokytojams 
atsakinėti, be pykčio peštis su draugais, žiemą čiaužyti, vasarą 

važinėtis dviračiu, skaityti apie riterių pilis su kilnojamais tiltais 
ir požeminiais urvais ir klausytis pasakojant apie atradimus 
vidurinėje Afrikoje. Tiesą sakant, vienas vaikas turėjo slaptą 
rūpestį: jis vis bijojo, kad iki to laiko, kada jis užaugs ir galės 
pats keliauti laimės ieškoti, viskas jau būsią atrasta. „Gyveni- 
mas — gražiausia pasaka,“ — sakydavo krikšto tėvas, o kokia 
gi pasaka be nutikimų? 

Ties kambariu, kur buvo ir žaidė vaikai, aukštutiniame 
gyvenime, gyveno kita tos šeimos šaka. Ten taip pat buvo 
vaikų, bet jie jau buvo dideli. Vienam buvo 17 metų, antram 
20, o trečias buvo jau visai senas, kaip sakydavo Marytė, — jis 
turėjo 28 metus ir buvo jau susižadėjęs. Gyveno visi jie 
linksmai, turėjo gerus tėvus, gražiai vilkėjo, buvo labai gabūs ir 
tvirtai žinojo, ko jie geidė. „Tolyn! Šalin visos kliūtys. Mes 
norime vienu žvilgsniu apimti visą pasaulį — koks daiktas gali 
būti gražesnis už tai? Krikšto tėvas turi tiesą: gyvenimas — 
įstabiausia pasaka!“ 

Tėvas su motina, abu jau pagyvenę — šiaip ar taip, vyres- 
ni už savo vaikus — šypsodamies sakydavo: „Kaip jie dar jauni, 
tie mūsų vaikai! Ne viskas pasauly taip klojasi, kaip jiems regis, 
bet vis dėlto viskas eina geryn. Gym neapsakomai graži 
pasaka!“ 

Dar aukščiau, arčiau dangaus, — aiškiau sakant, pačioje pa- 
stogėje, gyveno krikšto tėvas. Jis buvo visai senas, bet turėjo 
sielą kaip jauno. Visada jis turėdavo gerą ūpą, o pasakas 
sakydavo taip, kaip niekas kitas, ir vis tokias ilgas ir gražias. Jis 
buvo buvęs beveik visose šalyse, jo kambarys buvo nustatytas 
visokiais nematytais daiktais, parvežtais iš svetimų kraštų. 
Sienos nuo viršaus iki apačios buvo nukabintos paveikslais; 
daug langų stiklų buvo geltoni arba raudoni, ir žiūrint pro juos 
rodėsi, kad visas pasaulis apipiltas saulės spinduliais, nors 
dangus ir apsiniaukęs būdavo. Didelėje stiklo dėžėje augo 
kažkokie geltoni augalai, o vienam jos kampelyje plaukiojo 
aukso žuvytės. Jos rodėsi daug žinančios, bet nenorinčios to 
sakyti. Kambaryje visada kvepėjo gėlėmis, net žiemos metu, 
kada kambary paprastai liepsnodavo ugnis ir kada taip malonu 
būdavo prie jos sėdėti, žiūrėti į liepsną ir klausyti malkų 
traškėjimo. 

— Ugnis man sukelia senus atsiminimus! — sakydavo 


151 


krikšto tėvas, ir mažajai Marytei taip pat rodėsi, kad ji matanti 
liepsnoje visokius paveikslus ir knygeles. 

Tikrosios knygos buvo sudėtos didelėje spintoje, šalia 
krosnies. Vieną iš jų krikšto tėvas skaitydavo labai dažnai; tą 
knygą jis vadindavo „knygų knyga“. Tai buvo Biblija; joje buvo 
apsakyta pasaulio ir visų Žmonių istorija: ten buvo aprašytas 
pasaulio sukūrimas, pirmųjų žmonių nusidėjimas, žydų karalių 
gyvenimas, Viešpačių Viešpaties atėjimas... 

— Sioje knygoje parodyta viskas, kas buvo ir bus, — 
sakydavo krikšto tėvas.- Taip, vienoje knygoje, ir tiek daug! 
Tik pagalvok! Maža to: visa, ko žmogui reikia Dievo prašyti, 
sudėta vienui vienoje maldoje: „Tėve mūsų“. Ši malda — tai 
Dievo malonės lašas, dangaus dovana, perlas, kurį Viešpats 
deda į kūdikio lopšį, prie širdies. Saugok jį gerai, mielas vaike! 
Nepamesk jo ir didelė užaugusi, ir tu niekada nesijausi esanti 
viena gyvenimo verpetuose. Šita malda bus tau švyturys 
gyvenimo kelyje, ir tu niekados su juo nepaklysi. 

Sakant tuos žodžius, krikšto tėvo akys spindėdavo džiaugs- 
mu. O buvo laikas — tai buvo jaunystės dienose, — kada šitos 
akys verkdavo. „Bet ir ašaros būna naudingos, — sakydavo j jis:- 
tai buvo mėginimų metas, gyvenimas rodėsi man toks sunkus! 
Bet dabar aplink mane ir manyje spindi saulė. Juo ilgiau 
žmogus gyvena, juo aiškiau jis mato, kad Dievas visados ir visur 
mus lydi, ar mes laimingi ar nelaimingi, kad gyvenimas — pati 
gražioji pasaka, kad Dievas vienas tegali mums jį duoti ir kad 
gyvenimas truks amžinai.“ 

— Kaip gražu pasauly gyventi! — sakė mažoji Marytė. 

Tą pat sakė ir berniukai, vyresnieji ir jaunesnieji; tą pat 
sakė tėvas ir motina, bet dažniausiai kartojo tuos žodžius 
krikšto tėvas. O jis buvo didelio patyrimo žmogus; jis buvo 
vyriausias, jis mokėjo visų visas pasaulio pasakas ir vis dėlto 
sakė, iš tikros širdies sakė, jog „gyvenimas — gražiausia 


pasaka“. 


MERGAITĖ, ATSISTOJUSI ANT 
DUONOS 


Istorija apie mergaitę, atsistojusią ant duonos, kad nesu- 
šlaptų savo kurpelių, ir apie tai, kaip ji buvo nubausta — 
žinoma visiems. Ji ne tik parašyta, bet ir išspausdinta. 

Ta mergaitė buvo vardu Ingė. Ji buvo neturtinga, bet labai 
didi ir puiki. Bloga buvo mergaitė. Būdama dar maža, ji gaudė 
muses ir traukė joms sparnus, kad negalėtų paskristi. Paūgėjus 
susigaus ji, būdavo, kokį karkvabalį arba grambuolį, užvers ant 
adatos ir pakiš jam po kojų žalią lapelį arba kokį popiergalį, o 
vabalas, įkibęs stipriai į lapelį, sukina vargšas ir vartalioja jį į 
visas puses, stengdamasis nusiverti nuo adatos. 

— Štai vabalas skaito! — sakydavo mažoji Ingė. — Žiū- 
rėkite, kaip jis verčia lapą. 

Ingė augo, bet vis ėjo piktyn, ne geryn. Užtat nuolat ji 
gražėjo ir gražėjo, ir tai buvo jos nelaimė... kad ne tas Ingės 
gražumas, jos nebūtų taip lepinę. 

— Tave reikia gerai į nagą paimti! — sakė jos motina.— 
Maža tu man kelius mindei, bijau, kad užaugusi man širdies 
nesumindytum. 

Taip ir atsitiko. 

Ingė išėjo tarnauti į vienus turtingus namus; ponai mylėjo 
ją kaip savo tikrą dukterį ir taisė kiek išgalėjo. Ji buvo graži, o 
aptaisyta dar gražesnė; bet tai dar labiau kėlė ją į puikybę. 

Arti metų jai ten išbuvus, šeimininkė kartą tarė: 

— Nueitum, Ingele, tėvelių aplankyti! 

Ir iškeliavo Ingė į tėvus. Bet jai rūpėjo ne tėvai, tik pasi- 
rodyti savo sodžiui. Priėjusi savo sodžių ir pamačiusi linksmi- 
nantis kaimo jaunimą, o motiną ilsintis ant akmens su glėbeliu 
žabų, pasirinktų iš miško, Ingė apsisuko ir sugrįžo atgal. Jai 
buvo gėda, kad jos, tokios panelės, motina vilki skarmalais ir 
rankioja miške žabus. Ji visai nesigailėjo, kad nesimatė su 
motina — jai tebuvo pikta, kad dykai suvaikščiojo tiek kelio. 

Praslinko dar pusmetis. 

— Metas, dukrele, vėl tau eiti į gimtinę ir aplankyti senus 
tėvelius! — tarė jai šeimininkė. — Šiai nunešk jiems ragaišio 
bandelę. Regėsi, kaip jie nudžiugs tave pamatę. 

Ingė apsidarė gražiausiais savo drabužiais, apsiavė naujas 

kurpeles, pasikaišė sijonėlį ir eidama labai saugojosi susipurvinti 
kojų. Už tai ją peikti, žinoma,negalima. Bet priėjusi slėnią vietą 
ir radusi ant kelio didelį kianą, ji metė į purvynę tą ragaišio 
kepalą ir ant jo atsistojo, kad nesusipurvintų savo kurpelių. Bet 
lig tiktai ji pasistojo viena koja ant kepalo, o antrą buvo 
bekelianti žengti toliau, kaip tas kepalas, o kartu su juo ir Ingė, 
ėmė grimzti į žemę gilyn ir gilyn; galop ji visai išnyko, o toje 
vietoje, kur ji nugrimzdo, liko vienas klanas, iš kurio kilo į viršų 
burbulai. 

Štai tokia istorija! 

Bet kur din- 
go Ingė? Ji nu- 
grimzdo labai 
giliai, į patį 
balos dugną, kur 
sena ragana alų 
darė. Ta balos 
ragana buvo teta 
elfams, visų 
miškų dvasioms. 
Tie elfai visiems 
žinomi, juos 
dainose Žmonės 
dainuoja, juos 
visur piešia ir 
apie juos pasa- 
kas sako. Bet 
apie balos ra- 
ganą tiek tėra 
žinoma, kad 
vasarą dažnai ji alų daro ir tuomet nuo balų pasikelia rūkas. 

Tatai į tą vietą, kur ragana alų darė, ir pateko Ingė. 
Gyvenimas čia buvo visiškai nepakenčiamas. Mėšlo krūva — 
tiesiog kvepiančių gėlių darželis būtų prieš tą raganos aludę. 
Kiekviena statinė taip baisiai dvokė, jog stipriausias žmogus 
būtų apalpęs nuo tos smarvės; be to, statinės buvo eilėmis 
sustatytos labai arti viena kitos, 0 jei ir būtų atsiradęs koks 
tarpėlis pralįsti žmogui, tai vis tiek nebūtum galėjęs pro jį išeiti 
dėl žalčių ir rupūžių, kurių ten kužėjo neapsakomos galybės. 

Štai kur pakliuvo Ingė! Visos tos bjaurybės, kurios ten 

knibždėjo, buvo šaltos kaip ledas; jai ėmė drebėti visas kūnas 
ir stingti visi jos sąnariai. Tartum augte ji priaugo prie duonos 
kepalo, kuris ją traukė žemyn, kaip gintaras traukia prie.savęs 
šiaudėlį. 

Balos ragana buvo namie. Tą dieną ji turėjo svečių — kipšą 
ir jo senelę. Senelė buvo be galo darbšti: ir viešėti atvykusi, ji 
neišleisdavo darbo iš nagų. Ji siuvo odos sklypelius, žmonių 
avalynei, nuo kurios jie negali ilgai nusėdėti vietoje ir kiša nosį, 
kur nereikia; ji audė didžiausią melo audeklą ir mezgė mezginį, 
įdirbdama į jį visus neapgalvotus žodžius, kurie ištrūksta žmo- 
nėms iš burnos. Visas tas darbas buvo žmonių pražūčiai dirba- 


mas. Taip, velnio senelė gražiai girbo tokius darbelius! 

Ji pastebėjo Ingę, prisidėjo prle akies akinių stikleli ir gerai 
į ją pažiūrėjo. 

— Daili mergaitė! — tarė ji. — Dovanokit ją man atmi- 
nimui, kad aš šiandien čia apsilankiau. Iš jos bus padori 
statulėlė mano anūko priemenėje. 

Ragana išklausė savo viešnios prašymą, ir Ingė pateko į 
pragarą. Ne visuomet žmonės stačiai patenka į pragara, kai 
kurie gauna vykti aplinkiniais keliais. 

Velnio priemenės, rodės, nebuvo galo; dirstelsi į priešakį ar 


į užpakalį — net galva sukas. Neregėtos ten stovėjo išvargusių 
žmonių minios ir ištroškę laukė atidarant gailestingumo var- 
tų. Ilgai jie ten laukė! Dideli, riebūs vorai, svyruodami į vieną 
ir į antrą pusę, audė aplink jų kojas šimtamečius tinklus, ir tie 
voratinkliai pjovė jų kūnus kaip kiečiausios virvės ir veržė kojas 
kaip geležiniai pančiai. Bet dar didesnes kančias kentė jų vėlės, 
kurias draskė amžinas nerimas ir baimė. Šykštuolis baisiai 
graužėsi pamiršęs ištraukti raktą iš dėžutės, kurioje laikė savo 
pinigus. Kitą kankino 
kitos mintys, bet 
būtų per ilga čia 
pasakoti visas kan- 
čias, kurias kentė 
ano pasaulio žmonės. 
Ingė kankinosi, kad 
jai reikėjo statulos 
vietoje stovėti; jos 
kojos tarytum buvo 
prigijusios prie duo- 
nos. 

— Štai tau ir pel- 
nas, kad norėjai ne- 
sušlapti kurpelių! — 
sakė ji sau. — Ko jie 
LL taip žiūri į manė, 
i akis išvertę? | 

Tikrai visi žiūrėjo 
į ją, ir jų akyse žibėjo 
nedori geidimai, 
piktas džiaugsmas, 
nors tylus, bet vis 
dėlto baisus. 

— Matyt, jiems labai patinka žiūrėti į mane, - galvojo 
Ingė: — aš juk tokia daili, ir mano drapanėlės tokios gražios! 

Ji pakreipė akis — galvos pasukti negalėjo, nes galva buvo 
sustingusi, 

Dieve, kaip ji buvo išsibjaurojusi tos raganos aludėje! 
Drabužiai buvo sutepti kažkokiu gleivėtu skystimuų; į jos 
plaukus buvo įsikibusi gyvatė ir varangojos ant pečių kaip koks 

kaspinas. Drabužių raukšlėse kabėjo baisios rupūžės, kurios it 
epų, šuniukai lojo. Jos nebegalėjai pažinti. 

 — Juk ir kiti ne daug ką gražesni už mane! — tarė sau Ingė, 
norėdama tuo save nuraminti. 

Bet baisiausias jai daiktas buvo badas, kuris ėmė ją neapsa- 
komai kankinti. Argi ji negalėjo pasilenkti ir atsilaužti kraužlelį 
tos duonos, ant kurios stavėjo? Ne! Jos nugara nelinko, rankos 
pastiro, visas kūnas tartum akmeniu pavirto. Ji tegalėjo akis 
vartyti ir net pasukti jas ir žiūrėti į užpakalį. Bet kaip bjauriai 
atrodė viskas, ką ji matė aplinkui! Musės laipiojo jos akimis 
skersai ir išilgai: ji mirkčiojo, bet musės neskrido tolyn, nes jos 
buvo be sparnų ir galėjo tiktai laipioti. Baisi buvo kančia! O čia 
dar tas nematytas badas! Ingei rodėsi, kad jos viduriai ėmė 
patys save graužti ir vidurių vietoje pasidariusi tuštuma. 

- Jei toks badas dar kiek pasitrauks — aš nebepatversiu! — 
sakė Ingė. Bet ji turėjo kęsti. 

Staiga ant galvos jai nukrito karšta ašara, ir nurįedėjusi per 
veidą ir krūtinę, lašterėjo ant duonos, kur ji pati stovėjo; po tos 
ašaros nukrito dar viena, paskui vėl viena ir vėl — taip nukrito 
daugybė ašarų. Ir kas ten Ingės verkė? 

inoma, jos motina! Karčios ašaros, kurias lieja motina dėl 
savo vaiko, visuomet jį pasiekia; tiktai tos ašaros jo nenurami- 
na, bet dar labiau jo kančias didina. Ir dar jausti tokį nepaken- 
čiamą badą, turėti po kojų duonos ir negalėti jos pasiimti — 
kokios kančios gali būti sunkesnės! Ingė jautė, tartum jos 
viduriai patys save susiėdg. ir 4i pavirtusi tuščia laiba nendre, 
ryjančia visus garsus. Iš gėžai Žinojo viską, ką kalbėjo apie ją 
žemėje, ir visos tos kalbos, kurias jai teko. išgirsti, buvo jai 
skaudžios ir žiaurios. Net pati motina, kuri jos verkė ir gailėjosi, 
sakė: 

— Puikybė visados prapuldo! Ir tave, Inge, puikybė pražu- 
dė! O kiek tu savo motinai skausmo padarei! 

Ir motina, ir visas kaimas žinojo, kuo nusikalto Ingė, žinojo, 
kad ji buvo atsistojusi ant duonos, nugrimzdo drauge su ja į 
balą ir pranyko: piemuo matė visa tai nuo kalno ir apsakė 
kitiems. | 

- Kiek tu savo motinai ašarų išliejai, Inge! — dažnai 
kartojo motina. — Seniai mano širdis jautė, kad tu taip pražūsi! 

— Geriau būčiau negimusi! — galvojo Ingė, matydama 

motinos sielvartą. — Kiek man naudos, kad motina tiek kenčia 
dėl manęs? 

Ji girdėjo, kaip buvusieji jos ponai, geri žmonės, kurie ją 
laikė kaip tikrą dukterį, dabar kalbėjo: 

— Netikusi buvo mergaitė! Ji išniekino Dievo dovaną, 
pamynė ją po kojų, — negreit atsidarys jai gailestingumo durys. 

— Ir kodėl jie nebaudė manęs, kol dar buvo ne vėlu, kodėl 
jie laiku neišrovė iš šaknų mano piktų palinkimų? — galvojo 
Ingė. 

Ji girdėjo, kad apie ją net dainą sudėjo, kurioje dainavo 
apie didžią mergaitę, atsistojusią ant duonos, kad nesušlaptų 
kojų. Ir tą dainelę dainavo visur, visoj šaly. 

— Ir už tą vieną daiktą tenka man išgirsti tiek kartumų ir 
kentėti tokias kančias! — galvojo Ingė. — Reikėtų ir kitus taip 
aštriai bausti už kaltybes! Tikrai, daug tuomet reikėtų nubausti. 
Kokios kančios! 

Jos širdis džiūvo ir kietėjo dar labiau, nekaip ji pati. 

- Čia, tarp tokių žmonių, negalima nei pasitaisyti! Bet aš 
nenoriu taisytis! Tik dirstelkit, kaip jie įspogino į mane akis. 

Ir ją paėmė pyktis ir rūstybė prieš visus žinones. 

— Dabar bent turi jie kalbos ten žemėje! Oi, kaip sunku! 

Ji taip pat girdėjo pasakojant jos istoriją mažiems vaikams, 
kurie vadino ją bedieve. 

— O, kokia ji buvo bjauri, kokia nedora! — sakė 'jie apie 
Ingę. — Ją reikėtų gerai nubausti! 

Ir kiekvieną kartą vaikų lūpos ją smerkė. 

Bet kartą, kada ją vargino badas ir jos krūtinę slėgė baisios 
mintys, žemėje tuo tarpu kažin kas pasakojo jos istoriją vienai 
mažai nekaltai mergaitei. Ingė staiga išgirdo, kaip mažytė, 
klausydama pasakos, graudžiai pravirko. 

— Argi Ingė niekuomet nebegrįš į viršų? — paklausė 
mergaitė. 

Jai .sakė: 

— Niekuomet daugiau nebegrįš! 

— O jei melstų dovanoti ir žadėtų toliau taip nebedaryti? 

— Tada, tiesą sakant, gal ir galėtų grįžti, bet kad ji nenori 
prašyti! 

— Kaip -š norėčiau, kad ji prašytų dovanoti! — tarė mažulė 
tr ilgai nega: | nusir“ ninti — Aš atiduočia: “0 lėlę ir visus 

žaislus, kad tik ji galėtų grįžti! Kokias kančias ji kenčia, kokia 
ji nelaiminga! Vargšė Ingė! 

Šitie žodžiai pasiekė Ingės širdį; jai lyg ir lengviau net 
pasidarė. Pirmų pirmą kartą atsiliepė apie ją: „Vargšė Ingė“, 
neminint jos kaltybės. Nekalta maža mergaitė verkė ir meldėsi 
už ją... Ingė jautė kažkokį naują nepažįstamą jausmą, ir ji pati 
norėjo dabar verkti, bet neturėjo ašarų, ir tai taip pat buvo 
kančia! | 

Tenai, aukštai žemėje, bėgo ir bėgo metai. — apačioj, 
žemėse, nėra metų atmainų, — ir Ingė vis rečiau ir rečiau 

girdėjo kalbant apie save viršuje. Kartą netikėtai jos ausys 
išgirdo sunkų atodūsį: 

— Inge, Inge! Kiek tu man širdžiai skausmo padarei! Aš 
visados tai nujaučiau! 

Tat buvo paskutinis jos mirštančios motinos atsidūsėjimas. 

Kartais dar išgirsdavo ją minint savo senvosius ponus. 
Palinguos, būdavo, ponia galvą ir sako: 

— Ar išvysiu kada nors tave, Inge? Dievas žino, kur mes 
pateksim. 

Bet Ingė puikiai žinojo, kad jos geroji ponia niekuomet 
nepateks ten, kur ji pati buvo. 

Taip praėjo daug laiko — bė galo ilgo ir sunkaus laiko. 

Kartą Ingė vėl išgirdo savo vardą ir pamatė, kaip viršuj jos 
blykstelėjo dvi skaisčios žvaigždelės: tat buvo dvi romios akys, 
amžinai užsimerkusios žemėje. Nuo to meto, kada maža 
mergaitė raudojo „vargšės Ingės“, nuplaukė tiek metų, jog 
mergaitė tapo sena moterim, kurią dabar Viešpats pašaukė pas 
save. Ir tą pačią valandą, kada visas žmogaus gyvenimas 
mirštant vėl stojo prieš akis, ji atsiminė, kaip, būdama maža, 


verkė, girdėdama apie Ingę. Tie laikai ir tie jausmai taip gyvai 
atsistojo prieš senutę, jog ji balsu sušuko: 

— Viešpatie Dieve mano! Gal ir aš mindžiau kojomis tavo 
dovanas kaip Ingė, pati to nežinodama? Gal ir aš į puikybę 
keldavausi? Dovanok man kaltybes ir neapleisk manęs mirties 
valandą! 

Senelės akys užsimerkė, bet užtat jai atsivėrė dvasios akys, 
ir ji išvydo visa, kas buvo pirma jai nematoma. Paskutinė jos 
mintis mirštant buvo apie Ingę, ir todėl pirmiausia ji pamatė tą 
pačią Ingę. Ji matė, kaip baisiai Ingė buvo nelaiminga, ir vėl 

jos Širdis pasruvo ašaromis. Ten, danguje, ji taip pat verkė 
Ingės, kaip ir žemėje, būdama dar maža. Ir jos ašaros ir maldos 
kaip aidas atsiliepė Ingės skausmo pilnoje vėlėje. Šita meilė, 
apie kurią Ingė niekuomet negalvojo ir svajot nesvajojo, labai 
ją sujudino: jos juk Dievo angelas dabar verkė. Kuo ji užsitar- 
navo tokią meilę? Prisikentėjusi Ingė atsiminė viską, ką ji buvo 
padariusi žemėje, ir ėmė taip verkti, kaip niekados dar nebuvo 
verkusi. Ji verkė pati savęs; jai rodėsi, kad gailestingumo vartai 
jai niekuomet nebus atkelti. Bet tą valandą, kada ji verkė ir 
gailėjosi, į jos požemį krito šviesos spindulys, daug šviesesnis ir 
karštesnis už saulės spindulius, nuo kurių sniegas tirpsta. Ir dar 
greičiau, kaip leidžiasi sniegulė, nukritus ant karštų vaiko lūpų, 
atsileido suakmenėjęs Ingės kūnas ir pavirto rūku, ir iš to rūko 
kaip žaibas iškilo į viršų, į Žmonių pasaulį, mažas paukštelis. 

Bet paukštelis buvo baikštus ir visko drebėjo. Jis tarytum 
pats savęs gėdinosi, baidėsi kiekvieno gyvo daikto ir skubiai 
įlindo į gilią seno, pusiau sugriuvusio mūro skylę. Tenai jis 
susitraukęs lindėjo ir drebėjo, negalėdamas nei čirpteiėti: jis 
neturėjo balso. 

Ilgai ištupėjo paukštelis toje tamsioje lindynėje, ligi suprato 
ir pamatė aplink save visas gražybes. Koks gražus buvo pasaulis! 
Oras buvo grynas ir šiltas, mėnuo bėrė žemėn sidabrinę šviesą, 
medžiai ir krūmai kvepėjo, ir ten, kur jis tupėjo, buvo taip ramu, 
o jo plunksnų drabužėlis buvo toks gražus ir dailus. Visas 
prigimimas buvo pilnas meilės ir gražumo! Visa, kas kilojo 
paukščio krūtinę, veržėsi giesme išeiti; jis norėjo sugysti taip, kaip 
pavasarį gieda lakštingala ir gegutė. Bet paukštelis negalėjo 
giedoti. Viešpats Dievas, kuris girdi kirmėlaitės tylią garbės 
giesmę, išgirdo ir tą giesmę, kuri dabar skambėjo negirdimais 
paukštelio krūtinėje garsais, kaip skambėjo Dovydo krūtinėje 
psalmės, ligi jos dar nebuvo išreikštos žodžiais ir melodija. 

„ Kiauras dienas ir naktis nesiliovė skambėjusi paukščio 
sieloje tyli giesmė. Ji turėjo garsiai suskambėti ore, kilus norui 
gerą darbą daryti. 

Atėjo Kalėdos. Laukų gyventojas pasmeigė netoli savo 
trobos ant kartelės avižų pėdą, kad ir girios paukšteliai gautų 
pasilesti ir pasidžiaugti tose Kristaus Gimimo šventėse. 

Patekėjo saulė ir nušvietė avižų pėdą; paukšteliai čiulbė- 
dami ir čirpsėdami sulėkė į pokylį. Tą pat valandą iš sienos 

plyšio taip pat pasigirdo: ci-ci-ci! Mintis virto garsu, silpnas 
čirpsėjimas išaugo skardžia džiaugsminga giesme; kilo noras 
daryti gerą darbą, ir paukštelis purptelėjo iš savo tamsaus 
kampelio. Ten, danguje, žinoma, žinojo, kas buvo tas paukš- 
telis. 

Žiema buvo žiauri; visos upės užšalo, paukščiai ir miško 
žvėrys sunkiai galėjo rasti sau peno. 

Paukštelis nuskrisdavo į vieškelį ir ten, rogių vėžėse, 
rasdavo vieną kitą grūdelį, 0 tose, vietose, kur žmonės susto- 
davo pasiganyti, užtikdavo ir duonos trupinėlį. Jis pats maža 
tesulesdavo, ir visa, ką rasdavo, atiduodavo kitiems alkaniems 
paukšteliams. Jis nulėkdavo į miestą ir pastebėjęs kur duonos 
trupinių, gailestingų rankų pabertų, sušaukdavo lesti kitus 
paukščius, sau kokia kruopelę tepasilikdamas. 

Per žiemą paukštelis surinko 
ir išdalijo kitiems paukščiams 
tokią daugybę duonos trupinių, 
jog jie visi drauge svėrė lygiai 
tiek, kiek tas ragaišio kepalėlis, 
ant kurio buvo atsistojusi Ingė, 
kad nesusipurvintų savo kurpe- 
lių. Radus ir atidavus paukšteliui 
paskutinį grūdelį, jo pilki spar- 
neliai pasidarė balti, ir jis, pla- 
čiai juos ištiesęs, pakilo skristi. 

0 — Aure žuvėdra vandeniu 
skrenda! — šaukė vaikai, pamatę baltą paukštį. — Aure 
pasinėrė į vilnis ir vėl iškilo aukštai aukštai į orą! 

Paukštelis blizgėjo, spindėjo skaisčiuose saulės spinduliuo- 
se — niekas nei pastebėti negalėjo, kur jis dingo. Vaikai sakė, 
kad jis nulėkęs stačiai į saulę. 

PASKUTINĖ DIENA 


Svarbiausia diena žmogaus gyvenime yra mirimo diena, — 
tai didi mūsų atgimimo diena. Ar esi kada nors rimtai galvojęs 
apie tą paskutinę, didžiąją mūsų žemės buvimo dieną, kuri 
kiekvieno iš mūsų laukia? 

Gyveno kartą žmogus, kuris tikėjo tvirčiausiai ir tarnavo 
Viešpačiui ištikimiausiai. Ir štai atėjo jam paskutinė diena, prie 
jo lovos atsistojo mirtis. 

— Išmušė tavo valanda, dabar eik su manim! — tarė ji ir 
šaltais kaip ledas pirštais palytėjo jo kojas, kurios tuojau 
sustingo; paskui palytėjo jo kaktą, jo širdį, ir širdis liovė plakusi. 
Tuomet vėlė atsiskyrė nuo kūno ir išskrido su mirties angelu. 

Bet tuo laiku, kada mirtis ėjo nuo kojų iki širdies, mirš- 
tančiojo akyse tarsi didelės juodos jūrų vilnys atsistojo viskas, 
ką jis buvo išgyvenęs. Tada žmogus vienu žvilgsniu išmatuoja 
vandenų gilybę; tada staiga, tartum žaibo nušviestą, pamato jis 
visą savo gyvenimo kelionę ir galų gale vienu žvilgsniu aprėpia 
visą žvaigždžių pasaulį, visas planetas ir kitus dangaus kūnus, 
išsklaidytus begalinėje platybėje. 

Tą valandą nusidėjėlį pagauna neapsakoma baimė; jis 
jaučia neturįs jokios paramos ir krintąs kažkur vis žemyn ir 
žemyn. Bet kas miršta be nuodėmių, ramiai deda galvą ant 
patalo ir kaip kūdikis atsiduoda į Dievo rankas sakydamas: 
„Teesie šventoji Tavo valia!“ 

„Bet šis mirštantis nebuvo kaip kūdikis; jis jautėsi esąs 
stipras ir tvirtas vyras. Jis nedrebėjo, kaip dreba nusidėjėlis, jis 
žinojo vykdęs visus tikėjimo įsakymus; jis žinojo, kad yra 
milijonai žmonių, nuteistų kentėti amžinas kančias, — jis pats 
sukapotų arba sudegintų jų kūnus, kaip jau buvo arba dar bus 
nubaustos jų vėlės. O jo paties kelias ėjo stačiai į dangų, kur 
gailestingumas turėjo atkelti jam vartus. 

Ir vėlė išėjo su mirties angelu, bet išeidama dar kartą 
dirstelėjo į tą patalą, kur baltai aptaisytas gulėjo šaltas jos 
kūnas, — netikras jos pačios paveikslas... Jie skrido ir eite ėjo 
tai lyg kokiomis didžiausiomis salėmis, tai lyg kažkokiais 
miškais. Prigimtis čia buvo apkarpyta, paraišiota, ištampyta kaip 
styga, žodžiu, taip išdailinta, kaip paprastai esti senoviškuose 
prancūzų soduose. Čia buvo maskaradas. 

— Tai Žmogaus gyvenimas! — tarė mirties angelas. 

Visi žmonės buvo prisidengę veidus; bet toli gražu ne visi, 
kurie ten vaikščiojo šilkuoti -i*š auksuoti, buvo“ geriausi ir 


prakilniausi, lygiai kaip.ir ne visf Šaknis, vo apdriskę — 
blogiausi“iF netikiausį“'Byvo tai kelta Aradas, ir ypač 
keista buvo tai, kad visi I eigiki O9Vr as Tito kažką po savo 


drabužiais paslėpti“ bet kiekčiėnam labai rūpėjo audengti 
kaimyną, kad dine ką jis slėpė. Ir tada galime buvo 


pastėbėti, kad kiefėkiėnas turi galvijo galvą. Vienam buvo galva 
šypsančios bež „kitam Ožio snukis, trečiam galva slidžiojo 
žalčio arba mieguistos žuvies. 

Tai buvo žvėris, kuris gyvena visuose mumyse ir kuris yra 
suaugęs su žmogum; jis šokinėjo, purtėsi, draskėsi norėdamas 
išeiti aikštėn. Kiekvienas dengėsi dar geriau, bet kaimynai 
traukė jam drabužius šaukdami: „Štai jis, žiūrėkite, štai kas jis! 

tai kas ji!“ Taip jie kėlė aikštėn vieni kitų bjaurumus. 

— Koks žvėris gyveno manyje? — paklausė keliaujanti vėlė. 

„Mirties angelasigarodė jai priešais didų ir puikybės pilną 
paveikskk: Jo galva spindėjo visokiomis spalvomis, bet širdyje 
slėpėsi paukščio kojos — kojos povo. Galvos spindėjimas buvo 
tik ilga blizganti povo uodega. 

+ Bekeliaujant toliau, dideli paukščiai, tupėdami ant medžių 
šakų, baisiai rėkė ir klausė vėlės žmogaus balsu: „Ar beatmeni 
mus, būdama dabar mirties viešpatystėj?“ Tai buvo jos viso 
gyvenimo blogieji geidimai ir troškimai; jie tai ir šaukė: „Ar 
beatmeni mus.“ 

„Vėlė sudrekėjo: -ji pažino tuos balsus, ji pažino savo 
bloguosius 1 ir Aroškimus, kurie dabar buvo jos kaltintojai. 
nas ir mūsų prigimimas nuodėmingas, — 
"šavo blogųjų troškimų aš nevykdžiau, ir 
pasaulis nematė jų piktų vaisių. 

“ Norėdama greičiau pabėgti nuo baisaus riksmo, ji dar 
smarkiau ėmė kilti. Bet dideli juodi paukščiai vis sukosi aplink 
j3 ir rėkė, tarytum norėdami, kad juos visas pasaulis išgirstų. 

ėtė lėkė, kaip vejama stirna, bet ant kiekvieno žingsnio klupo 
ant aštrių akmenų, kurie skaudžiai jai kojas pjovė. 

.— Iš kur atsirado tie aštrūs akmenys? Jie čia guli tartum 
nukritę sausi lapai. | 

"—- Tai vis neatsargūs žodžiai, kuriuos mes esame šiame 
žemės gyvenime pasakę. Jie. labiau žeidė tavo artimui širdį, 
negu dabar tie akmenys, kurie žeidžia tau kojas. 

— Apie tai aš negalvojau! — pasakė vėlė. 

„Neteiskite ir nebūsite teisiami!“ — suskambėjo ore. 

— Visi mes kalti, — prabilo įsidrąsinusi vėlė. — Aš vykdžiau 
įstatymus ir Evangeliją, aš padariau visa, ką galėjau padaryti, 
aš ne tokia, kaip visos kitos. 

Galų gale jie atvyko prie rojaus vartų, ir angelas, vartų 
sargas, ateivio paklausė: 

— Kas tu? Pasakyk, kokio tu tikėjimo, ir parodyk, kad tu 
išpažinai jį ne vien žodžiu, bet ir darbu. 

— Aš šventai vykdžiau visus tikėjimo įsakymus. Aš žemin- 
davausi visam pasauliui, aš nekenčiau ir persekiojau piktybę ir 
visus piktuosius. 

— Tai, vadinas, tu išpažįsti Muchamedo tikėjimą? — 
paklausė angelas. 

— Aš?! Niekados! 

— Kas kalaviju kariauja, nuo kalavijo ir žus, — sakė Dievo 
Sūnus. — Tu nesekei jo mokslo. O gal tu Izraelio sūnus, kuris 
moko su Moze: „Akis už akį, dantis už dantį.“ Gal ir tu tiki, 
kad tik tavo tautos Dievas — tikras Dievas? 

— Aš — krikščionis! 

— Tavo tikėjimas ir tavo darbai sako ką kita. Kristus mokė 
mus meilės, atleidimo ir gailestingumo. 

—  Gailestingumas! — suskambėjo begalinėj erdvėj. 
Atsidarė dangaus vartai, ir vėlė įžengė į palaimintųjų karalystę. 

Bet dangaus šviesa buvo tokia skaisti ir didelė, jog vėlė 
turėjo trauktis atgal, tarsi kalavijas būtų prieš ją švysterėjęs, o 
aplinkui buvo girdėti balsai, tokie malonūs, tokie saldūs, kad 
žodžiais ir apsakyti negalima. Vėlė vėl sudrebėjo ir žemai, 
žemai nusilenkė, bet dangaus šviesa jau apšvietė ją, ir ji suprato 
tai, ko pirma negalėjo suprasti: savo puikybės, savo žiaurumo 
ir savo nuodėmių didumą. Jai atsivėrė akys: 

— Viską, ką aš esu padariusi gero žemėje, padariau 
nežinodama; viskas, kas mano padaryta blogo, padaryta laisva 
valia. 

Pagauta tos dangaus šviesos, vėlė susitraukė, jausdamasi 
menka, neverta dangaus viešpatystės. Ji buvo įsivaizdavusi, kad 
Dievas esąs rūstus ir nepermaldaujamas teisėjas, ir net neiš- 
drįso ištarti žodžio: „Gailestingumas“. 

Bet Dievo Gailestingumas nelaukė šio žodžio ištariant. 
Dievo meilė palietė ir nusidėjėli. 


166 


— Kad nuo šiąs valandos būtum šventa, pilna meilės ir 
amžina, žmogaus vėle! — giedojo neregimi balsai. 

Ir mes visi visi be išimties, paskutinę mūsų gyvenimo dieną 
bailiai kaip šita vėlė atsitrauksim prieš dangaus karalystės šviesą 
ir puikumą, visi nusižeminę pulsim ant kelių; bet palaikomi 
Dievo Gailestingumo, vėl atsikelsime ir, skrajodami begalinėje 
erdvėje, apvalyti ir išaukštinti, vis labiau ir labiau artinsimės 
prie šviesos šaltinio, iki galų gale, visiškai atsinaujinę, galėsime 
įžengti į amžinosios palaimos viešpatystę. 


LAIMĖ IR MEDŽIO ŠAKOJ GALI 
BŪTI 


Dabar aš jums papasakosiu istoriją apie laimę. 

Mes visi žinome, kas tai yra laimė; vieni ją mato nuolat, kas 
metai, o kitiems ji tepasirodo trumpam laikui, kai kada vienai 
dienai. Yra ir tokių žmonių, kurie ją tėra matę vieną sykį savo 
amžiuje, bet apskritai tokio žmogaus, kurs visai nežinotų, kas 
yra laimė, nėra. 

Aš manau, apie tai nėra ko daug pasakoti, — tas dalykas 
yra žinomas visiems, — kad mažus 
vaikelius leidžia žemėn ir atiduo- 
da motinos globai pats Viešpats 
Dievas, vis tiek kur ta motina 
gyvena: ar puikiuose rūmuose, ar 
šiaudinėje trobelėje, ant pliko 
lauko, kur vieni vėjai telaksto. Bet 
ne kiekvienas žino, — nors taip 
pat nėra jokio abejojimo, — kad 
Viešpats Dievas, leisdamas į šį 
pasaulį kūdikį, apdovanoja jį tam 
tikra laime, kurios tačiau nededa 
tiesiog į lopšį, kad visi matytų, bet 
slepia kokiame nors kampely, — 
dažniausiai ten, kur mažiausia 
tėra vilties ją rasti. Bet vis dėlto 
galų gale žmogus savo laimę ran- 
da, ir tai yra labai malonus daik- 
tas. Kartais dangaus dovana esti 
paslėpta obuolyje; taip atsitiko vienam garsiam mokslo vyrui 
Niutonui. Vieną sykį prieš jo akis nukrito nuo medžio obuolys, 
ir tame obuolyje jis rado savo laimę. Jeigu tos istorijos dar nesi 
girdėjęs, tai paprašyk, kad kas ją tau papasakotų. O aš tau 
papasakosiu šiandien kitą istoriją — istoriją apie vieną kriaušę. 

Gyveno kartą neturtingas žmogus. Jis neturtingas gimė, 
neturtingas ir užaugo, tačiau ganėjo jam drąsos vesti pačią. 
Amato jis buvo tekintojas, dirbdavo skėčių rankenas ir žiedus; 
bet pelnydavo tiek maža, jog vos vos galėdavo išgyventi. 

— Neturiu aš laimės! — dažnai jis sakydavo. 

Ką aš čia dabar pasakoju, — ne pasaka, bet tikras atsitiki- 
mas. Galėčiau išvardyti tą kraštą ir tą miestą, kur tas žmogus 
gyveno, bet mano istorija iš to nieko nelaimėtų. 

Prie jo namų augo gražus sodelis. Kelios vyšnios su raudo- 
nomis, bet rūgščiomis uogomis buvo puikiausias to sodelio 
papuošalas. Tame pat sode augo dar kriaušės medis, tik jis 
niekuomet neturėdavo vaisių. Tačiau tame medy, jo nemato- 
muose vaisiuose, kaip tik glūdėjo mūsų tekintojo laimė. 

Vieną sykį tame mieste siautė naktį baisi audra. Laikraščiai 
kitą dieną rašė, kad didelis pašto diližanas, darydamas naktį 
savo paprastą kelionę, buvęs 
vėjo pagautas ir kaip svie- 
dinys musviestas į daubą. 
Todėl nenuostabu, kad vėjas 
nulaužė didelę šaką nuo tos 
tekintojo kriaušės. 

Nulaužtąų šaką įnešė į 
dirbtuvę, ir šeimininkas dėl 
juoko nutekino iš jos vieną 
didelę kriaušę, paskui kitą 
mažesnę ir dar kelias mažutes. 

— Štai galų gale ir mūsų 
kriaušės užaugo vaisių! -- 
tarė jis juokdamasis ir atidavė 
medines kriaušės vaikams. 

Tuose kraštuose, kur 
dažnai lyja, skėtis yra labai 
reikalingas daiktas. Tekin- 
tojas buvo neturtingas žmogus, ir visai šeimynai teturėjo vieną 
skėtį. Kartais pasitaikydavo didelis vėjas ir tą skėtį išversdavo; 
versdamasis dažnai jis gesdavo, bet tekintojas tuojau jį sutaisy- 
davo. Įkyrėdavo labai tik tai, kad sagutė, kuri laikydavo susegtą 
skėtį, dažnai ištrūkdavo, o žiedas, maunamas ant jo, nulūždavo. 

Vieną gražią dieną sagutė vėl ištrūko; tekintojas išieškojo 
jos visur po aslą, bet niekur negalėjo rasti; sagutės vietoj jam 
pakliuvo į rankas viena iš tų mažiukių kriaušių, kurias buvo 
ištekinęs vaikams pažaisti. 

— Sagutė, matyt, bus žuvusi, bet šita kriaušelė gal ją kiek 
atstos. 

Kaip jis tarė, taip padarė. 

Tuojau pragręžė kriaušelei ski įvėrė į ją virvelę ir 
pamėgino įsprausti į perskilusį žiedą. Kaip jis nustebo pamatęs, 
kad kriaušė dar geriau laiko „Juostelę, nęgu sagutė." Geresnio 
susegimo nereikėjo. 

Kitais metais, siųsdamas į į sostinę skėčių rankenas, nušiutitė 
kartu kelias padarytas su kriaušelėmis, pri ydamas pamėginti, 
kaip tiks“ naujas susegimas. Iš sostinės Mai Jyrios iš jų pateko į 
Ameriką, ir ten žmonės tuojau pastebėjo, segimas medinė- 
mis kriaušelėmis daug stipresnis ir patogesnis. Dėl tos priežas- 
ties tas pirklys, kuris buvo siuntęs skėčius į Ameriką, gavo iš 
ten užsakymą, kad daugiau jis tesiųstų skėčius su kriaušelių 
susegimais. 

Nuo to laiko tas žmogus turėdavo darbo pertektinai. 
Tūkstančiais jis tekindavo tų kriaušelių skėčiams. Darbas 
nesiliaudavo per kiauras dienas ir naktis. Jis tekino ir tekino: 
jau visą šitą kriaušės medį ištekino. Netrukus jo kišenėje ėmė 
skambėti ne tik sidabriniai, bet ir auksiniai pinigėliai. 

 — Matyt, mano laimė buvo pasislėpusi šitame medy! — 
sakė tekintojas. 

Beaugant darbui, jis turėjo padidinti savo dirbtuvę ir 
pasisamdyti daugiau darbininkų. Dabar jis niekados daugiau 
nebevargo ir nebesiskundė neturįs laimės. 

— Laimė gali būti ir medžio šakoje! — nuo to laiko dažnai 
jis sakydavo. 

Tą pat sakau ir aš, tos istorijos sakytojas. 

Pas mus Danijoje yra tokia patarlė: „Įsidėk į į burną baltą 
šakelę, ir tu būsi nematomas“. 

Bet tokia šakelė gali būti tik ta, kuriai pats Dievas įdavė 
laimės dalį, paskirtą kūdikiui gimstant. Aš taip pat turiu tokią 
šakelę ir kaip tas tekintojas moku krauti auksą ir sidabrą. Tik 
mano auksas kitaip blizga ir kitaip skamba, negu ano tekintojo. 
Jis žėri, kaip spindinčios kūdikio akutės, jis skamba, kaip 
linksmas vaikų juokas, jis skaistus, kaip laimingų tėvų šypsan- 
čios lūpos ir akys. Vaikai skaito mano parašytąsias istorijas, o 
aš pats, laikydamas burnoje baltą šakelę, stoviu visai nemato- 
mas kur nors jų kambario kertėje. Ir matydamas savo istorijas 
džiuginant mažus vaikelius, aš sau sakau: 

— Tiesa, laimė ir medžio šakoj gali būti. 


GRAMBUOLYS 


Mylimąjį karaliaus žirgą apdova- 
nojo aukso pasagais. Po aukso pasagą 
gavo jis kiekvienai kojai. 


Esi si 
O už kokius nuopelnus? 


E 
Žirgas buvo labai gražus: laibos 


kojos, išmintingos linksmos akys ir tokie puikūs karčiai, jog jie 
kaip apdangalas gobė jo visą kaklą. Žirgas buvo ne tik gražus, 
bet ir drąsus; kovoj jis nešiojo savo poną po parako dūmus, 
išnešė sveiką iš kulkų lietaus, nebijojo švilpiančių ir šnypščian- 
čių bombų, kramtė, spardė ir mindžiojo puolančius priešinin- 
kus, vienu šūkiu peršoko kritusį priešininko arklį ir tuo išgel- 
bėjo aukso karūną, išgelbėjo savo raitelio gyvybę, 0 jo gyvybė 
buvo dar brangesnė ir už karūną — štai už ką jį apdovanojo 
aukso pasagais. 

Bet štai iš arklidės išlindo grambuolys, mėšlų vabalas. 

— Pirmiausia žemės galingieji, o paskui ir menkieji, — tarė 
jis. — Bet, antra vertus, galingumas čia nesvarbus dalykas! 

Ir jis atkišo savo laibutes kojas 

— Tau ko reikia? — paklausė kalvis. 

— Aukso pasagų! — atsakė grambuolys. 

— Žiūrėkit man! — sušuko kalvis. — Arklį kausto — tai ir 
varlė kiša koją! Taip ir bus, gausi aukso pasagus! 

— Zinoma, aukso pasagus! — atšovė grambuolys. — Ir 
kodėl ne? Kuo aš blogesnis už tą didelį gyvulį — už arklį, kurį 

ir šeria, ir girdo, ir maudo, ir šukuoja kaip kokį poną? Juk aš 
taip pat karaliaus arklidėj stoviu! 

— Ar tu nežinai, už ką aukso pasagus davė arkliui? — 
paklausė kalvis; — Ar tu t0 nesupranti? 

— Ar suprantu? Aš viena suprantu: čia tyčia manęs niekas 
nemato. Tikrai! Čia tyčia visi mane žemina, visi skaudžia! 
Gerai, mokėsiu gyventi ir be jūsų; imsiu ir išlėksiu į kitus 
kraštus! 

— Laimingo kelio! — tarė kalvis. 

— Nepraustaburni tu, juodnugari! — atrėžė grambuolys ir 
išrūko iš arklidės. 

Neilgai skridęs, atsidūrė puikiam daržely, kur gardžiai 
kvepėjo radastai ir levendros. 

— Ar ne tiesa, kaip čia gražu? — tarė Dievo karvutė, 
raudonais taškuotais sparneliais. — Kaip čia gražu, kaip 
malonu! 

— Aš prie geresnių daiktų pratęs! — tarė grambuolys. — 
Jums čia gražu! Tik juokai! Kur čia bent vienas daiktas gražus? 
Nėra nei vienos mėšlo krūvelės! 

Ir jis pasipūtęs nurėpliojo toliau — į didelės leukonijos 
pavėsį. Ten šliaužiojo kopūstų vikšras. 

— Koks gražus pasaulis! — sakė jis. — Kokia šilta ir maloni 
saulutė! Visur pilna gyvybės! O kai aš galop užmigsiu arba, 
kaip kitaip sakoma, numirsiu, tai pabusiu peteliške ir imsiu 
skraidyti. 

— Aure ką prasimanė: peteliške skraidyti! — tarė gram- 
buolys. — Lauk, bus ne niekis! Štai aš esu dabar iš karaliaus 
arklidės, — ir ten niekas, net mylimasis karaliaus žirgas, 
nemano skraidyti, nors jis ir labai didelis pagyrų maišas. Dabar 
jis baigia nešioti mano seną aukso autuvą! Skraidyti! Mes — 
kitas dalykas! Mes tai skri- 
sim... 
Ir nuskrido jis toliau. 

— Nenorėčiau pykti, bet 
kad patys pykdo! — pasakė 
jis nulėkdamas, 

ia jis nusileido ant 
vejelės. Gulėjo jis ten kiek 
gulėjęs ir užmigo. 

Jam bemiegant, užėjo 
debesys, ir siūbterėjo didelis 
lietus. Grambuolys pabudo 
nuo ūžesio ir norėjo įsi- 
rausti kur į žemę, bet ne- 
galėjo. Vanduo vartaliojo jį 
į visas puses, ir jis turėjo 
arba šonais, arba aukštyn 
kojomis plaukti. Kad jam 
reikt pakelti sparnus ir pradėti skristi, nebuvo laiko ir galvoti. 
Jis net vilties nustojo išsikepurnėti kada nors gyvas iš tos vietos 
ir, viską metęs, laukė, kur vanduo nuneš. 

Lietui kiek apstojus, grambuolys apsidairė ir pamatė 
priešais kažkokį baltą daiktą: tat buvo audeklas, patiestas 
baltytis. Šiaip taip nurėpliojo jis ligi to audeklo. Vienas audeklo 
kraštas buvo užsivertęs, ir į tą suvertimą jis įlindo. Žinoma, čia 
buvo toli gražu ne taip patogu gulėti, kaip šiltame arklidės 
mėšle, bet patogesnės vietos niekur aplinkui matyti nebuvo, ir 
vabalas apsiliko, kur buvo įlindęs; jis išgulėjo ten visą dieną ir 
naktį. O lietus vis lijo ir lijo. 

Ryto metą grambuolys išlindo iš audeklo. Jis buvo be ūpo 
ir keikė orą. | 

Ant audeklo tupėjo dvi varlės; jų nušvitusios akys rodė, kad 
jos buvo labai patenkintos. 

— Koks puikus oras! — tarė viena varlė. — Koks šlapias 
audeklas tebėra! Net kojas man niežti: baisiai ima noras 
paplaukyti! 

— Norėčiau žinoti, — sakė kita varlė: — ar teko kregždei, 
kuri skraido į tolimus kraštus, kur nors rasti tokį puikų orą, 
kaip mūsų? Kaip čia drėgna! Sakytum, šlapiame griovyje guli. 
Kas tuo nepatenkintas, tas nemyli savo tėvynės! 

— Matyt, jūs niekados nesat buvę karaliaus arklidėje, — 
atsiliepė grambuolys. — Ten drėgna, šilta ir kvepia. Toks tai 
bent oras. Gaila tik, kad jo negalima pasiimti į kelią! Sakykite, 
ar nėra čia kartais sode inspekto, 
kur dideli ponai, kaip aš, galėtų 
rasti sau gerą būstą? 

Bet varlės ar nesuprato jo, ar 
nenorėjo suprasti. 

— Aš niekados dukart ne- 
klausiu, — tarė grambuolys, tris 
kartus jau paklausęs ir jokio 
atsakymo negavęs. 

Jis parėpliojo kiek toliau ir 
rado molinio puodo šukelę. Šu- 
kelei, žinoma, čia buvo ne vieta, 
bet ji gera buvo pasislėpti nuo vėjo ir lietaus. Po ja gyveno 
kelios žirkliukų šeimynos. Šita tautelė be galo drauginga, o jų 
moterys nepaprastai rūpestingos motinos. Kiekviena gyrė savo 
vaikus, laikydama juos gražiausiais ir išmintingiausiais. 

— Mano sūnelis jau susižadėjęs! — sakėsi viena motina. — 
Koks jis geras ir nekaltas vaikas tebėra! Kas jo dorumas, kas jo 
maldingumas! Vedimas dažnai jaunus apsaugo nuo išklydimų. 
Koks džiaugsmas motinai! , 

— O mano sūnelis, — sakė kita motina, — lig tiktai išriedėjo 
iš kiaušelio, tuojau pradėjo nerimti namie ir prašytis, kad jį 
leistumėm pakeliauti po žmones. Toks jau jo karštas būdas! 
Bet tegu, kol jaunas, pasižmonėja. Yra kuo džiaugtis motinai, 
tarė ji grambuoliui: — ar ne tiesa? 

— Tikra tiesa, — atsakė grambuolys. 

Po to jos pasikvietė grambuolį į vidų, ir jis palindo po 
puodo šuke. 

— O dabar prašau dirstelėti ir į mūsų mažulius! — sušuko 
trečia ir ketvirta motina. — Tokie jie meilūs ir tokie gražūs, tie 
mūsų beldikai! Bet jie elgiasi visados gerai, jei nesopa jiems 
pilvelių, o jų metuose tas dažnai juk atsitinka. 

„Taip gyrė kiekviena motina savo vaikus. Vaikai taip pat 
netylėjo ir savo mažytėmis uodegų žnyplelėmis tampė gram- 
buolį už barzdos. 

— Ai, kokie jie ištvirkėliai, kokie jie nenuoramos, tie 
mažiukai! — skundėsi mylinčios motinos, bet grambuoliui tai 
įkyrėjo ir jis paklausė: 

— Ar toli dar tas inspektas? 

— O, toli, dar labai toli, kažkur ten už griovio, — atsakė 
jam viena motina. — Tikiuosi, kad nei vienas mano vaikas taip 
toli nekeliaus, — numirčiau iš baimės! 

— Na, o aš pabandysiu ten nuvykti! — tarė grambuolys ir 
nurėpliojo tolyn, nieko neatsisveikinęs — taip elgiasi juk visi 
dideli ponai. 

Pas griovį rado jis daugybę saviškių — tokių pat anais 

— Sveikas gyvas! — tarė jie. — Prašom arčiau! Cia pat mes 
ir gyvenam! Puikus čia mūsų buvimas. Ar nemalonėtum tamsta 
nusileisti į apačią giliau, į patį dumblą? Turbūt pavargęs esi iš 
kelio? 

— O, be galo pavargau! — atsakė grambuolys. — Mane 
užklupo lietus, ir aš turėjau gulėti ant gryno audeklo, kur 
nebuvo mgšlo mei. kruopelės, o toks švarumas mane baisiai 
alsina. Be to, dar man pradėjo gelti vieną sparną, kurį užpūtė 
vėjas, man besant po moline šukele. Kaip malonu galų gale vėl 
patekti tarp savųjų — tikra laimė! 

— Gal kartais tamsta iš inspekto atvykai? — paklausė vienas 
senas vabalas. 

— Rado man vietą — iš inspekto! Ne, toli gražu ne! — 
sušuko grambuolys. — Aš iš karaliaus arklidės, kur nuo pat 
gimimo auksu avėjau. Dabar aš keliauju turėdamas vieną slaptą 
paliepimą, ir todėl geriau manęs neklausinėkit — vis tiek 
daugiau nieko nebesakysiu. 

Paskui grambuolys nusileido žemyn į dumblą. Ten sėdėjo 
trys jaunos vabalaitės. Jos neturėjo ko sakyti svečiui ir tik 
juokdamosios prunkštė. 

— Visos mano dukterys tebėr nesusižadėjusios, — tarė 
motina, ir vabalaitės vėl susijuokė, bet šįkart jau iš gėdos. 

— Net karaliaus arklidėje nesu matęs tokių gražuolių! — 
stebėjosi ilsėdamas grambuolys. 

— Negėdink tik tamsta mano mergaičių; nekalbėk taip su 
jomis, — nebent tamsta turi tikrus norus! Bet žinau, kad turi, 
ir aš jus laiminu. 

— Valio! — suriko visi vabalai, ir mūsų grambuolys jau buvo 
sužadėtas. Ilgai netruko, ir vestuves padarė, nes atidėlioti 
nebuvo jokios priežasties. 

Antra diena praėjo labai linksmai, trečia — nei šio nei to, 


0 paskui reikėjo rūpintis jau maisto pačiai ir toliau net vaikams. 

— Dailiai jie man galvą apsuko, nėr ko sakyti! — tarė sau 
grambuolys. — Dabar man viena belieka: tuo pačiu ir jiems 
atsimokėti. 

Kaip manė, taip ir padarė. Vieną rytą jis išėjo iš namų, ir 
visą dieną negalėjo jo sulaukti; naktį jis taip pat nebegrįžo — 
j0 pati liko našlė. 

— Ai, ai, ai! — stebėjosi visi grambuoliai. — Mes tą valkatą 
priglaudėm ir priėmėm į savo tarpą, kaip kokį gerą naudą; 
dabar jis pabėgo ir dar paliko mums penėti savo pačią. 

— Na, tebūna ji vėl laikoma mergaite ir gyvena pas mane!- 

tarė motina. — Tfu! — verta m mums krimstis dėl tokio 
niekšo! 

Grambuolys tuo tarpu savo kelionė varė toliau ir perplaukė 
griovį ant kopūsto lapo. Rytą kažkokie du priėjo prie griovio. 
Pamatę grambuolį, pakėlė jį ir ėmė vartyti į visas puses ir 
kalbėti labai moksliškai, ypač vienas iš jų — jaunas berniukas. 
Jis kalbėjo, kaip ledą graužė: „Alachas mato juodą vabalą ant 
juodos uolos juodo akmens! Taip Korane parašyta, ar ne 
tiesa?“ — paklausė berniukas. Paskui pavadino grambuolį 
lotynišku vardu ir ėmė pasakoti apie jo rūšį ir ypatybes. Kitas 
asmuo — senas mokslininkas — patarė grambuolį parnešti 
namo, kur turėjo visą panašių vabalų rinkinį, ir prie jų prijungti 
tą. Bet tokia kalba be galo nepatiko grambuoliui, netikėtai jis 
šmurkštelėjo iš mokslininko rankų ir nuzvimbė sau. 

Sparnai jau buvo jam visai išdžiūvę, ir todėl galėjo toli lėkti. 
Jis nuskrido ligi inspekto, rado stiklus pradarus, nieko nelauk- 
damas smuko į vidų ir įlindęs įsirausė į šiltą mėšlą. 

tai kur gyvenimo laimė! — tarė jis sau. 

Paskui greit jis užmigo ir sapnavo, kad karaliaus žirgas 
kritęs ir jo aukso pasagai atitekę jam — vabalui, ir dar pažadėję 
kitus tokius dovanoti. 

Sapnas labai buvo malonus. Pabudęs grambuolys išlindo į 
viršų ir ėmė dairytis į visas šalis. Koks gražumas aplinkui! 
Užpakaly augo milžiniškos palmės, didžiai iškėlusios į dangų 
šakas; pro jų lapus švietė saulė; po palmėmis žydėjo puikiausi 
žolynai: tai raudoni kaip žarijos, tai geltoni kaip gintaras, tai 
balti kaip pižinutinis žiemos sniegas. 

— Tai bent augalai! — tarė grambuolys. - Kiek čia bus 
valgymo, jiems supuvus! Didelis sandėlis, ką čia kalbėti! Tikrai 
čia gyvena kas nors iš mūsų. Eisiu, pažiūrėsiu, ar nerasiu čia 
kokio mūsiškio, su kuriuo verta būtų susipažinti. Prisipažįstu, 
esu didus ir tuo džiaugiuosi, kad esu didus! 

Staiga kažkieno ranka pagriebė jį, suspaudė ir ėmė vartyti 
į visas puses. 

Į inspektą buvo atėjęs sodininko sūnus su kitu berniuku. 
Pamatę grambuolį, jie sumanė su juo pažaisti. Pirmiausia 
įvyniojo jį į vynmedžio lapą ir įsidėjo į tamsią kelnaičių kišenę. 
Grambuolys ėmė krutėti ir spardytis, bet vaikas prispaudė už 
tai jį ranka, ir jis noroms nenoroms turėjo nurimti. Paskui 

vaikai nubėgo į didelį ežerą, kuris buvo gale sodo. Tenai jie 
įtupdė grambuolį į seną klumpę, įsmeigė į ją pagalėlį, vietoj 
stiebo, ir pririšo prie jo vilnoniu siūlu grambuolį. Dabar vabalas 
tapo jūrininku ir turėjo plaukti vandejiiu. (o 

Ežeras.buvo labai didelis ir pasirodę grarmbuoliui kaip kokia 
jūra. Taip išgąsdino jį tas reginys, jog parvirto jis .ąnt nugaros 
ir ėmė kratyti baisiai kojas. a 

Laivelis tuo plaukė; vandens srovė, pašriebūSi į, nėšė 
tolyn. 2 
Bet kai tik jis kiek tolėliau paplaukdavo, berniukas kuris, 
pasiraitęs kelnaites, brisdavo į vandenį ir vėl jį :.tvarydavo į 
kraštą. aa 

Bet tuo pačiu laiku, kai laivelis buvo pradėjęs plaukti nuo 
kranto, vaikus pašaukė namo. Jie skubindamies nubėgo į 
namus, palikę jūrininką vieną. | 

Dabar laivas galėjo be kliūčių tolintis nuo kranto. Jis plaukė 
vis tolyn ir tolyn į žero vidurį, o grambuolį kas kartą didesnė 
ėmė baimė: juk jis buvo pririštas prie stiebo ir negalėjo nulėkti. 

Tuo tarpu atlėkė prie jo musė. 

— Koks puikus oras! — tarė ji. — Štai aš čia patupėsiu, 
pasišildysiu prieš saulutę ir pasilsėsiu. Pasišildyti čia bus 
malonu. | 

— Rado man malonumą! Ar nematai, kad aš pririštas? — 
atsiliepė grambuolys. 

— Bet aš nepririšta! — pasakė musė ir nuzvimbė. 

— Aa, dabar jau aš pažinau pasaulį, — sunkiai atsiduso 
grambuolys. — Pasaulis piktas ir bjaurus! Tik vienas doras 
daiktas tėra jame — tat aš. Tikrai, tik pagalvokit, kiek čia 
neteisybės! Pirmiausia aplenkė mane, neduodami aukso pasagų, 
paskui aš gavau mirkti ant šlapio audeklo ir stovėti visą naktį 
vėjy, 0 galų gale dar pačią man užkorė! Toliau aš gaunu laisvę, 
noriu pasižmonėti pasaulyje, laimės paieškoti; man jau pavyksta 
išeiti į tikrą kelią — ir kas? Sutinka mane vaikpalaikis, riša prie 
laivo stiebo ir meta į audringą jūrą. O tuo tarpu karaliaus 
žirgas džiaugiasi aukso pasagais ir raito nosį. Štai kas mane 
labiausiai pykina! Galop, kam dar čia kalbėti! Pasauly iš nieko 
užjautos nelauk! Mano gyvenimo istorija labai įdomi, bet kas 
iš to, jei jos niekas nežino? Antra vertus, pasaulis ir nevertas, 
kad ją žinotų; kitaip jis man būtų davęs aukso pasagus, dar 
man karaliaus arklidėje bebūnant, kada, segant karaliaus žirgą, 

ir aš buvau atkišęs savo kojas. Kad turėčiau aukso pasagus, aš 
būčiau arklidės papuošalas ir didybė! Dabar aš žuvęs arklidei, 
žuvęs pasauliui, — viskas pabaigta! 

Bet ne viskas dar buvo pabaigta; Ant ežero pasirodė laivė, 
kurioje sėdėjo kelios jaunos mergaitės. 

— Aure, žiūrėkit, plaukia klumpelė! — tarė viena mergaitė, 

— O joje kažkoks juodas daiktas! — sušuko antra, Žo 

Laivė priplaukė klumpelę, ir mergaitė ištraukė ją iš 
vandens. Viena iš jų išsiėmė iš kišenės mažas žirkleles, atsargiai 
nukirpo grambuoliui siūlą ir, išlipus į krantą, paleido ant žolės, 

— Lipk, lipk! O jei gali, tai skrisk! — pasakė ji.—- Laisvė — 
geriausias daiktas! 

Grambuolys pakilo ir įskrido pro langą į didelę trobą. Ten 
jis, nuilsęs ir nuvargęs, įstrigo į ilgus. minkštus karaliaus žirgo 
karčius. Grambuolio netikėtai 
buvo pakliūta į savo gimtinę, į 
tą pačią arklidę. Jis tvirtai įkibo 
į karčius, pagulėjo kiek laiko 
nejudėdamas ir atsipeikėjo. 

— Štai dabar aš sėdžiu ant į 
mylimojo karaliaus žirgo tartum 4 
pats karalius!.. Taip, palauk, ką "44 
aš čia buvau norėjęs pasakyti? į). 
Aa, atsiminiau! Štai puiki mintis |B 
ir visiškai teisinga. „Už ką davė 
arkliui pasagus?“ — klausė tada 
manęs kalvis. Tik dabar į tą klausimą aš galiu atsakyti. Juk 
pasagai jam-buvo tik dėl manęs duoti — štai kas yra! Tik dabar 
man atėjo į galvą! Kad ne aš, jis aukso pasagų, kaip savo ausų, 
nebūtų matęs! 

Ir grambuoliui vėl grįžo ūpas. 

— Kelionė daug išmoko, — tarė jis sau. 

Saulės spinduliai, skverbdamiesi pro langą, šildė grambuolį, 
ir arklidėje buvo šviesu ir ramu. 

— Tiesą sakant, gerai pagalvojus, pasaulis nėra toks jau 
bjaurus, kaip atrodo, — tarė grambuolys. — Reikia tiktai 
mokėti gyventi. 

Taip, pasaulis liko gražus ir puikus, nes karaliaus žirgui 
buvo dovanoti pasagai tik tam, kad juo galėtų jodinėti gram- 
buolys. 

— O dabar aš lipsiu žemėn pasižiūrėti kitų grambuolių ir 
papasakosiu jiems, kaip aš aukštai iškilau; apsakysiu jiems visus 
savo vargus, kuriuos man teko patirti bekeliaujant po svetimus 
kraštus, ir paskelbsiu, kad aš dabar būsiu namie iki tol, kol 
karaliaus žirgas nuplėš savo aukso pasagus! 

Puikus tu esi kareivis! Už tai 
norėtum. 

Žingsniuoja vieškeliu 
kareivis: viens du! viens du! 
Ant pečių jam veršenikė, 
prie šono — kalavijas. Jis 
eina grįždamas iš karo 
namo. Stai sutinka jis keliu 
seną raganą. Tokia bjauri, 
tokia sena ragana! Jos apa- 
tinė lūpa kabėjo lig pat 
krūtinės. 

— Labas vakaras, ka- 


reivi! — tarė ji. — Koks 
gražus tavo kalavijas ir 
kokia didelė  veršenikė! 


lėtum oauti pinigų, kiek tik 

— Dėkui tau, sena ragana! — atsakė kareivis. 

— Aure didelis medis! — tarė ragana, rodydama į netoli 
stovintį medį. — Jis visas drevėtas. Lipk į medžio viršūnę, ten 
rasi skylę, kuria galėsi nusileisti iki pat medžio šaknų. Aš 
aprišiu tave virve, kad galėčiau ištraukti, kai tu man riktelėsi. 

-— Ką aš turiu daryti drevėje? — paklausė kareivis. 

— Pasisemti pinigų! — atsakė ragana. — Atmink, kad 
nusileidęs dreve žemyn, iki pat medžio šaknų, tu pateksi į 
didelę salę. Ten bus neapsakomai šviesu: salėje dega daugiau 
kaip trys šimtai lempų. Ten pamatysi trejas duris ir galėsi jas 
atsidaryti: raktai bus įkišti duryse. Įėjęs į pirmutinį kambarį, 
pamatysi vidury, ant grindų, didelę dėžę, o ant jos šunį, kurio 
akys bus didumo kaip puodelio dugnas. Bet tu jo nebijok! Aš 
tau duosiu savo mėlyną languotą prikyštę; tu ją patiesk ant 
grindų, paskui pribėk prie šunies, paguldyk jį ant prikyštės, 
atvožk dėžę ir pasiimk, kiek nori, pinigų. Cia tebus vienas varis. 
Jei norėsi sidabro, eik į antrą kambarį. Ten gulės šuva, kurio 
akys bus didumo kaip malūno girnos. Jo taip pat nebijok, 
paguldyk ant mano prikyštės ir semk sidabrą. Bet jei tau tinka 
labiau auksas, tai ir jo galėsi gauti, ir dar tiek, kiek tik galėsi 
panešti; aukso reikės įeiti į trečią kambarį. Tiesa, tam šuniui, 
kuris gulės ant aukso dėžės, akys bus kaip bokštai. Tai labai 
piktas bus šuva. Bet ir jo nėr ko tau bijoti. Pastatyk jį ant mano 
prikyštės, tada jis nieko tau nebedarys, ir imk sau aukso, kiek 
tik norėsi. 

— Tikrai neblogas daiktas! — tarė kareivis. — Bet ką aš 
turėsiu tau už tai duoti, ragana? Juk dykai tu nieko nedarysi! 

— Kodėl ne? — atsakė ragana: — aš nei skatiko iš tavęs 
neimsiu. Tu tik turėsi iš ten man išnešti seną skiltuvą, kurį 
užmiršo po medžiu mano senutė, kai ji ten buvo paskutinį 
kartą. 

— Gerai, tai rišk man virvę! — tarė kareivis. 

'— Štai ji, - atsakė ragana, — štai ir mano languota 
prikyštė. 

Kareivis įlipo į medį, nusileido dreve žemyn ir atsidūrė, 
kaip buvo ragana sakiusi, didelėj salėj, kur degė šimtai lempų. 

Jis atsidarė pirmutines duris. U! ten gulėjo šuva, kurio akys 
buvo didumo kaip puodeliai; jis piktai pažiūrėjo į kareivį. 

— Koks bjaurybė! — šis tarė, pastatė jį ant raganos pri- 
kyštės ir prisipylė kišenes varinių pinigų; paskui dėžę užvožė ir, 

paguldęs vėl ant jos šunį, įėjo į antrą kambarį. Ten gulėjo šuva, 
ir jo akys buvo kaip malūno girnos. | 

— Ko čia žiūri taip išvertęs akis! — tarė kareivis. — Žiūrėk, 
kad jos tau visai neiššoktų! — Ir paguldė šunį ant raganos 
prikyštės. Pamatęs dėžėje sidabrą, iškratė visą varį ir prisipylė 
kišenes ir veršenikę sidabrinių pinigų. Paskui jis įėjo į trečią 
kambarį. Čia jau tikrai baisu buvo! Gulinčio ten šunies akys 
buvo didumo kaip bokštai ir sukosi kaktoje kaip ratai. 

— Labas vakaras, — tarė kareivis ir pakėlė kepurę: tokio 
šunies jis dar niekados nebuvo matęs! Bet paskui, gerai jį 
apžiūrėjęs, tarė sau: „gana!“, nukėlė jį nuo dėžės ir atvožė ją. 
Viešpatie! kiek ten buvo aukso! Tokiais pinigais galėtum 
nupirkti visą miestą, visas cukrines lėles iš pyragių, visus cino 
kareivius, visus įnagius ir žaislų arkliukus viso pasaulio. Bent 
lobis buvo! Beregint kareivis išvertė iš kišenių ir veršenikės 
visus sidabrinius pinigus ir vietoj jų prisisėmė gryno aukso. Jis 
taip prigrūdo visas kišenes, veršenikę, kepurę ir pušnis, jog vos 
begalėjo paeiti. Vienu metu jis liko baisiai turtingas! Šunį jis vėl 
paguldė ant dėžės, duris užtrenkė ir suriko iš drevės: 

— Trauk į viršų, ragana! 

— O skiltuvą ar paėmei? — paklausė ragana. 

— Kad jį perkūnas kur! — atsiliepė kareivis: — visai 
pamiršau. — Ir jis sugrįžo ir paėmė skiltuvą. Tada ragana 
ištraukė jį laukan, ir jis vėl atsidūrė ant to paties kelio. Jo 
kišenės, veršenikė, kepurė ir pušnys grūste buvo aukso pri- 
grūsti. 

— Kam tas skiltuvas tau reikalingas? — paklausė jos 
kareivis. 

— Tai ne tavo darbas! — atsakė ragana. — Tau pinigai, 
man skiltuvas. Atiduok greičiau! 

— Aure kaip! — tarė kareivis. - Tuojau sakyk, kam tas 
skiltuvas tau reikalingas, kitaip bematant nukirsiu galvą! 

„— Nesakysiu! — spyrėsi ragana. 

Tada kareivis pagriebė kalaviją ir nukirto raganai galvą — 
galva kaip kopūstas nušoko žemėn. Paskui visą auksą susirišo 
į raganos prikyštę, susirišęs užsimetė jį ant pečių, skiltuvą 
įsidėjo į kišenę ir nudrožė tiesiai į miestą. 

Miestas buvo puikus. Kareivis nuėjo į geriausią viešbutį, 
pasiėmė gražiausią kambarį ir pareikalavo gardžiausių valgių: 
juk dabar jis buvo turtingas, ir kišenė viską leido jam daryti. 

Tarnui, kuris valė jo pušnis, pasirodė, tiesa, labai keista, kad 
tokio turtingo pono tokios nuplyšusios pušnys: kareivis dar 
nebuvo spėjęs naujų nusipirkti. Bet antrą dieną jis jau turėjo ir 
naujas pušnis, ir gražius drabužius. Dabar kareivis buvo didelis 
ponas, ir visi pasakojo jm Hipiė miesto įstabiausius daiktus, 
apie karalių ir apie jo gražiąją dukterį. | 

— Kaip ją pamatyti? — klausė kareivis. 

— Jos'niekūr negalima matyti, — sakė jam visi. — Ji gyvena 
didelėj vario pily, kuri apstatyta aukštais bokštais ir aptverta 
didelėmis sienomis. Ją telanko vienas karalius, nes jai pasakyta, 
kad ji ištekėsianti už prasto kareivio, o to karalius ir girdėti 
nenori. 

„Norėčiau ją pamatyti“, — galvojo kareivis, bet apie leidimo 
gavimą ir svajoti nebuvo ko. 

Tas kareivis ėmė linksmai gyventi: nuolat lankė teatrus, 
dažnai vaikščiojo po karaliaus sodą ir dalino pinigus neturtė- 
liams. Iš jo pusės tas buvo labai gerai —'4js pats iš prityrimo 
žinojo, kaip bloga gyventi žmogui, neturinčiam kišenėj nei 
skatiko. Dabar jis buvo tikras piniguočius, dėvėjo gražiais 
drabužiais ir turėjo daugybę draugų, kurie jį visur ir nuolat gyrė 
sakydami, kad jis esąs puikus vyras ir dailus jaunikaitis. Tie 
pagyrimai kareiviui labai tiko. Bet kaip jis kas dieną leido 
nemaža pinigų, o daugiau niekur neuždirbo, tai galų gale jis 
paliko tik su dviem sidabro pinigėliais kišenėje. Jis turėjo išeiti 
iš puikaus viešbučio, kuriame iki šiol gyveno, ir persikraustyti 
į mažą kambarėlį palėpėje, turėjo pats valytis įr lopytis pušnis. 
Visi jo draugai išlakstė, ir niekas daugiau nebelankė — kas 
galėjo taip aukštai pas jį laipioti? 

Buvo tamsus vakaras, o kareivis neturėjo kuo Žvakės 
nusipirkti. Tada jis atsiminė, kad kartu su skiltuvu pasiėmęs iš 
drevės, kur jį buvo įleidusi ragana, ir gabalėlį kempinės. Jis 
susiieškojo skiltuvą, bet vos skėlė juo į titnagą ir šoko ugnis, 
durys atsivėrė ir įbėgo šuva, kurio akys buvo didumo kaip 
puodeliai. 

— Ką liepsi padaryti? — paklausė jis. 

— Ką aš matau? — sušuko kareivis: — mano skiltuvas tikrus 
stebuklus daro! Dabar galiu turėti, ko tik noriu! Gauk man 
kiek pinigų! — tarė jis šuniui. 

Bematant šuva kažkur dingo ir netrukus vėl sugrįžo, neš- 
damas dantyse didelį kapšą pinigų. 

Dabar kareivis žinojo, kokį stebuklingą jis gavo skiltuvą. 
Skelsi kartą — atbėgs šuva, kuris gulėjo ant vario pinigų dėžės, 
skelsi du kartus — atbėgs šuva su sidabro pinigais, skelsi tris 
kartus — atbėgs šuva, kuris saugojo auksą. Dabar jis vėl 
persikraustė į gražų butą, apsivilko naujus, puikius drabužius, 
draugai vėl ėmė jį pažinti ir visiems girti jo gerumus. 

Taip vieną sykį atėjo jam į galvą: 

— Tačiau keistoka, kad negalima pamatyti karalaitės. Visi 
sako, kad ji didžiai graži; bet kam jai gražumas, jei ji turi sėdėti 
didelėj vario pily su daugybe bokštų!.. Argi nepavyktų man jos 
pamatyti?.. Kur mano skiltuvas?.. 

Ir skėlė jis į titnagą. Tik šoko ugnis, ir stovi jam šuva, kurio 
akys kaip puodeliai. 

— Dabar, tiesa, pats vidurnaktis, — tarė kareivis, — bet aš 
norėčiau pamatyti karalaitę nors neilgam. 

uva tuojau švilpt pro duris ir beregint sugrįžo su karalaite, 

kuri gulėjo jam ant nugaros ir miegojo. Ji buvo tokia graži, jog 
kiekvienas galėjo pažinti, kad ji tikra karalaitė. Kareivis 
neiškentė ir pabučiavo ją — jis buvo tikras karys. 

Paskui šuva parnešė karalaitę vėl namo. Ryto metą karaliui 
ir karalienei susėdus pusryčiauti, karalaitė papasakojo jiems, 

kad praėjusią naktį ji sapnavusi nuostabų sapną apie šunį ir 
kareivį: kad ji jojusi ant šunies ir kareivis ją pabučiavęs. 

- Tai bent istorija! = tarė karalienė. | 

Kitą jau naktį vienai senai karaliaus rūmų poniai buvo 
liepta karalaitę saugoti, kad galima būtų sužinoti, ar čia tikrai 
buvęs sapihas arba kitas koks Odiktas. 

0 Kare vė) įsigeidė pamatyti karalaitę, šuva vėl nubėgo pas 
ją nakčia It palmęs išdūmė su ja iš pilies. Bėt ta rūmų ponia 
taip pat ne žioplė buvo: ji šoko vytis ir nubėgo taip pat greitai 
paskui jį. Pamačiusi, kad šuva įlėkė į vienų didelių namų duris, 
ji tarė sau: „Dabar aš žinau vietą!“ ir užrašė ant durų su kreida 
didelį kryžių. Paskui ji sugrįžo namo ir atsigulė, šuva karalaitę 
vėl parnešė į pilį. Bet, pastebėjęs kryžių ant durų, kur gyveno 
kareivis, jis paėmė kreidos kąsnetį ir prirašė kryžių ant visų 
miesto durų. Tas buvo labai gudriai sugalvota, nes dabar kara- 
liaus rūmų ponia rebegalėjo rasti jos pažymėtų namų. 

Anksti rytą karalius; karalienė, ta poffa ir visi kažininkai 
išėjo žiūrėti, kur karalaitės naktį būta. ka 

— Čia! — tarė karalius, pamatęs pirmąsias ktyžium pa- 
ženklintas duris. 

— Ne, čia! — atsakė katalienė, pastebėjusi atitrąsišis duris 
su tokiu pat kryžium. 

— Šit dar vienas kryžius! Aure ten dar kitas! — šaukė visi. 
Kur tik pažvelgs, visur ant durų kryžiai. Tuomet jie pamatė, 
kad iš jų ieškojimo nieko nebus. 

Bet karalienė buvo labai išmintifhga moteriškė, išmanė 
truputį daugiau, negu važinėtis su karieta, ,H“pAsiėmė savo 
dideles aukso žirkles, atkirpo šilko skiautMfę' ir"pasiuvo dailų 
maišiuką, kurį pripylė smulkiausių grikių kruopų ir prisegė 
karalaitei prie nugaros. Paskui pradūrė maišiukui skylelę, kad 
byrėtų kruopos visu keliu, kuriuo karalaitę neš. 

Naktį šuva vėl atkako, užsidėjo karalaitę sau ant nugaros ir 
nulėkė pas kareivį, kuris be galo pamilo karalaitę ir labai 
Lo ją vesti. 

Suva ir nepastebėjo, kad visas kelias nuo pilies lig pat 
kareivio buto pribyrėjo kruopų. Tokiu būdu kitų dieną karalius 
ir karalienė gaiėjo sužinoti, kur jų dukters būta. Tada jie liepė 
kareivį suimti ir įmesti į kalėjimą. 

Ten jis ir sėdėjo. O. kaip ten buvo tamsu ir ilgu! Jam dar 

sakė: „Rytoj tave kars!“ Nelabai malonu buvo girdėti panašius 
dalykus! O skiltuvą jis buvo viešbuty pamiršęs, 

Kitą rytą jis išvydo pro savo geležimis apkaltą langelį žmonių 
minias traukiant iš miesto prie kartuvių. Jis girdėjo mušant 
būgną, matė susirinkusius kareivius, Visi gyventojai buvo išėję iš 
savo namų; tarp jų buvo ir vienas kurpiaus mokinys su prikyšie ir 
klumpėmis, Jis taip skubindamasis bėgo, jog viena klumpė jam 
nusmuko nuo kojos ir susidavė stačiai į tą sieną, už kurios sėdėjo 
kareivis ir žiūrėjo pro lango geležinius virbalus. 

— Ei tu, klausyk! Kur taip galvą trūksti? — suriko jam 

kareivis. — Juk be manęs nieko nebus. Geriau nubėk į mano 
butą ir atnešk iš ten man skiltuvą, tai gausi keturis šilingus. Tik 
bėk, kiek gali! 

Berniokas, žinoma, labai norėjo gauti keturis šilingus, 
nelaukdamas nubėgo, atnešė kareiviui skiltuvą ir... bet mes 
netrukus pamatysime, kas toliau buvo. 

Už miesto buvo pastatytos didelės kartuvės. Aplinkui 
stovėjo kareiviai ir šimtai tūkstančių žmonių. Karalius su 
karaliene sėdėjo puikiame soste, 0 priešais juos — teisėjai ir 
visa karaliaus taryba. 

Kareivis ju stovėjo nt viršutinės laiptų pakopos; bet kicia 
jau norėjo jam nerti kilpą ant kaklo, jis tarė, kad paskutinis 
nekaltas nuteistojo noras visados esti išklausomas, ir praše 
leidimo išrūkyti vieną pypkę — juk tai paskutinė pypkė, kurių 
jis savo gyvenime rūkys. 

Karalius, žinoma, jo prašymo neatmetė. Tada kareivis 
išsiėmė savo skiltuvą ir pradėjo skelti: viens—du-—trys. Beregint 
atbėgo visi trys šunys: vieno akys kaip puodeliai, antro — kaip 
girnos ir trečio — kaip bokštai. 

— Gelbėkite mane nuo kartuvių! — sušuko kareivis. 

Tuo tarpu šunys šoko ant teisėjų ir patarėjų, griebė vienus 
už kojų, kitus už nosies ir bloškė taip aukštai į orą, jog tie 
krisdami žemyn visai susikūlė. 


— Nenoriu! — tarė karalius. Bet visų didžiausias šuva 
sučiupo jį ir karalienę ir nutėškė nuo sosto. Išsigando kareiviai 
ir žmonių minios ir išsigandę ėmė šaukti: 

— Gerasis kareivi! Imk karalaitę ir būk mūsų karalium! 

Po to kareivį įsodino į karaliaus karietą. Šunys bėgo priešais 
ir šaukė: „Valio“, vaikai pirštais švilpė, o kariuomenė jam garbę 
davė. 

Karalaitė išėjo iš vario pilies ir liko karalienė. Tas, tiesą 
pasakiisų jai labai malonu buvo. Vestuves kėlė visą savaitę. 

unys tupėjo už stalo ir vartė dideles akis. 


KĄ SENIUKAS PADARYS — 
VIS BUS GERAI! 


Pasakysiu tau pasaką,kurią esu girdėjęs dar mažas būdamas. 
Kiekvieną kartą, kada tik ją. atsimėnu, ji man rodosi vis 
gražesnė. Matyti, pasakos, kaip ir daugelis žmonių, kuo toliau, 
tuo jos darosi gražesnės. 

Tau, žinoma, teko būti laukuose; be abejo, ten esi matęs 
senų, aplūžusių trobelių su šiaudiniais stogais. Stogai apaugę 
samanomis ir žolėmis, 0 ant 
gūbrio būtinai gandro liz- 
das. Jų sienos pakrypusios, 
langeliai žemučiai, ir tik 
vienas tėra taip įtaisytas, jog 
galima atidaryti. Krosnys 
išsidavusios į orą, lyg kokie 
stori pilveliai. Alyvos auga 
persisvėrusios per tvorą, O 
po'jų šakomis, prie pat 
tvoros, telkšo klanas, ku- 
riame maudosi keli ančiu- 
kai. Prie trobelės bus ir 
grandine pririštas šuva, 
kūris nieko nepraleidžia 
nelojęs. 

tai lygiai tokia stovėjo 
už miesto +ti6bėlė, 0 joje 
gyveno vienas Sėnias žmogus 
su pačia. Kad ir menkas jų buvo ūkis, bet vis dėlto turėjo 
daiktą, be kurio būtų galėję apsieiti: tai buvo arklys, kuris mito 
žole, augančia vieškelio pakraščiais. Seniukas važinėdavo tuo 
arkliu į miestą, dažnai duodavo jį naudotis savo kaimynams, 
žinoma, už tam tikrą atsitarnavimą. Bet pelningiau buvo arklį 
parduoti arba išmainyti, kad jo vietoj būtų koks naudingesnis 
daiktas. Bet koks daiktas galėjo būti naudingesnis? 

— Tu geriau turi žinoti, seniukai, — tarė pati. — Šiandien, 
kaip tyčia, turgus, jok į miestą, parduok arba išmainyk jį. Ką tu 
padarysi, vis man bus gerai. Keliauk sveikas! 

Ji užrišo jam ant kaklo skarelę, — tą darbą ji geriau mokėjo 
už vyrą, — užmezgė du mazgelius, ir išėjo baisiai gražu! Paskui 
suglostė jo skrybėlę delnu ir išleisdama pabučiavo į pat lūpas. 
Ir štai seniukas šoko ant arklio, kurį turėjo parduoti arba 
išmainyti. O, tą dalyką jis puikiausiai galėjo atlikti! 

Saulė degino, padangėje jokio debesėlio nebuvo! Dulkės 
kaip dūmai kilo aukštyn; Žmonių buvo pilnas kelias — vieni 
važiuoti,*kiti raiti, kiti pėsti. Visi skubino į miestą. Niekur 
nebuvo jokio paunksnio, kur galėtum pasislėpti nuo kaitros. 

Tuo tarpu kažin koks žmogus vedėsi karvę į turgų. Karvė 
buvo labai graži. „Turbūt ir pieno nemaža ji duoda, — galvojo 
sau tas senis: — kad čia taip su juo susimainius!“ 

— Ei, girdi tu, su karve! — šūktelėjo jis. - Žinai ką? Mano 
arklys brangesnis už tavo karvę, bet man naudingiau yra karvė! 
Gal nori, mainykime! 

— Gerai, — tas atsakė, ir jie sumainė. 

Reikalas buvo atliktas, ir seniui, tiesą sakant, reikėjo grįžti 
namo; bet jis buvo išsirengęs į turgų, todėl norėjo pamatyti jį. 
Ir jis nusivarė su karve tolyn. 

ingsniavo jis greitai, karvė nesiliko, ir netrukus jis prisivijo 
žmogų su avim. Avis buvo didelė, riebi, tankia gražia vilna. 
„— Kad taip mums tokia avelė! — pagalvojo senis. — Jai 
ištektų Žolės, kuri auga prie griavio krašto, o žiemą galėtume 
troboje laikyti. Tikrai sakant, mums patogiau būtų avis, negu 
karvė... Ar mainyti, ar ką? 

Avies savininkas nekalbėdamas sutiko, ir jie susimainė. 

Senis dabar keliauja jau su avim. . 

Staiga jis pamatė žmogų einant per lauką į vieškelį ir 
nešantis pažasty didelę žąsį. 

— Žiūrėk, kokia sunki jo žąsis! — tarė sau senis. — Iš jos ir 
taukelių ir plunksnelių būtų! Kaip jai būtų gera pas mus 
gyventi: besimaudytų sau po klaną! Ir mano senelė turėtų 
darbo: būtų kam rankioti trupinius ir daržovių liekanas. Ji 
dažnai sakydavo: „Kad taip įsigijus žąselę!“ Šit dabar gera 
proga įsigyti ją... Kad tik tas sutiktų... 

— Tinki mainyti? Aš tau už žąsį duosiu avį ir dar „dėkui“ 
pasakysiu! 

is nesikratė,ir jie išmainė. Dabar senis turėjo žąsį. 

Jau jis buvo nebetoli nuo miesto; kelyje pasidarė dar 

didesnis kimšinys: grūdosi gyvuliai ir Žmonės; ėjo keliu ir 

patvoriais, o prie buomo tiek prisirinko žmonių, jog jie nustojo 
kelio pinigų rinkiko bulvių lauką, kur vaikštinėjo jo vienintelė 
vištelė, prie virvelės pririšta, kad nenusigąstų bildesio ir kur toli 
nenuklystų. Ji turėjo trumpą uodegą, mirkčiojo vieną akį ir 
apskritai atrodė labai išmintinga. „Kar, kar!“ — karksėjo ji. Ką 
norėjo ji tuo pasakyti, aš nežinau, bet senis, jos pasiklausęs, 
tuojau nusprendė: 

— Tai bent vištelė! Kaip gyvas, tokios nesu matęs. Ji 
vertesnė už klebono perekšlę. Kad taip man pavyktų ją gauti! 
Višta visur ras sau maisto, ji pati save prasimitins. Man rodos, 
tikrai naudingas daiktas būtų ją išmainius su žąsim. Nori 
mainytis? — paklausė jis rinkiko. 

— Mainytis?.. — atsakė tas. — Kodėl ne! — Ir jie susimainė: 
rinkikas paėmė žąsį, o ūkininkas, gavęs vištą, linksmas nudrožė 
toliau. 

Nemaža jis atliko visokių reikalų bekeliaudamas į miestą, 
o kaitra tebebuvo didžiausia, ir jis baisiai prisivarė. Ne pro šalį 
dabar buvo išgerti ir užkąsti! Čia pat pasitaikė ir smuklė. Jis jau 
buvo beeinąs į ją, tik štai duryse susitiko darbininką, kuris nešė 
kažko prisidėjęs maišą. 

— Ką tu čia maiše neši? — paklausė ūkininkas. 

— Supuvusius obuolius! — atsakė darbininkas. — Nešu visą 
maišą kiaulėms. 

— Tokią daugybę?! Kaip apsidžiaugtų mano senelė gavusi 
tiek obuolių! Mums pernai metais senojoje obelėje tiktai vienas 
obuolys teužaugo; nuraškę mes jį padėjome į indaują dėl 
gražumo; ten jis gulėjo, kol visai supuvo. „Vis tai rodo, kad mes 
plačiai gyvename“,- sakė senelė. Dabar tai ji tikrai žinotų, kas 
tai yra plačiai gyventi. Visas maišas! Norėčiau jai džiaugsmo 
padaryti! 

— O kiek tu duotum už maišą? — paklausė berniokas. 

— Ką duočiau? Šit imk vištą! — Ir jis atidavė vištą, gavo 
maišą obuolių ir jėjo į smuklę. Maišą atsargiai pastatė prie 
krosnies, 0 pats priėjo prie stalo. Krosnis buvo gerai iškūrinta, 
bet jis to nepastebėjo. 

Smuklėje buvo daug svečių: mainininkai, raguočių pirkliai 
ir du anglai. Šie buvo tokie turtingi, jog jų kišenės beveik plyšo 
nuo aukso, ir baisūs buvo lažybų mėgėjai. 

— Ssss! ssss! — sušnypštė kas pas krosnį. 

— O kas ten toks? — klausė visi. 


13. Užs. Nr. 2533 193 


Tai obuoliai buvo pradėję kepti. 

— O, tai mano obuoliai! — tarė senis ir papasakojo iš eilės 
visą istoriją: kaip jis už arklį gavęs karvę, už karvę avį, ir taip 
toliau, lig priėjo prie obuolių. 

— Na, gausi tu sugrįžęs nuo savo pačios! — sakė anglai. — 
Nepaglostys ji tavęs! 

— Ką? nepaglostys? — tarė senis. — Ji mane už tai išbu- 
čiuos ir dar pasakys: „Ką seniukas padarys — vis bus gerai.“ 

— Pažiūrėsime! — atsakė anglai. — Eime lažybų, mes 
statome statinę aukso. 

— O aš maišą obuolių ir dar be to save su pačia! 

— Gerai, gerai! — tarė anglai. 

Privažiavo savininko vežimas, susėdo anglai su tuo seniu, 
paskui įkėlė obuolius ir nudardėjo pas senelę. 

— Sveika gyva, senele! 

— Sveikas, seniukai! 

— Aš išmainiau... 

— Aš žinau, kad tu moki savo darbą! — tarė senelė ir 
apkabino jį, nepastebėjusi nei maišo nei svetimų žmonių. 

— Aš išmainiau arklį ir gavau karvę! 

— Dėkui Dievui! Dabar turėsime ir pieno, ir sviesto, ir 
sūrio! Koks puikus mainas! 

— Taip, bet aš karvę išmainiau į avį... 

— Tai dar geriau! — atsakė pati. — Tu visados ir viską gerai 
apsvarstai! Juk žolės mes tik aviai teturime! Dabar turėsime 
avies pieno ir sūrio ir dar vilnonių kojinių su marškiniais. O 
karvė to juk nebūtų davusi. Ji — šeriasi! O koks tu man 
išmintingas! 

— Bet aš ir avį išmainiau — gavau žąsį! 

— Kaip, argi mes šiemet turėsim šv. Martynui keptos 
žąsienos, vyreli?! Tu visados rūpiniesi kuo nors mane palinks- 
minti! Kaip tu gerai sugalvojai! Žąsį galima pririšus palaikyti, 
kad ji dar labiau nusipenėtų šv. Martyno dienai! 

— Aš ir žąsį išmainiau: už vištą atidaviau! — tarė vyras. 

— Už vištą! Toks tai bent mainas! Višta padės kiaušinių, 
išperės viščiukų, vištų visą pulką turėsime! Štai daiktas, apie 
kurį aš taip seniai svajojau! 

— Ir vištą aš išmainiau: gavau maišą supuvusių obuolių... 

— Tai duok, už tai išbučiuosiu aš tave! — tarė pati. — 
Dėkui tau, seniukai! Dabar paklausyk, ką aš tau papasakosiu. 

Tu išvažiavai, o aš ėmiau galvoti: „Kokiais gardžiais daiktais 
galėčiau aš tave pamylėti? Ką tau vakarienei pataisyti? Nu- 
sprendžiau iškepti kiaušinienės su svogūnais. Kiaušinių aš 
turėjau, tik svogūnų nebuvo. Ir nuėjau pas mokytojo pačią. Aš 
žinojau, kad ji turi svogūnų, bet ji baisiai šykšti, nors šiaip 
nebloga moteriškė. Aš paprašiau jos svogūnų paskolinti, o ji: 
„Paskolinti? Nieko mūsų neužaugo, nei supuvusio obuolio 
nerastum!“ O dabar aš galėčiau jai paskolinti tokių nors 
dešimtį, nors ir visą maišą! Tai tiesiog juokas! — Ir ji vėl 
pabučiavo senį į lūpas. 

— Niekur neregėtas daiktas! — sušuko anglai: — reikalai vis 
blogyn ir blogyn, o senelei vis gerai! Už tokį dalyką ir pinigų 
negaila mokėti! 

Ir jie pripylė visą statinę aukso už tai, kad pati ne tik savo 
senio nebarė, bet dar jį išbučiavo. 

Tikrai, jei pati laiko savo vyrą visų protingiausiu pasauly, ir 
viskas, ką jis padaro, visuomet jai tinka — tas be atlyginimo 
nepaliks! 

tai ir visa istorija. Aš ją girdėjau mažas, o dabar papasa- 
kojau ją tau, ir tu jau žinai, kad „ką seniukas padarys — vis bus 


gerai!“ 


(AAS 


204 


vi, įv B g i | 
d I 


ss 


I „KU 
———=— 


NUO TVIRTOVĖS PYLIMO 


Ruduo. Mes stovime ant tvirtovės pylimo ir žiūrime tolyn 
į mėlynąsias jūros platybes. Matome plaukant daugybę laivų 
baltomis burėmis ir anapus Zundo stūksant Švedų krantą, 
nušviestą išblyškusių vakarinės saulės spindulių. Užpakaly mūsų 
kaip kokia siena niūkso tamsus miškas; dideli šakoti medžiai 
artimais ošia aplink mus; jų pageltę lapai nuolat krinta žemėn. 
Apačioj, prie tvirtovės pylimo pažemio, juoduoja pilki namai, 
aptverti aukšta tvora. Tamsu ir nejauku už tos tvoros, bet dar 
tamsiau ir baisiau ten, už geležinių kalėjimo langų, kur 
sukaustyti grandinėmis sėdi sunkūs nusidėjėliai. 

Baigiančios leistis saulės spindulys krito į vieno kalinio 
kameros pliką sieną. Saulė juk šviečia geriems ir blogiems. 
Atšiaurus kalinys rūsčiai pažvelgė į šaltąjį saulės spindulį. Staiga 
atskrenda mažas paukštelis ir nutūpia ant geležinio lango 
virbalo. Paukštis taip pat gieda visiems: ir geriems, ir blogiems. 

Jo giesmelė labai trumpa: „kvivit“ — ir viskas! Bet paukštelis 
neskrenda iš čia, jis vis čirpsi, plevena sparneliais, glosto 
plunksneles, papučia gurklelį, visas pasišiaušia... 

Surakintas geležimis nusidėjėlis žiūri į jį, ir rūstus jo veidas 
ima giedrėti, jo širdy gimsta kažkoks nesuprantamas jam 
jausmas. Tas naujas jausmas toks gaivinamas, kaip saulės 
spindulys, toks malonus, kaip kvepėjimas žibučių, kurios taip 
puikiai žydi pavasarį pagal tvirtovės pylimą. 

Staiga pasigirdo rago balsas; garsiai ir džiaugsmingai jis 
skambėjo vakaro ore. Pabūgęs paukštelis purpt ir nuskrido 
tolyn; saulės spinduliai po truputį užgeso; vėl tamsu ir nejauku 
kalėjimo kameroj, vėl tamsu nusidėjėlio širdy. Bet vis dėlto 
saulės spindulys buvo išvaikęs tam tarpui tamsybę, o paukštelio 
giesmelė pajvairinusi nelaimingojo kalinio atskirybę. 

Todėl skambėkite, skambėkite, stebuklingieji medžiotojų 
rago balsai! Skambėkite džiaugsmingai ir garsiai! Vakaras toks 
gražus, ir nurimusi jūra taip tyliai supa savo užmigusias bangas! 

Aplink sodą ėjo lazdynų žalitvorė; 
už jos traukėsi laukai ir pievos, kur 
buvo ganomos karvės ir avys. Vidury 
sodo žydėjo radastų krūmas; po juo 
lindėjo sraigė. Ji daug vidaus turinio 
turėjo — ji save pačią turėjo. 
— Palaukit, ateis ir mano laikas! — 
R tarė ji. — Aš duosiu pasauliui svarbes- 
| nių daiktų, negu tie radastai, riešutai 
arba pienas, kuriuos duoda erškėčiai, 
lazdynai ir karvės su avimis! 

— O, aš daug ko laukiu iš tavęs! — 
sako radastų krūmas. — Ar negalėčiau žinoti, kuomet gi tas 
bus? 

— Palauk, neskubėk! — atsakė sraigė. — Tik jūs be reikalo 
taip skubate! Skubos darbą velnias renka! 

Kitus metus sraigė gulėjo beveik toj pačioj vietoj, saulėje, 
po radasto krūmu, vėl pilnu pumpurų; pumpurai kėtėsi, žydėjo 
gražiais radastais, o krūmas leido vis naujus ir naujus pum- 
purus. 

Sraigė pusiau išlindo iš kaušelio, pastatė ragelius ir vėl juos 
suglaudė. 

— Viskas kaip buvę! Nei kiek neatsimainė! Radastų krūmas 
tebežydi kaip žydėjęs; nei per plauką nenužengęs tolyn! 

Praėjo vasara, atėjo ruduo, radastų krūmas žydėjo ir 
kvepėjo, ligi sniegas ėmė snigti. Radosi drėgna, šalta, radastas 
palinko į žemę, sraigė nušliaužė ir įlindo į samanas, po sausais 
lapais. 

Vėl atėjo pavasaris, vėl pražydo radastas, ir išlindo sraigė. 

— Tu jau senas dabar! — tarė ji radastui. — Metas jau 
ilsėtis! Tu davei pasauliui visa, ką galėjai duoti; ar daug — jau 
kitas klausimas, kurio svarstyti nėr man laiko. O kad tu visai 
nieko nesi padaręs savo vidaus ūgiui — tai man ir dabar aišku! 
Šiaip iš tavęs būtų kas kita išėję. Ką pasakysi sau pasiteisinti? 
Tu veikiai juk stagaru pavirsi! Ar supranti bent, ką aš sakau? 

— Tu mane gąsdini! — tarė radastas. — Aš to niekuomet 
nesu galvojęs! 

— Taip, taip, tu, matyti, maža esi varginęs save tais 
galvojimais! O ar buvo tau atėjęs kuomet šitas klausimas, ar esi 
bent kartą aiškinęsis sau, kodėl, tikrai sakant, tu žydi, ir kaip tat 
yra; kodėl šiaip, kodėl ne kitaip? 

— Ne! — atsakė radastas. - Aš gyvenau, gyvendamas 
džiaugiausi ir džiaugdamasis žydėjau, — kitaip daryti negalėjau! 
Saulė taip kaitino, oras taip mane gaivino, aš gėriau skaidrią 
ras4 ir sodrų lietų; aš kvėpavau, aš gyvenau! Aš traukiau 
gyvybės sultis iš Žemės, ėmiau peną iš oro, gyvenau kaip 
tinkamas, džiaugiausi laime ir žydėjau, — tas ir buvo mano 
gyvenimas, mano laimė. Kitaip aš negalėjau! 

— Taip, gražiai tu gyvenai ir vargo nematei, ką čia besaky- 
si! — tarė sraigė. 

— Žinoma! Juk tiek daug buvo man duota! - atsakė 
radastas. — Bet tau duota dar daugiau! Tu esi tokia galvota, 
taip viskuo apdovanota... Tu turi nustebinti pasaulį! 

— Kurių balų aš čia galvosiu! — sako sraigė. - Aš jūsų 
pasaulio nei žinoti nenoriu! Kas jis man? Man gana rūpintis 
savim! 

— Taip, bet man rodosi, kad mes visi turim atiduoti 
pasauliui tą, kas yra mūsų geriausia!.. Aš galėjau duoti pasauliui 
tiktai radastų!.. Bet tu? Tau duota taip daug! O ką tu davei 
pasauliui? Ką tu jam duosi? 

— Ką aš daviau? Ką duosiu?! — Spjaunu aš į jį! Sakyk, ko 
jis vertas, tas tavo pasaulis? Man visai jis nerūpi. Duok jam 
radastų — iš tavęs daugiau juk nieko nesulauksi! O lazdynai 
tegu duoda jam riešutų, karvės ir avys — pieno, jų yra savo 
pasaulis! Mano pasaulis — aš pati! Aš užsidarysiu savo name- 
ly — ir galas! Pasaulis man nerūpi! 

Ir sraigė įsitraukė į savo kaušelį ir užsidarė. 

— Kaip graudu! — tarė radastas. — Ir aš norėčiau užsida- 
ryti, bet negaliu; visos mano galybės veržte veržiasi oran, ir 
turiu žydėti! Mano žiedai krinta, jų lapelius vėjai nešioja! Bet 
mačiau, kaip vieną lapelį įsidėjo motina į maldų knygą, kitą 
prisiglaudė prie krūtinės skaisti graži mergelė, trečią pabučiavo 
šypsančios vaiko lūpos!.. Ir aš buvau toks laimingas! Tai tokie 
mano atsiminimai, tai toks mano gyvenimas! 

Žydėjo ir kvepėjo radastų krūmas, pilnas nekalto džiaugsmo 
ir laimės, o sraigė įkniubusi snapsnojo savo namely, — pasaulis 
jai nerūpėjo. 

Slinko metai po metų. 

Sraigė virto žeme žemėje, radastas virto žeme žemėje; 
atsiminimų radastas išblėso maldų knygoje... Bet sode žydėjo 
nauji radastai, po jais šliaužiojo naujos sraigės; jos taip pat 
lindo į savo namelius ir spjaudėsi, — pasaulis joms nerūpėjo! 

Ar nenorit, kad tą istoriją dar kartą nuo pradžios apsaky- 
čiau? — Juk ji nesimaino! 

NIEKAM NETIKUSI BUVO 


Burmistras stovėjo prie atviro lango. Jo marškiniai buvo 
ploni, su rankogaliais, krūtinė krakmolyta, kaklaraištis su aukso 
segtuku. Barzda buvo gražiai nuskusta, — barzdą visados jis 
pats skusdavosi. Tiesa, šį kartą jis truputį įsipjovė į smakrą, bet 
tą vietą užlipdė, atsiplėšęs nuo laikraščio, popierėlio kąsneliu. 

— Eli, kiauši, eik čia! — suriko jis pro langą. 

Tas „kiaušis“ buvo ne kas kitas, tik vargingos skalbėjos 
sūnus, kuris tuo laiku ėjo pro burmistro namus. Jis sustojo ir, 
pakėlęs kepurę, mandagiai pasveikino burmistrą. Kepurės 
snapas buvo per vidurį perlūžęs, todėl kepurę patogu buvo 
susukus įsidėti į kišenę. Jo drabužėlis buvo menkas, bet švarus, 
ir visos skylės užlopytos; kojos apautos sunkiomis medinėmis 
klumpėmis. Prieš burmistrą vaikas stovėjo pilnas pagarbos, 
tartum prieš patį karalių. 

— Tu geras vaikas, —- tarė burmistras. — Mandagus tu 
vaikas. Motina turbūt velėja skalbinius upėje? Tu, matyti, jai 
neši ką? Aure kas ten tavo kyši iš kišenės? Blogą tavo motina 
turi papratimą! Ar daug ten turi? 

— Pusę buteliuko, — atsakė nedrąsiai išsigandęs vaikas. 

— Orytą taip pat esi nunešęs pusę buteliuko? — klausinėjo 
burmistras. 

— Ne, tai buvo vakar, — atsakė vaikas. 

— Du pusbuteliai — juk tai visas butelys! Žuvusi moteriškė! 
Iš tokių žmonių naudos nelauk... Pasakyk motinai, kad ji bent 
žmonių pasigėdintų. Žiūrėk, kad pats girtuokliu nepavirstum! 
Tiesą sakant, sunku tau kitokiam būti. Vargšas!.. Gerai, dabar 
keliauk sveikas! 

Vaikas nuėjo tolyn, tebelaikydamas kepurę rankoje; vėjas 
pūkštė ir draikė jo geltonus kaip auksas plaukus. Netrukus jis 
išnyko už kertės, pasukęs į siaurą gatvelę, kuri ėjo lig pat upės. 
Motina ligi kelių stovėjo vandeny ir daužė kultuve šlapius 
skalbinius, pasidėjusi juos ant plačios lentos. Upė bėgo smar- 
kiai, nes tuo metu malė ir vanduo buvo paleistas; vanduo 
bėgdamas nešė paklodę kuri traukė su savim ir vertė suolelį. 
Skalbėja vos įsispyrusi galėjo laikytis, kad nenuneštų jai lentos 
ir kartu jos pačios. 

— Ko nenunešė mane vanduo, — tarė ji. — Gerai, kad 

atėjai, reiks truputį pasistiprinti! Vanduo toks šaltas, 0 aš jau 
šešios valandos kaip mirkstu upėj. Ar atnešei man ką? 

Vaikas išėmė iš kišenės buteliuką ir padavė motinai. Ji 
tuojau į burną ir ištraukė kelis gurkšnelius. 

Kaip gera! Kaip šilta! Gali sušilti, lyg lėkštę karštos 
sriubos išvalgius, o atsieina kur kas pigiau! Paragauk ir tu, 
sūneli! Tu toks išblyškęs! Tavo plonos drapanėlės, ir tau gal 
šalta? Jau tikras ruduo! U, koks šaltas vanduo! Kaip geležis! 
Kad tik tu neapsirgtum! Duok nurysiu dar kokį lašelį, paragauk 
ir tu, tik nedaug! Tau nesveika pratintis, vaikeli! 

Ji išlipo iš vandens ant kranto. Vanduo bėgte bėgo nuo jos 
sustirusio sijono. 
— Aš dirbu, vargstu, kankinuosi, net man kraujas iš panagių 

trykšta... Bet nesigailiu savo vargo, kad tik išaugtum sveikas, 
geras ir teisingas žmogus, mano brangusis vaikeli! 

Tuo tarpu atėjo pas juos beveik vienais skarmalais apsivil- 
kusi sena moteriškė; ji buvo šluba ir nematė viena akim, kuri 
buvo pridengta garbana plaukų, o tas dar labiau rodė jos ydą. 
Ji draugavo su skalbėja. Visi kaimynai ją vadino: „šlubė Morta 
su garbana“. 

— Vargšė! — tarė Morta. — Kaip tu baisiai vargsti! Kiek tu 
prisistovi tame šaltame vandeny! Kur čia iškęsi nenurijus vieno 
kito gurkšnelio! O pikti žmonės skaito kiekvieną lašelį, kurį tu 
Išgeri. 

Ir ji atpasakojo visą burmistro kalbą su jos vaiku. Morta 
buvo girdėjusi ir labai pasipiktinusi burmistro žodžiais. 


— Kaip jis, — sakė ji, — gali taip kalbėti vaikui apie jo motiną 
ir ją smerkti už tuos kelis degtinės lašelius, kuriuos ji geria iš 
reikalo, smerkti tą pačią dieną, kada jis pats kelia didelius pietus 
su brangiais ir smarkiais vynais! Vadinas, jie negeria, tik troškulį 
nuvaro! Jie žmonės geri, tik tu niekam netikusi! 

— A, jis kalbėjo su tavim, vaikuti? — tarė ji, ir jos lūpos 
ėmė drebėti. — Tavo motina niekam netikusi! Gal jis ir tiesą 
sako. Bet nereikėtų to sakyti vaikui. O, ne naujiena man 
kentėti nuo tų žmonių! 

— Juk tu ten tarnavai, kai burmistro tėvai gyvi tebebuvo. 
Kiek jau metų! Daug jau druskos suvalgėm nuo to laiko! 
Nenuostabu, kad ir troškulys ima. — Ir Morta susijuokė: jai 
pasirodė, kad ji labai sąmojingai pasakiusi. — Šiandien burmist- 
ras pietus kelia, bet būtų atidėjęs, jei nebūtų buvę vėlu ir viskas 
neprirengta. Aš tai girdėjau iš paties virėjo. Burmistras gavo 
laišką, kad Kopenhagoje jo jaunėlis brolis mirė. 

— Mirė! — sušuko skalbėja ir pabalo kaip drobė. 

— Kas tau? — tarė Morta.- Ko taip nusiminei? A, tu jį 
pažinai, kai tarnavai jų namuose. 

— Mirė!.. Geresnio žmogaus nerastum pasauly! — Ir ašaros 
ėmė riedėti jai per veidus. — O, Viešpatie, galva man pradeda 
suktis! Aš išgėriau visą buteliuką... matyti, per daug... Man 
bloga darosi. 

Ir ji nusitvėrė už tvoros, kad neišvirstų. 

— Viešpatie! tu sergi! — sušuko Morta. — Eik namo! Eikš, 
aš tave parvesiu! 

— O kur dėsi skalbinius? 

— Aš jais pasirūpinsiu. Turėkis už manęs! Vaikas paliks čia 
pasaugoti, aš sugrįšiu ir pabaigsiu velėti — nebedaug jau liko. 

Skalbėjos kojos linko. 

— Per ilgai buvau šaltam vandeny. Nuo pat ryto nieko 
nevalgiau... Saltis baisiai krečia. Kad nors namo pareičiau. 
Vargšas mano vaikas! 

Ir ji ėmė verkti. Vaikas taip pat verkė ir netrukus paliko 
vienas saugoti šlapius skalbinius. 

Abidvi moterys iš lengvo nukūprino gatvele. Skalbėja vos 
kojas galėjo pavilkti. Einant pro burmistro namus, ją visai 
pakirto, ir ji parvirto vidury gatvės. 

Aplinkui susirinko būrys žmonių. Morta nubėgo į kiemą 
ieškoti pagalbos. Burmistras su savo svečiais žiūrėjo pro langą. 

— Tai skalbėja! — tarė burmistras. — Matyti, per daug 
įtraukė! Zuvusi moteriškė. Gaila tik jos vaiko: — aš jį labai 
mėgstu. Vaikas geras, bet motina niekam netikusi. 

Kai ji atsigavo, parvedė ją namo ir paguldė į lovą. Geroji 
Morta išvirė jai puodelį alaus su sviestu ir cukrum; tai buvo, jos 
nuomone, geriausias vaistas pasauly. Paskui Morta nuėjo pas 
upę ir išmazgojo likusius skalbinius, reikia pasakyti — labai 
blogai, nors turėjo geriausius norus. Iš tikrųjų, ji tik ištraukė 
skalbinius iš vandens ir sudėjo į pintinę. 

Vakare ji vėl sėdėjo vargingoj trobelėj prie skalbėjos. 
Burmistro virėja davė jai nunešti ligoniui truputį kepintų bulvių 


ir nemažą gabalą riebaus kumpio; tuos gardėsius suvalgė pati 
Morta su vaiku, o ligonis turėjo pasitenkinti vien kvapu. Ji sakė, 
kad pats kvapas jau labai maistingas buvęs. 

Po vakarienės vaiką paguldė į tą pačią lovą, kur gulėjo 
motina; jis atsigulė skersai lovos, motinos kojūgaly, ir užsiklojo 
sena dvikarte, pasiūta iš mėlynų ir raudonų skiaučių. 

Skalbėjai pasidarė kiek geriau. Šitas alus ją pastiprino, 
gardaus valgio kvapas atgaivino. 

— Dėkui tau, širdele! — tarė ji Mortai. — Kai vaikas 
užmigs, tada viską pasakysiu. Bet jis, rodosi, jau miega. Koks 

gražus, koks malonus jo veidėlis, kai jis taip guli. sumerkęs akis! 
Jis nežino, kaip sunkiai vargsta jo motina, ir duok Dieve, kal 
niekados to nežinotų!.. Tu žinai, kad aš tarnavau pas burmistro 
tėvus. Parvažiavo tuomet pasilsėti namo jaunėlis sūnus, 
studentas. Aš buvau tada jauna, žvitri, bet dora mergaitė — 
sakau tau tiesą, kaip pačiam Dievui. Studentas buvo taip pat 
jaunas, linksmas, gražus ir toks doras, jog kito tokio gal nebuvo 
visam pasauly. Jis buvo šeimininkų sūnus, o aš — tik tarnaitė; 
bet vis dėlto pamilom viens antrą — širdingai, prakilniai. Tiesa, 
mes pasibučiavom vieną kartą; bet tai ne nuodėmė, kieno meilė 
tikra ir graži. Ir štai jis viską prisipažino motinai, kurią neap- 
sakomai gerbė ir visados klausė. Ji buvo išmintinga ir be galo 
gera! — Išvažiuodamas jis man dovanojo aukso žiedą. Jam 
išvažiavus, pasišaukė mane pati ponia ir ėmė su manim kalbėti, 
taip rimtai ir meiliai, tartum pats angelas būtų. Kaip ant delno 
išdėjo man tada, koks didelis skirtumas tarp manęs ir jos 
sūnaus, kaip aš toli nuo jo ne tik savo padėjimu, bet ir pažiū- 
romis. 

— Dabar jam tinka tavo gražus veidelis, — sakė ji: —- bet 
gražumas greitai nyksta. Tu išauklėta ne taip, kaip jis. Jūsų 
nuomonės nevienodos, jūs nelygūs — štai kas yra visa bėda. 
Vargdienių aš neniekinu, juos gerbiu. Dangaus karalystėje jie 
gal gaus geriausias vietas, bet čia, žemėje, reikia saugotis, kad 
neišeitum iš savo vėžių. Iškilsi per aukštai, paskui krisi žemyn 
ir susikulsi. Be reikalo pražudytum ir save, ir jį. Aš girdėjau, 
kad tau piršosi vienas geras žmogus, pirštininkas Erikas Vatas. 
Jis. našlys, bevaikis, patarpęs amatininkas — tau labai tiktų. 
Apie tai gerai pagalvok! 

— Kiekvienas jos žodis, kaip koks peilis, rėžė mano širdį. 
Bet ji sakė tiesą, ir nuo to man dar skaudžiau buvo!.. Aš 
pabučiavau jos ranką ir ėmiau graudžiai verkti. Nemenu, kaip 
aš nusikrausčiau į savo kambarėlį. Parkritusi ant lovos, aš ten 
išverkiau visas savo ašaras. Sunki buvo naktelė: vienas Dievas 
težino, kaip aš kovojau su savim ir kenčiau... Tuojau sekma- 
dienį aš nuėjau išpažinties, kad Dievas apšviestų man protą. 
Čia aš ir išvydau jo pirštą... Einu aš iš bažnyčios ir sutinku 
Eriką. Matyti, tariau sau, tokia Dievo valia: jis man viskuo 
lygus, kad ir turtingesnis už mane. Aš prisiartinau prie jo, 
paėmiau už rankos ir sakau: „Ar tebemyli mane?“ — „Myliu ir 
mylėsiu amžinai!“ — atsakė jis. — „Tinki imti mergaitę, kuri tave 

gerbia, bet nemyli, nors paskui gal ir pamils?“ — „Pamylės, 
būtinai pamils!“— tarė jis, ir mes padavėm vienas antram 
rankas. Aš sugrįžau namo pas ponią. Aukso žiedą, kurį buvo 
dovanojęs jos sūnus, nešiojau ant krūtinės, dieną nedrįsau 
rodyti, užsimaudavau ant piršto tik vakare, kai ėjau gulti. 
Paskui pabučiavau žiedą taip labai, jog kraujas man ištryško iš 
lūpų; tada nunešiau ji. poniai ir atidavusi pasakiau, kad kitą 
sekmadienį bus mano pirmi užsakai su pirštininku. Ponia mane 
apkabino ir pabučiavo... Ji nesakė, kad aš „niekam netikusi“. 
Tada gal tikrai aš buvau geresnė, nors ir nemačiau tiek vargo. 
Per Grabnyčias buvo jungtuvės. Pirmais metais viskas gerai 
vyko. Mes laikėm tada gizelį ir mokinį, o tu, Morta, tarnavai 
pas mus. 

— Taip, — tarė Morta: — puiki tu buvai šeimininkė. Kol 

gyva būsiu, nepamiršiu, kaip gerai tu ir tavo vyras elgėtės su 
manim. 
— Gražios buvo dienos, kai tu gyvenai pas mus. Vaikų dar 
neturėjom, studento daugiau nebemačiau... Tiesą sakant, aš jį 
kartą mačiau, bet jis manęs nematė. Buvo atvažiavęs į motinos 
laidotuves. Aš mačiau jį stovint prie motinos kapo — tokį 
išblyškusį ir nuliūdusį... Jis labai gailėjo motinos. Kai mirė tėvas, 
jis buvo tada išvažiavęs kažkur į svetimus kraštus, laidotuvėse 
nebuvo ir daugiau čia nebeatvažiuodavo. Jis nevedė — aš tai 
žinau. Rodos, jis tapo advokatu. Mane, žinoma, jis pamiršo, ir 
jei dabar kaip netyčia mes susitiktumėm, jis tikrai manęs 
nepažintų: tokia pasidariau aš bjauri. Bet taip gal ir geriau! 

Toliau ji nusipasakojo apie savo sunkiąsias dienas, apie 
visokias bėdas ir nelaimes, kurios paskui ją ištiko. 

— Mes turėjom penkis šimtus dolerių, — sakė ji. —- Mūsų 
gatvėje pardavinėjo namelius už du šimtus dolerių; nameliai 
buvo seni, bet mes manėm, juos sugriovę, toj vietoj pastatyti 
naujus. Mūrininkai ir dailidės apskaitė, kad nauji namai 
atsieisią tūkstantį du šimtus dolerių. Erikas turėjo kredito; jis 
pasiskolino tuos pinigus sostinėje, bet laivininkas, kuris turėjo 
atvežti juos, nuskendo jūroje, o kartu su juo ir pinigai... 

— Tuo laiku atsirado mano vaikelis. Vyras apsirgo sunkia 
ir ilga liga. Ištisus devynis mėnesius turėjau jį valkstyti, apvilkti 
ir nuvilkti kaip mažą vaiką. Reikalai vis blogėjo, o skolos augo; 
bemokėdami skolas, išsipardavinėjom visus savo daiktus, 
palikom be niekur nieko. Pagaliau vyras mirė. Aš nesėdėjau 

sudėjusi rankas. Dirbau, prakaitavau kiauras dienas ir naktis — 
vis dėl to vaiko. Mazgojau laiptus, velėjau skalbinius, ėmiau 
kiekvieną darbą, bet vargas nėjo mažyn. Taip, matyti, Dievo 
likta! Tikiuosi, kad jis pasigailėjęs išvaduos mane iš tų vargų, 
atsiims pas save, bet pasirūpins ir vaiku. 

Ir ji užmigo. 

Rytą jautėsi gerėsnė ir nusprendė vėl eiti prie darbo. Bet 
vos įbrido į šaltą vandenį, ją visą nukrėtė šaltis, ir jai pasidarė 
bloga. Lyg norėdama ko nusitverti, pakėlė ji ranką į orą, 
„pažengė žingsnį tolyn ir parvirto. Galva jos gulėjo ant kranto, 
o kojos upėje; vanduo nutraukė nuo jų medines klumpes, kurių 
vidpadžiai buvo iškloti šiaudais, ir nunešė pavandeniais. Taip ją 
rado gulint Morta, kai jai atnešė pasistiprinti puodelį kavos. 

Tuo tarpu į skalbėjos namus atėjo burmistro tarnas 
pasakyti, kad tuojau eitų pas jį; burmistras turėjęs jai pranešti 
labai svarbų daiktą. 

Bet jau buvo vėlu. Pašaukė felčerį, kad jai kraują leistų; 
skalbėja buvo mirusi. 

— Persigėrė! — tarė burmistras. 

Laiške, kuris atnešė žinią apie jo brolio mirtį, buvo pasa- 
kyta, kad velionis paskyrė 600 dolerių pirštininko našlei, kuri 
seniau tarnavo jo tėvų namuose. Tuos pinigus burmistras, savo 
nuožiūra, turėjo išmokėti jai arba jos sūnui, iš karto visus arba 
dalimis. 

— Gerai, kad jau jos nebėr, — tarė burmistras. — Dabar 
vaikas gaus viską. Aš jį leisiu mokytis amatų, ir iš j jo išeis paskui 
geras darbininkas. 

Burmistras pasišaukė pas save vaiką ir prižadėjo juo 
rūpintis. Čia jis nepamiršo pridėti, kad motina gerai padariusi, 
nukeliavusi į kitą pasaulį, nes ji — niekam netikusi buvo! 

Skalbėją palaidojo beturčių kapuose. Marta jos kapą 
apibarstė smėliu ir pasodino radasto kelmelį. Vaikas buvo ten 
pat. 

— Motute mano, brangioji mano! — tarė jis, ir paplūdo jam 
iš akių ašaros. — Argi tiesa, kad tu niekam netikusi buvai? 

— Ne, ne tiesa! — tarė senoji Morta ir pažvelgė į dangų. — 
Aš tai žinau labai seniai, ypač nuo paskutinės nakties, Tikėk — 
ji buvo gera, dora moteriškė, tą pat pasakys jai ir Dievas 
dangaus karalystėje, nors visas pasaulis kalbėtų, kad ji niekam 
netikusi buvo. 

YRA JUK SKIRTUMAS! 


Buvo gegužės mėnuo. Pūtė dar šaltas vėjas, bet krūmai ir 
'medžiai, laukai ir pievos sakė, kad pavasaris jau atėjo. Visur 
margavo žiedai, net žalitvorės viršus žydėjo. Už žalitvorės augo 
maža obelaitė. Visa balta, ji taip pat skelbė pavasarį atėjus. 
Ypač graži buvo viena jos šakelė, jauna ir žalia, visa aplipusi 
pusiau pražydusiais pumpurais. Šakelė labai gerai žinojo, kad 
ji graži, nes tas jausmas taip pat nėra svetimas augalams, kaip 
ir gyviems daiktams. Todėl ji visai nenustebo, kai sustojo ties ja 
ponų karieta ir jauna grafo duktė tarė: „Kas gali būti gražesnis 
už žydinčią obelės šakelę? Joje įkūnytas gyvas pavasaris su 
visomis savo gražybėmis!“ 

akelę nulaužė. Grafaitė paėmė ją savo švelnučiais pirš- 
čiukais ir nusivežė namo, pridengusi nuo saulės šilko skėčiu. 
Atvežtą į pilies rūmus, šakelę įnešė į aukštą, gražiai išpuoštą 
salę. Ant atvirų langų plevėsavo baltos plonos uždangos; 

puikiausios gėlės augo žibančiuose, skaidriuose vazonuose. Į 
vieną tokį vazoną, tartum nulipdytą iš tik iškritusio sniego, tarp 
žalių skroblo šakų, įstatė obelės šakelę. Taip gražiai ji tada 
atrodė, jog negalėjai žiūrėdamas atsigėrėti! 

Šakelė labai išdido. Bet taip juk visi žmonės daro! 

Per kambarius ėjo visokių žmonių, ir kiekvienas sakė savo 
nuomonę, — žinoma, tokią, kokią jam leido sakyti jo visuo- 
menės padėjimas. Vieni nieko nesakė, kiti vėl per daug kalbėjo, 
ir obelės šakelė klausydama suprato, kad ir tarp augalų, kaip 
tarp žmonių, yra skirtumas. „Vieni laikomi dėl gražumo, kiti dėl 
naudos, o yra ir tokių, be kurių visai galėtum apsieiti!“ galvojo 
šakelė. Ji stovėjo prie atviro lango ir nuo ten galėjo matyti sodą 
ir lauką; čia ji turėjo progos prisižiūrėti visokių žolynų ir augalų 
ir pagalvoti apie jų skirtumą. Buvo ten gražių, puikių ir visai 
menkų augalų. 

— Nelaimingi augalėliai! — tarė obelės šakelė. —- Supran- 
tamas daiktas, yra juk skirtumas tarp jų! Kokie nelaimingi turi 
jie jaustis, jei jie apskritai gali jausti taip, kaip aš ir panašūs į 
mane! Taip, žinoma, skirtumas yra ir turi būti, kitaip jie visi 
lygūs būtų! 

Ir obelės šakelė su tam tikru pasigailėjimu pažvelgė į 
žolynus, kurių daugybės augo laukuose ir visais pakeliais. Jų 
niekas neraškė puokštėms, — jie buvo per daug menki, jų 
galėjai rasti net tarp grindinio akmenų; jie augo visur, kaip 
prasčiausios piktžolės. Ir vardą jie turėjo negražų: pienės. 

— Menkos, nelaimingos gėlės! — tarė obelės šakelė. — Juk 
jūs nekaltos, kad gavote tokį negražų vardą. Bet su augalais esti 
tas pat, kas ir su žmonėmis: yra juk skirtumas! 

— Skirtumas? — tarė saulės spindulys ir pabučiavo obelės 
šakelę. Bet kartu su ja jis pabučiavo ir geltonus pienės žiedelio 
lapelius. Ir kiti saulės spindulio broliai taip pat bučiavo visus 
žolynėlius, — ir gražius, ir menkus. 

Obelės šakelė niekados negalvojo apie begalinę Viešpaties 
meilę viskam, kas yra gyva žemėje; niekados negalvojo apie tai, 
kaip daug gražumo ir gerumo gali būti kiekviename daiktely 
paslėpta... Ji negalvojo ir nesuprato, kaip negalvoja ir to 
nesupranta daugumas žmonių! 

Saulės spindulys, šviesos spindulys, žinojo tai gerai! 

— Blogai tu matai, prastos tavo akys! — tarė jis šakelei. — 
Kurių nelaimingų gėlių taip gailiesi? 

— Gi štai tų pienių! — atsakė obelės šakelė. — Niekas jų 
neskina puokštei, visi mindo kojomis, — jau per daug jų yra! Jų 
sėklos, kai prinoksta, laksto visur po kelius ir, lyg smulkiai 
supjaustyti plaukeliai, kimba prie keleivių drabužių. Žinoma, tai 
yra piktžolė, todėl nėra ko labai stebėtis. Kokia aš laiminga, 
kad nesu iš jų skaičiaus! 

Tuo tarpu atėjo į lauką visas būrys vaikų. Jauniausias buvo 
toks dar mažas, jog kiti vaikai nešte jį atsinešė ant rankų. Jį 
pasodino ant žolės tarp geltonų gėlių. Vaikelis iš džiaugsmo 
garsiai juokėsi, kojytėmis spardėsi ir vartėsi po žolę, skynė 
geltonas gėleles ir bučiavo jas. Didesni vaikai traukė žiedus nuo 
stiebelių, kiaurus stiebelius lenkė ir movė vieną jo galą į antrą; 
paskui iš tokių atskirų grandelių darė ilgas grandines ir kabinosi 
jas ant kaklo, pečių, krūtinės ir galvos. Koks gražumas buvo! O 
patys vyresnieji vaikai atsargiai raškė peržydėjusius žolynus nuo 
stiebo, kurio viršūnėje balzganavo apskritas pūkų rutuliukas ir, 
laikydami juos ties lūpomis, mėgino vienu kartu nupūsti visus 
jų pūkelius. Senelė sakė, kad tas, kuris nupūs iš karto visus 
pūkelius, gaus naujus drabužius dar prieš Naujuosius metus. 

Niekinamasis žolynėlis buvo šiuo kartu tikras pranašas. 

— Matai? — tarė saulės spindulys. — Matai jo gražybę ir 
reikšmę? 

— Taip, bet tik vaikams! — atsakė obelės šaka. 

Tuo tarpu atėjo į lauką sena moteriškė ir savo atšipusiu 
peiliu be koto ėmė kapstyti žemę aplink žolynų šakneles ir tas 
šaknelės rauti. Iš vienų ji norėjo pasigaminti ss o kitus 
parduoti į vaistinę vaistams. | 

— Vis dėlto gražumas yra didžiausias daiktas! — tarė obelės 
šaka. — Tik išrinktieji pateks į gražybės karalystę! O, ir tarp 
augalų yra toks pat skirtumas, kaip ir tarp žmonių! 

Saulės spindulys ėmė sakyti, kad Dievui visi augalai lygūs, 
kad jis visais kūriniais vienodai rūpinasi: viskas, kas yra dangaus 
leista, turi savo dalį, lygią su kitais. 

— Taip, bet tai tik tavo nuomonė! — tarė obelės šaka. 

Į kambarį atėjo žmonių. Atėjo ir jauna grafo duktė, ta pati, 
kuri įstatė šakelę į skaidrųjį vazoną, apipiltą'saulės spinduliais. 
Ji atsinešė kažkokį daiktą, įvyniotą į du ar tris didelius žalius 
lapus, kad neužgautų vėjas. Ji nešė taip saugiai, kaip niekados 
jokios obelės šakelės niekas nenešė. 

Atsargiai, po vienas kito, nuimliojo ji tuos žalius lapus — ir 

po jų pasirodė balkšva niekinamosios pienės žiedelio galvelė. 
Tai tą gėlelę taip atsargiai ji buvo nuraškiusi ir taip saugiai 
lapais apvyniojusi, kad vėjas nenupūstų nei vieno jos apskritos 
galvelės plaukelio. Ji atnešė tą nuostabų žolynėlį visai sveiką ir 
nenuglamžytą ir negalėjo atsidžiaugti jo dailumu, skaidrumu, jo 
savotišku sudėjimu ir gražumu, kuris nyko nuo pirmo vėjelio 
pūstelėjimo. 

— Kaip gražiai jis padarytas, tas žolynėlis! — tarė ji. — Aš 
nupiešiu jį kartu su obelės šakele. Ją visi giria, bet ir šita menka 
gėlelė turi savo gražumą. Nors jie ir labai nevienodi, bet vis 
dėlto abu vienos grožio karalystės vaikai. 

Saulės spindulys vėl pabučiavo menką žolynėlį ir žydinčią 
obelės šakelę, kurios žiedo lapeliai tada tartum kiek paraudo. 


PAUKŠČIAI 


Atvežė antį iš Portugalijos, kiti sakė, kad iš Ispanijos, — bet 
tai visai nesvarbu. Todėl ją praminė portugale. Ji dėjo kiauši- 
nius, paskui ją papjovė, iškepė iščirškino ir suvalgė — štai ir 
visa jos istorija. Visos antys, išriedėjusios iš jos kiaušinių, taip 
pat vadinosi portugalės, o tas juk šį tą reiškia. Dabar iš visos 
pirmosios portugalės šeimos beliko viena antis. Paukštyne 
gyveno nemažas būrys vištų; tarp jų buvo didelis gaidys, kuris 
labai didžiai vedėsi. 

— Jis mane erzina savo riksmu, — sakė portugalė. — Bet jis 
gražus, reikia tiesą pasakyti, nors ir negali lygintis su antinu. Jis 
turėtų kiek susilaikyti, bet susilaikymas yra didelis mokslas, 
kuris ne bet kam prieinamas. Tuo skiriasi paukšteliai, kurie 
aure gyvena kaimyno sode, liepose. Kaip gražiai jie gieda! Jų 
giesmelės net širdį man veria, jų balsai tikrai portugališki. Kad 
aš turėčiau tokį paukštelį, kuris mokėtų gražiai giedoti, kaip aš 
ji mylėčiau, kaip aš jį saugočiau! Aš jam būčiau kaip motina 
gera! Ta ypatybė yra mūsų kraujyje, mūsų portugališkame 
kraujyje! 

Lig tik pasakė tuos žodžius, nuo stogo į kiemą nukrito 
mažas paukštelis, iš tų giesmininkų tarpo. Paukštelį buvo 


212 


pagavusi katė, bet jis ištrūko iš jos nagų, nors ir su perlaužtų 
sparneliu, todėl į kiemą jis kriste nukrito, 

— Tai vis katės darbas! — tarė portugalė. — Aš ją gerai 
pažįstu nuo to laiko, kai mano pačios buvo ančiukų. Tiesiog 
nesuprantu, kaip tokioms kraujagerėms leidžia gyvent ir 
lakstyti po stogus! Aš nemanau, kad Portugalijoj tas būtų! 


Ir ji išreiškė savo užuojautą mažam paukšteliui, gražių 
giesmelių giedotojui; kitos antys, ne iš portugalių veislės, taip 
pat labai jo gailėjosi, 

— Vargšas mažulėlis! — sakė jos, eidamos viena po kitos 
prie pažeisto paukštelio. — Tiesa, mes pačios negiedam, bet 


turim jautrų muzikos jausmą. Mes gerai jaučiam, nors apie tai 
nekalbam. 

— O aš kalbėsiu! — tarė portugalė. — Aš noriu ką nors 
gero tam vargšui padaryti. Tai mano pareiga. 

Ji įlipo į lovį su vandeniu ir taip ėmė taškyti sparnais, jog 
paukštelis visas sušlapo ir ko neprigėrė. Bet tai buvo padaryta 
iš geros širdies. 

— Tai geras darbas! — aiškino portugalė. — Tegu visi ima 
iš manęs pavyzdį! 

— Pip! — čirptelėjo paukščiukas, kuriam pažeistas sparnelis 
neleido gerai nusikratyti vandenį. Bet vis dėlto jis suprato, kad 
buvo išmaudytas iš geros širdies. 

— Tamsta labai gera, poniute! — tarė jis, bet daugiau 
nebenorėjo, kad jį maudytų kitą kartą. 

— Niekados apie savo gerumą negalvojau! — atsakė 
portugalė. — Bet drąsiai galiu pasakyti, kad myliu visus savo 
artimus, išskyrus katę. Bet iš manęs to reikalauti juk negalima: 
ji suėdė mano du ančiukus!.. O dabar būk čia kaip namie — tas 
bus man labai malonu. Aš pati' esu iš kito krašto, kaip gali 
matyti iš mano plunksnų ir būdo. Jei kas tave čia iš visų 
paukščių gali suprasti ir nuskųsti, tai, drįstu sakyti, aš viena. 

— Jos gurkly portulakija! — tarė vienas mažas ančiukas, 
kuris buvo laikomas labai sąmojingu. Tas juokingas žodis 
visoms antims patiko neapsakomai: juk „portulakija“ skamba 

beveik taip pat, kaip Portugalija. Ir kumštuodamosis antys už 
viena kitos kvarksėjo: 

— Kvar! A, kaip tai juokinga! 

Ir kiekviena antis stengėsi kuo nors nuteikti mažą paukštelį. 

— Portugalė, žinoma, iškalbingesnė už mus, — sakė jos. — 
Nors mes nemokame taip gražiai kalbėti, bet užjaučiame tave 
nei kiek ne mažiau. Jei mes nieko gero tau nedarome, tai ir 
nesigiriame tuo. Mūsų nuomone, tai daug padoriau. 

— Koks gražus tavo balselis! — tarė viena sena antis. — 
Kaip malonu turi būti jausti, kad gali tiek džiaugsmo daryti 
kitiems. Tiesa, aš nedaug tenuvokiu apie tavo giedojimą, bet 
užtat ir laikau liežuvį prikandusi. Tai daug geriau, negu 
pliaukšti visokius niekus, kurių čia tu tiek girdi iš kitų. 

— Nevarginkit jo! — įsikišo portugalė. — Jam reikalingas 
atilsis ir gera priežiūra. Ar nenori, mažasis giesmininke, kad aš 
dar kartą tave išmaudyčiau? 

— O, ne, ne! geriau aš sausas pabūsiu! — atsakė paukštelis. 

— O man geriausiai: padeda vanduo, kai apsergu, — tęsė 
portugalė. — Pramoga irgi naudingas daiktas. Netrukus ateis 
mūsų aplankyti vištos iš kito kiemo; tarp jų yra dvi kinės. Jos 
labai mokytos ir vaikščioja kelnėtos. Jos taip pat ne iš čia, todėl 
jas gerbiu labiau, negu kitas. 

Atėjo vištos, o su jomis ir gaidys. Šį kartą jis buvo toks 
mandagus, jog ir keiktis nesikeikė. 

— Tamsta labai gražiai giedi! — tarė jis. — Iš savo mažo 
balselio tamsta darai viską, ką tik galima iš jo padaryti. Bet 
reikėtų, kad jis būtų tvirtesnis: tada kiekvienas žinotų, kad esi 
vyras. 

Kinės paukšteliu negalėjo atsigražėti. Išmaudytas jis buvo 
visas pasišiaušęs ir labai panašus į kinišką viščiuką. 

— Koks jis gražus! — sakė jos ir pradėjo su juo kalbėtis. 
Kalbėjo pašnibždomis, pridėdamos prie kiekvieno žodžio dalelę 
„pa“, kaip paprastai daro aukštos kilmės kinės. 

— Mes tos pačios veislės, kaip tamsta, — kalbėjo jos. — 
Antys, net pati portugalė, vandeniai paukščiai, kaip tamsta būsi 
jau pastebėjęs. Tamsta dar nepažįsti mūsų, kaip nepažįsta 
daugumas ir nenori pažinti, net vištos, nors mes esame iš tokios 
giminės, jog turėtume daug aukščiau būti už kitus. Bet mums 
tas nerūpi. Mes ramiai einame savo keliu kartu su kitais, nors 
jų pažiūros visai mums svetimos: mes žiūrime tik į gerąsias 

puses, kalbame apie gerumą, nors sunku jį rasti ten, kur visai 
nieko nėra. Be mūsų dviejų ir gaidžio, iš vištų tarpo nerasi nei 
vieno, kuris būtų kiek talentingesnis ir teisingesnis. O apie antis 
ir kalbėti nėra ko... Mes norėtumėm tave įspėti, mielasis 
paukšteli! Niekados negali pasitikėti ana trumpauodege 
antim — ji baisiai klastinga! O štai ta margoji, su kreivu dryžu 
per plunksnas, baisus ginčas, niekuomet neužsileis, vis jos bus 
paskutinis žodis, nors labai dažnai esti neteisi. O štai ta riebioji 
antis kiekvieną mėgsta apkalbėti — baisi ji liežuvninkė,; tas yra 
priešinga mūsų prigimimui. Mūsų nuomone, jei negali apie ką 
pasakyti kokį gerą daiktą, tai verčiau tylėk. Viena portugalė dar 
kiek mokytesnė, ir su ja gali draugauti, bet ji per karšta ir jau 
per daug kalba apie savo Portugaliją. 

— Ir ko jos taip daug šnibždasi! — stebėjosi pora prastų 
antelių. — Juk tai be galo nuobodu! Aš su jomis niekados 
nesišneku! 

Tuo tarpu atvyko antinas. Jis manė, kad tas paukštelis su 
pažeistu sparnu buvęs žvirblis. 

— Antra vertus, aš čia jokio skirtumo nematau! — tarė jis. — 
Visi paukščiai lygūs, kurie gieda! 

— Neklausyk, ką jis tauškia, — tarė pašnibždomis portu- 
galė.— Jis tik savo reikalus gerai išmano, o apie kitus dalykus 
jokio supratimo neturi!.. Gerai, bet dabar turiu pasilsėti. Mes 
pačios turime rūpintis, kad būtumėm riebios, jei norim, kad 
mus balzamuotų obuoliais ir slyvomis. 

Ji pritūpė prieš saulutę ir primerkė vieną akį. Vieta, kur ji 
tupėjo, buvo graži, ji pati irgi graži, todėl ir miegojo labai gražiąj. 

Mažasis paukštelis pakuteno, pasikasė pažeistąjį sparnelį ir 
prisiglaudė iš vieno šono prie savo globėjos. Saulė švietė, ir toj 
vietoj jam labai gera buvo tupėti. 

Bet vištos, atėjusios iš kito kiemo, dar nemiegojo; jos vaikš- 
čiojo po visur ir kapstė žemes. Tiesą sakant, jos čia ateidavo tik 
dėl maisto. Kinės pirmos išėjo namo, paskui jas išsekė ir kitos 
vištos. 

Sąmojingasis ančiukas, pastebėjęs portugalę snaudžiant, 
pasakė: „Portugalė netrukus suvaikės“. Visos antys ėmė juoktis 
iš to sąmojingo jo pasakymo. „Portugalė netrukus suvaikės!“ 
kvarksėjo jos. Kaip gražiai pasakyta! Koks jis juokdarys! Tada 
jos atsiminė ir pirmąjį sąmojingą ančiuko pasakymą: „portula- 
kija“. Visos antys leipo juokais. Paskui nurimusios sutūpė ir jos. 

Bet neilgai teko joms ilsėtis. Mergaitė, išnešusi iš virtuvės 
pamazgas ir visokias valgymų liekanas, pūkštelėjo į kiemą taip 
garsiai, jog visi paukščiai šoko iš miegų ir suplasnojo sparnais. 
Atbudo ir portugalė. Ji pasivertė į kitą šoną ir prispaudė 
nelaimingąjį paukštelį. 

— Čir! — čirptelėjo paukštelis. - Skauda, poniute! 

— O ko lendi man po šonu? — atsakė portugalė. — Nebūk 
toks pėpė! Aš taip pat turiu nervus, bet niekados nepypsiu! 

— Tik nepyk, poniute! — tarė mažasis paukštelis. — Aš pats 
nepasimačiau, kaip man tas „čir“ ištrūko nuo liežuvio. 

Bet portugalė jo nebeklausė. Paknopstomis pribėgo prie 
išmesto ėdesio ir gerai prisikirto. Prisikimšus gurklį, puikioji 
antis vėl atsitūpė. Mažasis paukštelis prišoko prie jos ir, 
norėdamas ją palinksminti, sugiedojo: 

Mano širdele, 
Mano rūtele! 
Tau aš čiulbėsiu, 
Tau aš ulbėsiu! 
Kur tik skrajosiu, 
Tau vis giedosiu! 


— Po pietų aš mėgstu pasilsėti! — tarė portugalė. — Metas 
būtų priprasti prie mūsų tvarkos. Dabar aš noriu miegoti. 

Paukštelis labai susidrovėjo ir nebežinojo, ką atsakyti: juk 
jis buvo turėjęs geriausius norus! Kai portugalė atbudo, 
paukštelis vėl stovėjo prieš ją su grūdu snapely, kurį jis buvo 
radęs ir dabar buvo padėjęs prie savo globėjos kojų. Bet 
portugalė neišsimiegojo, kiek reikėjo, todėl atsikėlė visa pikta. 

— Atiduok jį viščiukui! — tarė. — Ko man vis lendi į akis? 

— Ko tamsta pyksti ant manęs? — klausė paukštelis. — Ką 
gi aš padariau? 

— Ką padariau? — atkartojo portugalė. — Tai nelabai 
dailus reiškinys, drįstu tamstai pasakyti. 

— Vakar diena buvo tokia skaisti, saulėta, — tarė mažasis 
paukštelis. — O šiandien dangus apsiniaukęs, oras toks tvankus. 

— Daug tu nusimanai apie orą! — atsiliepė portugalė. — 
Diena dar nepasibaigė. Ir ko taip spoksai kaip apuokas, 
atsistojęs prieš mane? 

— Dabar tamstos tokios pat piktos akys, kaip tos, nuo kurių 
gelbėdamasis aš čia atbėgau. 

— Begėdi tu! — sušuko rūsčiai portugalė. — Tu drįsti mane 
lyginti su kate, su ta grobuoniu! Mano kraujyje nėra nei vieno 
netikusio lašelio! Aš tave paėmiau į savo globą ir turiu išmokyti 
žmoniškai elgtis. 

Ir ji nužnybo paukšteliui galvą; paukštelis parvirto negyvas. 

 — Očia kas dar?! — tarė portugalė. — Nuo to menkniekio 
žuvo! Matyti, ne šio pasaulio gyventojas! O aš jį mylėjau kaip 
tikra motina, aš tai žinau! Juk aš turiu gera širdį! 

Tuo tarpu kaimyno gaidys iškišo galvą pro tvorą ir garsiai 
sukudakojo. 

— Ko čia gargaliuoji, paleidęs gerklę kaip mintuvus? — 
sušuko antis. — Tai tu čia vis kaltas! Mane iš galvos išvarysi! 

tai vienas nebeteko galvos, ir aš greit nebeteksiu! 

— Menkas nuostolis! — tarė gaidys. 

— Prašau kalbėti apie jį su didesne pagarba! — atšovė 
portugalė. — Jis turėjo gerą balsą, mokėjo gražiai giedoti, buvo 
labai mokytas. Be to, jis buvo neapsakomai minkštos ir jautrios 
širdies, o tas labai dera paukščiams, kaip ir vadinamiesiems 
žmonėms. 

Aplink negyvą paukštelį susirinko visas būrys ančių. Antys 
apskritai jausminyj paukščiai ir moka rodyti savo jausmus: 
pavydą ir pasigailėjimą. Čia pavydėti nebuvo ko, todėl jos 
gailėjosi. 

Pagaliau atėjo ir vištos kinės. 

— Tokio paukštelio, tokio kito giesmininko, mes daugiau 
nebeturėsim! Jis buvo gyvas kinas! — kalbėjo jos graudžiai 
karkdamos: Kitos vištos irgi labai gailėjosi, bet ančių akys buvo 
raudoniausios. 2 

— Širdį mes turime! — sakė jos. - To niekas iš mūsų 
neatims. 

— Širdį! — atkartojo portugalė. — Taip, to turto čia beveik 
tiek pat, kiek ir Portugalijoj. 

— Geriau pagalvokime, kuo galėtumėm gurklius prikimš- 
ti! — tarė antinas. — Tai svarbiausias daiktas! Ar verta čia 
krimstis, kad sudužo vienas žaislas? Ar maža tokių mums dar 
liko? 


K--=<B 


KARALAITĖ ANT ŽIRNIO 


Buvo kartą karalaitis, kuris ieškojo sau pačios; bet jis norėjo 
gauti būtinai tikros karalaitės. Beieškodamas išvažinėjo visą 
pasaulį, o visiškai tinkamos niekur negalėjo rasti. Karalaičių 


buvo daug, tik kiekvienai vis šio ar to trūko. Pagaliau nieko 
nepešęs, sugrįžo jis namo, nuliūdęs ir susisielojęs, nes jis labai 
troško turėti tikrą karalaitę. 

Vieną vakarą buvo baisiai bjaurus oras: žaibavo, griaudė. 

lijo — net nosį baisu buvo iškišti! Tuo tarpu pabeldė kas į 
miesto vartus; atidaryti nuėjo pats karalius. 

Prie vartų stovėjo karalaitė. Viešpatie! Į ką ji buvo nuo 
šlapio oro panaši? Nuo galvos ir drabužių varvėjo vanduo 
tiesiai į kurpių užkulnius, o iš užkulnių vėlsunkėsi oran. Tačiau 
ji sakėsi esanti tikra karalaitė. 

„Tai mes tuojau pamatysim“, — tarė sau karalienė, bet 
sakyti nieko nesakė, nuėjo į miegamąjį kaiibarį, nutraukė nuo 
lovos visus čiužinius ir pagalvius ir padėjo ant lentų žirnį; ant 
žirnio užklojo dvidešimt čiužinių, o ant jų dar dvidešimt patalų. 

| lovą naktį paguldė karalaitę. 

ytą jos paklausė, kaip miegojusi. 

— O, labai prastai! — atsakė karalaitė. — Beveik visą naktį 
nebuvau akių sudėjusi! Šunys žino, kas-ten lovoj buvo! Kažkoks 
daiktas toks kietas gulėjo man pašonėf, 'jog dabar visas mano 
kūnas mėlynas! Tiesiog bjauru! 

Iš to ir suprato, kad ji tikra karalaitė. Ji pajuto Žirnį per 
dvidešimt čiužinių ir dvidešimt patalų; ant vienas kito sukrautų. 
Tokio jautrumo tegalėjo būti viena karalaitė! 

Ir karalaitis ją vedė. Dabar jis gerai žinojo, kad ima 
tikriausią karalaitę. O tą žirnį nusiuntė į muziejų, ten jis ir 
šiandien tebeguli, jei kartais kas nepavogė. 

Tik prašom nepamiršti, jog čia visai tikra istorija! 


NANSN “LTS 


ŠIS TAS 


— Noriu kuo nors būti! — tarė vyriausias iš penkių bro- 
lių. — Noriu būti pasauliui naudingas! Tegu tas darbas, kurį 
dirbsiu, bus ir prastas -- ne bėda! Svarbu, kad tik būtų kam iš 
jo nauda! Imsiu plytas dirbti. Jos reikalingos visiems — vadinasi, 
vis bus šis tas! 

— Bet tai labai maža! — tarė antras brolis. — Tavo darbas 
visai niekai. Tokį prastą darbą gali ir mašina atlikti. Ne, mano 
nuomone, geriau mūrininku būti — tai jau tikrai šis tas! Tai jau 
amatas. O kiekvienas amatininkas yra jau žmogus! Jei darbas 
gerai vyks, galėsiu turėti gizelių. Tada visi mane vadins meistru, 
šeimininku, o mano pačią šeimininke. Tai jau vėl šis tas! 

— Bet vis dėlto ne kas! — tarė trečias brolis. — Kokia čia 
labai laimė — išmokti mūrininku! Mieste daug žmonių luomų, 
kurie stovi aukščiau už amatininkus. Būk tu geriausias žmogus, 
bet jei esi amatininkas, tai vis būsi skiriamas prie prastųjų. Ne, 
aš pasirinksiu geresnį daiktą! Aš liksiu architektu, įžengsiu į 
meno sritį, siovėsiu greta su pirmaisiais žmonėmis dvasios 
karalystėj! Zinoma, turėsiu pradėti viską nuo pradžios, — 
pasakysiu stačiai — iš karto gausiu būti paprastu dailidės 
mokiniu, vaikščioti su kepure, nors dabar esu papratęs dėvėti 

skrybėlę, turėsiu alų ir degtinę nešioti gizeliams, kurie man 
sakys tu, O tas juk skaudu yra! Bet aš manysiu, kad tai maska- 
radas tėra, kad rytoj, t. y. tą dieną, kada pasibaigs mano 
mokslas, kada liksiu gizejiu, eisiu savo keliu, ir kiti man daugiau 
neberūpės. Paskui įstosiu į akademiją, išmoksiu piešti ir būsiu 
architektas. Taip, tai jau visai šis tas, tai net daugiau, kaip šis 
tas! Juk galiu pavirsti „jūsų malonybe“, galiu gauti savo vardui 
priedėlį iš priešakio ir iš užpakalio ir statysiu, kaip visi kiti lig 
manęs statė. Čia jau, be abejo, šis tas! 

— O mano nuomone, tavo šis tas taip pat niekai! — tarė 
ketvirtas brolis.— Ne, aš nenoriu vaikščioti pramintais keliais, 
nenoriu būti kitų kopija. Aš genijus ir jus visus pralenksiu! Aš 
išrasiu naują stilių, naują trobesių rūšį, tinkančią mūsų krašto orui 
ir medžiagai, tinkančią mūsų tautos būdui irjos kultūros laipsniui. 
Be to, dar pridėsiu vieną gyvenimą — mano paties genijui! 

— O kas bus, jei nei oras, nei medžiagos niekam netiks? — 
tarė penktasis. — Juk tada išeis visai nemalonus dalykas, nes 
tas ir antras turi didelę svarbą. Tautos būdas taip pat gali būti 
perdėtas ir iškraipytas, o kultūros laipsnis taip atsimainys ir taip 
toli tave pralenks, jog nepavysi. Aš gerai numatau, iš jūsų darbų 
jokios naudos nebus, kad ir kažkaip jūs ten galvas suktumėt. 
Tik man kas: darykit, kaip išmanot! Aš jūsų takais neisiu, 
laikysiuos nuošaliai, tiktai svarstysiu jūsų darbus. Kiekvienas 
daiktas turi ydų, aš jų ieškosiu ir kelsiu aikštėn. Mano šis tas 
bus kur kas svarbesnis! | 

Taip jis ir padarė, ir žmonės apie jį sakė: „Tikrai jis turi šį 
tą! Puikios galvos tas vyras! Tik gaila, kad jis nieko neveikia!“ 
Tiesą sakant, dėl tos priežasties jis ir buvo šis tas. 

Štai jau ir visa istorija. Ji labai trumpa, bet nepasibaigs, kol 
bus pasaulis. 

O ką padarė kiti broliai? Ar iš jų taip pat neišėjo šis tas? 

Paklausykime — išgirsime visą pasaką! 

Vyresnysis brolis, kuris dirbo plytas, greit pastebėjo, kad iš 
kiekvienos padarytos plytos iššoksta mažas pinigėlis. Pinigėlis, 
tiesa, varinis, bet keli tokie variniai pinigėliai, sudėti krūvon, 
sudaro sidabrinį dolerį, o su doleriu kur tik paklebensi, — ar į 
pyragiaus, mėsininko, siuvėjo, ar į kito kieno duris, — durys 
tuojau tau atsidaro, ir gauni, ko tau reikia. Tai matot, kas 
iššoksta iš plytų! Tiesa, kai kurios lūžo ir biro kąsneliais, bet ir 
iš kąsnelių buvo šiokia tokia nauda! 

Viena varginga moteriškė, vardu Margaritė, norėjo pasi- 
statyti trobelę ant aukšto žemės pylimo, kuris gynė krantą nuo 
jūros vandens. Tai moteriškei atiteko visi plytgaliai ir dar kelios 
sveikos plytos, kurias jai pridėjo vyresnysis brolis, nes jis turėjo 
gerą širdį, nors daugiau nieko nemokėjo, kaip molį minti. 
Vargšė pati nusilipdė trobelę. Trobelė, tiesa, buvo maža ir 
ankšta, teturėjo vieną langą ir tą perkrypusį, durys buvo 
žemutėlės, šiaudinis stogas šiaip taip sukainiotas, bet vis dėlto 
joje galėjai pasislėpti nuo lietaus ir vėjo. Iš lango toli matyti 
buvo jūra, kurios bangos putodamos šoko ant pylimo ir taškė 
namelius, tebestovėjusius toj pačioj vietoj ir tada, kada tas, 
kuris darė jiems plytas, seniai buvo miręs ir ramiai ilsėjosi 
juodoj Žžemelėj. 

Antrasis brolis, tas geriau mokėjo statyti, nes jis to darbo 
mokėsi. Palikęs gizeliu, užsimetė krepšelį ant pečių ir išeidamas 
sudrožė amatininkų dainelę: 

Jau mokslas pabaigtas, keliausiu 
Svetur sau laimės pabandyt, 
O darbo aš, kiek nori, gausiu: 
Juk moku dirbti — ką sakyt! 
Tėvynėj man mergelė liko... 
Pavargęs kelerius metus 

Ir susikalęs kiek skatiko, 

Į savo grįšiu vėl kraštus. 
Trobelę dailią pastatysiu, 
Išpuošiu kiemą jos gražiai 

Ir vestuves tad padarysiu, 
Gyvensiu paskui sau ramiai! 

Jis taip ir kada Sugrįžęs į gimtąjį miestą ir palikęs 
meistru, ėmė statyti namus, vienus po kitų, ir nustatė visą gatvę. 
Namai buvo gražūs, ta gatvė visą miestą puošė, ir štai visi tie 
namai pačiam meistrui pastatė dailius namelius. Ar namai gali 
statyti? Tai pasiklausk jų; jie, be abejo, nemokės atsakyti, bet 
žmonės sakys: „Žinoma, kad gatvė jam pastatė namus!“ 
Nameliai buvo nedideli, molio asla, bet kai meistras šoko po tą 
aslą per savo vestuves, ji blizgėjo kaip koks parketas. 

Gražūs buvo nameliai, ir gražiai juose gyveno jaunavedžiai! 
Ant namelių plevėsavo draugijos gairikė, o gizeliai ir mokiniai 
šaukė savo šeimininkui: „valio!“ Vadinas, jis pasiekė šio to, o 
paskui mirė — tai dar buvo šis tas. 

O ką padarė trečiasis brolis? Trečiasis iš pradžios buvo 
mokiniu, nešiojo kepurę ir lakstė po. miestą siuntinėjamas 
visokiais gizelių reikalais. Išėjęs akademiją, jis tikrai paliko 
architektu ir „jo malonybe“. Visa gatvė namų pastatė namelius 
antrajam broliui, mūrininkui, o pati gatvė gavo trečiojo brolio 
vardą; gražiausi tos gatvės namai buvo jo. Taigi ir jo buvo 
pasiekta šis tas, buvo įgytas priedėlis vardui iš priešais ir iš 
užpakalio. Jo vaikai paliko ponai ir jo pati, kai jis mirė, taip pat 
buvo ponia. Jo vardas buvo parašytas ant gatvės kertės ir nėjo 
iš žmonių lūpų. Tikrai jo buvo pasiekta šis tas! 

Toliau ėjo ketvirtasis brolis, tas genijus, kuris norėjo 
sugalvoti naujus, nepaprastus namus ir, be to, dar pridėti vieną 
gyvenimą viršaus. Bet tas gyvenimas nugriuvo, kartu su juo 
nukrito žemėn pats statytojas ir nusilaužė sprandą. Užtat jam 
iškėlė puikias laidotuves su muzika, vėliavomis ir gėlėmis. 
Laikraščiai parašė po kelis didelius straipsnius, išgyrė jo darbus 
ir planus, nesigailėdami gražiausių žodžių jo vardui išaukštinti. 
Prie kapo buvo pasakytos trys kalbos, ilgesnės viena už kitą. Ko 
daugiau bereikėjo? Juk velionis taip mėgo, kad apie jį kalbėtų! 
Paskui jam ant kapo pastatė paminklą, tiesa, nelabai aukštą, 
bet ir tas juk šį tą reiškia! 

Vadinas, mirė ketvirtasis ir buvo palaidotas, kaip anie trys 
broliai. Bet paskutinis, penktasis, tas, kuris viską kritikavo, 
pateko ilgiausiai gyvas. Tai buvo didelė jo laimė, nes jis dabar 
galėjo tarti paskutinį žodį, o jam labai svarbu buvo pasakyti 
paskutinį apie viską žodį. Juk jis buvo puikios galvos — kaip 
visi apie jį sakė. Pagaliau išmušė ir jo valanda. Jis taip pat mirė 
ir atvyko prie dangaus vartų. Čia numirėlių vėlės laukia savo 
eilės poromis. Jis irgi gavo stovėti poroj su kita vėle, kuri taip 
pat norėjo patekti į dangų. Tai buvo ta pati varguolė Marga- 
ritė, kuri gyveno trobelėj ant pylimo, prie jūros kranto. 

— Turbūt tą senelę pastatė greta su manim, kad aiškiau 
būtų matyti kontrastas, — tarė kritikas. - O kas tu tokia, 
tetulyte? Ir tu nori Čia pakliūti? — klausė jos. 

Senutė žemai nulenkė galvą prieš jį; ji manė, kad su ja 
kalba pats šv. Petras. 

— Aš sena moteriškė, varguolė, prasta darbininkė, Marga- 
ritė iš namelių ant pylimo, — atsakė ji. 

— O ką tu padarei, ką tu išgalvojai, gyvendama žemėj? 

— Tiesą sakant, nieko gera aš nepadariau, nenusipelniau, 

kad mane čia įsileistų! Gal tik pasigailėję atidarys man aukš- 
tybių duris. 

— Kaip tu atsisveikinai su anuo pasauliu? — paklausė jis, 
norėdamas kuo nors sutrumpinti laiką: ilgu čia jam buvo laukti. 

— Ir pati nežinau kaip! Buvau nesveika, sena, gavau 
netikėtai išeiti iš savo trobelės į šaltį, kuris mane, matyti, ir 
pakirto. Žiema šiemet tokia baisi; sunku buvo man, senai 
ligonei, tik — jau mano vargai visi pabaigti. Prieš kelias dienas 
oras buvo be vėjo, bet labai šaltas, — tamsta, žinoma, pats 
gerai atsimeni, — ant jūros buvo užsidėjęs ledas taip toli, kaip 

gali akys siekti; visi žmonės buvo išėję iš miesto pasičiaužyti po 
ledą, kur, kaip girdėjau, ne tik lakstė su pačiūžomis, bet ir šoko. 
Ten buvo ir muzika, ir šokiai, galėjai užsikąsti ir atsigerti. Aš 
viską girdėjau gulėdama iš savo trobelės. Artinosi vakaras ir 
temo; pasirodė mėnuo, bet dar nebuvo atėjęs į visą savo 
skaistumą. Aš gulėjau lovoj ir žiūrėjau pro langą į jūrą; staiga 
išvydau ten, kur dangus susisiekia su jūra, kažkokį keistą 
debesėlį su juodu tašku vidury! Taškas ėmė augti, ir tada 
supratau, koks ten buvo debesėlis. Sena juk aš buvau ir daug 

mačiusi savo gyvenime! Tokių ženklų ne dažnai tenka matyti, 
bet vis dėlto buvau jau du kartus mačiusi ir žinojau, kad tas 
debesėlis pranašauja baisią audrą ir staigų potvynį, kuris gali 
užklupti visus tuos žmonelius. O jie vargšai linksminasi, geria ir 
laksto sau po ledą! Juk visas ten miestas buvo — ir seni, ir 
jauni! Kas būtų, jei jie nepastebėtų ir nežinotų, ką aš mačiau 
ir žinojau?! Iš baimės tiesiog pajaunėjau, galėjau atsikelti iš 
lovos ir prieiti prie lango. Prasidariau jį ir matau, kaip žmonės 


laksto ir važinėjasi po ledą, matau plevėsuojant gražias vėliavas, 
girdžiu vaikus šūkaujant „valio“, jaunimą dainuojant... Visi 
linksminosi atsidėję, 0 baisusis debesis tuo tarpu kilo vis 
aukštyn ir aukštyn, ir juodas taškas vis augo... Aš surikau iš 
visos gerklės, tik niekas manęs negirdėjo — per toli buvo! O čia 
tuoj pakils audra, ledas visas suskils į kąsnelius, ir visi prigers — 
nei vienas neišsigelbės! Išgirsti manęs jie negalėjo, 0 pati 

nušliaužti lig ten sveikatos neturėjau! Kaip išviliosiu juos iš 
jūros į krantą? Bet pats Dievas davė man gerą mintį — padegti 
savo patalą. Tegu, sakau, sudega geriau mano nameliai, negu 
žūva tokia baisia mirtim tiek žmonių! Padegiau patalą, šiaudai 
tuojau ėmė skaisčiai liepsnoti, o pati išbėgau iš trobelės, bet 
netoli slenksčio išgriuvau... Nebegalėjau toliau paeiti. Ugnies 
liežuviai šoko paskui mane pro duris ir langus ir beregint apėmė 
visą stogą!.. Nuo ledo pamatė gaisrą ir be dvasios atbėgo gelbėti 
manęs, — bijojo, kad senutė nesudegtų gyva ugny!.. Visi aliai 
vienas subėgo prie mano trobelės; aš girdėjau, kaip jie apstojo 
mane. Tuo tarpu orę sušvilpė, sugriaudė, sudundėjo, lyg iš 
armotos iššovė; ledas sulūžo, bet visi žmonės jau buvo ant pylimo, 
kur juos ir mane degančios trobelės žiežirbos lyte lijo. Aš 
išgelbėjau juos visus. Bet aš pati, matyti, nebeišturėjau šalčio ir 
tos baimės, todėl ir atsidūriau čia prie rojaus vartų. Sako, kad jie 
atidaromi net tokiems vargšams, kaip aš. Žemėj nebėturiu 
daugiau pastogės, nors tas, be abejo, negali man duoti teisės, Kad 
tuojau leistų į rojų. 

ia atsidarė dangaus vartai, ir angelas pašaukė senutę. 
Einant pro duris, jai iškrito jos patalo šiaudelis, kurį buvo 
padegusi, kad išgelbėtų tiek žmonių; šiaudelis pavirto auks::, 
ėmė augti ir mainytis, imdamas nuostabiausius, gražiausius 
pavidalus. 

— Štai ką atsinešė su savim senutė! — tarė angelas. - O 1 
ką atsinešei? Taip, taip, žinau, tu nei piršto visą gyvenimą 
nepajudinai, nei vienos plytelės nepadirbai. O, kad tu galėtum 
dabar vėl grįžti į žemę ir iš ten atsinešti savo dirbtą plytą! Tavo 
darbo plyta gal ir niekam netiktų, bet vis dėlto parodytų tavo 
norą daryti šį tą. Bet grįžti nebėr kelio, ir aš nieko negaliu tau 
padėti! 

Tada užtarė jį vargšė senelė nuo pylimo: 

— Jo brolis padirbo ir padovanojo man daug plytų, sveikų 
ir sudužusių; iš jų aš nusilipdžiau sau trobelę; tai buvo jau 
didelė laimė man varguolei! Tegu tie visi plytgaliai atstoja jam 
vieną plytelę! Jo brolis padarė man malonę dabar malonės 
reikalauja jis pats, atvykęs iš ašarų pakalnės. o čia juk yra 
didžiausios Malonės karalystė! . 

— Tavo brolis, tas pats, kurį tu laikei pačiu -1enkuoju, — 
tarė angelas, — kurio darbas tavo akys. atrodė niekam 
nevertas, dabar tau skiria savo nuopelnų dalelę. " vęs nevarys 

šalin, leis stovėti Čia už durų ir pagalvoti, kaip galėtum pataisyti 
savo žemės gyvenimą. Dangaus vartus atidarys tau tik tada, 
kada tikrai bus tavo padaryta šis tas. 

— Bet aš tą pat būčiau kur kas geriau pasakęs! — tarė sau 
kritikas. Bet savo tos minties jis neišreiškė balsu, — o tas ir 


buvo jau šis tas. 

Dažnai, eidami po audros per-lduką, kur pasėti grikiai, 
galim matyti, kad jie esti viši:pajuodiję, lyg būtų nusvilę. 
Ukininkai paprastai sako: | 2 

— Tai žaibas pagadino! 2 i 

Bet kaip žaibas gali gadinti grikius? | 

Apie tai papasakosiu, ką girdėjau iš vieno žvirblio. O 
žvirblis buvo girdėjęs iš seno žilvičio, augančio prie grikių lauko. 
Tai yra labai šakotas ir aukštas medis, bet senas ir visas 
išpuvęs; jo liemuo suskilęs, iš plyšių auga gervuogės ir visokios 
žolės. Žilvitis labai palinkęs, ir jo šakos tartum ilgi žali plaukai 
kaba lig pat žemės. “||| | | ) 

Visi aplinkui laukai buvo apsėti javais: ne tiktai rugiais ir 
miežiais, bet ir avižomis — puikiausiomis avižomis, panašiomis, 
kai jos prinoksta, į daugybę mažų kanarėlių, sutūpusių ant 
vienos šakelės. Javai gražiai buvo paderėję; kuo sunkesnės buvo 
varpos, tuo žemiau linko šiaudai. 

ia buvo ir grikių laukas — tas pats laukas, prie kurio augo 
senas žilvitis. Grikiai nelinko žemyn, kaip kiti javai: jie stovėjo 
stati ir labai didūs. 

— Mes tokie pat puikūs, kaip ir rugių varpos, — sakė jie, — 
bet kur kas gražesni už juos. Mūsų žiedai nei kiek neprastesni 
už obelės žiedus: tiesiog malonu žiūrėt į mus! Sakyk, žilvitėli, 
ar esi matęs gražesnių daiktų už mus? 

ilvitis palingavo galva, lyg norėdamas pasakyti: „Žinoma, 
mačiau!“ Bet grikiai dar didžiau kėlė galvą aukštyn ir sakė: 
„Kvailas medis! Jam nuo senatvės žolės iš pilvo auga!“ 

Bet štai pakilo didelė audra. Visi lauko augalai suglaudė 
lapelius ir palenkė galveles laukdami, ko! praūš audra; tik vieni 
grikiai stovėjo tiesiai. 

— Lenkit galvas, kaip mes! — sakė jiems gėlės. 

— Nebelenkę! — atsakė grikiai. 

— Lenkit galvas, kaip mes! — liepė rūgių varpos. — Aure 
skrenda audros angelas! Jo sparnai nuo debesų lig pat žemės; 
jis sumuš jus pirmiau, negu spėsit paprašyti pasigailėjimo. 

— Mes nemėgstam prieš nieką lankstyti galvų! — atsakė 
grikiai. 

— Suglauskit savo žiedelius ir nuleiskit lapelius! — tarė 
senasis žilvitis. — Nežiūrėkit aukštyn į žaibą, kai jis drasko 

juodus debesis! Net žmonės nedrįsta to daryti! O kas būtų 
mums, augalams, jei išdrįstume pakelti akis į žaibą? Juk mes 
daug menkesni, daug silpnesni už žmogų! 

— Silpnesni už žmogų! — tarė grikiai. — Mes imsim ir 
pažvelgsim į dangų! —- Ir jie pakėlė galvą aukštyn. O žaibas taip 
žaibavo, jog rodėsi, kad visas dangus liepsnoja. 

Kai pasibaigė audra, visos gėlės ir javai buvo žali ir skaistūs, 
gražiai nuprausti gaivinamo lietaus; oras kvepėjo. Bet grikiai 
buvo žaibo nusvilinti; kaip anglis barkšojo juodi jų stagarai tarp 
žaliuojančių laukų. Senasis žilvitis sušlamėjo savo šakomis, ir 
nuo jo lapų nukrito dideli vandens lašai, tartum medis būtų 
pravirkęs... Žvirbliai jo klausė: 

— Kotu verki? Pažiūrėk, kaip aplinkui gražu! Saulė šviečia, 
debesėliai plaukia tolyn, gėlės ir medžiai taip gardžiai kvepia! 
Ko gi tu verki, senasis žilvitėli? 

Tada žilvitis apsakė, kokie didūs ir puikūs buvo grikiai ir 
kaip už puikybę juos nubaudė dangus. Tą istoriją aš girdėjau iš 
žvirblių. Jie papasakojo ją kartą man vakare, kai aš jų prašiau 
palinksminti mane kokia pasaka. 


PUIKIOJI ADATA 


Buvo kartą didelė, drūta adata, kurią visi vadino adikliu. 
Bet ji manė, kad laibumo ji tokia pat, kaip ir siuvamoji adata. 

— Laikykit mane tvirčiau! — tarė adata pirštams, imantiems 
ją iš siuvamosios dėžutės. — Žiūrėkit, kad neišmestumėt! Jei 
nukrisčiau žemėn, manęs daugiau neberastumėt. Ar nematot 
kokia aš laibutė? 

— Nesirūpink, neišmesim! — atsakė pirštai ir suspaudė ją 
tvirtai. 

— Matote, aš čia ne viena, su palydovu! — sakė adata, 
traukdama paskui save ilgą siūlą. 

Pirštai dūrė adikliu tiesiog į virėjos kurpelę, kurios priešakis 
buvo nuiręs ir reikėjo užadyti. 

— Koks bjaurus darbas! — tarė adata. — Aš čia niekaip 
gyvai neišlįsiu: nulūšiu, tikrai nulūšiu! 

Ir ji tikrai nulūžo. 

— O ką, ar aš jums nesakiau? — tarė adata. — Aš tokia 
laiba buvau! 

— Dabar ji niekam nebetikusi, — tarė pirštai, tebelaikydami 
ją tvirtai. Virėja pritaisė jai lako galvutę ir prisegė ja skarelę iš 
priešakio. 

tai aš pavirtau segtuku! — tarė adiklis. — Aš žinojau, 
kad iškilsiu aukštai! O, tokie kaip aš niekuomet nežūva! 

Pilnas didybės, šypterėjo jis patenkintas ir apsižvalgė 
aplinkui. 

— Galiu tamstos paklausti, — tarė jam segtukas, jo kaimy- 
nas: — tamsta aukso? Tamsta taip puikiai atrodai ir turi tokią 
keistą galvą. Tik ji mažoka. Pasirūpink, kad ji kiek paūgėtų — 
juk ne bet kam tenka lako galvelė. 

Tada mūsų adata skersomis pažvelgė į savo kaimyną ir taip 
didžiai iškėlė galvą, jog ištrūko iš skarelės ir įkrito į paplavų 
griovelį, kurį tuo laiku valė virėja. 

— Dabar, vadinas, važiuojam mes keliauti, — tarė adata. — 
Kad tik kur nepaklystum... 

Ir ji tikrai paklydo. 

— Aš per laiba, aš netinku šiam pasauliui! - tarė ji 
gulėdama griovely. — Bet žinausi ko verta, ir tas man neleidžia 
nusiminti. 

Todėl adata vis buvo pasipūtusi ir nusiteikusi. 

Pro šalį plaukė visoki daiktai: skiedrelės, šiaudeliai, senų 
LAikrasių skiautelės. 

iūrėkit, kaip jie plaukia! — tarė adata. — Jie nemato, 
kas po jais guli. Aš čia! Aš čia! Ar girdite? Štai plaukia 
skiedrelė: menka skiedrelė, o žiūrėk — apie nieką daugiau 
negalvoja, tik apie save! O čia plaukia šiaudelis: aure kaip jis 
sukinasi, kaip jis kraiposi! Būk atsargesnis, kitaip tuoj susiduosi 
į akmenį!... A, laikraščio skiautelė... Seniai jau pamiršta, kas ten 
buvo parašyta, 0 ji vis dar tebesipučia, tebesididžiuoja. Tik aš 
viena kantri ir ramiai laukiu tylėdama. Žinau, kas aš esu, ir 
nieko man daugiau nebereikia! 

Tuo tarpu šalia jos kas blikstelėjo. Adatai pasirodė, kad čia 
bus koks perlas. Bet čia buvo butelio šukelė. Ir kadangi šukelė 
labai blizgėjo. adata ją pakalbino ir pasisakė pati esanti 
segtukas nuo krūtinės. 

— Tamsta juk esi perlas? — klausė ji. 

— Taip, arti to, — atsakė šukelė. 

Abidvi laikė viena antrą kažkokia brangenybe ir ėmė 
skųstis, kaip dabar išdidėjęs pasaulis. 

— Aš gyvenau vienos panelės dėžutėj, — tarė adata. — Ta 
panelė buvo virėja. Jos kiekvienos rankos buvo penki pirštai. 
Tik kas tų pirštų puikumas! O tuo tarpu nieko daugiau neveikė, 
tik imstė mane iš dėžutės ir vėl atgal dėjo. 

— Ką, ar jie blizgėjo? — klausė butelio šukelė. 

— Iš ko jie tau blizgės! — tarė adata. — Tik jie labai didūs 
buvo. Jų buvo penki tikri broliai, nors ne vienodo didumo. Pats 
kraštutinis pirštas, nykštis, buvo drūtas ir trumpas; jis laikėsi 
visados nuošaliai ir vieną teturėjo per nugarą sunėrimą, todėl 
per vieną daiktą tegalėjo sulinkti, bet jis tačiau gyrėsi, kad to, 
kuris jo nebetenka, neima į kariuomenę. Antras pirštas, 
smaližius, ragaudavo saldžius ir karčius daiktus, rodė į saulę ir 
mėnesį, spaudė plunksną, jei virėja kada rašydavo. Didžiulis 
ūgio buvo visų aukščiausias. Bevardis nešiojo aukso diržą per 
vidurį, o mažėlis nieko neveikė ir tuo labai didžiavosi. Baisiai 
įgriso man jų puikybė! Paėmiau kartą iš piktumo ir pabėgau į 
griovį. 

— Vadinas, mes čia gyvenam ir šviečiam, — tarė butelio 
šukelė. 

Tuo metu papylė vandens į griovelį. Vanduo ėmė bėgti per 
kraštus ir nunešė tolyn stiklo šukelę. 

— Štai ir ji važiuoja tolyn! — tarė adata. - O aš palikau 
vietoj, aš per daug laiba, bet tai yra mano garbė, turiu visą teisę 
tuo didžiuotis. 

Ir adata glūdėjo, kaip glūdėjusi, griovely, vis galvodama apie 
savo vertę. 

— Aš tokia. laibutė, j jog drąsiai galiu manyti, kad esu gimusi 
iš saulės spindulio! Beskuo man vis rodosi, kad saulės spinduliai 
manęs ieško vandeny. A, tokia aš laiba, jog pati motina manęs 
negalėtų rasti. Kad tebeturėčiau savo akį, kurios netekau, aš, 
manau, dabar pravirkčiau. Bet turbūt to nepadaryčiau: verks- 
mas — nėra gražus daiktas! 

Kartą atėjo prie griovelio keli vaikagaliai ir ėmė po jį 
raustis ieškodami ten senų vinių, varinių pinigų ir kitų panašių 
daiktų. Darbas buvo purvinas, bet vaikams jis tiko, ir jie labai 
džiaugėsi, jei pavykdavo rasti kokį niekniekį. 

— Ai! — suriko vienas, įsidūręs pirštą į adatą. — Bjaurybė 
kokia! 

— Aš ne bjaurybė, aš — panelė! — atsiliepė adata. Bet 
niekas jos negirdėjo. Lako galvutė byvo atšokusi, ir ji pati visa 

pajuodusi, bet juoda spalva mažina drūtumą, todėl ji galvojo, 
kad dabar palikusi dar laibesnė. 

— Aure kiaušinio kevalas plaukia! — sušuko vaikai ir įbedė 
į ji tą adatą. m 

— Juodas ant balto dugno, — tarė adata: — tai labai tinka! 
Dabar mane visi matys! Kad tik neapsirgčiau jūros liga, tad 
turėčiau susivemti ir iškristi iš kevalo. 

Bet ji nesirgo ta liga ir paliko kevale. 

— Prieš jūros ligą naudinga turėti plieninį pilvą ir nepa- 
miršti, kad tu reiški truputį daugiau negu žmogus! Dabar 
pavojaus susirgti jau nebėr! Kuo tu laibesnis esi, tuo daugiau 
gali išturėti. 
 — Trekšt! — tarė kiaušinio kevalas: jį pervažiavo sunkus 
vežimas. 

— Oi, kaip suspaudė! — sušuko adata.—- Dabar tai jau tikrai 
apsirgsiu jūros liga! Aš visai nulūšiu! 

Bet ji nelūžo, nors ir pervažiavo per ją vežimas. Ji tebe- 
gulėjo ten išsitiesus ir — tegu sau sveika guli! 

PAUKŠTELIO GIESMĖ 


Ankštame, tvirtame didelio Vengrijos miesto kalėjime 
sėdėjo nelaimingas kalinys. Pikti žmonės surakino jį geležimis 
ir įmetė į kalėjimą. Kalėjime buvo drėgna, tamsu ir šalta. 
Patalo vietoj jam buvo šlapių šiaudų pamesta. Jam duodavo 
duonos ir vandens. Jis sėdėjo ten daug metų — išblyškęs, 
sunykęs, nusiminęs. Saulė retai švietė jam į siaurą langelį, 
grynas oras negalėjo į kalėjimą įeiti. 

Nuliūdęs jis galvojo apie savo gimines, apie savo mažus 
vaikelius, manė, kad gal visi jau seniai jį pamiršę, laikydami 
mirusiu. Ką dabar veikia žmonės: kas girdėti tėviškėj? 

Jis priėjo prie lango. Buvo puikus vasaros vakaras. Saulė 
leidosi už miško, raudonai dažydama jo viršūnės; žmonės ėjo ir 
važiavo gatvėmis. Kalėjimas buvo aukštas, ir žmonės apačioj 
rodėsi maži. Jis suriko jiems, bet niekas jo negirdėjo. Mėlynoj 
padangėj skraidė paukščiai. Pro langą skrido iš lengvo erelis. 

— Ereli, ereli, — sušuko jam kalinys: — nutūpk ant mano 
langelio, apsakyk, ką veikia žmonės, pagiedok man giesmę. 

— Ne, — atsakė erelis, — tavo langas man per mažas, kur 
aš tūpsiu? Nemokėsiu tau pasakyti, ką veikia žmonės, aš retai 
tesileidžiu žemėn. Aš suku sau lizdą aukščiausiose uolose ir 
senuose ąžuoluose, toliau nuo piktų Žmonių, kad jie nedraskytų 
mano lizdo. Aš tau negiedosiu, nes niekados žemėje negiedu. 
Aš keliuos aukštai aukštai, ir mane giedant amžinoji saulė 
tegirdi... 

Ir suplasnojęs galingais sparnais, pakilo erelis didžiai į 
dangų ir išnyko iš akių. 

— Gulbe, gulbe! apsakyk, kas girdėti žemėje, pagiedok man 
giesmę. 

— Ne, — atsakė gulbė, —- nemokėsiu tau pasakyti, kas 
girdėti žemėj. Aš plaukau visados po vandenį, po skaidrų, šaltą 
vandenį tarp žaliųjų nendrių. Kai rytą vanduo auštant parausta, 
aš balsu sveikinu bundančią dieną. Aš tau negiedosiu, aš 
mirdama tegiedu. Ir nuplaukė gulbė oru, baltais sparnais 
švytuodama. 

— Žvirbleliai, žvirbleliai! Nutūpkite ant lango, apsakykite, 
kas girdėti žemėj. Pačiauškėkite giesmelę! 

ir, čir! Mums nėr kada! Mes turim dar palesti grūdų. 
kuriuos malūnininkas netyčia išbėrė... 


235 


Bet staiga atskrido pilkaš paukštelis, pasuko prieš langą ir 
nutūpė ant geležinio virbalo. 

— Sveika, lakštingaiai: Dėkui tau, mielas paukšteli, kad 
aplankei mane! Apsakyk, kas girdėti žemėj, pagiedok man!! 

— Aš pasakysiu tau, ką veikia menas, aš pagicdosu tau, — 
atsakė lekštimžala. ||| 4 i 

Ir ėmė plaukti tokia“ „giesmė, jog nelaimingas kalinys 
pravirko iš džiaugsmo, krito ant-šjaudų, verkė ir klausė... 

— Vakar rytą, auštant, — čiulbėjo lakštingala, — buvo vėsus 
gražus oras. Aš atskridau prie tavo namelių, nutūplau žaliame 
lazdyne prieš atdarą langą ir. giedojau, giedojau: Lopšyje 
miegojo tavo sūnelis, jis pravėrė savo dideles skaisčias akutes 
ir paklausė: „Kur tėvelis? Kur tėvelis?“ Ir klausės mano 
giesmės... 

'- Tavo giminės verkia, tave atsiminę: Jie tave myli, labai 
mylių: labai trokšta tave pamatyti. Nesisielok! Dievas mato, kad 
esi nekaltas: pikti žmonės: EE tave, ti vėl būsi laisvas, išvysi 
iojo ir orą! | 1 

— Ir tavo vaikeliai E malonės, Uučiuos: Bus tylus vasaros 
vakaras; ilgi šešėliai kris nuo medžių; mirgės langelių stiklai, 
nušviesti: saulės spindulių; tu.sėdėsi. prie savo namų. durų ir 
pasakosi vaikams, kiek buvai iškentėjęs. 

— Juos mokysi, kad jie užaugę neleistų piktiems žmonėms 
daryti blogų darbų, kad jie nepyktų ant blogų žmonių, bet 
prašytų „Dievo, kad jie mylėtų viens kitą, kaip brolis brolį... 

— Ir tavo vaikai paklausys tavęs. Tu matysi, kaip jie užaugę 
bus geririr dori, kaip jie šelps. vargdienius: insnefiaimėngus. Tu 
gyvensi ilgai ilgai! Pražils tavo plaukai, bet širdis plaks džiaugs- 
mingai! 

— Ir kai tu numirsi, visi tavęs verks ir melsis.ir nuneš tave 
į Žalius kapus giedrą ir saulėtą dieną. Tau ant kapo pasodins 
rožių kerą, ir aš kas aušrą ant tavo kapo giedosiu. 

Senuose dvaro rūmuose gyveno jauni ponai. Gyveno jie 
plačiai, nieko sau nesigailėjo ir kitiems nebuvo šykštūs: norėjo, 
kad ir kiti būtų tokie patenkinti ir laimingi, kaip jie patys. 

Kūčių nra rs pilies salėj būdavo degama puikiai 
išpuošta eglutė. Židiniuose skaisčiai liepsnodavo ugnis, senieji 
giminės portretai būdavo apdedami eglių šakų vainikais. Pas 
ponus atvažiuodavo svečių, suėję į salę visi šokdavo, dainuo- 
davo, linksmindavos. 

Bet dar anksčiau, pavakary, būdavo taisomos Kūčios ir 
šeimynai. Erdvesniam jų kambary būdavo statoma didelė eglutė 
su degančiomis baltomis ir raudonomis žvakelėmis, su mažomis 
vėliavėlėmis, su išpjautomis iš balto popieriaus gulbėmis ir 
tinkleliais, pridėtais visokių gardumynų. Į eglutę būdavo 
kviečiami visi neturtingi tos parapijos vaikai, o su jais ateidavo 
kartu ir jų motinos. Bet motinoms maža rūpėdavo eglutė; jos 
labiau žiūrėdavo į stalą, ant kurio būdavo sudėtos Kalėdų 
dovanos: vilnoniai ir drobiniai marškinėliai, kelnaitės, šiaip 
visokie drabužiai. Tas dovanų stalas daugiau traukdavo ir 
vyresnius vaikus, tiktai patys mažieji džiaugdavosi viena eglute, 
tiesdami rankeles į žvakutes, vėliavėles ir kitus papuošalėlius. 

Neturtingieji žmonės susirinkdavo jau po pietų, ir tada juos 
vaišindavo paprastais Kalėdų valgiais — ryžių koše, virta piene 
su cinamonais ir cukrum, ir kepta žąsiena su raudonais 
kopūstais. Paskui visi eidavo į kambarį, kur stovėdavo eglutė, 
ir dalindavo dovanas, o skirstantis į namus gaudavo po stiklelį 
punšo ir kąsnelį pyrago su obuoliais. 

Sugrįžę į savo apskurdusias pirkias, svečiai imdavo svarstyti, 

kaip puikiai gyveną ponai, kaip jie gardžiai valgą ir gerią, ir 
prisikalbėję dar kartą gerai išžiūrėdavo savo dovanas. 
„ Pas tuos ponus tarnavo Olė ir jo pati Kristina, kurie 
padėdavo dirbti sodininkui. Už savo darbą iš dvaro jie gaudavo 
būstą ir valgymą. Per kiekvienas Kalėdas jiems tekdavo nemaža 
dalis dovanų, skiriamų apylinkės žmonėms. Jie turėjo penketą 
vaikų, ir ponas visus taisė savo lėšomis. 

— Geri mūsų ponai, — sakė vieną vakarą jie. - Daug jie 
daro gero. Bet ir pinigų daug turi; beturčių šelpimas jiems 
tiesiog yra malonumas. 

— Čia bus geri drabužiai keturiems mūsų vaikams, — tarė 
Olė: — bet kodėl nieko nėra Ansui? Pirma ponai jo niekados 
nepamiršdavo, nors prie dovanų dalinimo ir nebūdavo. 

Ansas buvo jų vyresnysis sūnus, luošas vaikas. Iš mažų 
dienų jis buvo sveikas ir greitas, bet paskui ėmė kažko jam 
silpnėti kojos, galop visai nebegalėjo paeiti ir nekėlė nuo patalo 
jau penkti metai. 

— Ne, šį tą gavau aš ir jam, — atsakė motina: — tiesa, 
menkniekis, knygelė, bet vis dėlto jis gali ją paskaityti. 

— Nuo tokios dovanos sotus nebūsi! — pastebėjo tėvas. 

Bet pats Ansas ta dovana labai džiaugėsi. Jis buvo vaikas 
gabus, mėgo skaityti ir šiaip nieko netingėjo dirbti, ką jam leido 
sveikata. Nors vaikščioti negalėjo, bet rankas turėjo miklias, 
labai gražiai mezgė vilnones kojines ir net apklotus, kuriuos 
dvaro ponia gyrė ir iš jo pirko. 

Knyga, kurią gavo Ansas, buvo pasakos. Jos buvo labai 
įdomios ir pamokomos. 

-- Iš tos knygos jokios naudos neturėsim! — sakė jo tėvai.— 
Bet tegu sau vaikas skaito, greičiau jam laikas eis. Negali gi jis 
amžinai megzti. 

“ Atėjo pavasaris, ėmė želti žolė, sprogti medžiai, sode 
pasirodė pirmieji žiedeliai. Kartu pradėjo dygti ir piktžolės, 
kaip, sakysim, dilgynės, nors apie jas šiaip gražiai yra pasakyta 
vieno vyskupo psalmėje: 

Pasaulio viso nors karaliai 

Į vieną vietą susidės, 

Sukurt dilgynės menko lapo + 
Valdžia jie savo negalės! 

Todėl dvaro sode buvo daug darbo ne tik sodininkui ir jo 
mokiniams, bet ir Olei su Kristina. 

— Kad ir darbui galo nėra! — sakė jie. — Tik išravėsi ir 
išvalysi takelius, ir vėl primindyta. Ponai be svečių niekados 
nesti: vieni išvažiuoja, kiti atvažiuoja. Kiek jiems tas atsieina! 
Antra vertus, kur jie dėtų pinigus? 

— Kaip neteisingai sutvarkytas pasaulis! — tarė Olė. — Visi 
mes vieno Tėvo vaikai, kaip sako kunigas, bet kodėl tokie 
nelygūs? 

— Pirmieji tėvai kalti! -- pastebėjo Kristina. 

Vakare vėi jie ėmė api: :4 k „tbėti <annb.. r Ka alėjo 
Ansas ir skaitė savo pastu. a0o 0 KO pasilurė 

šiurkščios ne tik jų rankos, bet ir širdys; jie negalėjo suprasti 
savo neturto priežasties ir, kalbėdami apie tai, vis labiau ir 
labiau niršo. 

— Vieni visą gyvenimą vartosi kaip inkstai taukuose, o kiti 
tik vargą vargsta. Kam mes turim kentėti dėl pirmųjų tėvų 
neklausymo? Jų vietoj mes niekados nebūtume taip padarę. 

— Tikrai taip padarytumėm! — atsiliepė luošys Ansas. — 
Apie tai parašyta čia šioj knygelėj. 

— O kas ten parašyta tavo knygelėj? — paklausė tėvai. 

Ir Ansas jiems perskaitė seną pasaką apie „Kirtėją ir jo 
pačią“. Tie irgi burnoję prieš Adomą ir Ievą, kurių smalsumas 
juos padaręs nelaimingus. Bet štai kartą važiavęs pro šalį 
karalius. Jis išgirdęs juos skundžiantis ir taręs: „Važiuokit į 
mano rūmus! Ten jūs gyvensit taip pat gerai, kaip aš. Kiekvieną 
dieną per pietus gausite po septynis valgius, kuriuos galėsite 
valgyti, o dar vieną valgį gausite, tai į tą galėsite tik žiūrėti. Jis 
bus užvožtas viršeliu, kurio neturėsit teisės liesti. O jei nepa- 
klausysit, tai tuojau tą pačią valandą būsit išvaryti.“ 

„Kas gi taip galėtų būti ten, kur užvožta?“ — tarė pati pirmą 
dieną, kaip apsigyveno karaliaus rūmuose. „Tai ne mūsų 
dalykas“,- pastebėjo vyras. „Man tas visai nerūpi,- atsakė 
pati: — aš tik norėčiau žinoti, kodėl mums uždrausta vožti 
viršelį; tikrai ten bus koks gardus daiktas.“— „O gal ten koks 
gudriai sugalvotas prietaisas,— tarė vyras: — kuris, sakysim, 
kaip tik pajudinsi viršelį, tuojau iššaus ir visus namus sukels.“ 
„Apsaugok mus nuo to, Viešpatie!“ — sušuko išsigandusi pati ir 
nuo tolo nedrįso liesti viršelio. Bet tą pačią naktį jai prisisap- 
navo, kad viršelis pats pakilęs ir iš to indo pakvipę skaniausiu 
punšu, lygiai tokiu pat, kaip geria sodžiuose per vestuves, o ant 
dugno gulėjęs didelis sidabrinis pinigas, ant kurio buvę pa- 
rašyta: „Jei paragausite to punšo, būsite turtingiausi žmonės 
pasauly“. Čia kirtėjo pati atbudo ir apsakė vyrui sapną. „Tu per 
daug apie tą valgį galvoji!“ — tarė vyras. „Juk mes galime tik 
truputį pakelti viršelį“,- atsakė pati. „Jei bent truputį!“ -— 
nusileido vyras. Tada pati iš lengvėlio ir atsargiai pakėlė viršelio 
kraštą. Tuo tarpu pro plyšelį iš indo švikštelėjo maža pelelė ir 
įlindo į urvą. „Labanaktis! — tarė karalius: — dabar galėsite 
keliauti namo ir baigti miegoti savo pačių lovose. Tikiuosi, 
daugiau nebeniekinsite Adomo su Ieva, nes ir patys buvot 
nemažiau smalsūs ir nedėkingi.“ 

— Kaip keista, kad ta istorija pakliuvo į tavo knygą! — tarė 
Olė. — Rodos, ji paraiyta kaip tik mums! Tikrai verta dėl to 
pagalvoti. 

Kitą dieną Olė su pačia vėl buvo išėję į darbą. Iš pradžios 
saulė baisiai kepino, paskui staiga pakilo smarkus lietus ir juos 
kiaurai permerkė. Ir vėl jie ėmė galvoti apie pasaulio netei- 
sybes. 

Sugrįžę namo, jie sėdo vakarieniauti. Dar buvo šviesu, ir 
Olė, valgydamas piene virtą košę, tarė Ansui: 

— Paskaityk gi dar kartą istoriją apie kirtėją! 

— Knygoje yra dar daug kitų gražių istorijų, kurių tamsta 
nežinai, — atsiliepė Ansas. 

— Gali būti; bet man jos nerūpi, - tarė Olė. — Noriu 
paklausyti tos, kurią jau žinau. 

Ir Olė su Kristina dar kartą išklausė pasaką apie kirtėją ir 
jo pačią. 

Vakare, sugrįžę iš darbo, dar ne kartą jie kalbėjosi apie tą 
pasaką. 


240 


— Kuo daugiau galvoju, tuo Jabiau man aiškėja tos pasakos 

asmė, bet visai aiškiai dar jos nesuprantu, — tarė kartą Olė.- 

Y monėa turi panašumo su pienu; iš to paties pieno išeina 

gardus sūris ir išrūgos. Taip-ir žmonės: yra tokių, kuriems visur 

sekasi, nieko jiems nestinga, ir negali suprasti, kas tai yra 
vargas ir neturtas. 

Tą tėvo kalbą išgirdo Ansas. Vaiko kojos buvo silpnos, bet 
galva gera. Jis atvožė knygelę ir perskaitė tėvams pasaką apie 
„Žmogų be bėdų ir vargų.“ Bet kur tokį žmogų rasi? O rasti 
reikėjo: sunkiai sirgo karalius, ir jį pagydyti galėjo tik marški- 
niai, nuvilkti nuo tokio žmogaus, kuris galėjo pasakyti, kad 
niekados neturėjęs nei bėdų, nei vargų. Buvę išsiuntinėti 
šaukliai į visus pasaulio kraštus, į pilis ir gražius dvarus, pas 
didžiūnus ir turtingus pirklius, galop pas visus pasiturinčius 
žmones, bet niekur negalėjo rasti tokio, kur niekados nebūtų 
matęs bėdos ar vargo. „Aš niekados neturėjau vargo: esu 
laimingiausias pasauly žmogus!“-— atsiliepė kerdžius, kuris 
ištiesęs!kojas sėdėjo prie griovio ir patenkintas viskuo giedojo. 
„Tai duok savo marškinius: už juos gausi pusę karalystės!“ — 
tarė pasiuntiniai. Bet kerdžius neturėjo marškinių. O vis dėlto 
jis save vadino laimingiausiu žmogum. 

— Tai bent vyras! — sušuko Olė, ir abu su pačia taip ėmė 
juoktis, kaip nesijuokė jau daug metų. 

Tuo laiku pro jų namelius ėjo kaimo mokytojas. 

— Kaip tamstos šiandien linksmi! — tarė jis. — Retai taip 
esti. Ar-kartais nelaimėjote iš loterijos? 

— Ne, ne tas! — atsakė Olė. — Mus prajukino Ansas. Jis 
mums skaitė iš savo knygutės pasaką apie žmogų be bėdų ir 
vargų, 0 pasirodė, kad tas laimingasis neturėjo nei marškinių. 
Reikia pasakyti tiesą, kad žmogui pasidaro lengviau girdint 
panašius dalykus, o čia dar iš spausdintos knygos. Vadinas, 
kiekvienas žmogus turi savo kryžių, ne tu vienas — tai vis šioks 
toks nusiraminimas. 

— O kur tą knygą gavote? — paklausė mokytojas. 

— Ponai dovanojo Ansui pernai per Kalėdų eglutę. Jie žino, 
kad jis mėgsta skaityti, o jam vargšui, visados sėdinčiam, didelis 
džiaugsmas. Reikia prisipažinti, mes tada manėm, kad geriau 
būtų buvę gavus šiltus marškinius. Bet ta knyga tikrai puiki: ji 
duoda atsakymą į visus mūsų abejojimus. 

Mokytojas paėmė knygą ir ėmė vartyti. 

— Tegu Ansas paskaito dar kartą tą istoriją! — tarė Olė. — 
Ne visai aš ją išmokau. O paskui perskaitys istoriją apie kirtėją. 

Olė tenkinosi tik tom dviem pasakom. Jos, lyg du saulės 
spinduliai, nušvietė jo skurdžią lūšnelę ir nuvijo juodas mintis, 
kurios taip dažnai imdavo jį ir jo pačią. 

Bet Ansas perskaitė visą knygą, ir nė vieną kartą. Pasakos 
jį nešiojo po visus pasaulio kampelius, kur jis dėl nesveikų kojų 
negalėjo patekti. 

Mokytojas atsisėdo šalia jo lovos ir ilgai su juo kalbėjo. Iš 
tos kalbos turėjo malonumo abu. Nuo to laiko mokytojas 
dažnai pradėjo lankyti Ansą, kai tėvai būdavo išėję į darbą. Tas 
apsilankymas Ansui buvo tikra šventė. Jis atsidėjęs klausė 
senelio pasakojimų apie žemės didumą ir apie visokius jos 
kraštus, apie tai, kad saulė beveik pusę milijono kartų didesnė 
už žemę, bet taip toli nuo jos, jog armotos šovinys, paleistas iš 
jos į žemę, galėtų atlėkti tik per dvidešimt penkerius metus, o 
saulės spinduliai tą kelią padaro per aštuonias minutes. 

Šiais laikais tą žino kiekvienas mokinys, bet Ansui buvo 
nuostabesnis daiktas už viską, ką jis lig šiol buvo skaitęs. 

Du sykius per metus dvaro ponai kvietė mokytoją pas save 
pietų. Kartą jis papasakojo, kokią reikšmę turėjo dovanotoji 
vaikui knygelė, kaip dvi pasakos nuramino ir palinksmino 
varguolius. 

Einančiam mokytojui namo ponia įspaudė į delną du 
sidabrinius dolerius, prašydama nunešti Ansui. 

— Tegu juos paima tėveliai, — tarė Ansas, kai jam atnešė 
„mokytojas pinigus. O tie pasakė: 

— Mes iš to vaikelio turim džiaugsmo ir naudos. 

Po kelių dienų, kada Anso tėvai buvo išėję į darbą, prieš jų 
namelius sustojo ponų karieta. Geroji ponia išgirdusi, kad jos 
Kalėdų dovanėlė padarė tiek džiaugsmo ir naudos vaikui ir 
tėvams, atvažiavo pati aplankyti nelaimingo berniuko. Ji jam 
atvežė pyrago, vaisių, butelį saldaus gėrimo iš uogų ir — kas 
labiausiai vaiką nuteikė — paauksuotą narvelį su mažu juodu 
paukšteliu, kuris puikiai giedojo. Narvelį su paukšteliu pastatė 
ant senos komodos netoli nuo Anso lovos, kad jis visados 
galėtų jį matyti ir girdėti giedant. Bet jis taip garsiai giedojo, jo 
buvo girdėti net einantiems keliu pro šalį. | 

Sugrįžę iš darbo, Anso tėvai ponios savo namuose nebe- 
rado. Nors jie matė, kaip vaikas džiaugėsi paukšteliu, bet 

galvojo, kad ta dovana tik padarysianti jiems daugiau nereika- 
lingų rūpesčių. 

 — Turtingi žmonės to dalyko nesupranta! — sakė jie. — 
Dabar mes turėsime vaikščioti ir apie paukštį. Juk Ansas 
negalės pats apžiūrėti. Galop baigsis tuo, kad katė jį papjaus. 

Praėjo savaitė, praėjo kita. Per tą laiką katė ne kartą buvo 
kambary, bet liėsti paukštelio nemėgino. Kartą po pietų, kada 
tėvai su kitais vaikais išėjo į darbą, Ansas liko namie vienas. Jis 
skaitė pasaką apie žvejo pačią, kuriai pildėsi visi norai. Panorėjo 
tapti karaliene ir tapo karaliene; įsigeidė tapti impe: atoriene — 
tas taip pat įvyko. Bet kada panorėjo tapti pačiu Dievu, tuojau vėl 
atsidūrė toj pat purvinoj lūšnoj, kur pirma gyveno. 

Ta pasaka, žinoma, neturėjo jokio santykio nei su paukš- 
teliu, nei su kate, bet Ansas kaip tik ją skaitė tą valandą, kada 
atsitiko didelis dalykas, apie kurį mes tuojau papasakosim. 
Todėl jis negalėjo visą gyvenimą jo pamiršti. 

Narvelis stovėjo ant komodos, o katė, pritūpusi Žemėj, 
smalsiai žiūrėjo į paukštį. Jos geltonai žalios akys sakė: „Koks 
tu malonus, paukšteli! Kaip gardžiai aš tave suvalgyčiau!“ 

Ansas pastebėjo katę ir tuojau suprato, ko ji ten tupi. 

— Škic, škic! — suriko jis jai. — Eik sau iš Čia! 

Bet katė nieko neklausė ir išsitiesė, lyg norėdama tuojau 
šokti. 

Ansas negalėjo jos pasiekti, o rankoj nieko daugiau neturėjo, 
tik didžiausią savo turtą — pasakų knygelę. Tačiau nepagailėjo ir 
metė į katę. Viršelis buvo nestipras, jis atplyšo ir nulėkė į vieną 
pusę, o knyga — į kitą. Katė atsitraukė per kelis žingsnius ir 
pažvelgė į Ansą, tartum sakydama: „Nesikišk, kur tau nereikia. 
Aš galiu lakstyti ir šokinėti, o tu negali iš vietos pakilti.“ 

Ansas žiūrėjo į katę įspyręs akis ir iš susijaudinimo visas 
drebėjo. Paukštis irgi ėmė po narvelį puldinėti. Nei namuose, nei 
arti nebuvo nieko, ką galėtų jis pašaukti. Katė tai gerai žinojo ir 
vėl ėmė taikyti šokti. Tada Ansas pradėjo mosuoti apklotu, nes 
rankas turėjo sveikas; bet katė ir apkloto nebijojo. Galop vaikas 
tėškė jį katei, bet vėl nepataikė. Katė šoko ant krėslo, o paskui 
ant lango, iš kur jai visai nebetoli buvo paukštis. 

Ansas jautė, kaip smarkiai mušė jo širdis, bet jis dabar 
galvojo ne apie save, apie paukštelį. Bet kaip galėjo jam 
vargšui padėti? Juk jis negalėjo ne tik vaikščioti, bet ir iš lovos 
išlipti. Vaiko širdis tartum 2pvirto krūtinėj, kai jis pamatė, kad 

katė nušoko nuo lango ant komodos ir parvertė narvelį. 
Paukštelis išsigandęs ėmė daužytis narvely. 

Ansas balsu suriko. Visą jo kūną nupurtė baisus šiurpulys, 
bet jis, nieko nežiūrėdamas ir nėnusimanydamas ką darąs, šoko 
iš lovos, puolė tiesiai prie komodos ir, nuvijęs katę, pagriebė 
narvėlį. Nepaleisdamas jo iš rankų, išbėgo pro duris į gatvę. 

Tik čia suprato, kas atsitiko, Ašaros ėmė trykšti jam iš akių, 
ir jis balsu suriko: „Aš galiu eiti! Aš galiu eitil“ 


Ansas netikėtai pasveiko. Toks staigus pasveikimas labai 
retas dalykas, bet esti. 

Mokytojas gyveno netoli, ir Ansas, basas ir vienmarškinis, 
pirmiausia nubėgo pas jį. Narvelį su paukščiuku vis tebelaikė 
rankoj. 

— Aš galiu eiti! — šaukė jis. - Garbė Dievui, aš galiu 
eiti! — Ir iš džiaugsmo verkė. 

Galit suprasti, koks buvo džiaugsmas Olės ir Kristinos 
namuose, 

— Laimingesnės dienos nebesulauksim! — sakė jie abu, 

Ansas buvo pakviestas į ponų namus. Jau daug metų 
nebuvo vaikščiojęs tuo keliu. Jam rodėsi, kad medžiai ir 
krūmai, kuriuos taip gerai žinojo, dabar linguodami galvas jį 
sveikino: „Sveikas gyvas, Ansai! Sveikas gyvas!“ Saulė švietė 
jam ak veidą ir siekė pačią širdį. 

pasisodino Ansą prie stalo šalia savęs ir buvo tokie 
patenkini JE nusiteikę, lyg Jis būtų jų vaikas buvęs. Bet 
biausiai džiaugėsi geroji ponia, kuri jam buvo dovanojusi 
pasakų knygą ir paukštelį. Paukštelis, tiesa, nuo patirtos baimės 
pa P bet vis dėlto buvo Anso pasveikimo priežastis, o knyga 
ai nemažą reikšmę turėjo: ji „trumpino ligoniui ilgą laiką ir 
išvaikė juodas mintis tėvams. Jis tą knygą tebeturėjo ir žadėjo 
visados su savim vežioti, nuolat skaityti, ir net-tada, kai bus 
visiškai senas. Dabar i jau galėjo padėti tėvams ir norėjo 
išmokti kokio ainato. Jam:geriausiai tiko knygų taisymas, nes 
taisydamas viršus manė gauti skaityti vis naujų knygų. 

Tą pačią dieną po pietų ponia liepė pašaukti Anso tėvus ir 
pasakė jiems, kad ji su vyru, matydami jų sūnaus Ralinkimus i ir 
gabumus, nusprendę leist į į mokslus. 

Tą vakarą Anso tėvai, ypač motina, sugrįžo iš darbo 
neapsakomai smagūs. Bet po savaitės, išleidžiant sūnų iš namų, 
motina labai graudžiai verkė. Geroji ponia aptaisė jį naujais 
drabužiais ir aprūpino visais reikalingiausiais daiktais. Jis turėjo 
keliauti už jūros, stoti į gimnaziją, mokytis lotynų kalbos ir ten 
išbūti daug daug metų, ko! galės grįžti namo. 

Bet: sąvo pasakų knygos Ansas negalėjo pasiimti. Tėvai 
panorėjo. ti ją sau atminimui, ir senis Olė dažnai ją skaitė 
pats. Bet jis teskaitė tas dvi pasakas, kurias trumpai čia mes 
išdėjom, — kitos jam nerūpėjo. 

Ansas dažnai rašinėjo laiškus, ir vis vienas buvo smagesnis 
už kitą. Jis gyveno pas gerus Žmones, o geriausia buvo tas, kad 
jis galėjo mokytis. Jis dar ilgai turėjo mokytis, kaip rašė 
viename laiške, bet didžiausias buvo jo troškimas tapti moky- 
toju ir išgyventi šimtą metų. 

— Ar sulauksim mes tos dienos? — tarė tėvai perskaitę 
laišką, spaušdami vienas antram rankas. 

— Koks dėlto laimingas mūsų Ansas! - sakė Olė. — 
Viešpats Dievas, matyti, rūpinasi ir beturčių vaikais. Mūsų 
vaikas yra geriausias' įrodymas. Tiesa, tas viskas panašu į 
pasaką, į vieną iš tų pasakų, kurias Ansas skaitė iš savo knygos. 

JŪROS KARALAITĖ 


Toli jūros vidury vanduo toks mėlynas kaip gražiausios 
rugiagėlės žiedas ir toks skaidrus kaip krištolas, bet jis labai 
gilus — toks gilus, jog joks inkaras negali pasiekti dugno. 
Reikėtų ant viena kitos sustatyti daug varpinių, kad jos išlįstų 
į viršų. Tenai, pačioj gilumoj, turi savo namus jūros gyventojai. 

Nemanykite, kad jūros dugne tėra vienas baltas smėlys; ne, 
ten auga nuostabiausi medžiai ir žolynai, kurių tokie gležni 
stiebai ir lapai, jog jie kaip gyvi kruta nuo mažiausio vandens 
judėjimo. Tarp jų šakų plauko didelės ir mažos Žuvys, kaip čia 
žemėj skraido paukščiai. Pačioj giliojoj vietoj stovi jūros 
karaliaus rūmai; jų sienos koralo, aukšti smailūs langai gintaro, 
stogas sraigių, kurios atsidaro ir užsidaro, destis kur teka 
vanduo. Tas atrodo labai gražu, nes sraigėse žiba puikiausi 
perlai, iš kurių kiekvienas gali puošti karaliaus karūną. 

Jūros karalius buvo daug metų našlys, ir jo ūkį žiūrėjo 

senutė motina. Ji buvo išmintinga moteriškė, bet labai didžia- 
vosi savo aukštu kilimu; todėl ji ant uodegos turėjo dvylika 
austrių, 0 tuo tarpu kitos didikės tegalėjo jų turėti šešias. Bet 
apskritai ji buvo verta didžiausių pagyrimų, ypač už gražų savo 
anūkių auklėjimą. Jos buvo šešios ir visos labai gražios, bet 
jaunėlė visų gražiausia; tačiau kaip visos nėrovės kojų vietoj ji 
turėjo žuvies uodegą. Ištisas dienas karalaitės žaidė rūmuose, 
didelėse salėse, kur pasieniuose augo geltonos gėlės. Pro atvirus 
gintaro langus plaukė žuvys, kaip pas mus skraido į kambarius 


kregždės, artinosi prie karalaičių, ėdė iš jų rankų ir davėsi 
glostyti. 

Prieš rūmus buvo didelis sodas, kuriame augo šviesiai 
raudoni ir tamsiai mėlyni medžiai; jų vaisiai tviskėjo kaip 
auksas, 0 žiedai — kaip liepsna. Stiebai ir lapai nuolat judėjo. 
Dirva, kur augo tie medžiai, buvo smulkiausias smėlys ir toks 
mėlynas, kaip degančios žvakės liepsna. Apskritai, jūros dugne 
visi daiktai turėjo žydrą spalvą, todėl labiau rodėsi, kad esi ne 
jūros vandeny, bet aukštai ore ir matai dangų iš viršaus ir 

apačios. Visai nurimus vėjui, galėjai matyti net saulę. Tada ji 
buvo panaši į raudoną žolyną, iš kurio taurelės tryško šviesa, 

Kiekviena karalaitė turėjo sode savo kampelį, kur galėjo 
kasti ir sodinti gėles, kokias tik norėjo. Viena pasidarė lysę 
banginio pavidalo; kita norėjo, kad jos lyselė būtų panaši į 
mažą jūros nėrovę; bet jaunėlė padarė ją apskritą kaip saulė ir 
pasodino raudonas kaip saulė 
gėles. Keista ji buvo mergai- 
tė: vis tylėjo ir kažko svajojo. 
Jos seserys gėrėjosi visokiais 
nuostabiais daiktais, gautais iš 
sudužusių laivų, O ji mėgo tik 
raudonas kaip saulė gėles ir 
marmurinę gražaus jauni- 
kaičio statulą. Statula buvo 
dailiai padaryta iš balto mar- 
muro ir pateko į jūros dugną 
nuskendus vienam laivui. 
Karalaitė pasodino prie sta- 
tulos raudoną gluosnį ir pui- 
kiai išaugino; jo šakos nusviro 
per statulą ir siekė mėlyną 
smėlį, kur jų šešėlis, linguo- 
jant medžiui, bėgo į vieną ir 
antrą pusę. Atrodė, kad vir- 
šūnė su šaknimis žaidė ir bu- 
čiavosi. 

Bet nieko taip nemėgo 
karalaitė, kaip klausyti pa- 
sakojant apie Žmones, gy- 
venančius žemėj. Senelė 
turėjo jai pasakoti viską, ką 
žinojo apie laivus ir miestus, 
apie žmones ir žvėris. Ypač 
jai tiko tas, kad žemėj gėlės kvepia, tuo tarpu jūros dugne jos 
neturi jokio kvapo, kad miškai tenai žali ir kad žuvys, kurios 
laksto po šakas, gieda taip garsiai ir gražiai, jog negali atsiklau- 
syti. Žuvimis senelė vadino mažus paukštelius, nes kitaip 
karalaitė nebūtų supratusi: juk ji niekados nematė paukščių. 

— Kada sueis jums penkiolika metų, — tarė senelė, — 


248 


gausite leidimą išplaukti į jūros paviršį, sėdėti mėnesienoj ant 
uolos krašto ir žiūrėti į plaukiančius pro šalį laivus. Tada 
pamatysite miškus ir miestus. 

Netrukus turėjo sueiti penkiolika metų vyresniajai seseriai; 
kitos karalaitės buvo jaunesnės visos už kita kitą metais, todėl 
pačiai mažajai reikėjo laukti dar penkerių metų, ligi galės 
išplaukti į viršų ir pamatyti, kas darosi žemėj; bet visos seserys 
pasižadėjo apsakyti viena kitai, ką pamatys pirmą kartą ir kas 
joms labiausiai patiks, nes senelė joms pasakojo nelabai daug, 
ir buvo dar nemaža dalykų, apie kuriuos jos norėjo sužinoti 
daugiau. 

Bet nei viena karalaitė netroško taip išplaukti į jūros 
paviršį, kaip jaunėlė, — ta pati, kuriai reikėjo ilgiausiai laukti 
tos valandos ir kuri visados tylėjo ir svajojo. Ne kartą ji stovėjo 
naktį prie atviro lango ir žiūrėjo aukštyn pro tamsiai mėlyną 
vandenį, kuriame pliuškėjo žuvys. Ji matė mėnesį ir žvaigždes, 
kurios, tiesa, buvo ne skaisčios, bet daug didesnės, negu mums 
rodosi. Jei kartais pro jas slinko debesėlis, tai ji manė, kad ties 
ja plaukia banginis arba laivas, pilnas žmonių. O šiems, žinoma, 
negalėjo nei į galvą ateiti, kad apačioj, jūros dugne, žiūri į juos 
maža nėrovė, ištiesusi savo baltas rankas į vairą. 

Galop vyresniajai sukako penkiolika metų, ir ji gavo leidimą 
pakilti iš jūros dugno. 

Sugrįžusi atgal, ji pasakojo, ir jos pasakojimams nebuvo 
galo. Geriausias, jos nuomone, daiktas buvo — gulėti gražiu oru 
mėnesienoj smėlio seklumoj ir žiūrėti į miestą, kur žiba 
nesuskaitomi žiburiai kaip Žvaigždės, klausyti muzikos ir 
važiuotų žmonių bildesio, gražėtis aukštais bokštais ir gėrėtis 
varpų gaudimu. 

Gal dėl to, kad jai buvo nepasiekiama, jaunėlė sesuo geidė 
labiau ųž kitas tai pamatyti savo akimis. O, kaip godžiai ji 
klausė sesers pasakojimų! Stovėdama vėlai vakare prie atviro 
lango ir žiūrėdama į tamsiai mėlyną vandenį, ji vaizdavosi didelį 
miestą, visą jo trenksmą ir judesį, ir jai net rodėsi, kad ji girdi 
varpų balsą. 

Kitais metais gavo leidimą antroji sesuo kilti iš jūros dugno 
ir plaukti, kur nori. Ji išplaukė į paviršį kaip tik tą valandą, 
kada leidosi saulė, ir tas reginys jai pasirodė visų gražiausias. 
Visas dangus tviskėjo, pasakojo ji paskui, kaip auksas, 0 
debesys... bet tam gražumui nusakyti jai trūko žodžių. Raudoni 

ir mėlyni debesys plaukė ties ja, bet dar greičiau už juos skrido, 
tartum koks ilgas baltas apdangalas, pulkas laukinių gulbių į tą 
pusę, kur buvo saulė. Karalaitė irgi norėjo plaukti kartu su 
jomis į tą pusę, bet staiga nusileido saulė, ir jūros ir debesų 
rausvumas užgeso. 

Dar metams praslinkus, išplaukė trečioji sesuo. Ji buvo visų 
drąsiausia ir įplaukė į upę, kuri tekėjo į jūrą. Iš abiejų kraštų 
stovėjo žali kalneliai, apaugę vynuogėmis; tarp smagių miškų 
margavo gražūs vasarnamiai ir pilys. Medžių šakose giedojo 
paukščiai, o saulė taip kaitino, jog ji turėjo nuolat nertis į 
vandenį, norėdama suvilgyti savo degantį kūną. Mažoj įlankėlėj 
maudėsi pulkas vaikų if linksmai šūkaudami taškė vandenį. 
Karalaitė norėjo su jais pažaisti, bet vaikai išsigandę išbėgiojo. 
Čia atbėgo mažas juodas žvėrelis, — ji nežinojo, kad tai šuva,- 
ir ėmė taip piktai loti, jog karalaitė pabūgo ir skubindama 
sugrįžo į jūrą. Nors jai teko patirti baimės, bet ji negalėjo 
pamiršti puikių miškų, žalių kalnelių ir gražių vaikų, kurie 
mokėjo plaukyti po vandenį, nors neturėjo žuvies uodegų. 

Ketvirtoji sesuo nebuvo tokia drąsi; ji laikėsi jūros vidurio 
ir paskui pasakojo, kad ten esą gražiausia: matai jūrą aplink 
per daug mylių, o dangus atrodo lyg didelis stiklinis varpas, 
apvožtas tau ant galvos. Labai toli, lyg žuvėdras, matė ji 
plaukiant laivus, šokinėjant ir vartantis ore delfinus ir leidžiant 
iš šnervių šimtus fontanų didelius banginius. 

Galop atėjo penktosios sesers eilė. Jos gimimo diena buvo 
žiemą, todėl jai teko pirmą kartą pamatyti tą, ko kitos seserys 
nematė. Jūra turėjo žalsvą spalvą, visur plaukė dideli ledo 
kalnai; jie žibėjo, kaip paskui pasakojo karalaitė, tartum perlai, 
o tuo tarpu buvo didesni už bokštus, statomus žmonių. Tie 
kalnai buvo visokio pavidalo. Karalaitė atsisėdo ant aukščiau- 
siojo, ir visi laivai baimingai šalinosi nuo tos vietos, kur ji sėdėjo 
ir kur vėjas žaidė jos ilgais plaukais. 

Vakarop dangus apsiniaukė, pradėjo žaibuoti ir griausti, 0 
pajuodavusi jūra ėmė aukštai kiloti ledo kalnus, kurie žaibų 
šviesoj buvo panašūs į ugnies stulpus. Nuo visų laivų nuimstė 
bures, žmonės be galvų lakstė ir puldinėjo po dangčius. Bet 
jūros karalaitė ramiai sėdėjo ant plaukiančio kalno ir žiūrėjo, 
kaip šviesūs žaibai zigzagais raižė siuntančią jūrą. 

Kiekviena sesuo, išplaukusi pirmą kartą į jūros paviršį, 
negalėjo atsidžiaugti tuo, ką matė. Bet paskui jos galėjo kilti iš 

vandens, kiek norėjo, todėl ilgainiui niekas jų nebestebino. Po 
kokio mėnesio seserys jau sakė, kad niekur nėra taip jauku ir 
ramu kaip namie. 

Dažnai vakarais visos penkios seserys susiimdavo už rankų 
ir išplaukdavo į jūros paviršį. Jos turėjo puikius balsus, kokių 
žmonės neturi, ir pakilus audrai, kada žūva daug laivų, jos 
priplaukdavo prie jų ir saldžiai giedodavo, kad jūros dugne yra 
gražu ir kad žmonės be reikalo bijo ten leistis. Bet žmonės jų 
nesuprasdavo ir manydavo, kad čia audra kaukia; tiesą sakant, 
jie niekados negalėdavo pamatyti visų jūros dugno stebuklų, 
nes, sudužus laivui, jie skęsdavo ir į jūros karaliaus rūmus 
atplaukdavo negyvi. | 

Išplaukus seserims į paviršį, jaunoji karalaitė likdavo viena 
namie ir žiūrėdavo į jas iš paskos; ją.:ėmė verksmas, bet 
nėrovės neturi ašarų, ir dėl to joms dar sunkiau. 

— A, kada gi aš sulauksiu penkiolikos metų! — sakė ji. — 
Aš žinau, kad iš visos širdies pamėgsiu tą pasaulį, kur.yra ant 
vandens, ir žmones, kurie ten gyvena. 

Galų gale jai sukako penkiolika metų. 

tai ir tu dabar didelė ir sulaukei, ko geidei, — tarė 
senelė. — Eikš, tave aptaisysiu, kaip ir kitas tavo seseris. 

Ji uždėjo jai ant galvos baltų lelijų vainiką, o tų lelijų žiedo 
lapeliai buvo perlo, ir prisegė prie karalaitės uodegos aštuonias 
dideles austres, kad visi žinotų, kokio aukšto ji kilimo. 

— Man sopa nuo jų! — tarė karajaitė. 

- Ką padarysi! Dėl gražumo reikia kiek pakentėti, - 
atsakė senelė. 

O, su kokiu džiaugsmu ji būtų numetusi tą visą papuošalą 
ir sunkųjį vainiką! Raudoni žiedai iš jos pačios sodo kur kas 
labiau tiko, tik nieko negalėjo padaryti. 

— Sudieu! — tarė ji ir iškilo aukštyn, lengva ir šviesi kaip 
vandens burbuliukas. 

Saulė tik buvo nusileidusi, kai ji iškišo galvą iš vandens; bet 
debesys tebešvietė purpuru ir auksu ir ant paraudusio dangaus 
nuostabiai mirgėjo vakarinė žvaigždė; oras buvo gražus ir tylus, 
jūra nurimusi. Netoli savęs išvydo didelį laivą trimis stiebais; tik 
viena burė buvo pakelta, nes jokio vėjelio nebuvo; visur ant 
lynų ir karčių sėdėjo jūreiviai. Nuo dangčio sklido muzikos ir 
giesmių balsai, o kai sutemo, uždegė šimtus įvairių spalvų 
žiburėlių. 

Karalaitė priplaukė prie kajutės stiklo langelio, pro kurį, kai 
ją pakeldavo banga, žiūrėjo į vidų ir matė daugybę puikiai 
išsipuošusių žmonių. Bet visų gražiausias buvo jaunas princas, 
didelėmis juodomis akimis; jis turėjo tikrai ne daugiau per 
šešioliką metų; buvo kaip tik jo gimimo diena, todėl visas laivas 
taip linksminosi. Ant dangčio šoko jūreiviai, ir kai atėjo pas 
juos princas, šimtai raketų iškilo į orą: aplink laivą tapo šviesu 
kaip dieną. Karalaitė išsigando ir tuojau pasinėrė į vandenį; bet 
greit vėl iškišo galvą, ir čia jai pasimatė, kad visos dangaus 
žvaigždės sukrito į jūrą. Niekados dar nebuvo mačiusi tokio 
nuostabaus reginio. Didelės saulės sukosi aplink ją: puikiausios 
ugnies žuvys lėkė į mėlyną orą, ir tas viskas spindėjo vandeny. 
Tačiau laive buvo taip šviesu, jog galėjai matyti ne tik žmones, 
bet ir mažiausius daiktus. O, koks gražus buvo jaunasis princas! 
Jis šypsodamas spaudė visiems rankas, o muzika trenkė puikios 
nakties vidury. 

Jau buvo vėlu, bet jūros karalaitė negalėjo atitraukti akių 
nuo laivo ir gražiojo princo. Įvairiaspalviai žiburiai užgeso, 
raketos nebekilo į orą, armotos nebegaudė. Tik jūra viena 
kažkaip dusliai ūžė. Tačiau karalaitė vis dar suposi ant bangų 
ir žiūrėjo į kajutės langus. Bet štai pakilo vėjas ir papūtė į laivą; 
ėmė kelti bures viena po kitos; bangos didėjo, juodi debesys 
aptraukė dangų, tolumoj ėmė rodytis žaibai. Supratę ateinant 
audrą, jūreiviai vėl nuėmė bures. Laivas baisiai suposi nertė- 
jančioj jūroj; bangos šoko ant viena kitos kaip dideli juodi 
kalnai, tartum norėdamos numušti aukštuosius stiebus, bet 
laivas lyg gulbė vikriai narstė tarp bangų, nukrisdamas žemyn 
ir vėl iškildamas ant jų gūbrio. Nėrovei toks plaukymas buvo 
malonus, bet žmonės kitaip galvojo. Laivas visas braškėjo, 
bangos lenkė storas lentas. Staiga didysis stiebas nulūžo kaip 
šiaudas, ir laivas pakrypo į šoną; vanduo ėmė sunktis į vidų. 
Dabar tik nėrovė suprato, koks pasidarė žmonėms pavojus; ji 
R turėjo saugotis plaukančių vandeny sijų ir rąstagalių. 

rtais taip tamsu tapdavo, jog ji nieko nebematė; bet kada 
sužaibuodavo, vėl pasidarydavo šviesu, ir galėjai matyti viską, 
ką veikė žmonės laive. Bet ji ieškojo akimis vieno princo ir, 
sudužus laivui, pastebėjo jį krintant į vandenį. 

Iš karto karalaitė apsidžiaugė, nes princas turėjo dabar 
nusileisti pas ją į dugną. Bet ji greit atsiminė, kad žmonės 
negali gyventi vandeny, kad jis atplauks į tėvo rūmus jau 

nebegyvas. Ne, jis neturi mirti] Ir ji šoko plaukti pro rąstus ir 
lentas pamiršusi, kad ji gali nuo jų lengvai žūti. Giliai pasiner- 
dama ir vėl iškildama ant bangų, galop priplaukė princą, kuris 
jau nebegalėjo laikytis ant vandens-paviršio. Jo rankos ir kojos 
buvo nusilpusios, gražios akys užmerktos — būtų tikrai miręs, 
kad jo nebūtų pagriebusi nėrovė. Ji pakėlė j jo galvą iš vandens 
ir leido bangoms nešti, kur jos NOki, si 

Rytą audra nutilo, bet laivo neliko nk nei pėdsako. Iš vandens 
pakilo saulė, raudona ir skaisti. Išblyškę princo skruostai kiek 
paraudo, bet akys buvo vis dar užmerktos. Karalaitė pabučiavo 
aukštą ir gražią jo kaktą ir atmetė atgal drėgnus jo plaukus. Jai 
pasirodė, kad jaunasis princas panašus į marmuro jaunikaitį jos 
sode; ji dar kartą jį pabučiavo, iš visos širdies trokšdama, kad 
jis išliktų „gyvas. 

Čia ji pastebėjo atokiai kietą žemę su aukštais melsvais 
kalnais, ant kurių viršūnės žibėjo baltas sniegas, lyg ten ilsėtųsi 
pulkai gulbių. Apačioj, ant kranto, žaliavo puikus miškas, o 
aukščiau stovėjo kažkokie rūmai — kaip ir bažnyčia, kaip ir 
vienuolynas. Sode prie tų rūmų augo citrinų ir apelsinų 
medžiai, o prie vartų stovėjo aukštos palmės. Jūra darė ties ta 
vieta mažą įlankėlę, ramią, bet labai gilią. Ten, į tą uolą, ant 
kurios gulėjo vandens suneštas baltas smėlys, karalaitė nunešė 
princą. Ji padėjo jį ant smėlio taip, kad galva būtų kick 
aukščiau už liemenį ir galėtų gauti daug karštų saulės spindulių. 

Tuo tarpu baltuose rūmuose suskambino varpais, ir į sodą 
pasipylė daugybė j jaunų mergaičių. Tada karalaitė atplajkė kiek 
atgal, pasislėpė už akmenų, išlindusių iš vandens, ir apsidengė 
krūtinę ir plaukus jūros puta, kad niekas nepastebėtų jos veido. 
Iš čia ji ėmė žiūrėti, kas ištiks nelaimingąjį princą. 

Netrukus prie tos vietos prisiartino jauna mergaitė. Iš 
pradžios, matyti, ji labai persigando, bet jos baimė greit praėjo. 
Ji pasišaukė žmonių, ir karalaitė pamatė, kad princas atsigavo 
ir visiems maloniai šypsosi. Tik vandens karalaitei jis nenusi- 
šypsojo: juk jis nežinojo, kad ji jam išgelbėjo gyvybę. Ji labai 
nuliūdo ir, kai princą nuvedė į didžiuosius namus, nusiminusi 
nėrė į gilumą ir sugrįžo į savo tėvo rūmus. 

Ir pirma karalaitė buvo tyli, bet nuo tos dienos tapo dar 
tylesnė. Seserys jos klausinėjo, ką ji matė pirmą kartą iškilusi 
į jūros paviršį, bet ji nieko nepasakojo. 

Ne kartą paskui ji plaukė tai rytą, tai vakare į tą vietą, kur 

buvo palikusi princą. Ji matė nokstant sode vaisius ir juos 
raškant; matė tirpstant ant kalno viršūnių sniegą, bet princo ji 
nematė — ir kiekvieną kartą sugrįžusi namo darėsi liūdnesnė. 
Vienintelis jos džiaugsmas buvo sėdėti savo sodely uždėjus 
rankas ant gražiosios marmuro statulos, panašios į princą. Savo 
gėlių daugiau nebežiūrėjo; jos išaugo, apžėlė visus takus ir taip 
susipynė su medžiais savo stiebais ir lapais, jog sode tapo visai 
tamsu. 

Galop ji nebegalėjo ilgiau tverti ir viską papasakojo vienai 
savo seseriai; tuojau apie tai sužinojo visos kitos seserys, bet 
daugiau niekas, išskyrus dvi tris nėroves, kurios taip pat niekam 
nepasakojo, išskyrus artimiausias savo drauges. Viena iš jų 
pažino princą; ji taip pat buvo mačiusi laivo šventę ir papa- 
sakojo, iš kur yra princas ir kur jo karalystė. 

— Einam, sesute! — tarė jūros karalaitei seserys ir, susi- 
ėmusios rankomis, nuplaukė į tą vietą, kur turėjo būti princo 
pilis. 

Pilis buvo šviesiai geltono akmens su marmuro laiptais; 
vieni laiptai ėjo tiesiasi į jūrą. Stogą puošė puikūs paauksuoti 
bokštai, o tarp kolonų, kurios ėjo aplink visus rūmus, stovėjo 
marmuro statulos, visai kaip gyvos. Pro aukštus langus buvo 
matyti puikios salės, kurių durys buvo apkabintos brangiomis 
šilko uždangomis ir grindys aptiestos divanais, o sienas puošė 
tokie dideli ir gražūs paveikslai, jog negalėjai atsižiūrėti. Pačios 
didžiosios salės vidury buvo didelis fontanas; jo srovė mušė lig 
pūstų stiklo lubų, pro kurias saulės spinduliai krito į vandenį ir 
nuostabius žolynus, augančius plačiame baseine. 

Dabar karalaitė žinojo, kur gyvena princas, ir dažnai 
vakarais ėmė ten lankytis. Ji prisiartindavo prie žemės daug 
arčiau, negu kuri jos sesuo, ir net drįsdavo įplaukti į siaurą 
perkasą po puikiu marmuro balkonu, nuo kurio darėsi ilgas 
šešėlis ant vandens. Čia ji sustodavo ir ilgai žiūrėdavo į jaunąjį 
princą, kuris manė, kad niekas mėnesio šviesoj ten jo nemato. 

Kariais vakarais princas plaukė puikioj laivėj, iškaišytoj 
vėliavomis. Tada ji žiūrėjo iš žalių nendrių, ir kai vėjas pūtė 
skaisčiai baltą jos apdangalą, žmonės manė, kad.ten gulbė 
plaveno sparnais. 

Dažnai naktį, kai žvejai gaudė žuvį su žiburiais, ji girdėjo 
juos pasakojant apie princo gerumą ir džiaugėsi jam išgelbėjusi 

gyvybę, kada jis jau be sąmonės buvo blaškomas vilnių. O jis 
nieko apie tai nežinojo ir net per sapną negalėjo jos atsiminti. 

Kiekvieną dieną žmonės jai darėsi malonesni; kiekvieną 
dieną ji labiau norėjo gyventi kartu su jais žemės pasauly, kuris 
jai rodėsi daug didesnis už vandens. Juk jie galėjo plaukti 
laivais per jūres, lipti kalnais aukščiau debesų; 0 Žemės, kurios 
buvo jų valdžioje, traukėsi su miškais ir laukais daug daug 
toliau, kaip gali išmatyti jos akys. Ji labai norėjo daugiau 
sužinoti apie žmones ir jų gyvenimą, bet seserys negalėjo į visus 
jos klausimus atsakyti. 

Todėl ji kreipėsi į senelę, kuri gerai pažino pasaulį, buvusį 
už vandenų. 

— Jei žmonės neskęsta, — paklausė mažoji karalaitė, — tai 
ar jie gyvena amžinai? Ar jie taip pat miršta, kaip ir mes? 

— Taip, — atsakė senutė, — jie irgi turi mirti, ir jų gyvė- 
nimas net trumpesnis už mūsų. Mes galim gyventi tris šimtus 
metų, bet mirę pavirstame jūros puta, net neturim kapo, kurį 
lankytų mūsų artimieji. Mes neturim nemirtingos vėlės; po 
mirties mums neprasideda naujas gyvenimas; mes — kaip žalios 
nendrės: nupjautos, jos daugiau nebežaliuoja. O žmonės turi 
nemirtingą vėlę, kuri gyvena amžinai, gyvena net tada, kada 
kūnas jau seniai pavirtęs į dulkes; ta vėlė po mirties lekia į 
šviesųjį orą, į skaisčiąsias Žvaigždes. Kaip mes kilstame aukštyn 
iš jūros ir matome žemės šalis, taip žmonių vėlės kilsta į 
nežinomus laimingus kraštus, kurių mes niekados neregėsim. 

— Kodėl gi mes neturime nemirtingos vėlės? — liūdnai 
paklausė nėrovė. — Aš mielai atiduočiau visus tris šio gyvenimo 
amžius už tai, kad nors vieną dieną tapčiau žmogum ir paskui 
laimėčiau amžiną gyvenimą. 

— Geriau apie tai negalvok, — tarė senelė: — mes Čia 
gyvenam daug geriau ir esam laimingesni, kaip žmonės savo 
žemėje. 

— Vadinas, aš mirsiu ir pavirsiu jūros puta? Nebegirdėsiu 
daugiau vilnių muzikos, neberegėsiu savo gražiųjų gėlių ir 
karštosios saulės? Argi nieko negalima padaryti, kad gaučiau 
nemirtingąją vėlę? 

— Nieko! — atsakė senelė. — Jei bent koks žmogus taip 
tave pamiltų, jog tu būtum jam brangesnė už tėvą ir už motiną, 
jei jis pavestų tau visą savo širdį ir visus jausmus, jei paduotų 
prieš kunigą ranką žadėdamas amžiną ištikimybę, tik tada jo 

vėlė galėtų pereiti į tavo“Kūną, ir tu taptum žmogaus laimės 
dalininke. Jis duotų tau“ vėlę, 'bet savo pasiliktų sau. Tik to 
niekados nebus! Kas čia mūsų laikoma gražu, — tavo žuvies 
uodega, — ten, žemėje, yra bjauru“Keistą turi žmonės suprati- 
mą apie gražumą: kas nori būti gražus, tam reikia turėti du 
bjaurius ramstelius, kurie vadinasi kojos! | 

Mažoji karalaitė atsiduso ir nuliūdusi pažiūrėjo į savo žuvies 
uodegą. A 

— Tenkinkis savo likimu, — tarė senutė. — geriau links- 
minkimės ir dainuokim per tuos tris šimtus metų, kuriuos mes 
gyvenam. Tai tikrai netrumpas laikas; paskui ir ilsėtis bus 
malonu. Šiandien naktį bus rūmų pokylis. 

Pokylis buvo puikus: žemėj tokių niekuomet nesti. Didžio- 
sios šokių salės sienos ir lubos buvo storo, bet skaidraus stiklo. 
Pasieniais eilėmis gulėjo tūkstančiai didžiausių sraigių, raudonų 
ir žalių, su mėlynais žiburėliais, nuo kurių šviesu buvo ne tik 
rūmuose, bet ir toli aplink jūroj. Galėjai matyti visas Žuvis, 
dideles ir mažas, kurios priplaukdavo prie stiklinių sienų. Vienų 
žvynai buvo skaisčiai raudoni, kitų žibėjo kaip auksas arba 
sidabras. Per salės vidurį bėgo platus upelis, kuriame šoko jūros 
gyventojai į savo pačių dainavimo balsą. Tokių nuostabių balsų 
žmonės neturi. Mažoji karalaitė giedojo gražiausiai; visi jai 
plojo rankomis ir uodegomis. Valandėlei jos širdy kilo džiaugs- 
mas. Ji žinojo, kad gražesnio už jos balso nėra nei jūroj, nei 
žemėj. Bet ji vėl greit atsiminė“ sausumos pasaulį, atsiminė 
gražųjį princą ir vėl nuliūdo, kad neturi kaip jis nemirtingos 
vėlės. Ji nematant išslinko iš tėvo rūmų ir tuo laiku, kada kiti 
šoko ir linksminosi, sėdėjo viena nuliūdusi savo sodely. Staiga 
išgirdo ant vandens rago balsą ir pagalvojo: „Štai jis dabar 
plauko su laive. Jis man brangesnis už viską pasauly. Nuolat 
apie jį galvoju ir mielai į jo rankas atiduočiau visą savo 
gyvenimo laimę. Aš viską padaryčiau, kad tik gaučiau nemir- 
tingą vėlę. Kol seserys šoka, eisiu pas jūros raganą, kurios 
visados taip bijojau: gal ji galės man kuo padėti“. 

Ir jaunoji karalaitė, išėjusi iš savo sodelio, nuplaukė į 
kriokiantį verpetą, už kurio gyveno ragana. Niekados dar 
nebuvo plaukusi tokiu keliu; čia nebuvo jokių augalų, vienas 
plikas smėlys lig pat verpeto, kur kriokdamas taip sukosi 
vanduo kaip malūno ratas ir traukė į gilumą viską, kas tik jam 
kliuvo. Per tą baisųjį verpetą karalaitė turėjo plaukti į jūros 

raganos gyvenimą. Čia kelias visą laiką ėjo per karštus kunku- 
liuojančius purvus, kuriuos ragana vadino savo durpinėmis 
pelkėmis. Už jų stovėjo jos namai kažkokiame keistame miške; 
visi medžiai ir krūmai buvo polipai, perpus gyvūnai, perpus 
augalai, panašūs į šimtagalves gyvates, augančias iš žemės. Jų 
šakos buvo panašios į ilgas slidžias rankas, o pirštai — į vikrius 
kirminus: nuo šaknų lig viršūnės polipai judino savo sąnarius, 
ir ką tik jūroj nutverdavo savo lanksčiais pirštais, niekados 
daugiau nebepaleisdavo. Paimta siaubo, jūros karalaitė prieš 
juos sustojo: širdis smarkiai mušė iš baimės; jau ji buvo 
besukanti atgal, bet atsiminė princą ir nemirtingąją Žmogaus 
vėlę, ir vėl sugrįžo jos drąsa. Stipriai pririšo ant galvos plaukus, 
kad negalėtų polipai jų pagriebti, prispaudė rankas prie 
krūtinės ir greitai, kaip tik gali Žuvis lėkti, nuplaukė pro 
bjauriuosius polipus, kurie šoko jos gauti savo kibiais pirštais. 
Plaukdama pastebėjo, kad jie savo rankose lyg geležinėse 
replėse laikė viską, ką tik buvo pagriebę. Polipų naguose 
barkšojo nuskendusių žmonių ir gyvulių kaulai, sudužusių laivų 
vairai, dėžės ir kiti daiktai. Tarp jų buvo pasmaugta ir viena 
nėrovė. Tas buvo baisiausia. 

Galop ji priplaukė didelę pelkę. Didelės riebios gyvatės ir 
driežai drybsojo išvertę bjaurius baltai geltonus pilvus. Vidury 
pelkės stovėjo namai, statyti iš baltų skenduolių kaulų; čia 
sėdėjo jūros ragana ir penėjo iš burnos rupūžę, kaip žmonės 
peni cukrum mažas kanarėles. Bjaurias riebias gyvates ji vadino 
savo viščiukais ir leido joms Žaisti ant savo plačios išpurtusios 
krūtinės. 

— Žinau, ko tau reikia, — tarė ragana. — Nors tai yra iš 
tavo pusės kvailas daiktas, bet išpildysiu tavo norą, nes tas 
pridarys tau daug bėdos, mano gražioji karalaite! Norėtum 
žuvies uodegos vietoj gauti du ramstelius, kuriais Žmonės 
vaikščioja, kad tave pamiltų jaunasis princas, 0 tu gautum 
nemirtingąją vėlę! 

Tarus tuos žodžius, ragana taip garsiai ir bjauriai nusi- 
kvatojo, jog iš baimės nukrito nuo jos krūtinės rupūžės ir 
gyvatės ir ėmė raitytis žemėj. 

— Tu ateini labai laiku, — traukė toliau ragana. —- Rytoj, 
saulei nusileidus, aš jau nebegalėčiau be metų padėti. Aš tau 
pataisysiu gėrimo, kurį tu paimsi ir nusineši į žeme prieš saulės 
tekėjimą; ten atsisėsk ant kranto ir išgerk: tada tavo uodega 

perskils į dvi lygias dalis ir kiekviena iš jų pavirs tuo, ką žmonės 
vadina gražia kojyte. Bet tau skaudės, taip skaudės, lyg aštrus 
kalavijas kiaurai tave pervertų. Kas tave pamatys, visi sakys, 
kad tu gražiausia mergaitė pasauly. Tačiau liksi lengva kaip 
oras, nei viena žemės šokėja negalės susilyginti su tavim; bet 
einant lyg peiliais badys tavo kojas, ir varvės iš jų kraujas. Jei 
sutinki viską iškęsti, galiu tau padėti. 

— Gerai, — atsakė drebančiu balsu karalaitė, pagalvojusi 
apie princą ir nemirtingąją vėlę. 


— Bet žinok, — tarė ragana, — gavusi žmogaus pavidalą, 
niekados nebeatvirsi nėrove, Niekados nebegrįši į tėvo rūmus, 
niekados nebcregėsi seserų! Ir jei princas nepamils tavęs taip, 
kad dėl to pamirštų tėvą ir motiną, jei neprisiriš visa širdžia ir 
neprisieks prie“ altorių amžinos tau ištikimybės, tai negausi ir 
nemirtingosios vėlės, Kitą rytą, kai jis ves, plyš tavo širdis, ir tu 
pavirsi JUTOS puta 

— Sutinku! — tarė mažoji karalaitė ir išblyško kaip mirtis. 

— Bet turėsi mane atlyginti! — traukė toliau ragana: — ir tas 
bus nepigu. Tu turi gražiausią jūros pasauly balsą ir tikiesi juo 
sužavėti princą. Bet tą balsą turi atiduoti man. Už savo brangųjį 
gėrimą noriu gauti geriausia, ką tu turi. Juk į jį aš turiu įpilti savo 
pačios kraujo, kad jis būtų smarkus kaip aštrus kalavijas! 

— Bet jei atimsi iš manęs balsą, — tarė jaunoji karalaitė, — 
kas gi man tada beliks? 

— Tavo gražusis veidelis, tavo lengva kaip vėjo pūstelėjimas 
eisena, tavo skaisčiosios akys, — atsakė ragana: — to visai gana 
žmogaus širdžiai sužavėti. O ką, jau prapuolė tau noras? Iškišk 
savo liežuvėlį, aš jį nupjausiu už stebuklingąjį gėrimą. 

— Kas bus, tas, — tarė karalaitė, ir ragana užkaitė katilą 
tam Bėrimui virti, 

arumas yra geras dalykas! — pasakė ji ir ėmė šveisti 
katilą gyvų žalčių ryšeliu. Paskui ji pradraskė sau krūtinę ir 
įvarvino į katilą kelis lašus juodo savo kraujo. Kildami aukštyn, 
garai virto visokiais pavidalais, net baimė žiūrint ėmė. 

Kas minutę ragana metė į katilą vis naujų šaknelių, ir kai 
skystimas užvirė, pasigirdo tartum krokodilo verksmas. Pagaliau 
gėrimas buvo sutaisytas; jis buvo skaidrus, kaip tyriausias 
vanduo, 

— Še, imk, - tarė ragana ir nupjovė mažajai karalaitei 
liežuvį, ] Nėrovė nustojo žado; ji nebegalėjo nei giedoti, nei 
kalbsi 
"ti polipai mėgins tave griebti, kai grįši per mišką, — 
pasakė. ragana: — tik tėkšk vieną lašelį to gėrimo; tuojau jų 
rankos ir pirštai subyrės į tūkstantį kąsnelių. 

Bet jūros karalaitei nieko nereikėjo daryti: pamatę tviskantį 
kaip žvaigždę jos rankoje skaidrų gėrimą, polipai patys nuo jos 
baimingai sukosi. Greit ir be jokių kliūčių perplaukė ji mišką, 
pelkes ir ūžiantį verpetą. 

tai jau pasirodė tėvo rūmai; šokių salės žiburiai buvo 
užgeėsę, visi kietai miegojo. Bet ji nebedrįso pas namiškius eiti, 
buvo be žado ir turėjo amžinai juos palikti. Skausmas suspaudė 
jai širdį. Ji nuslinko patylomis į sodą, nuraškė po gėlelę iš 
kiekvienos seserų lysės, nusiuntė tėvų namams tūkstantį 
pabučiavimų ranka ir iškilo į tamsiai mėlynos jūros paviršį. 

Dar nebuvo išaušę, kai ji priplaukė princo pilį ir atsisėdo 

ant puikiųjų marmuro laiptų. Mėnuo skaisčiai švietė. Ji išgėrė 
raganos vaistus, ir lyg aštriausias kalavijas pervėrė visą jos kūną. 
Ji neteko sąmonės ir parvirto kaip negyva. 

Tik saulės spinduliai palietė žemę, ji atbudo; visame kūne 
jautė didelį sopulį; šaly jos stovėjo gražusis princas ir žiūrėjo į 
ją savo juodomis kaip naktis akimis; ji susidrovėjusi nuleido 
akis ir nustebusi pamatė, kad uodegos vietoj atsiradusios dvi 
gražiausios kojytės. Bet ji buvo nuoga ir apsidengė savo ilgais 
tankiais plaukais. Princas jos paklausė, kaip čia pateko, o ji tik 
pažvelgė savo tamsiai žydromis akimis, nes kalbėti juk negalėjo. 
Tada princas paėmė ją už rankos ir nusivedė į pilį. Raganos 
tiesa buvo sakyta: einant karalaitei taip diegė kojas, lyg jas būtų 
kas raižęs adatomis ir peiliais, bet ji kantriai kentė. Lengva kaip 
plunksna ėjo ji kartu su princu, ir jis kaip ir visi kiti stebėjosi 
jos neregėtai dailia eisena. 

Karalaitę aptaisė brangiais šilkų drabužiais, ir ji tapo pirma 
pilies gražuolė, bet buvo be žado, negalėjo nei kalbėti, nei 
giedoti. Atėjo prieš princą ir jo tėvus išpuoštos šilkais ir auksu 
vergės ir ėmė dainuoti. Ypač viena jų gražiai dainavo, ir jai 
princas plojo delnais. Karalaitė nuliūdo, nes ji žinojo, kad 
pirma mokėjo daug gražiau už jas visas dainuoti, ir tarė sau: 
„O, kad jis žinotų, jog aš dėl jo atidaviau savo balsą!“ 

Padainavusios vergės ėmė šokti su muzika. Čia ir nėrovė 
ištiesė savo baltas, dailias rankas, atsistojo ant pirštų galų ir 
ėmė suktis po salę. Taip nuostabiai šokant niekas dar nebuvo 
matęs. Kiekvienas judesys didino jos gražumą, jos akys daugiau 
sakė širdžiai, negu visų vergių dainos. 

Visi labai gražėjosi, bet visų labiausiai princas, kuris ją 
praminė savo radvilėle. Ir ji vis šoko ir šoko, nors kiekvieną 
kartą, kai jos koja siekė žemę, jai buvo taip skaudu, lyg eitų per 
aštriausius peilius. Princas pasakė, kad ji visados pas jį liks, ir 
jai buvo leista miegoti prieš jo kambario duris ant aksomo 
pagalvio. 

Jis liepė pasiūti jai vyriškus drabužius, kad galėtų raita su 
juo jodinėti. Jie jodinėjo po kvepiančius miškus, kur medžių 
šakose giedojo paukšteliai, o žalios šakelės braukė jai per 
pečius; kartu laipiojo į aukštus kalnus, ir nors iš jos kojų bėgo 
kraujas taip labai, jog visi tą matė, bet ji juokėsi ir su džiaugs- 
mu sekė paskui princą ten, kur po jais plaukė debesys lyg 
pulkai paukščių į svetimus kraštus. 

Naktimis, kada visa pilis miegodavo, ji išeidavo ant plačiųjų 
marmuro laiptų, lipdavo žemyn ir leisdavo savo žaizdotas kojas 
į šaltą jūros vandenį, kuris jas gaivindavo ir malšindavo 
sopulius; tada ji minėdavo savo artimuosius, paliktus jūros 
dugne. 

Kartą naktį, susikabinusios rankomis, plaukė pro šalį jos 
seserys ir dainavo liūdną dainą. Karalaitė pamojo joms, seserys 
ją pažino ir papasakojo, kaip visi jos pasigedę gailėjo. Kitą 
naktį seserys vėl atplaukė pas ją, o kartą iš tolo ji matė net 
savo senelę, kuri jau daug, daug metų nesirodė ant vandens 
paviršio, ir patį jūros karalių su karūna ant galvos; jie tiesė 
į ją rankas, bet nedrįso plaukti taip arti prie žemės kaip 
seserys. 

Kiekvieną dieną karalaitė darėsi princui artimesnė, bet jis 
žiūrėjo į ją kaip į gerą, meilų vaiką, ir jos vesti visai nemanė. O 
norėdama gauti nemirtingąją vėlę, ji turėjo tapti jo pačia arba 
pavirsti jūros puta, jam vedus kitą. 

„Ar tu myli mane labiausiai už viską?“ — rodos, klausė jūros 
karalaitės akys, kai jis, paėmęs ją už rankų, bučiavo į kaktą. 

— Taip, tu man labai maloni, — sakė princas: — tu turi 
gerą širdį; tu esi daugiausia man atsidavusi ir panaši į vieną 
jauną mergaitę, kurią kartą mačiau ir daugiau greičiausiai 
neberegėsiu. Plaukiau sykį laivu, laivas sudužo, vilnys išmetė 
mane ant kranto arti gražios bažnyčios, kur tarnauja Dievui 
jaunos mergaitės; pati jaunoji rado mane ant kranto ir išgelbėjo 
man gyvybę; aš ją mačiau tik du kartus ir ją vieną tėgalėčiau 
pamylėti. Bet tu panaši į ją ir beveik man ją išstūmei iš širdies. 
Ji užsidarė nuo šio pasaulio už storų vienuolyno sienų, bet 
gerasis dangus man atsiuntė tave, ir mes niekados nesiskir- 
sime. 

„A, jis nežino, kad aš jam išgelbėjau gyvybę! — galvojo 
nėrovė. — Aš jį išnešiau iš jūros bangų ir paguldžiau ant kranto, 
kur stovi miške vienuolynas. Pati pasislėpiau jūros putose ir 
žiūrėjau, ar ateis žmonės jo gelbėti. Tada mačiau tą gražiąją 
mergaitę, kurią jis myli labiau už mane. — Ir karalaitė giliai 
atsiduso — verkti ji nemokėjo. — Bet ta mergaitė yra užsida- 
riusi vienuolyne, ir jis jos daugiau niekur nebesusitiks. O aš 
gyvenu prie jo ir jį matau kiekvieną dieną; galiu juo rūpintis, 
galiu mylėti, galiu jam atiduoti visą savo gyvenimą.“ 

Bet štai žmonės ėmė kalbėti, kad princas veda kito kara- 

liaus gražią dukterį, kad jis ruošia laivą plaukti į tą kraštą ir 
ima daug palydovų. Jis sakąsis keliaująs apžiūrėti to karaliaus 
žemės, bet iš tikrųjų norįs pamatyti jo dukterį. Girdėdama tas 
kalbas, nėrovė kraipė galvą ir sau šypsojo: juk ji geriau žinojo 
visas princo mintis. 

— Aš turiu vykti, — tarė jis jai, — aš turiu vykti pažiūrėti 
gražiosios princesės, nes to nori mano tėvai; bet jie manęs 
nevers jos vesti. Aš negaliu jos mylėti. Ji nepanaši į tą nuosta- 
biąją vienuolyno mergaitę, į kurią panaši tu. Jei man teks kada 
vesti, tai aš imsiu tik tave, mano bežade gražuole kalbančiomis 
akimis! 


kio 
Nj 


Ir jis bučiavo jos raudonas lūpas, glostė ilgus plaukus ir 
glaudė savo galvą prie jos krūtinės, kurioje mušė širdis, 
trokštanti žmogaus laimės ir nemirtingosios vėlės. 

— Juk tu nebijai vandens, mano vaikeli? — klausė jis, kai jie 
stovėjo ant didelio laivo dangčio, kuris juos turėjo nešti į to 
karaliaus kraštą. Ir jis jai pasakojo apie audras, apie nuostabias 

jūros žuvis ir apie viską, ką narai mato jūros dugne; ji klausė 
pasakojant šypsodama; juk ji geriau žinojo, kas ten yra. 

Mėnesienoj, kada visi laive sumigo, išskyrus vairininką, ji 
atsisėdo ant laivo galo ir ėmė žiūrėti žemyn į skaidrų vandenį. 
Ji matė savo tėvo rūmus; ant stogo stovėjo senelė su sidabro 
karūna ant galvos ir žiūrėjo į laivo apačią. Bet štai ir jos seserys 
išplaukė į paviršį; jos žiūrėjo į ją -nuliūdusios ir grąžė savo 
baltas rankas. Ji linkterėjo joms galvą, nusišypsojo ir norėjo 
apsakyti, kaip jai gera, kokia ji laiminga, bet čia pasirodė 
jūreivis, ir seserys panėrė į gilumą. Jūreivis manė, kad tas 
baltumas, kur plaukė ant vandens, buvo tik jūros puta. 

Kitą dieną laivas įplaukė į puikios sostinės uostą. Visais 
varpais skambino; nuo visų aukštųjų bokštų sklido trimitų 
balsai, o kareiviai, kurie turėjo patikti princą, buvo sustoję į 
eiles su plevėsuojančiomis vėliavomis ir žibančiais durtuvais. 
Kiekvieną dieną buvo daromos naujos iškilmės; pokyliai ir 
koncertai ėjo paskui vienas kitą, bet princesės dar nebuvo 
mieste. Ji mokėsi toli vienuolyne, kur jai buvo diegiamos visos 
karališkos dorybės. Galop ji parvyko. 

„Jūros karalaitė nekantriai laukė jos pasirodant, ir kai 
pamatė, tikrai turėjo pripažinti; kad meilesnės ir gražesnės 
mergaitės Iekados nebuvo mačiusi. Veidas buvo skaistus, iš 
ilgų tamsių blakstienų žibėjo tamsiai mėlynos geros akys. 

— Tai tu, — sušuko princas: — tai tu mane išgelbėjai, kai aš 
pusgyvis gulėjau ant kranto! | 

Ir savo žadėtąją prispaudė prie širdies. 

— O, koks aš laimingas! — sakė jis jūros karalaitei: — dabar 
įvyko, apie ką aš net svajoti nedrįsau. Žinau, kad tu džiaugiesi 
mano laime, nes tu labiausiai mane myli. 

Nėrovė bučiavo jo rankas, ir jai rodėsi, kad jos plyšta iš 
skausmo širdis. Juk pirmą po jo vestuvių rytą ji turi mirti ir 
pavirsti jūros puta! 

Vėl ėmė skambinti varpais, pasiuntiniai lakstyti po gatves 
ir skelbti apie princo vestuves. Jaunikis ir jaunoji padavė viens 
antram rankas, ir vyskupas juos palaimino. Nėrovė stovėjo 
išpuošta šilkais ir auksu ir laikė jaunosios šleifą, bet ausys 
negirdėjo iškilmingos muzikos, akys nematė puikiosios cere- 
monijos; ji galvojo apie ateinančią mirtį ir apie tai, ko nustojo 
šiame pasauly. 

Tą patį vakarą jaunieji turėjo grįžti laivu į tėvynę. Armotos 

griovė, vėliavos plevėsavo, o ant laivo dangčio jiems buvo 
padaryta palapinė iš aukso ir purpuro. 

Vėjas išpūtė bures, ir laivas lyg žuvėdra ėmė skristi ban- 
gomis. 

Sutemus buvo pridegta daugybė spalvotų žiburių; jūreiviai 
ėmė smagiai šokti ant dangčio. Nėrovė atsiminė tą vakarą, kada 
pirmą kartą buvo išplaukusi ant jūros paviršio ir mačiusi tokią 
pat iškilmę ir linksmybę, ir taip pat pradėjo šokti. Ji lakstė po 
dangtį tartum kregždė vaikoma vanago, ir iš visų pusių ėjo 
pagyrimai: niekados taip nuostabiai ji nešoko. Tiesa, jos gležnas 
kojas tartum peiliai raižė, bet jokio sopulio nejautė: širdies 
skausmas buvo daug didesnis. Ji žinojo, kad mato paskutinį 
kartą princą, dėl kurio ji pametė tėvo namus ir visus artimuo- 
sius, neteko gražiojo savo balso ir kasdieną baisiausias kentėjo 
kančias, o jis jų ir matyti nemato. Paskutinį kartą ji kvėpavo su 
juo tuo pačiu oru, žiūrėjo į mėlyną jūrą ir žvaigždėtą dangų. 
Dabar jos laukia amžinoji naktis, be minčių ir be sapnų, nes ji 
neturi vėlės ir niekados neturės. 

okiai ir muzika užsitraukė labai ilgai. Nėrovė šoko ir 
juokėsi, bet širdy turėjo mirties skausmą. Galop jaunieji nuėjo 
į savo palapinę. 

Laive viskas nutilo, visi sumigę ilsėjosi, vienas vairininkas 
savo vietoj budėjo. Jaunoji jūros karalaitė pasirėmė savo 
baltomis rankomis ant laivo krašto ir žiūrėjo į rytus, kur turėjo 
pasirodyti saulė. Ji žinojo, kad jos pirmas spindulys jai atims 
gyvybę. Staiga iš jūros gilumos iškilo jos seserys, kurios buvo 
taip pat išblyškusios, kaip ir ji; vėjas nebesklaidė ore jų ilgųjų 
plaukų — jie buvo nukirpti. 

— Mes atidavėm juos raganai, gelbėdamos tave nuo mirties. 
Ji davė mums peilį — štai jis! Žiūrėk, koks aštrus! Prieš saulės 
tekėjimą turi juo perdurti princo širdį, ir kai šiltas jo kraujas 
apšlakstys tavo kojas, jos vėl suaugs į žuvies uodegą, tu vėl tapsi 
nėrove, sugrįši pas mus į dugną ir išgyvensi savo tris šimtus 
metų, ligi pavirsi balta puta ant jūros paviršio. Tik skubink! 
Vienas iš jūsų turi, ligi saulė patekės, mirti. Geroji senelė vis 
gaili tavęs, nuslinko jos žili plaukai iš sielvarto, kaip žuvo mūsų 
nuo raganos žirklių. Nužudyk princą ir grįžk pas mus! Tik 
skubink! Ar matai raudoną juostą aure ten, dangaus pakrašty? 
Per kelias minutes pasirodys saulė, ir tavęs nebebus! 

Seserys sunkiai atsiduso ir išnyko vandeny. 

Jūros karalaitė atitraukė purpuro divaną, užtiestą ant 
palapinės durų, ir pamatė gražųjį princą. Ji pasilenkė ant jo, 
pabučiavo į kaktą, pažvelgė į dangų, paraudusį nuo aušros 
šviesos, pažiūrėjo į žibantį peilį ir vėl nukreipė akis į princą, 
kuris ir per sapną minėjo savo jaunos pačios vardą — dabar ji 
viena buvo jo galvoj. Ir ranka, laikiusi peilį, sudrebėjo. Švyst ir 
nutėškė jį toli nuo savęs į 
paraudusias nuo ryto šviesos 
bangas; ir ten, kur jis nukrito, 
rodos, iš vandens ištiško 
kraujo lašai. Dar kartą gęs- 
tančiomis akimis pažvelgė 
karalaitė į princą, paskui 
šoko nuo laivo į jūrą ir tuojau 
pajuto savo kūną leidžiantis 
puta, 

Štai iš jūros pakilo saulė; 
šilti jos spinduliai nušvietė 
šaltą jūros putą, bet karalaitė 
nejautė mirties. Ji matė karš- 
tąją saulę ir kažkokias keistas 
skaidrias esybes, kurios šim- 
tais sukosi ties ja; pro jas ji 
galėjo matyti baltas laivo 
bures ir rausvus debesėlius. 
Balsai jų skambėjo lyg mu- 
zika, bet tokia tyli, jog jokios 
žmogaus ausys negalėjo jos 
girdėti, kaip jokios Žmogaus 
akys negalėjo jų pačių matyti; 
jos neturėjo sparnų, bėt lai- - 
kėsi ore savo lengvumu. 

Nėrovė dabar pastebėjo, 
kad ir jos toks pat kūnas, 
kaip jų, ir kad vis labiau ir labiau skiriasi nuo jūros putų. 

— Kur aš einu? — paklausė, kildama į orą, ir jos balsas, 
kaip ir anų esybių, skambėjo tartum nuostabiausia muzika, su 
kuria negali lygintis jokie žemės garsai. 

— Pas oro dukteris, — atsakė lengvosios esybės. — Nėrovės 

neturi nemirtingos vėlės ir gali ją įgyti tik per žmogaus meilę. 
Joms amžiną gyvenimą gali duoti kiti. Oro dukterys irgi neturi 
nemirtingosios vėlės, bet ją gali užsitarnauti gerais darbais. Mes 
skrendame į šiltuosius kraštus, kur žmonės žūva nuo troškaus, 
sugedusio oro, ir jį ten vėsinamne. Mes skleidžiame ore gėlių 
kvapą, gydome ir džiuginame žmones.“ Darydamos -per tris 
šimtus metų gerus darbus, mes gaunam Demningiją vėlę Ir 
džiaugiamės amžinąja laime kartu su žmonėmis. Tu, vargše, 
visa širdžia troškai to, ko trokštame ir mes; tu kentėjai ir 
vargas Tu dabar iškilai į oro dvasių pasaulį ir gali patį gerais 
darbais laimėti nemirtingąją vėlę. a 

Jūros karalaitė pakėlė nušvitusį savo veidą į saulę, ir jos 
a irmą kartą pritvino ašarų. | 

isi laivo žmonės vėl sukilo-ir sujudo. Ji matė“ princą su 

savo pačia ieškant jos visur; nuliūdę jie žiūrėjo į siūbuojančias 
putas, lyg jausdami, kad ji bus įšokusi į bangas. Ir tadą nemą- 
tomai pabučiavo ji princesės kaktą, nusišypsojo princui ir kartu 
su kitais oro vaikais nulėkė ant rausvo debesėlio, kuris plaukė 
padange. j "S 

— Per tris šimtus metų mes nueisim į dangaus karalystę! 

— O gal ir dar greičiau, — sušnibždėjo viena oro duktė. — 
Nematomos mes skrendame į žmonių namus, kur yra vaikų, ir 
už kiekvieną dieną, kada randame vaiką, kuris džiugina savo 
tėvus ir stengiasi atlyginti jiems už jų rūpesčius, Viešpats 
trumpina mūsų mėginimo laiką. Vaikas nežino, kada mes 
įlekiame į kambarį; bet kada mes, džiaugdamosis juo, galim 
nusišypsoti, mums numetami vieneri to Taiko metai; bet jei 
randame blogą vaiką, tai .turime lieti sielvarto ašaras, ir 
kiekviena ašara prideda prie mūsų mėginimo dar vieną dieną. 

